

**Програма за развитие на Европейски земеделски фонд**

**селските райони (2014-2020) за развитие населските райони**

**Утвърдил:**

**Д-р ЛОЗАНА ВАСИЛЕВА**

**Заместник-министър на земеделието, храните и горите**

**и ръководител на УО на ПРСРС 2014-2020 г.**

**ПРОТОКОЛ**

**ОТ ТРИНАДЕСЕТОТО ЗАСЕДАНИЕ НА КОМИТЕТА ЗА НАБЛЮДЕНИЕ НА**

**ПРОГРАМАТА ЗА РАЗВИТИЕ НА СЕЛСКИТЕ РАЙОНИ (2014-2020г.)**

**Дата и място на провеждане: 08.11.2019 г., петък**

**хотел „Рамада”**

**бул. „Княгиня Мария-Луиза“ № 131**

**ДНЕВЕН РЕД**

**за провеждане на 13-то заседание на Комитета за наблюдение на Програмата за развитие на селските райони (2014-2020) на 08 ноември 2019 г.**

**хотел Рамада, София, бул. „Княгиня Мария Луиза“ 131**

|  |  |
| --- | --- |
| **9:00–9:30** | **Регистрация на участниците и кафе пауза** |
| **9:30–9:40** | **т. 1. Откриване на заседанието на КН на ПРСР 2014-2020 г., приемане на дневния ред.**  за одобрение  д-р Лозана Василева – заместник-министър на земеделието, храните и горите и председател на КН на ПРСР 2014-2020 г. |
| **9:40–9:50** | **т. 2. Приемане на протокола от 12-то заседание на КН на ПРСР 2014-2020 г.**  за одобрение  Докладва: Секретариат на КН на ПРСР2014-2020 г. |
| **9:50–11:50** | **т. 3. Предложения на Управляващия орган (УО) на ПРСР 2014-2020 г. за 6-то изменение и допълнение на Програмата за развитие на селските райони 2014-2020 г.и даване на мандат на Управляващия орган да го представи на Европейската комисия:**  3.1. Предложение за прехвърляне на средства от „Резерва за изпълнение“ от неизпълнени към изпълнени приоритети;  3.2. Предложение за прехвърляне на средства между мерки извън резерва;  3.3. Предложение за изменение в ПРСР 2014-2020 г. в частта по мярка 11 „Биологично земеделие“;  3.4. Предложение за включване на мярка 5„Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“в ПРСР 2014-2020 г., представяне на проект на текст на мярката;  3.5. Предложения за промяна в текстовете на следните подмерки от Тематичната подпрограма за малки стопанства:  3.5.1 Изменение и допълнение в текста на подмярка 6.3 „Стартова помощ за развитие на малки стопанства“;  3.5.2Допълнение в текста на подмярка 4.1.2 „Инвестиции в земеделски стопанства по Тематичната подпрограма за развитие на малки стопанства", касаещо допустимостта на Стандартния производствен обем (СПО);  3.5.3Изменение и допълнение в текста на подмярка 4.2.2 „Инвестиции в преработка/маркетинг на селскостопански продукти по Тематичната подпрограма“, касаещо допустимостта на Стандартния производствен обем (СПО);  3.6. Предложение за прецизиране на текста по подмярка 1.1 „Професионално обучение и придобиване на умения“;  3.7. Предложение за допълнение в текста на подмярка 4.3 “Подкрепа за инвестиции в инфраструктура, свързана с развитието, модернизирането или адаптирането на селското и горското стопанство", касаещо допустими разходи за организация и управление на проекта;  3.8. Предложение за допълнение в текста на подмярка 7.3„Подпомагане на широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“, касаещо допустими разходи за организация и управление на проекта;  3.9. Предложение за изменение в текста на ПРСР 2014-2020 г., касаещо финансовите инструменти.  за одобрение  Докладва: Управляващ орган на ПРСР 2014-2020 г. |
| **11:50–12:30** | **т. 4. Предложение на УО на ПРСР 2014-2020 г. за критерии за подбор на проектни предложения по подмярка 4.3. „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“.**  за одобрение  Докладва: Управляващ орган на ПРСР 2014-2020 г. |
| **12:30–13:00** | **т. 5. Предложение на УО на ПРСР 2014-2020 г. за Индикативна годишна работна програма на ПРСР за 2020 г.**  за съгласуване  Докладва: Управляващ орган на ПРСР 2014-2020 г. |
| **13:00–14:00** | Обяд |
| **14:00–15:00** | **т. 6. Информация за напредъка на ПРСР 2014-2020 г., напредък по обработката на заявленията, напредък по мерките свързани с плащания на площ, напредък по изпълнението на ВОМР.**  за информация  Докладват: Държавен фонд „Земеделие“- РА  Управляващ орган на ПРСР 2014-2020 г. |
| **15:00–15:30** | **т. 7. Информация за текущата оценка на ПРСР 2014-2020 г.**  за информация  Докладва: Представител на изпълнителя„Евростат 2008“ ЕООД |
| **15:30** | **т. 8. Други.** |
|  | **Закриване на заседанието** |

**Тринадесетото заседание на Комитета за наблюдение (КН) на Програма за развитие на селските райони (ПРСР) (2014 – 2020) се проведе в София на 08.11.2019 г. в хотел „Рамада“, гр. София, бул. „Княгиня Мария-Луиза“ № 131.**

Предложението за прехвърляне на средства от „Резерва за изпълнение“ от неизпълнени към изпълнени приоритети е дадено в **Приложение № 1** към настоящия протокол;

Предложението за прехвърляне на средства между мерки извън резерва е дадено в **Приложение № 2** към настоящия протокол **;**

Мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ в ПРСР 2014-2020 г. Проект на мярката с включени подмярка 5.1 и подмярка 5.2 е даден в **Приложение № 3** към настоящия протокол **;**

Информация за финансовите инструменти и описанието на измененията в мерките от ПРСР 2014-2020, свързани с финансовия инструмент са дадени в **Приложение № 4** към настоящия протокол;

Критериите за подбор на проектни предложения по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ с направените корекции са дадени в**Приложение № 5** към настоящия протокол;

Предложението на УО за ИГРП на ПРСР за 2020 г.,с направените допълнения и корекции, са дадени в **Приложение № 6** към настоящия протокол.

Списъкът на участниците в 13-то заседание на Комитета по наблюдение на ПРСР (2014-2020) е даден като **Приложение № 7** към настоящия протокол**.**

**В заседанието участваха:** членове на КН на ПРСР с право на глас, наблюдатели с право на съвещателен глас, г-жа Елица Живкова от Генерална дирекция „Земеделие и развитие на селските райони“ на Европейската комисия и други участници.

**ТОЧКА 1-ва ОТ ДНЕВНИЯ РЕД:**

**т.1. Откриване на заседанието на КН на ПРСР (2014-2020), приемане на дневния ред.**

**Заседанието бе открито и се председателства от д-р Лозана Василева – заместник-министър на земеделието, храните и горите и председател на КН на ПРСР (2014-2020).**

**Д-р ЛОЗАНА ВАСИЛЕВА** откри 13-тото заседание с приветствие към г-жа Елица Живкова от Генерална дирекция „Земеделие и развитие на селските райони” на Европейската комисия, благодари за присъствието на участниците в заседанието, приветства Изпълнителният директор на „Фонда на фондовете” г-н Александър Георгиев за участието му в заседанието, обяви, че има необходимият кворум за провеждане на Тринадесетото заседание на КН на ПРСР и премина към т.1 от Дневния ред.

Д-р Василева информира участниците в заседанието за предложения от УО проект на дневен ред, както и за постъпилите във връзка с това коментари от ЦКЗ към МС, Асоциация на земеделските производители в България, Асоциация на индустриалния капитал в България, Министерство на финансите, Министерство на околната среда и водите, Министерството на труда и социалната политика, Асоциация „Общински гори”, БАКЕП, Национална асоциация на зърнопроизводителите, Светия синод, Българска асоциация „Биопродукти”, Национална служба за съвети в земеделието, Селскостопанска академия, Българска агенция по безопасност на храните и Сдружение за изследователски практики.

Д-р Василева посочи още, че на Тематичната работна група, проведена на 04 ноември т.г. със заинтересованите страни /браншови организации/ са обсъдени предложения за прехвърляне на средствата от резерва и за прехвърляне на средства извън резерва, както и критериите по подмярка 4.3.

По повод предложението на БАКЕП за включване на две нови точки в дневния ред, д-р Василева посочи, че се приема допълнението в т. 5 за актуализиране на ИГРП за 2019 г.

По второто предложение на БАКЕП да се разгледа възможността за наддоговаряне на бюджета по програмата по мерки, по които вече има подадени проекти, д-р Василева обяви, че предложението на УО е това да се случи на следващото заседание на Комитета по наблюдение.

**Г-жа КРИСТИНА ЦВЕТАНСКА, БАКЕП** настоя да се вземе принципно решение от страна на Комитета по наблюдение да даде съгласието си Управляващият орган да разработи предложението за наддоговаряне, което ще се представи на Министерския съвет.

Г-жа Цветанска предложи да се удължи времето за дискусии по т.3 от дневния ред, поради големия и обем.

**Д-р ЛОЗАНА ВАСИЛЕВА** прие предложението за удължаване на времето за дискусии по т. 3 от дневния ред, както и да се включи в точка 8 от дневния ред дискусия за възможностите за наддоговаряне на бюджета по мерки, по които има подадени проекти, като Комитетът по наблюдение да даде мандат на Управляващия орган да извърши анализ, и ако анализът покаже, че може да се направи наддоговаряне, да се даде мандат за стартиране на процедурата.

Премина се към гласуване на така предложения дневен ред с направените допълнения.

Предложението бе прието с единодушие.

**РЕШЕНИЕ ПО ТОЧКА 1-ва ОТ ДНЕВНИЯ РЕД**

*т. 1. КН одобри предложения от УО проект на дневен ред, със следните допълнения:*

*- в т. 5 съгласуване на актуалиизиране на ИГРП за* ***2019 г;***

*- в т. 8 дискусия за възможностите за наддоговаряне на бюджета по мерки, по които има подадени проекти*.

**ТОЧКА 2-ра ОТ ДНЕВНИЯ РЕД**

**Приемане на протокола от 12-то заседание на КН на ПРСР (2014-2020)**

**Д-р ЛОЗАНА ВАСИЛЕВА** даде думата на Секретариата на КН.

**Г-жа СНЕЖАНА ГРИГОРОВА, Дирекция „РСР”, МЗХГ** посочи, че проектът на протокол от 12-то заседание на Комитета за наблюдение е изпратен на участниците в работата на Комитета за наблюдение на 23 юли 2019 г. за съгласуване. По текста на протокола не са получени бележки. Окончателният вариант на протокола е публикуван на електронната страница на МЗХГ и е изпратен на участниците заедно с материалите към 13-то заседание на Комитета за наблюдение.

Премина се към гласуване на протокола от 12-тото заседание на КН на ПРСР, който бе приет с единодушие.

**РЕШЕНИЕ ПО ТОЧКА 2-ра от ДНЕВНИЯ РЕД:**

*т. 2. КН одобри протокола от 12-то заседание на КН на ПРСР 2014-2020 г.*

**ТОЧКА 3-та ОТ ДНЕВНИЯ РЕД:**

**т. 3. Предложение на Управляващия орган (УО) на ПРСР 2014-2020 г. за 6-то изменение и допълнение на Програмата за развитие на селските райони 2014-2020 г. и даване на мандат на Управляващия орган да го представи на Европейската комисия.**

**3.1. „Предложение за прехвърляне на средства от „Резерва за изпълнение” от неизпълнени към изпълнени приоритети”**

**Д-р ЛОЗАНА ВАСИЛЕВА** даде думата на г-жа Елена Иванова да представи предложението.

**Г-жа ЕЛЕНА ИВАНОВА, и.д. на дирекция „Развитие на селските райони”, МЗХГ** накратко представи описаното в предоставените материали предложение за прехвърляне на средства в рамките на резерва и мотивите за това, като посочи, че на предходни заседания на Комитета по наблюдение е дискутирано изпълнението на етапните цели по отношение на Рамката за изпълнение към 31 декември 2018 г. Установено е, че не са постигнати всички показатели от Рамката за изпълнение. В три от заложените 5 приоритета етапните цели не са изпълнени и средствата от резерва на тези приоритети следва да бъдат пренасочени към приоритети, постигнали етапните си цели към 31 декември 2018 г.

Установено е, че Приоритет 3, Приоритет 5 и Приоритет 6 не са постигналите етапните си цели и средствата от ЕЗФРСР в размер малко над 77 млн.евро и следва да бъдат пренасочени към Приоритет 2 и Приоритет 4, които са постигнали етапните си цели. Предлага се от Приоритет 3 да бъдат изтеглени 16,5 млн. евро, от Приоритет 5 – 18.3 млн. евро и от Приоритет 6, близо 43 млн.евро. Общата сума на резерва е 77, 446,139 млн.евро и тези средства се разпределят в Приоритети 2 и 4, като около 47 млн.евро са в подмерки 4.1 и 6.1. на Приоритет 2, и 30 млн.евро в Приоритет 4 в мярка 11 – „Биологично земеделие”.

**Д-р ЛОЗАНА ВАСИЛЕВА** даде думата на г-н Томанов.

**Г-н ТИХОМИР ТОМАНОВ, Изпълнителен директор на Асоциация "Общински гори"** отбеляза, че се повтаря стила на управление от предишния Програмен период, при който % на усвояемост на първоначално предвидените средства в Програмата за горските мерки е бил много нисък.

Той отбеляза, че мотивите за прехвърляне на седства са повърхностни, непълни и неточни, тъй като в тях не са посочени истинските причини за драстичното прехвърляне на средства, което променя смисъла на цялата програма. От бранша считат, посочи той, че е налице съзнателно подценяване на значимостта на горско-стопанската дейност на общините и на стремежа им да провеждат мероприятията за подобряване на общото състояние на горите. Асоциацията своевременно в продължение на няколко заседания на КН е сигнализирала както УО така и ЕК за това.

Г-н Томанов прочете предложенията, свързани със становището, с което се предлага по т. 3-та от дневния ред КН да приеме следното решение: „*Отхвърля Предложението на Управляващия орган на ПРСР в частта за подмерките 8.5, 15.1. и 15.2..* И второ предложение: *„Подмярка 8.5 да бъде включена в Индикативния график за 2020 г. със срок не по-късно от 01 март 2020 г. и подмярка 8.1 да бъде открита до края на 2019 г.”*

Г-н Томанов призова колегите си от КН да подкрепят предложението им с посочените мотиви.

**Д-р ЛОЗАНА ВАСИЛЕВА** благодари на г-н Томанов за изказването и представеното предложение, но процедурно, то касае следващата точка от дневния ред, а именно прехвърляне на средства от нестартирали мерки към други мерки, и точка 5-та, по тази причина, отговорът и дискусията по стоновището на АОГ ще бъде в следващата подточка.

Д-р Василева даде думата на г-жа Цветанска.

**Г-жа КРИСТИНА ЦВЕТАНСКА, Председател на УС на БАКЕП** изрази принципно съгласие с предложението на УО за прехвърляне на резерва и оцени анализа като коректен и правилен.Тя предложи целият свободен ресурс по Мярка 14, който е е 31 млн. евро да бъде прехвърлен, а не само 19 млн. от него. Г-жа Цветанска допълни, че по мярка 6.4.1. миналата година е имало прием, по който са подадени доста проекти над бюджета. При бюджет 68 млн.евро са подадени проекти за 104 млн.евро, или има недостиг от близо 50 млн.евро за проекти, които вече са разработени, подадени и ДФЗ ги разглежда. Предложението на БАККЕП е тези 19 млн.евро или поне част от тях, които се предвижда да бъдат прехвърлени от подмярка 6.4.1. към други приоритети, да не бъдат използвани за това, както и да се компенсира с разликата в мярка 14.

**Д-р ЛОЗАНА ВАСИЛЕВА** даде думата на г-жа Матеева.

**Г-жа ИРИНА МАТЕЕВА, Българско дружество за защита на птиците** изрази подкрепа към направеното от БАКЕП предложение от името на Българско дружество за защита на птиците и другите природозащитни неправителствени организации, които представлява.

**Г-жа ЯНКА ПОПОВА, Национална овцевъдна и козевъдна асоциация** посочи, че

от 56 млн.евро за този петгодишен период на прилагане на мярка 14, с всичките му резерви, ще бъдат необходими около 25 млн. евро за обслужване на кандидатите по мярката. Останалите 31 млн. евро трябва отново да бъдат насочени към сектор „Животновъдство”, защото секторът продължава да изостава. По тази причина, животновъдите приветстват идеята част от тези средства да отидат в посока 4.1. към животновъдния сектор, ако те не могат да изпълнят целите си по хуманно отношение. Предвид предложението за извеждане на сума от 16 млн.евро, г-жа Попова попита, какво ще се случи с разликата между 31 млн.евро и 16 млн.евро?

Г-жа Попова обърна внимание на това, че от три години няма прием за животновъдните мерки по мярка 10 „Агроекология”, а най-вече за земите с висока природна стойност и отправи предложение в тази посока да се насочи ресурс.

**Г-жа КРИСТИНА ЦВЕТАНСКА** взе отношение по въпроса на г-жа Попова като допълни, че в предложението на БАКЕП, разликата от 31 млн. евро, които ще бъдат свободни от мярка 14 и 90-те млн.евро, които животновъдите предлагат да бъдат прехвърлени, се предлага да се прехвърлят по мярка 10 и по мярка 11.

**Д-р ЛОЗАНА ВАСИЛЕВА** уточни, че най-напред трябва да има яснота за сумата от 16 млн.евро от Приоритет 3. Когато даден приоритет не се изпълни, по регламент 6% от него, в случая сумата се равнява на 16.4 млн.евро, следва да се прехвърли към друг приоритет, който е изпълнил етапните си цели. За това се прехвърля само тази сума, а остатъкът остава в мярката. Има предложение от животновъдния бранш, в което се очаква засилване на интереса към мярката.

Д-р Василева посочи, че може още в рамките на следващата година, като приключи приема по мярка „Хуманно отношение към животните“, да се направи преглед и анализ и ако този остатък остане неусвоен, ще бъде възможно да се прехвърли към други мерки така, както сега се планира предложените за прехвърляне средства от мярка 14 да отидат към подмярка 4.1. и да се отвори целеви прием за животновъдство. Има полезни ходове и за това, към настоящия момент, предложението на Управляващия орган е остатъкът да остане в мярка „Хуманно отношение към животните”.

Д-р Василева обясни, че по Приоритет 6 бе направен преглед по отношение на това от кои мерки е възможно да се задели 6% резерв, който е в размер на 42 млн.евро. Единствените подмерки, които са останали със свободно разполагаеми бюджети са подмярка 6.2. и остатъчният ресурс от подмярка 6.4.1, заделен за сектор „Туризъм“, след решението да не се отваря сектор „Туризъм”.

Д-р Василева отбеляза, че към момента, по мярка 10 има остатъчен бюджет в размер на 14 млн.евро с очакване към началото на кампанията този ресурс да се увеличи и с този разполагаем остатък да бъдат удължени 5 годишните ангажименти на земеделските производители по различните направления, на които изтича петгодишния ангажимент. Регламентът позволява удължаване с шеста година, т.е. през 2020 г. да получат подпомагане. Тов са направления: ВПС 1, Редки местни породи, Пасторализъм, а в направленията могат да възникнат въпроси за сектор „Растениевъдство“, където продължават ангажиментите за ерозия и по-конкретно затревяване на междуредията.

По тези направления ангажиментът би могъл да се удължи и, ако се освободят повече средства, би могло това да се направи и за всички направления, но към момента, анализът показва, че това не е възможно. Усвояването на остатъчния резерв е мотивът да не се прехвърлят средства сега към мярка 10. Възможно е от догодина, да се прехвърлят средства от мярка 14 към мярка 10. Предложението на УО е остатъкът в размер на 40 млн.евро да отидат за мярка 11 „Биологично земеделие”.

**Г-жа ИРИНА МАТЕЕВА, Българско дружество за защита на птиците, представител на природозащитните организации** постави въпроса за мярката, която е свързана с опазване на застрашени видове, специално царски орел и египетски лешояд, по която има доста малко бенефициенти, дали ще бъде възможно същият принцип да се предложи и на тях.

**Д-р ЛОЗАНА ВАСИЛЕВА** благодари за предложението, но отбеляза, че в зависимост от това с какъв бюджет ще се разполага и в резултат на анализа, ще се прецени дали е възможно повече направления да бъдат удължени с разполагаемия остатък.

**Г-жа КРИСТИНА ЦВЕТАНСКА** изказа мнение по повод на това, че в Приоритет 6, единствено по подмярка 6.4.1. има останал неизползван бюджет, който би могъл да се прехвърли и предложи КН да се запознае с преразпределението по отделните приоритети кои подмерки, с какви бюджети влизат. Поиска да им бъде изпратена по-разширена таблица, като се опишат всичките подмерки с техните бюджети по подмерки, които влизат в бюджета на дадения приоритет.

Г-жа Цветанска предложи да се обсъди отразеното в анализа по подмярка 6.4.1., където е записано, че остават 10 млн.евро, които ще бъдат разпределени по подмярката. В тази връзка, изниква въпросът кога се предвижда да се вземе това като решение и задължително ли е решението да се вземе от Комитета за наблюдение.

**Д-р ЛОЗАНА ВАСИЛЕВА** поясни, че таблицата се съдържа в Годишния отчет и че на предходния КН е обяснявано коя част от мерките допринася за изпълнението на даден приоритет, безразбивка по подмерки. В случая мярка 6 и мярка7 допринасят за изпълнение на Приоритет 6.

Що се касае до остатъка от 10 млн.евро по подмярка 6.4.1. той остава в подмярката, посочи д-р Василев. ДФЗ са в процес на обработка на приемите и след изменение на Насоките е възможно да се увеличат бюджетите, след като се направи анализ и се вземе решение къде и в кои процедури.

**Г-жа СОНЯ МИКОВА, Централно координационно звено, МС** изказа мнението си, че Управляващият орган прави предложение за средства вътре в рамките на мярка 4.1. и прехвърляйки тези средства, индикаторите по Приоритет 5 няма да могат да бъдат изпълнени. Да се обмисли в рамките на това изменение да се предложи и промяна на съответния индикатор.

**Г-жа ЕЛЕНА ИВАНОВА** взе отношение по въпроса на г-жа Цветанска за таблицата, която е изпратена в понеделник – Таблица с индикативните бюджети на подмерките. Програмирането преди няколко години (2014 -2015 г.), е извършено на база „бюджети на мерки” като една мярка допринася за изпълнение на целите на няколко приоритета в различни фокус области и програмирането не е правено на база подмерки.

Така че с такава информация УО не разполага и никога не е правен допълнителен анализ, който да е вътрешен за Управляващия орган, защото такива са изискванията при Насоките при програмирането. Таблицата с под бюджетите едва ли ще даде допълнителна информация във връзка с направеното предложение за релокиране на резерва.

**Д-р ЛОЗАНА ВАСИЛЕВА** посочи, че ще обмислят и ще предложат промяна в индикаторите там, където се налага и в комуникация с колегите от Европейската комисия ще преценят къде би могло да се направи промяната.

Поради изчерпване на въпросите по т. 3.1., д-р Василева предложи на г-жа Елена Иванова да представи предложението по точка 3.2.

**3.2. „Предложение за прехвърляне на средства между мерки извън резерва”**

**Г-жа ЕЛЕНА ИВАНОВА** посочи, че предложението по тази подточка е за прехвърляне на средства, което не е обвързано с резерва за изпълнение. УО предлага част от мерките и подмерките, които в настоящия момент не са стартирали, да не стартират. Бюджетът на мерките, които се предлагат да не стартират е в размер на 84 млн.евро общо публични средства. Предлага се да бъдат прехвърлени към други мерки и подмерки от програмата, както и към създаването на финансов инструмент с цел изпълнение на заложените приоритети и политики и с цел ефективност и ефикасност на изпълнението на програмата, предвид наближаващия край на програмния период.

За голяма част от мерките, към настоящия момент, не се предвижда стартиране поради причини, свързани допълнително с разработване и включване на текстове в отделните мерки в рамките на програмата, както се прави в момента с представянето на Мярка 5, наложена поради извънредните обстоятелства и кризисната ситуация в страната в последните няколко месеца.

Г-жа Иванова допълни, че в рамките на следващата година УО съвместно с Фонда на фондовете ще разработи и ще приложи финансов инструмент под формата на кредитен фонд. Първоначално предложението е за прехвърляне на средства в размер на 20 млн.евро публични средства към създаването на финансовия инструмент.

**Подмярка 4.1**. В рамката на подмярка 4.1., през 2020 г. се предвижда обявяване на целеви прием в сектор „Животновъдство”. За подмярка 4.1. ще бъде осигурен допълнителен ресурс, както от резерва за изпълнение, който вече бе представен, така и в рамките на посоченото към настоящия момент прехвърляне като ресурсът към нея е в размер на малко над 7 млн.евро и ще дойде от подмярка 4.4. и остатъци от други мерки.

**Подмярка 6.3**. Във връзка с епизоотичната обстановка в страната по подмярка 6.3. се предвижда през 2020 г. отново да бъде обявен целеви прием за малки стопанства, пострадали от усложнената епизоотична обстановка през последните две години – 2018 и 2019 г. в за секторите за животновъди, които се занимават с отглеждане на свине, птици, овце, кози.

**Подмярка 7.5.** Предлага се средствата от подмярка 7.5. да бъдат прехвърлени в подмярка 7.2. „Улици”. В рамките на подмярка 7.2 процедурата „Улици” има постъпили проекти, които е необходимо да бъдат обработени и сключени договори с тях. Не е необходима допълнителна подготовка по изготвяне на проекти, по кандидатстване, като в рамката на процедура „Улици” с тези допълнителни 10 млн.евро публични средства ще бъдат финансирани още до 20 проектни предложения.

**Мярка 13 „Необлагодетелствани райони”.** Предлага се допълнителен трансфер на средства към мярката, тъй като и в предходния и в рамките на настоящи програмен период се ползва с висок интерес. Фермерите получават регулярно плащанията си по тази мярка. Има една трайна тенденция в площите, които се обработват, в сумите, които се изплащат всяка година. В рамките на 2020 г. е възможно да се получи недостиг. Необходимо е да бъдат осигурени допълнителни средства, за да се покрие очаквания недостиг през 2020 г. в тази мярка.

Г-жа Елена Иванова обърна внимание на това, че основната част от средствата, които се предлагат да бъдат прехвърлени, са насочени към Мярка 5. Мотивите за прехвърляне на средства по тази подточка са обосновани от нуждите за финансиране в сектора, предвид нуждите от справяне с епизоотичната обстановка тази година и с оглед покриване на определен дефицит, който би възникнал през 2020 г.

**Г-жа ИРИНА МАТЕЕВА** посочи, че разбира идеята повече средства да се насочват там, където има интерес, но според нея, обществения интерес не трябва да бъде пренебрегнат и би трябвало да се положат усилия той да бъде защитен като се фокусира върху мерките в горския сектор – 8.5., 15.1. и 15.2. Като представител на НПО тя подкрепи становището на г-н Тихомир Томанов. За нея е неразбираемо, че екологични мерки няма да стартират защото няма готов ГИС. Специално по горско екологичните мерки са работили съвместно и с Изпълнителна агенция по горите и са направили всичко възможно тази мерките да стартират.

Това е вторият програмен период, в който свързаните с екологичната стойност на горите, горско екологични мерки закъсняват. Като се има предвид и това, че предстои планиране на следващия програмен период, много е важно усилията на органите да бъдат насочени поне към стартиране на тези мерки догодина и както се каза, това не е последната нотификация за промени.

Ако има риск да не бъдат усвоени част от средствата за тези мерки, алтернативата е те пак да бъдат пренасочени в горския сектор към мярка 8.1., но това трябва да се преразгледа и на тези мерки да им се даде възможност да стартират и да покажат как работят.

**Г-н ТИХОМИР ТОМАНОВ** се обърна към д-р Василева с мнение затова, че когато се правят анализите за необходимостта от промени в приоритетите и за прехвърляне на средства, в основата стои преглед на онези мерки, които най-успешно се прилагат, каквито са земеделските, млад фермер и т.н. и след това се търси възможност за удовлетворяване на други нужди.

Подходът за прехвърляне на средства към онези мерки, които най-успешно се прилагат, каквито са земеделските, млад фермер и т.н. идва да покаже, подчерта г-н Томанов, че първоначалните цели, залагани в програмата или не са били правилно преценени тогава или в хода на изпълнение на програмата, поради субективни причини, някои от целите изостават. От 5-те чисто горски мерки 3 мерки са отворени, а отварянето им в края на програмния период, несъобразявайки се с дългия технологичен процес, който се изисква за да бъдат изпълнени проектите по тези подмерки, обрича тяхното изпълнение.

Г-н Томанов посочи, че 20 млн.лв. от мярка 8.5. са за чистите горски мерки 15.1. и 15.2., които пряко засягат целите в горското стопанство в подпомагането им. По предложение на УО сега тук се прехвърлят 84 млн.лв. и от резерва 77 млн.лв. – това са 160 млн.лв., а горските мерки са повече от 20% от предвидените средства. Г-н Томанов заяви, че българското общество и кметовете на общините в никакъв случай не приветстват такова едно намерение на Управляващия орган, каквото се обсъжда сега.

Обръщайки се към г-жа Василева, г-н Томанов призовава, на това заседание на Комитета за наблюдение да не се търси начин в диалогов режим „въпрос – отговор“ да не се отхвърлят предложенията, а внимателно да се вслушат в тях.

Г-н Томанов се обръна към УО и към колегите от другите сектори да ги подкрепят, независимо че има противоречия между интересите и целите в горското стопанство и тези в селскостопанските дейности, които са антагонистични по самия им характер и произтичат от продължителността на процеса. Министерството би трябвало да се дистанцира достатъчно добре, за да може да отсъжда и да взема решения, които са в интерес и на двата сектора.

**Д-р ЛОЗАНА ВАСИЛЕВА** обоснова предложенията за прехвърляне на середства като подчерта, че УО е направил задълбочен анализ на това, кои са нестартиралите мерки и какви са възможностите за стартиране, след което са анализирани къде са необходими средства за отваряне на нови приеми, т.е. УО не се е ръководил от това кои са най-атрактивните мерки, кои най-успешно се прилагат, а от това къде са най-големите нужди.

Предвид усложнената епизоотична обстановка в последните години се установи, че е необходимо страната да положи по-големи усилия и да стимулира земеделските производители за повишаване на биосигурността в земеделските стопанства, повишаване на конкурентоспособността, повишаване нивото на модернизацията, достигане на по-високи стандарти в нашето животновъдство и затова идентифицирахме, че е изключително важно малките животновъдни стопанства да получат допълнително средства – тези, които са до 8,000 СПО, за да повишат нивото на биосигурност. По подмярка 6.3. вторият прием е приключил, бюджетът е изчерпан, но остава необходимостта. Направен е анализ и е преценено, че с около 6 млн., които най-вероятно няма да са достатъчни, но с помощта на Службата за съвети в земеделието ще се изготвят бизнес планове, да се помогне на дребните животновъдни стопани.

По разработването на Мярка 5, с която да се осигурят средства за възстановяване на потенциала, претърпял щети в резултат на епизоотии, е получена подкрепата на Европейската комисия. Тази мярка не е присъствала в ПРСР, но нуждата от такова подпомагане мотивира разписването и стартирането на тази мярка.

Относно бюджета на горските мерки, който УО предлага да релокира - той е 10% от целия ресурс, а не 20% от средствата, с които предлагаме в ИГРП да стартира мярка 8.1. „Залесяване и поддръжка” за над 9.2 млн.евро. Приключени са и приемите по другите три подмерки – 8.3. за предотвратяване на щети, 8.4. и 8.6. Така че, ресурсът, заделен за горския сектор е над 52 млн.евро, един значим ресурс, който ще бъде насочен за така наречените „горски мерки”.

Д-р Василева допълни, че при подготовката на предложението са се съобразявали с това от коя мяркасе взима и към коя мярка се прехвърля, какви цели изпълняват мерките и към кой приоритет спадат, като например - подмерки 15.1.,15.2 са компенсаторни мерки, от които се прехвърлят средства в Мярка 13, която също е компенсаторна, от Мярка 17, която е за анализ на риска, се предлага да се релокират средствата към финансов инструмент и т.н.

Подмярка -15.2., подмярка, 15.1. не са подробно разписани в програмата, не са одобрявани от Европейската комисия и за да стартират е необходимо по-подробно, детайлно разписване и включване на текстове в мярката.

За да се прилагат тези мерки, те трябва да бъдат ИСАК базирани и там да се извършва очертаване, с което в момента не разполагаме. Липсват данни за горските територии в географската информационна система и не могат да бъдат включени в ИСАК. За да се случи това ще е необходим един значителен ресурс от време и финансови средства, за да реализира възможността за реално заявяване на тези мерки.

**Г-жа ИРИНА МАТЕЕВА** изрази несъгласие, защото въпреки мерките, за които д-р Василева казва, че са финансирани в горския сектор, тези които са свързани с екологичната стойност на горите липсват и с прехвърляне на средствата няма да се осъществят екологичните цели, липсват гаранции как ще бъдат включени към следващия програмен период и след пет години ще се води същата дискусия. Тя попита как ще бъдат постигнати екологичните цели на горите и как ще се преодолеят административните пречки, които към момента съществуват. Г-жа Матеева уточни, че е по-добре да се положат усилия да стартират тези мерки, отколкото да се прехвърлят във всеки следващ програмен период с обяснението, че няма необходимия капацитет. Държавата е поела отговорност във връзка с екологичните цели, които трябва да се постигнат в горите.

**Г-н АНТОН АСПАРУХОВ, Началник на отдел „Програмиране, планиране, наблюдение и техническа помощ, МЗХГ** заяви, че ще вземе отношение само по част от изказванията, свързани с новия програмен период, за да информира, че в момента от Аграрния университет в Пловдив се извършва екоанализ, насочен към екоцелите по новия Стратегически план и той ще включва и горите с всичките нужди, произтичащи от него. Г-н Аспарухов обяви, че се създава Тематична работна група за обсъждане на новия Стратегически план, в който всички неправителствени организации са добре дошли и са поканени да вземат отношение и да изкажат мнението си и по тази тема.

**Г-жа ЕЛИЦА ЖИВКОВА, ГД „Земеделие и развитие на селските райони” на ЕК** поясни, че контекстът на дискусията е, че УО прави това предложение на базата на правно задължение, което България и всички държави-членки на Европейския съюз имат. А именно да преразпределят резерва на базата на междинната оценка. За съжаление, в България от пет приоритета, три приоритета не са изпълнили целите си. Това означава, че става дума за много голям ресурс, който трябва да бъде разпределен към приоритети, които са постигнали целите си, такова е правилото.

В този смисъл, г-жа Живкова изрази съгласие с казаното, че определени мерки, които функционират добре, автоматично получават повече финансиране и повече подкрепа, но това е изискването на Регламента относно преразпределянето на бюджета. Въпреки това, в дискусиите, които водим с УО, сподели г-жа Живкова, се стремим през цялото време да има минимално отклонение от първоначално заложените цели на програмата, и също така да се запази известен баланс между мерките в програмата, защото е вярно, че настоящото предложение прави програмата малко небалансирана.

Когато стартира тази дискусия в средата на 2019 г., неотворени оставаха 15 мерки и подмерки. Всички сме наясно, че всичките 15 мерки не могат да бъдат отворени в оставащото време. От страна на ГД „Земеделие и развитие на селските райони” в началото на дискусията също бяхме доста обезпокоени от това, че примерно не се предвижда да стартират част от мерките, свързани с предоставяне на съвети или на обучения на фермери, че се предлага намаляване на бюджета на подмярка 6.4.1, която за нас е стратегическа от гледна точка на създаване на работни места, на диверсификацията на дейностите в селските райони. Изразихме загриженост във връзка с горските мерки, защото знаем, че най-вероятно няма да стартират.

Г-жа Живкова заяви, че дискусията с Управляващия орган продължава, ще се вземат под внимание всички изказвания на това заседание, след това дискусията ще продължи в рамките на DG AGRI (Главна Дирекция Земеделие и Развитие на селските райони на ЕК) и в останалите дирекции на Европейската комисия. Това не е окончателното предложение, ще се направи опит да се поддържа баланс в програмата. Изпълнението на програмата към момента – плащания, брой на сключени договори и т.н. е на сравнително ниско ниво, т.е. малко изоставаме в сравнение с другите държави-членки. Не трябва да се усложнява изключително много ситуацията, добавяйки нови и нови мерки, които пък ще забавят плащанията и ще усложнят работата на Разплащателната агенция. Трябва да бъдем реалисти.

**Д-р ЛОЗАНА ВАСИЛЕВА** допълни, че в резултат на добрата комуникация с DG AGRI, в резултат на дискусиите, предлагаме една част от мерките да стартират през настоящата година. С оглед на това, че от подмярка 6.4.1. прехвърляме средствата, има постъпило предложение от Националната служба за съвети в земеделието да подпомогнем Тематичната подпрограма с 6.4.2.

**Г-н ТИХОМИР ТОМАНОВ** благодари за становището на г-жа Живкова, като сподели че остават с надежда за подкрепа на горските мерки, след като специално са запознали ЕК със становището си.

**Г-жа СОНЯ МИКОВА** напомни, че представителят на Асоциация „Общински гори” има идея за среща между експерти от УО, представители на НПО сектора, представители на ДФЗ, представители на ИАГ. Може да се поеме ангажимент от страна на Управляващия орган да продължи работата така, че тези мерки да бъдат готови за следващия програмен период и колегите да имат увереност, че за тези мерки се мисли за в бъдеще.

**Д-р ЛОЗАНА ВАСИЛЕВА** обяви, че приема предложението и ще проведат такава среща когато има готовност с 8.1.

**Г-жа КРИСТИНА ЦВЕТАНСКА** сподели, че изразяват съгласие към притеснението на колегите им от Общински гори за това, че горските мерки вече втори програмен период много трудно вървят, но трябва да са реалисти и в края на програмния период трябва да се направи възможното средствата по програмата да останат в България, а дори да се отварят приеми, ДФЗ не може да ги обработи.

Според нея, тази реалност идва от неосъщественото опростяване на правилата, всичко в пъти е много по-сложно отколкото през миналия програмен период за всички. Тя не спести и оценката си за нивото на административния капацитет на ДФЗ като препоръча вниманието да се насочи там, където ДФЗ би могъл да работи по проектите навреме, за да могат средствата да останат в България.

**Г-н ЕМИЛ ДЪРЕВ, БАКЕП** допълни, че за разлика от ОП „Иновации и конкурентоспособност”, неефективното или грешното управление на ПРСР е довело до това, че част мерките не са отворени и заложените цели не са постигнати. Той попита, кой ще носи отговорност, ако във връзка с предложението на УО за ИГРП за 2020 г. заявките не се обработят навреме и се изгубят парите.

Във връзка с предложението за финансовия инструмент, г-н Дърев отправи въпрос към представителите на Фонда на фондовете каква е тяхната прогноза дали бенефициентите по ПРСР, а и конкретно по подмярка 4.1., ще могат да се ползват от този финансов инструмент в края на 2020 г., 2021 г., 2022 г., за да се види какъв ще е ефектът в този програмен период. Предложението на БАКЕП е от сега да се мисли за следващия програмен период. Финансовите инструменти да работят още с първото отваряне на първия прием на инвестиционните мерки.

**Д-р ЛОЗАНА ВАСИЛЕВА** отговори, че по въпросите на финансовите инструменти ще дадат отговори по-късно при обсъждането на съответната точка. Що се касае до въпросите за отговорността, тя е изцяло на Управляващия орган и както до момента са положени усилия да не се допусне загуба на средства нито по отношение на Рамката за изпълнение, нито по отношение на правилото N+3, така се полагат максимални усилия да продължим и успешно да приключим прилагането на програмата в настоящия програмен период.

**Г-жа КРИСТИНА ЦВЕТАНСКА** предложи допълнително ресурс в размер на над 37 млн.евро от 4 подмерки, които няма да има време да бъдат отворени в този програмен период да бъдат релокирани към тези, които УО е преценил, че могат да усвоят– подмерки 1.2. , 6.4.2., 8.1 и 16.4. , описани са и аргументите в тази връзка и те са точно тези, които са обсъждани до този момент.

Във връзка с желанието на УО за нов прием по мярка 6.3, който да бъде насочен към биосигурност, г-жа Цветанска направи питане дали от настоящия прием по мярка 6.3, при който са подадени доста повече проекти, отколкото е наличен финансовият ресурс, е направен анализ колко от тези проекти са в областта на животновъдството. Дали осигурявайки по-голям бюджет към миналия прием по 6.3., няма да може да решат въпроса с биосигурността. На базата на какъв анализ е направено предложението за 37 млн. за Мярка 5.

По отношение на Мярка 4.1, предложението ни е, посочи г-жа Цветанска, мярката да се отвори за всички земеделски производители, тъй като мярка 5.1. е насочена за инвестиции и за подобряване на биосигурността, а мярка 5.2. е най-важната мярка за справяне с проблемите, които възникнаха вследствие и на африканската чума и на птичия грип, закупуването на животни е най-важното, което трябва да се направи, а не да се правят инвестиции в полупразни стопанства.

**Г-жа ЯНКА ПОПОВА** намира приемът по подмярка 6.3, заложен за началото на 2020 г. за малките стопани за биосигурност, за добра идея. По новата мярка 5, ще участват големите стопани, а малките стопани, които са много рискови и уязвими, ще останат все още „да тлеят като огнища”. Трябва да се положат много усилия там, защото през последните години дребните преживни животни преминаха през доста епизотии.

Във връзка с предложението 16.4. да не стартира, г-жа Попова изрази абсолютно категорично несъгласие, защото това е изключително важна мярка за да подобрим така пазарното си позициониране.

**Д-р ЛОЗАНА ВАСИЛЕВА** благодари за изказването и потвърди, че по подмярка 6.3. е взето решение да се отвори нов прием, но не защото не е направен анализ на втория прием, а защото по-късно, в следващата точка, ще бъдат представени предложенията на УО, с които се предлага да се облекчи мярката, да се премахнат изискванията за доход, който да се доказва от земеделска дейност.

Така че, допълни д-р Василева, предлагаме този нов прием да бъде с нови, по-облекчени условия за дребни стопани, които заради различни болести не биха могли да докажат доход от предходната година от земеделска дейност поради това, че им се е наложило да унищожат животните. Става въпрос за малки стопанства, до 8 хиляди СПО, а по Мярка 5 допустими животновъдни стопанства ще са над 8 хиляди СПО.

Д-р Василева обясни, че от анализа за необходимите средства за покриване на всички щети и съответно всички нужди от инвестиции за превенция става ясно, че те са повече отколкото е разполагаемият бюджет, взет е предвид и полученият от БАХБ списък на допустими инвестиции, които са остойностени в точката за Мярка 5, на база на които са се ръководили за определяне на максимален размер на проекта.

**Г-н ВЛАДИСЛАВ ЦВЕТАНОВ** поясни, че по приема по подмярка 6.3. от 2019 г., който е приключил, има бюджет за около 1500 проекта предвид гранта. Новото предложение във връзка с приема за 2020 г. по отношение на подмярка 6.3., освен махането на изискването за доход от земеделска дейност, стопаните, които ще кандидатстват през 2020 г. по 6.3. изрично да заложат в своите проекти, че ще имат инвестиции или ще постигат цели, свързани с биосигурност. Това го няма като изискване в прием 2019 г. и поради това има огромна разлика между бенефициентите, които са подали своите проекти по подмярка 6.3. през 2019 г., тъй като техните проекти не са разработени в посока биосигурност, защото няма такава задължителна цел или инвестиция.

**Г-жа ЕЛЕНА ИВАНОВА** направи допълнение с данните за анализа, който е направен във връзка с определяне бюджета на Мярка 5. Получена е подробна и детайлна информация от БАБХ и съвместно с дирекция „Животновъдство” в министерството е прегледан списъкът с инвестиции, намерили приложение в измененията на Наредба 44, които са публикувани за обществено обсъждане на страницата на министерството на база на инвестициите, необходими за повишаване на биосигурността в стопанствата, на база броят на стопанствата в страната от различните видове животновъдства, както и среден брой животни във всяка от фермите – свиневъдна ферма, овцевъдна ферма и т.н.

Бяха остойностени, допълни г-жа Иванова , всички тези инвестиции, намерен бе среден размер на проекта в различните видове животновъдства, потенциалният брой очаквани стопанства, които ще бъдат подпомогнати в рамките на двете мерки 5.1. и 5.2. и така беше формиран бюджета на мярка 5., т. е. направен на база реални цифри, предоставени от съответните компетентни органи.

**Г-жа ИРИНА МАТЕЕВА** взе думата във връзка с обяснението по отношение на горските мерки, за да се отрази в протокола, че в рамките на проекта LIFE, свързан с опазването на малкия креслив орел, е участвала доста активно, включително в разработването на горско екологичната мярка за вида, независимо, че не е навътре в подмерки 8.5 и 15.2.

Освен това, г-жа Матеева помоли да се включи в протокола,че по отношение на 15.1. и по отношение на екологични дейности, свързани с опазване на малкия креслив орел, има подробно разработена мярка, има разработен слой и къде да бъде прилагана тази мярка. Мярката е разработена от Работната група за горите, но не е представена от УО на ЕК. Мярка 657 от програмата на Правителството казва, че „трябва да се остойностят екосистемните услуги и да се осигури усвояването на средствата на Европейския съюз за компенсация на собствениците на гори в НАТУРА 2000 чрез въвеждане на Наредба по чл. 249 от Закона за горите до края на 2018 г. и стартиране на мярка 15 от ПРСР”.

Решението, което се предлага за релокиране на всичките средства от мярка 15 - 15.1. и 15.2. към съвсем други сектори в земеделието, допълни г-жа Матеева, противоречи на програмата на Правителството, което в по-нататъшните дискусии следва да се вземе предвид. Тя изрази готовност, като организация, участвала в разработването на горско екологичните мерки да окаже съдействие и да се направи възможното мярката да стартира поне по отношение на малкия креслив орел.

**Д-р ЛОЗАНА ВАСИЛЕВА** отговори, че не омаловажава важността на всички мерки, не само на горските, които са мотивирани да бъдат включени в програмата, но трябва да сме реалисти и да гледаме към днешна дата. Това е ситуацията

На репликата на г-жа Матеева дали със 7 млн. лв. от мярката за горски и екологични мерки ще се решат въпросите на всички останали мерки и това, че няма да се изпълни ангажиментът на правителството, д-р Василева отговори, че с тези средства ще бъдат осигурени поетите многогодишни ангажименти по мярка 13 за „Необлагодетелстваните райони”.

**Г-н ТИХОМИР ТОМАНОВ** се обърна с молба към д-р Василева да оставят горските мерки в програмата и да ги отворят през 2020 г. и призова БАКЕП да засилят вниманието си към потенциалните горски проекти, като ги увери, че предвидените средства по горските мерки в границите на възможностите на този програмен период ще бъдат усвоени и че няма никаква гаранция, че след като се прехвърлят 160-те млн.лв., те бъдат усвоени.

**Г-н ИВАН ТОДОРОВ** направи процедурно предложение по повод продължилото близо 2 часа обсъждане на темата за горските мерки, по които не се знае каква е проектната готовност, какво точно се очаква да се случи, ако не се прехвърлят парите. Освен това е имало е предварително обсъждане на ТРГ, а сега се губи времето на целия Комитет за наблюдение, след като предстоят толкова важни точки в дневния ред.

**Г-н ЕМИЛ ДЪРЕВ** посочи, че голяма част от членовете на БАКЕП не искат да работят по горските мерки, защото трябва да участват в обществени поръчки, които се организират от общините, 99% от които са опорочени.

**Д-р ЛОЗАНА ВАСИЛЕВА**  продължи с предложението на УО, касаещо мярка 11 „Биологично земеделие”.

**3.3. Предложение за изменение в ПРСР 2014-2020 г. в частта „Биологично земеделие”**

**Г-жа ЮЛИЯ ЛИЛЯНОВА, началник на отдел „Компенсаторни мерки”, МЗХГ** отбеляза, че предложените изменения в мярка 11 „Биологично земеделие” в програмата, в голяма степен отразяват мотивите, изложени в обосновката за прехвърляне на финансов ресурс от 40 млн. евро към мярката.

Предложението, информира г-жа Лилянова, включва удължаване на ангажиментите на кандидати, чиито ангажименти изтичат през 2019 г., както и нови ангажименти за нови кандидати, които могат да ги поемат през 2020 г. с биологични сертифицирани площи, пчелни семейства и животни за период от 5 г. , като първите 3 години от тези ангажименти ще бъдат финансирани от настоящата програма, а следващите 2 години ще бъдат от бюджета на следващия програмен период. В предложените изменения се предлага текст, който урежда една клауза за преразглеждане съгласно чл. 48 на Регламент 1305, а именно, че ангажиментите, които започват през текущия програмен период и продължават в следващия, имат възможност да бъдат приспособени към правната рамка на следващата програма. По този начин се дава възможност на тези кандидати съответно да се съгласят или да откажат новите условия, които ще бъдат въвеждани в новия програмен период.

Другото, което се уточнява в предложените изменения е, че кандидатите имат възможност да удължават ангажиментите си, могат да го направят с площите, които са ги изпълнявали до момента, като могат да добавят и нови, биологично сертифицирани площи.

Визията ни като УО, заяви г-жа Лилянова, е да подпомагаме през 2020 г. съответно удължаване само на биологично сертифицирани площи, животни, пчелни семейства като по този начин се следва стратегическата цел в Националния план за развитие на биологично земеделие в България, а именно, развитието на ефективно биологично производство и износа на биологични продукти.

**Г-жа ВЕСЕЛИНА РАЛЧЕВА, Българска асоциация „Биопродукти**” посочи, че асоциацията приветства прехвърлянето на средства в тази мярка, която е била нулева през последните години. Те са изпратили становище с две предложения, един ден след крайния срок.

След проведен форум и с представители на МЗХГ и ДФЗ БАБ предлагат нов текст, интерпретирайки идеята, че земеделските стопани, които са приключили ангажимент по М11 не могат да поемат нов, именно: „Земеделски производители, които са изпълнили и приключили ангажимент по мярка 11, да не могат да поемат нов ангажимент по мярката със същите площи, животински единици и пчелни семейства”.Те ще могат само да ги разширяват.

Тъй като са разбрали идеята на МЗХГ, посочи г-жа Ралчева, да не може земеделски стопани, които приключат ангажимент да поемат нов и така да натоварят следващия бюджет, те предлагат по-коректният за тях запис  *„Земеделски производители, които са изпълнили и приключили ангажимент по мярка 11, да не могат да поемат нов ангажимент по мярката със същите площи, животински единици и пчелни семейства”.* Т.е., те само могат да ги разширяват.

**Г-жа ЮЛИЯ ЛИЛЯНОВА** отговори, че те са с резерви към предложеният текст, с който ще се даде възможност на кандидати, които са с прекратени ангажименти да се явят като нови кандидати и да поемат нов петгодишен ангажимент в следващата кампания. Това са потенциално рискови кандидати.

Г-жа Лилянова добави, че по справка от ДФЗ по-голямата част от прекратените ангажименти по мярка 11 са вследствие на неподадено заявление за поредна година. Целта на МЗХГ е средствата да отидат по предназначение, а именно за развитие на ефективно биологично производство.

**Г-жа ВЕСЕЛИНА РАЛЧЕВА** репликира с аргумент, че тези хора, които веднъж са с прекратен ангажимент и въпреки това са останали биологични, са много по-малко рискови, от тези, които за първи път ще поемат ангажименти.

**Г-жа ЮЛИЯ ЛИЛЯНОВА** отговори, че на тях ще им бъде дадена възможност да кандидатстват в следващия програмен период.

**Д-р ЛОЗАНА ВАСИЛЕВА** направи допълнения във връзка с планирания прием по мярка 11, като информира, че на последните срещи с представителите на ГД „Земеделие и развитие на селските райони” към ЕК е обсъдено предложението за нов прием и от тяхна страна е дадена препоръка да се направи преглед на ставките, които ще важат за новия прием. Това е възложено на външен изпълнител и ако се установи, че има необходимост някъде ставките да бъдат променени, съответно ще бъдат включени към предложението за отварянето на този нов прием.

УО ще проведе среща-дискусия за новия прием, след като ставките бъдат готови, за да се коментират финално всички теми преди изпращането на последната информация към нотификацията.

**Г-жа ЕЛИЦА ЖИВКОВА** уточни, че ще вземат предвид резултатите от одита на DG „ SANTE” (Главна Дирекция Здраве и безопастност на храните) в сектора на биологичното земеделие, при разглеждане предложението за допълнителните 40 млн.евро за сектора.

**Д-р ЛОЗАНА ВАСИЛЕВА** даде думата на г-н Цветанов да представи проекта на текста на мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки в ПРСР 2014-2020 г.”

**3.4**. **Предложение за включване на проект на текст на мярка 5.**

**Г-н ВЛАДИСЛАВ ЦВЕТАНОВ** информира, че стартирането на работата по тази мярка е провокирано от усложнената епизоотична обстановка в страната през изминалите две години, което наложи да се направят анализи и да се търсят възможности за подпомагане на засегнатите сектори и съответно на засегнатите земеделски стопанства.

Анализираха се различните видове заболявания в страната - африканската чума по свинете, както и чумата по дребните преживни животни, съответно инфлуенцата по птиците и така се обособиха трите категории животновъдни стопанства или ферми.

Подмярка 5.1. е инвестиционна мярка, която по своята същност се доближава до подмярка 4.1. „Инвестиции в земеделски стопанства” с характера на инвестициите и със самия начин на изпълнение и прилагане.

Подмярка 5.2. по своята същност е нещо ново и дава възможност за закупуване на животни, за репопулация на фермите. Терминът на дейността, включена по подмярка 5.2. е „Възстановяване на селскостопанския производствен потенциал”.

Г-н Цветанов допълни, че в Регламента, има и втора възможност в рамките на подмярка 5.2. да се подпомогне диверсификацията на засегнати животновъдни стопанства, в случай че те решат да преориентират своето производство чрез отглеждането на друг вид животни. Тази опция не е във фиша на мярката, защото идеята е да се осигурят средства за репопулация на съществуващите засегнати стопанства.

Що се касае до разполагаемите средства, г-н Цветанов напомни, че в по-предната подточка е посочен ресурсът, с който за момента се работи, тъй като програмата е на един финален етап по отношение на разполагаемите средства.

**За подмярка 5.1**. са заложени инвестиции, които до голяма степен са свързани с биосигурността. Г-н Цветанов описа накратко действията във връзка с основното национално законодателство – Наредба 44, в която са подготвени промени по отношение на мерките за биосигурност, които рефлектират при прилагането на Мярка 5.

Г-н Цветанов уточни, че стремежът на УО е да се осигури възможност за подкрепа на повече на брой животновъдни ферми, поради което се предлагат две нива на подпомагане – 60% размер на субсидията за стопанства, които не са засегнати пряко от усложнената епизоотична обстановка в страната. За стопанства, които са пряко засегнати от ситуацията – 70% е размерът на финансовата помощ.

Стойностите на проектите в различните животновъдни стопанства са: максимален размер на разходите за животновъдни стопанства, отглеждащи свине – 700 хиляди евро; 500 хиляди евро за животновъдните стопанства, отглеждащи птици и 30 хил.евро за животновъдни стопанства, отглеждащи овце и кози, т.е. дребни преживни животни.

**По отношение на подмярка 5.2** максималната стойност за един кандидат е 1 млн.евро като тук няма разграничение на размера на финансовата помощ – 100% върху размера на одобрените разходи, т.е. допустимите разходи се възстановяват в рамките на 100%. Мярката е насочена за стопанства, които са с над 7 999 евро. СПО и съответно попадат в избраните животновъдни стопанства. Предложението за бюджет за цялата мярка е в размер на 31.5 млн.евро.

Г-н Цветанов обърна внимание на това, че стопанствата, които искат да кандидатстват по подмярка 5.2., трябва да имат доказано погиване на производствения потенциал най-малко 30%, като обърна внимание на решение № 709 на ЕК, където са посочени областите по страни, които са засегнати от африканската чума и съответно ограниченията, които важат за тези области.

**Г-жа КРИСТИНА ЦВЕТАНСКА** зададе два въпроса – разпределение на бюджетите по подмерки 5.1. и 5.2. и кога се предвижда да стартират приемите по тази мярка?

Г-жа Цветанска сподели, че за тях буди недоумение фактът, че за овцевъдни и козевъдни стопанства по М5.1. са определени 30 хил.евро като максимален размер за инвестиции.За

з малки стопанства тези средства биха били достатъчни, но за едно стопанство, в което има 1 000 животни това не е достатъчно.Тя предложи още на етап кандидатстване да не се дават 3 оферти от доставчици, а да се посочат максимално допустими разходи, т.е.да се опростят правилата.

**Г-н ИВАН ТОДОРОВ** се съгласи с г-жа Цветанска по опростяването на офертите и за размера на инвестициите за подпомагане на овцефермите и предложи максимумите да бъдат на животновъден обект, а не на кандидат.

Г-н Тодоров посочи, че останалите им предложения са свързани, по-скоро, с конкретизиране на допустимите разходи, както следва: „разходи за изграждане на съоръжения, за закупуване на оборудване за унищожаване и преработка на странични животински продукти ( инсинератори). За да бъде по-ясно „разходи за изграждане на съоръжения, за закупуване на оборудване, дезинфекция и биозащита на питейната вода, разходи за закупуване на специализирани транспортни средства за фураж”.

**Г-жа ЯНКА ПОПОВА** направи коментар по повод включването на овцевъдните и козевъдните стопанства в подмярка 5.1. и подмярка 5.2. по време на участието им в ТРГ, на която е представена Мярка 5. Г-жа Попова даде оценка на състоянието на овцевъдните и козевъдни стопанства като заяви, че вторият програмен период приключва, а все още секторът не се развива, модернизацията не случва и от това куца и биосигурността в стопанства. Голяма част от стопанствата имат нужда от това подпомагане, тези пари в мярката трябва да бъдат достъпни и за масата животновъди.

**Г-жа СИЛВИЯ ВАСИЛЕВА, директор на дирекция „Животновъдство”, МЗХГ** подчерта, че основата за стартиране на тази мярка е постигане на биосигурност. Мярката не е отворена за всякакъв вид инвестиции, а базата и е Наредба № 44. Поради това колегите от БАБХ, съвместно с дирекция „Животновъдство“, използвайки базата в Наредба 44, направиха съответното остойностяване, т.е., говорим само за разходи, които са свързани с постигане на биосигурност.

По принцип в овцевъдството изискванията са изключително занижени, но това не означава, че те няма да бъдат преразгледани, може да ги комуникираме и евентуално да направим някаква корекция.

Г-жа Василева изясни и въпроса по отношение на предложението за включване на инсинератори, логиката е да бъде допустима такава инвестиция и то в точката „материални инвестиции” в точка 5 – „Разходи за закупуване и изграждане на места, свързани със съхранение на странични животински продукти, и закупуване на инсинератори”. Това е предвидено при преизчисляване на разходите за животинска единица.

Другото, което може би е важно, че по мярката има възможност да се подпомагат и публични органи. В тази връзка с БАБХ са водени разговори да бъдат допустими по мярката със закупуване на необходимото им лабораторно оборудване, което ще гарантира по-своевременно доказване на пробите, ще им позволи по-голяма гъвкавост.

В отговор на запитването на г-н Тодоров, дали всички възможности, които е цитирал като по-конкретни, са включени г-жа ВАСИЛЕВАотговори, че се върви например към закупуване на съоръжения за съхранение, а не на превозни средства, така че не всички предложения са включени.

**Г-н ЯВОР ГЕЧЕВ, Асоциация на индустриалния капитал в България** подкрепипредложението БАБХ да е бенефициент помярката и изказа съображенията си по отношение на инсинераторите и закупуването на животни.

**Г-н ВЛАДИСЛАВ ЦВЕТАНОВ** подчерта,че тази мярка не е хоризонтална, не допринася за голям брой приоритети и приносът й към една фокус област дава възможност целият бюджет да бъде посочен в тази фокус област, без да се определя подбюджет на конкретна подмярка. Това ще даде възможност, в зависимост от интереса на потенциалните кандидати, да може бързо и лесно да се насочи съответния ресурс или към едната, или към другата подмярка.

Г-н Цветанов допълни изказването на г-жа Василева от дирекция „Животновъдство” по отношение на разходите, че не всички разходи , които се представиха днес са включени, в Насоките за кандидатстване ще се разпишат подробно какви са допустимите разходи. Разбира се, ако е необходимо уточнение в текста на самата подмярка, то ще бъде направено.

По отношение облекчаване на кандидатстването, г-н Цветанов обяви, че процентите, които предлагат по тази подмярка, съответно 60% и 70% финансова помощ, в случай, че бъдат надвишени праговете, посочени в ЗУСЕСИФ, трябва да се прави процедура по ПМС, т.е., тук възниква въпроса по отношение на евентуални разходи, които са направени преди подаване на проектното предложение и какви правила, ако те са допустими, ще важат за тях. Да, има такава опция по регламент, въпросът е ние да знаем дали можем да си го позволим като допустим разход при нашите условия, посочени в националното законодателство във връзка с прилагането на програмата.

Г-н Цветанов направи коментар по отношение на термините модернизация и биосигурност. По тази мярка, в частност подмярка 5.1., не може да се говори за модернизация в общия смисъл, тъй като тя е обект на подмярка 4.1. Тук идеята е биосигурност, която по своята същност е също модернизация. Но такива разходи и дейности, свързани с повишаване на конкурентоспособността, както при инвестиционните мерки, не би следвало да се подпомагат по тази мярка.

**Г-жа ЕЛЕНА ИВАНОВА** направи допълнение относно индикативните бюджети – да, в точка 5 ще разгледаме актуализираната ИГРП.Там ще предложим до края на годината да стартира подмярка 5.1. и ще заделим за този прием бюджет над 23 млн.евро от разполагаемите 31 млн.евро, които предлагаме да бъдат прехвърлени по мярка 5.

**Г-н ЕМИЛ ДЪРЕВ** отправи въпрос във връзка с подмярка 5.2 към г-н Стамов да каже какво има предвид под репупулация. Той посочи, че предложението им е ДФЗ съвместно с БАБХ да определят референтни цени първо за животните, за да бъде допустим разхода, ако се вземе такова решение преди отварянето на мярката, след определена дата, при определени условия на база на референтните стойности, както и за допустимите инвестиции за различните стопанства. Или да бъдат определени референтни цени, които могат да бъдат съотнесени към животинска единица и за тази инвестиция за животинска единица може да се използва регламент за опростени разходи.

Г-н Дърев призова ДФЗ да се основава на съответния регламент във връзка с условията за получаване на опростен разход, а не как са стигнали до него. По някога ДФЗ допълнително усложнява проверките и по този начин бави целия процес по одобряване и по разплащане на одобрените проекти.

**Г-н ДИМИТЪР КОЕВ, фирма АЯКС** изказа мнение, че референтна цена не би била добро решени, тъй като животните за разплод са борсова суровина и в ситуацията на африканската чума в целия свят, цените на животните растат ежемесечно.

Г**-жа ЕЛЕНА ИВАНОВА**  подчерта, че има срокове, с които УО трябва да се съобрази преди да отвори подмярка 5.2. Съществуват планове за действие във всяка една от фермите, в които има унищожени животни, има мерки, които следва да бъдат изпълнени, преди БАБХ да даде положително становище, че този обект може отново да бъде заселван. За това мярката ще се отвори догодина, когато ще се знае кои ще са потенциалните бенефициенти и ще имат ли право да заселват отново комплексите.

**Г-н ХРИСТО СТОЙКОВ, представител на свинекомплекс в Бръшлен** заяви, че за него, мярка 5.2. има много голяма стойност, тъй като в момента, след период от 40 дни, всички свинекомплекси, които са пострадали, могат да зареждат с животни. Предписанията на БАБХ в момента са следните: след дисекция на помещенията и пускане на заявления, ще може да се зареждат животни. Важното е, мярката да бъде опростена. Всички свинекомплекси работят с генетични компании, които си имат цени, издават се фактури, всичко се знае, така че, няма как да се дават 3 оферти.

Г-н Стойков допълни, че подмярка 5.1. също е важна сега. Нуждаят се спешно от пари и основното е това да стане бързо, защото ако парите се дадат след две години, това няма да има никаква стойност за тях. Всички директиви на ЕС са за супер малки стопанства. Нормативната уредба за африканската чума е остаряла, тя е насочена за ферми с между 200 до 1000 свине, а в България има ферми с по 90 хиляди свине и, което според г-н Стойков, също трябва да се има предвид.

Г-нСтойков допълни, че те имат всички основни компоненти на биосигурност и мярката за повишаване на биосигурността е необходима за по-високо технологични решения, а не за елементарни, защото всички имат огради, имат доста от нещата, които са необходими. С мярката за биосигурност се иска, посочи г-н Стойков, да може да се закупи високо технологично оборудване или да се направят нови ферми, да се изместят производства, да се изместят майки. Това е възможност за бизнеса да погледне по нов начин за развитие на свиневъдството, понеже африканската чума е едно предизвикателство, което ще промени тотално управлението на животновъдството.

Ако някой смята, че се е отървал от африканската чума в България е много далеч от истината, посочи г-н Стойков. Важно е мярката да стартира, процедурата да се опрости, за да може пострадалите и непострадалите да се възползват от този финансов ресурс и да не се допусне и други фирми да пострадат.

**Д-р ЛОЗАНА ВАСИЛЕВА** увери г-н Стойков, че подмярка 5.1. ще бъде насочена към подпомагане на инвестиции за надграждане на биосигурността, защото тази базова сигурност, която имат в момента, очевидно не е дала резултати, болестта влезе във вашата ферма и очевидно е необходимо тази биосигурност да се надгражда.

**Г-н ХРИСТО СТОЙКОВ** уточни, че биосигурността в България е по-висока в пъти от фермите в Дания, в Холандия, в Германия, но тук биосигурността е слаба не на ниво животновъдни обекти, а на ниво държава: граници, контрол и т.н.

Г-н Стойков допълни**,** че имат нужда от високо технологично оборудване, говорим за закупуване на инсинератори, всички животновъдства имат нужда от пари за биосигурност, но не за проста биосигурност, а от високотехнологична. Големият проблем, който изобщо не е решен в България в свиневъдството, са труповете.

Другият голям проблем е да се разделят производствата, да се разделят майките от свинеугояването, но това вече са неща от бъдещето.

**Г-н ИВАН ТОДОРОВ** постави въпроса, свързан с максимума по мярката, който да е на животновъден обект, приема ли се от останалите участници в КН.

**Г-н ЕМИЛ ДЪРЕВ** изрази мнение, че по предложението да е обект, а не на фирма-кандидат, трябва да се направи сериозен анализ, за да се види какъв е ефектът в единия и в другия случай.

**Г-жа ИВИАНА МИТОВА, Асоциация на земеделските производители в България** посочи, че в момента не се знае какво ще влезе в проекта на Наредбата.

**Г-жа СИЛВИЯ ВАСИЛЕВА** поясни, че след приключване обсъждането на Наредбата на 15 ноември, тя ще бъде публикувана и нещата ще са факт, изискванията наистина са завишени, представени са на бранша и тези инвестиции са съобразени с новите заложени изисквания в Наредба 44.

**Г-н ДИМИТЪР КОЕВ** подкрепи предложението на г-н Тодоров парите да бъдат за обект, а не за цяла фирма.

**Г-н ЕМИЛ ДЪРЕВ** изрази мнение, че ако се вземе такова решение, тяхното предложение за референтни цени, което е обвързано на база животински единици, е изключително важно, за да има някаква равнопоставеност.

**Г-н ГЕОРГИ ГРЪНЧАРОВ, Съюз на птицевъдите** подкрепя предложението на г-н Тодоров и допълни, че 95% от пилетата в България се продават от една фирма и събирането на 3 оферти е административна пречка.

Г-н Грънчаров подкрепи свиневъдите за това, че мярка 5.2. трябва да стартира в момента, когато има нужда от животни, а не процедурите да се стартират догодина, което допълнително ще забави запълването на стопанствата с животни.

**Г-н ИВАН ТОДОРОВ** предложидебатът да се насочи към това, дали е възможно да се възстановят предварително направени разходи за закупуване на животни. Ако това се допусне, дискусията приключва.

**Г-н ВЛАДИСЛАВ ЦВЕТАНОВ** благодари за направените коментари и се върна на темата за бюджета. Когато се разсъждава по отношение на лимитите по двете подмерки, трябва да се има предвид колко са животновъдните стопанства и с какви средства се разполага. При по-висок интерес влизат критериите за оценка. Когато се дискутират самите критерии за оценка, трябва много внимателно да се таргетира къде да отиде помощта на база на данните, с които се разполага.

Г-н Цветанов продължи, че когато се дискутират Насоките за кандидатстване там, където могат да се предвидят намаляване на документите, ще се направи. Ако може нещо да се облекчи по отношение на оферти чрез референтни цени например, това ще се обсъди по време на дискусиите в рамките на работните групи.

Г-н Цветанов уточни, че тази мярка е обвързана изключително много с националния компетентен орган – БАБХ и нейното становище за съответното заболяване и в частност за съответните обекти, кога ще бъде дадено разрешение за извършването на каквото и да било там. Регламентът разрешава предварително да бъдат направени разходите, но когато започнат реално да се правят Насоките за кандидатстване, ще стане ясно дали ще може да се направи.

В широка дискусия относно това дали да останат в текста на мярката „3 оферти“ се включиха г-н Емил Дърев, Явор Гечев, г-н Лефтер Лефтеров, който посочи, че ако се възприеме да се изискват три оферти, те ще се окажат компрометирани. Всеки стопанин е свикнал с някоя генетика - познава я като показатели, може да я отглежда и има контакт с компанията. Що се отнася до обществената поръчка минават месеци и отново се предполага, че някой ще предлага някаква друга генетика, която няма да бъде одобрена от животновъда.

**Д-р ЛОЗАНА ВАСИЛЕВА** уточни, че вместо думата „три“ се записва различни или независими оферти и/или референтни цени.

**Г-н ЯВОР ДЪРЕВ** зададе въпрос към представителите на ЕК доколко ще е възможно стартирането мярката, без да бъде официално одобрена нотификацията. Това е много важно за бенефициентите по подмерки 5.1. и 5.2.

**Г-жа ЕЛИЦА ЖИВКОВА** поясни, че предложените изменения в програмата няма как да бъдат одобрени до края на годината, защото нотификацията ще бъде подадена на 15 ноември, както е планирано. ЕК има срок от един месец да изготвим т. нар. observation letter. Евентуалното одобряване може да бъде в началото на следващата година. Допустимостта на разходите започва от момента на нотификацията на програмата.

**Д-р ЛОЗАНА ВАСИЛЕВА** уточни, че след 15 ноември след като се входира нотификацията, УО на свой риск може да отвори мярката, да се изработят насоки, критерии и да се отвори приема.

**Г-н ВЛАДИСЛАВ ЦВЕТАНОВ** подкани участниците да вземат отношение относно принципите за определяне на критериите за подбор - те са важен елемент, защото въз основа на тях ще се формират критериите за оценка.

Проведе се дискусия, в която участие взеха г-н Димитър Коев, г-н Явор Гечев, г-н Иван Тодоров, г-жа Кристина Цветанска, г-н Христо Стойков, г-жа Ивиана Митова, г-жа Ирина Матеева и г-жа Таня Георгиева, които дадоха различни предложения, свързани с принципите за определяне на критериите и със самите критерии.

**Г-н ВЛАДИСЛАВ ЦВЕТАНОВ** поясни, че в момента с неговите колеги са дискутирали коментара по отношение на НАТУРА и съответно предложението за бонифицирането на високо технологично оборудване или съоръжения и т.н. Възникват въпроси около няколко критерия, които са познати на всички. Единият критерий е за инвестиции за строителство по 4.1. и големият въпрос е кое е строителство или не е, т.е. високо технологично или не. По отношение на иновациите и околната среда, отново са познатите критерии иновации и околната среда, дали трябва патент или не.

**Г-н ХРИСТО СТОЙКОВ** направи предложение да отпадне наименованието „високотехнологични”, защото инсинераторът не е високотехнологично съоръжение. Може да се говори за високотехнологична вентилация като високо технологично съоръжение, която може да е и с филтрация и с всичко необходимо, за да предпази фермата от насекоми и т.н.

**Г-н ВЛАДИСЛАВ ЦВЕТАНОВ** коментира, че тези ферми и стопанства имат минимални изисквания, насочени към околната среда и въпросът е по какъв начин ще се сложи границата. Минималните изисквания са определени в националното законодателство и ако не ги покрият по отношение на околна среда и опазване на компонентите на околната среда, те не биха били допуснати да оперират в съответната област.

**Д-р ЛОЗАНА ВАСИЛЕВА** предложи поради напредване на времето, дискусията да бъде прекратена и да се подложи на гласуване всичко обсъдено до момента и след обедната почивка да се продължи по дневния ред .

Г-жа Василева предложи да бъдат гласувани следните точки:

**3.1. Предложение за прехвърляне на средства от „Резерва за изпълнение” от неизпълнени към изпълнени приоритети**

За- 41

Против - няма

Въздържали се - няма.

Решението се приема се единодушно.

**3.2. Предложение за прехвърляне на средства между мерки извън резерва.**

За - 38

Против - 1

Въздържали се - 2

Решението се приема.

Поотношение на т. 3.2 “Прехвърляне на средства между мерки извън резерва“, неправителствените природозащитни организации изразяват несъгласие с предложението за прехвърляне на средства от следните подмерки:

8.5 „Инвестиции, подобряващи устойчивостта и екологичната стойност на горските екосистеми“;

15.1 „Плащания за горски екологични ангажименти“;

15.2 „Подпомагане за запазване и поддръжка на горски генетични ресурси“.

**3.3. Предложение за изменение в ПРСР 2014-2020 г. в частта по мярка 11 „Биологично земеделие”.**

За - 41

Против - няма

Въздържали се - няма.

Решението се приема единодушно.

**АЛБЕНА СИМЕОНОВА, Българска асоциация „Биоселена”** изрази специална благодарност от името на Асоциацията на българските биологични производители, към министър Танева и специално към г-н Грудев, които направили всичко възможно да намерят тези средства, за да може утвърдените малки и средни български биопроизводители да продължават да бъдат подпомагани по мярка 11.

**Д-р ЛОЗАНА ВАСИЛЕВА** премина към гласуване на следващата точка.

**3.4.**  **Предложение за включване на мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мери” в ПРСР 2014-2020 г., представяне на проект на текст на мярката.**

За - 40

Против – няма

Въздържали се – 1

Решението се приема.

**Г-н ЯВОР ГЕЧЕВ** поиска да обясни своя вот "въздържал се”. Според него в механизма за правене на критериите за подбор трябва да има и качествени показатели, а не само

количествени и териториални.

**Д-р ЛОЗАНА ВАСИЛЕВА** покани на обяд членовете на Комитета по наблюдение.

Втората част на заседанието започва в 14.30 ч.

**ОБЕДНА ПОЧИВКА**

**Д-р ЛОЗАНА ВАСИЛЕВ** даде думата на г-н Владислав Цветанов да запознае присъстващите с предложенията за **промените в текстовете по т. 3.5, 3.6, 3.7 и 3.8 от дневния ред**, съответно на подмерки 6.3, 4.1.2, 4.2.2, 1.1, 4.3 и 7.3.

**Г-н ВЛАДИСЛАВ ЦВЕТАНОВ** запозна членовете на Комитета по наблюдение с предложенията за промени в текстовете.

**Промени на текста на Подмярка 6.3.** Целта на изменението и необходимостта от изменение в подмярката са свързани с идеята през първите месеци на 2020 г. да стартира целеви прием в резултат на усложнената епизоотична обстановка в страната, насочен към малки земеделски стопанства, такива, които имат между 2000 и 7999 евро стандартен производствен обем. Предложението на УО е да отпадне условието за допустимост, свързано с доказването на 33 % доход за преходната година от земеделска дейност за животновъдни стопанства в рамките на планирания през 2020 целеви период на прием. Освен това в бизнес-плана ще се изискват инвестиции, постигане на цели, свързани с биосигурност. С гранта от 15 хил. евро, който не се променя, ще могат да се изпълнят базови мерки за биосигурност. Тези средства са грантови и се дава възможност за закупуване на животни, което е добра възможност за малките стопани.

По тези предложения за промени няма коментари.

**Промени в текста на Подмярка 4.1.2.** за инвестиции в малки земеделски стопанства. Предложи се да отпадне доказването на дохода от земеделска дейност по подобни мотиви, както в Подмярка 6.3. и се прави допълнително редакционно уточнение свързано с определяне на дефиниции в националното законодателство.

**В Подмярка 4.2.2** се прави допълнително редакционно уточнение свързано с определяне на дефиниции в националното законодателство.

**Д-р ЛОЗАНА ВАСИЛЕВА** даде думата за коментари.

**Г-жа ЯНКА ПОПОВА** попита има ли информация в предходния прием колко от кандидатите са били животновъди по 4.1.2, защото това условие за допустимост в програмата е за животновъдни стопанства само в планински райони.

**Г-н КАЛОЯН КОСТАДИНОВ, ДФ "Земеделие"** отговори, че в момента тече обработка на проектите по 4.1.2 и няма такъв анализ.

**Г-н ВЛАДИСЛАВ ЦВЕТАНОВ** продължи със следващото **изменение по Подмярка 1.1. "Трансфер на знания".** Редакцията е уточняваща по отношение на Закона за висшето образование .Текстът на мярката се прецизира в съответствие с приложимото национално законодателство за висши училища и за други обучаващи организации, които извършват своята дейност в съответствие със Закона за професионалното образование и обучение. Просто текстът става по-ясен.

**Предложения за промени в Подмерки 4.3 "Инфраструктура в напояване" и Подмярка 7.3 "Широколентова инфраструктура".** Предложението е свързано с разширяване на обхвата на допустимите разходи, т.е. да бъдат допустими разходите за управление , които се извършват от страна на екипите на съответните кандидати по тези две подмерки. Редакцията е идентична за двете подмерки.

**Г-жа КРИСТИНА ЦВЕТАНСКА** от името на БАКЕП, коментира, че са против промените по подмерки 4.3 и 7.3. От гледна точка на чисто техническите аспекти на подготовката може би е удачно да се включат експерти от администрацията, която е бенефициент по тези две мерки. Но за управление не, защото се поставя под риск много голям финансов ресурс. Тези бенефициенти досега не са имали досег с европейски програми, не са показали, че могат да управляват такива. Дори по ПРСР не са допустими разходи за екипите в общините, които все пак имат много по-голям опит отколкото бенефициентите по Мярка 4.3.

**Г-н ЧАВДАР ДИМИТРОВ, Държавна агенция за електронно управление** обясни, че поддържат искането за признаване на такива разходи по Подмярка 7.3. В случая става дума за изграждане на широколентова инфраструктура, която ще бъде доразвита на базата изградената инфраструктура и ще бъде свързана с нея. По-голяма част от специалистите по места ще участват в свързването на тези две инфраструктури. Държавна агенция "Електронно управление" е приемник на ЕСМИС, който е бил бенефициент, изградил широколентовата инфраструктура през предишния програмен период. Всички специалисти продължават да работят в Агенцията. ЕСМИС в момента работи по 13 проекта на стойност около 95 млн. лева, които управлява по различни Оперативни програми, включително и от ЕК, което абсолютно не отговаря на твърдението, че Агенцията няма опит.

**Г-н ЕМИЛ ДЪРЕВ** отправи въпрос към г-н Димитров каква е причината като единствен бенефициент по Подмярка 7.3., да няма пуснат нито един проект през цялото време на отваряне на мярката през тази година.

**Г-н ЧАВДАР ДИМИТРОВ** отговори, че ще сепусне само един проект и по него се работи съгласувано и активно с представители на Министерство на земеделието и Министерство на транспорта. Вчера или днес от Министерство на транспорта трябва да са пуснали за обществено обсъждане областите, в които да се интервенира. След като мине периодът на това обществено обсъждане, с което да се ограничат допълнително досега определените общини, могат да се пуснат проекти с уточнени параметри.

**Г-н ЕМИЛ ДЪРЕВ** изпитва съмнение от гледна точка на отчитането на един такъв проект по правилата на ПРСР и взаимодействието с ДФЗ. Според него ако тръгнат тепърва да се учат как да работят с ДФЗ финансовите щети по проекта ще бъдат много големи.

**Д-р ЛОЗАНА ВАСИЛЕВА** благодари за коментарите и даде думата на г-жа Микова.

**Г-жа СОНЯ МИКОВА, ЦКЗ** смята, че УО трябва да бъде подкрепен. Тя коментира, че от февруари на различни срещи с Агенцията, с УО, с Министерство на транспорта се правят опити да стартира този проект. Те изпълняват проекти по Програмата "Добро управление" и там има такива разходи и според нея няма пречка да не бъдат допустими и по ПРСР, за да се мотивират хората и да участват в организацията и изпълнението на проекта. По нотификацията има неща, които трябва да се уточнят и изчистят и тя се надява да това да стане до края на годината.

**Г-н ЯВОР ГЕЧЕВ** смята, че подмярка 4.3. е значително по-сложна и са съгласни с предложенията. Прекият бенефициент "Напоителни системи" трябва да извършва определени дейности и те да се заплащат, защото има много неща, които трябва да се направят, включително и по управлението на проекта. Предложението е това да се приложи по отношение на предварителните разходи.

**Г-жа ЕЛЕНА ИВАНОВА** допълни, че в предложения текст по двете подмерки тези разходи са включени като допустими в графа "общи разходи" и се наричат разходи за организация и управление в рамките на самото изпълнение на проекта. Организацията може да обхваща и предварителни разходи. Бенефициентите и Агенция "Напоителни системи" могат да не се възползват от тази опция, а да продължат да наемат външни консултанти за организация, управление и изпълнение на проекта. Този текст не е задължителен в никакъв случай.

**Д-р ЛОЗАНА ВАСИЛЕВА** предложи да се премине към гласуване на така предложените промени в текстовете на подмерките 6.3, 4.1.2, 4.2.2, 1.1, 4.3 и 7.3.**З**

За -39

Против - 1

Въздържали се - няма**.**

Предложението се приема.

**Д-р ЛОЗАНА ВАСИЛЕВА** премина към последната точка от предложенията за изменение в програмата, а именно включването на финансовите инструменти.

**3.9**. Предложение за изменение в текста на ПРСР 2014-2020 г., касаещи финансовите инструменти.

**Г-н АНТОН АСПАРУХОВ** представи предложенията на УО за стартиране на финансов инструмент, базирани изцяло на извършената финансова оценка на финансовия инструмент през 2018 г.

Анализът в предварителната оценка показва няколко пазарни дефицита. На първо място показва голям недостиг на финансиране в сектор "Земеделие" - над 400 млн. евро. Има недостиг на финансиране или разминаване между търсене на финансови средства и предлагане на такива не само в сектор "Земеделие", но и в бизнес-мерките, т. нар. неземеделски мерки в селските райони. Там този недостиг на финансиране е оценен на над 150 млн. евро. В допълнение към тези пазарни дефицити за някои чувствителни целеви групи, млади и малки земеделски стопанства са регистрирани все още доста високи лихвени нива на отпуснатите кредити.

Г-н Аспарухов допълни, че ПРСР навлиза вече в етап, в който средствата за субсидии са пред изчерпване и е добре да има някаква разумна алтернатива за финансиране на инвестициите на бенефициентите. В отговор на този анализ и на пазарните несъответствия УО реши да приложи финансов инструмент, който ще включва два финансови продукта. Първият ще бъде кредити за съфинансиране на проекти на бенефициенти по Мерки 4.1, 4.2 и 6.4. Вторият - ще бъде самостоятелни кредити, по които всички бенефициенти в сектор "Земеделие", ще могат да получат самостоятелни кредити без да участвали за субсидии по мерки от ПРСР. Когато кредитите са за съфинансиране, средствата от програмата ще бъдат на 50%, което означава, че част от кредитите на земеделските производители ще бъдат финансирани със средства от програмата и би трябвало да се прехвърли към крайните получатели като намален лихвен процент, който за кредити за съфинансиране би следвало да е поне на 50% от пазарните лихви.

Г-н Аспарухов коментира, че целта е да се улеснят условията за получаване на кредити на земеделски производители и неземеделски производители в селските райони. Недостигът на финансиране е един от проблемите при изпълнението на проектите. Спорeд него, този улеснен достъп до финансови средства ще улесни изпълнението на програмата като цяло. В същото време интересът към мерките в програмата, надвишава в пъти възможностите за финансиране и бюджетите.

**Д-р ЛОЗАНА ВАСИЛЕВА** даде думата завъпроси и коментари.

**Г-н ЕМИЛ ДЪРЕВ** изрази несъгласие,че проблемът е в цената на финансирането. Според него предният финансов инструмент с използване на банкови гаранции е бил изключително успешен и изключително много е подпомогнал реализирането на проекти особено по Мярка 121. Банките финансирали проекти по мярка 121, са го направили защото са имали банкови гаранции по тях от страна на Националния гаранционен фонд.

Според г-н Дърев не цената на кредита е проблем, а естеството на проектите, които нямат достатъчно обезпечение и по време на изпълнение на проекта, банката много трудно управлява риска, особено когато има строителство. Той оцени, че в края на програмния период се прави опит да се създаде финансов инструмент, който да подпомогне програмата.

От БАКЕП са скептични дали това ще заработи навреме и дали бенефициентите по 4.1 и 6.4 основно, ще имат възможност да подпомогнат реализацията на проектите си чрез този финансов инструмент, защото тяхната прогноза е, че по-рано от края на 2020-2021 г. това няма да тръгне.

**Г-н ЯВОР ГЕЧЕВ** изрази мнение, че целта на финансовите инструменти е управление на риска, допустим при относително сигурни проекти, които са обект на национални приоритети. Според него това е инструмент, който трябва да се развива по съвсем различен начин, със специфични банкови продукти, с които да се управлява риска с държавните гаранции, които да се определят от Министерство на земеделието, а не от Фонда на фондовете.

**Г-н ПЕТЪР ПЕТРОВ, Национална асоциация на младите фермери в България** уточни, чеза микро и малките производители е изключително важно да имат достъп до банкови продукти, кредити с понижени лихвени условия.

**Г-н ЯВОР ГЕЧЕВ** репликира, че ако в момента се поиска кредит, банките изискват между 120 и 140% минимално обезпечение, някои банки искат 140%, при земеделски земи - 160% на пазарна оценка. Ако някой не гарантира това, което трябва да се заложи, няма как да постигне лихва. Това се постига с друг финансов инструмент, когато някой осигурява допълнителните гаранции.

**Г-н АНТОН АСПАРУХОВ** взе отношение по обезпечението, което е по-големия проблем, отколкото с лихвените нива. Трябва де се знае, че гаранционната схема продължава да работи с рециклираните средства, които се въртят от ПРСР 2007-2013. Това все още е работещ инструмент за намаляване на обезпечението. Г-н Аспарухов сподели, че с Фонда на фондовете обмислят единият от критериите за избор на посредници в банките е възможността за намаляване, макар и в допълнение към лихвените проценти. Първоначалният гратисен период по схемата е заложен за 2 години, а искането е да бъде увеличено до 3 години поради факта, че най-дългият период за изпълнение на инвестиционни проекти, свързани със строителство е 3 години. Стремежът на УО е финансовият инструмент да заработи възможно по-бързо и тази дейност е делегирана на Фонда на Фондовете - той ще бъде фонд мениджър и ще организира тръжните процедури за банките посредници.

**Г-н ЯВОР ГЕЧЕВ** коментира, че има решение на МС, съгласно което всички програми трябва да използват Фонда на фондовете. Той изрази несъгласие с това, но решението е факт. Според него водещата организация е тази, която финансира. При положение, че в регламента е записано, че тази мярка може да губи, защото тя гарантира риск и има определен процент, който тя може да си позволи да загуби, достатъчно е да гарантира риска.

**Д-р ЛОЗАНА ВАСИЛЕВА** уточни, че след като се изпрати нотификацията, следва финално изчистване на споразумението с Фонда на фондовете. След това се планира споразумението да се сключи веднага и да започнат процедурите по избор на посредник. В момента, в който има официално одобрение от Програмата, ще може реално да се стартира прилагането на финансови инструменти.

**Г-жа ТАШКА ГАБРОБСКА, ОП "Развитие на човешките ресурси"** попита, дали тяхното предложение за малка добавка в текста, касаеща демаркацията между двете програми и финансовите инструменти, е получено.

**Г-н АНТОН АСПАРУХОВ** отговори, че е получено и предложението е основателно. Трябва да има някаква демаркация, за да не се получи двойно финансиране и ще бъде взето предвид.

**Д-р ЛОЗАНА ВАСИЛЕВА** премина към гласуване на т.3.9.

**3.9.** Предложение за изменение на текста на ПРСР 2014-2020г., касаещо финансовите инструменти

За - 38

Против - няма

Въздържали се - няма.

Предложението се приема.

**РЕШЕНИЕ ПО ТОЧКА 3-та ОТ ДНЕВНИЯ РЕД:**

*т. 3. КН одобри предложенията за 6 изменение на Програмата за развитие на селските райони (2014-2020) и упълномощи Управляващия орган на Програмата да го изпрати официално (чрез SFC) на Европейската комисия. КН даде мандат на Управляващия орган да договори окончателния вариант на промените в преговорния процес с Европейската комисия на:*

***3.1. Предложение за прехвърляне на средства от „Резерва за изпълнение“ от неизпълнени към изпълнени приоритети, съгласно Приложение № 1*;**

***3.2. Предложение за прехвърляне на средства между мерки извън резерва, съгласно Приложение № 2;***

***3.3. Предложение за изменение в ПРСР 2014-2020 г. в частта по мярка 11 „Биологично земеделие“, както следва:***

В **подмярка 11.1**. „Плащания за преминаване към практики и методи за биологично земеделие“, **в т. 8.2.9.3.1.6. от ПРСР„Условия за допустимост“ се добавя нов текст както следва:**

* Земеделските стопани, кандидатстващи за подпомагане по тази подмярка, трябва да имат сключен договор с контролиращо лице за биологично производство, за преминаване към и/или продължаване на управлението в съответствие с правилата за биологично производство.
* Бенефициентите по биологично пчеларство и биологично животновъдство в преход се вписват в системата за идентификация на животните по чл. 30, ал. 2, т. 3 от ЗПЗП.
* Земеделските стопани трябва да притежават минимум 0,5 ха, за да кандидатстват за подпомагане за биологично растениевъдство в преход. Изключения се допускат за  култивирани гъби; оранжерийни култури; посевен и посадъчен материал – 0,1 ха.
* Земеделските стопани трябва да притежават минимум 20 пчелни семейства, за да кандидатстват за подпомагане за биологично пчеларство в преход.
* Земеделските стопани трябва да притежават минимум 0,5 ха и минимум 1 животинска единица, за да кандидатстват за подпомагане за биологично животновъдство.
* Земеделските стопани получават финансово подпомагане за период не по-дълъг от минималния период за преход съгласно чл. 36, чл. 37, чл. 38 от Регламент 834/2007
* Всички бенефициенти по мярката трябва да спазват задължителните стандарти, установени съгласно гл. I на дял IV от Регламент 1306/2013, минималните изисквания по отношение на минералните торове и продуктите за растителна защита и други задължителни изисквания, установени с националното законодателство или определени в Приложение 7 на програмата. И за площите върху които се прилагат методите на биологично земеделие или прехода към него, съответните базови  изисквания, посочени в Приложение 5. В случай на изменения или промени в съответните задължителни стандарти, условията и изискванията за получаване на агроекологични плащания ще бъдат приведени в съответствие. Ако бенефициентът не приема тези изменения, задължението му се прекратява и, в съответствие с чл. 48 на Регламент (ЕС) № 1305/2013, няма да се изисква възстановяване на плащанията.
* В случай на изменение на практиките, посочени в чл. 43 от Регламент (ЕС) № 1307/2013, с цел избягване на двойното финансиране, размерът на подпомагане може да бъде преразглеждан по време на изпълнявания ангажимент по мярката. Това преразглеждане може да включва изчисляване на подлежащата на приспадане сума като фиксирана средна сума, приложима към всички заинтересовани бенефициери, там където е необходимо.
* Ангажиментите, които продължават след текущия програмен период и съдържат клауза за преразглеждане, могат да се приспособят към правната рамка на следващия програмен период.

**В подмярка 11.2.** „Плащания за поддържане на практики и методи за биологично земеделие“ **в т. 8.2.9.3.2.6. от ПРСР „Условия за допустимост“ се добавя нов текст както следва:**

Земеделските стопани, кандидатстващи за подпомагане по тази подмярка трябва:

* да имат сключен договор с контролиращо лице за биологично производство;
* бенефициентите по биологично пчеларство и биологично животновъдство се вписват в системата за идентификация на животните по чл. 30, ал. 2, т. 3 от ЗПЗП;
* земеделските стопани трябва да притежават минимум 0,5 ха за да кандидатстват за подпомагане за биологично растениевъдство. Изключения се допускат за култивирани гъби; оранжерийни култури; посевен и посадъчен материал – 0,1 ха;
* земеделските стопани трябва да притежават минимум 20 пчелни семейства за да кандидатстват за подпомагане за биологично пчеларство.
* земеделските стопани трябва да притежават минимум 0,5 ха и минимум 1 животинска единица за да кандидатстват за подпомагане за биологично животновъдство.
* всички бенефициенти по мярката трябва да спазват задължителните стандарти, установени съгласно гл. I на дял IV от Регламент 1306/2013, минималните изисквания по отношение на минералните торове и продуктите за растителна защита и други задължителни изисквания, установени с националното законодателство или определени в Приложение 7 на програмата). И за площите върху които се прилагат методите на биологично земеделие или прехода към него, съответните базови изисквания, посочени в Приложение 5. В случай на изменения или промени в съответните задължителни стандарти, условията и изискванията за получаване на агроекологични плащания ще бъдат приведени в съответствие. Ако бенефициентът не приема тези изменения, задължението му се прекратява и, в съответствие с чл. 48 на Регламент (ЕС) № 1305/2013, няма да се изисква възстановяване на плащанията.

В случай на изменение на практиките, посочени в чл. 43 от Регламент (ЕС) № 1307/2013, с цел избягване на двойното финансиране, размерът на подпомагане може да бъде преразглеждан по време на изпълнявания ангажимент по мярката. Това преразглеждане може да включва изчисляване на подлежащата на приспадане сума като фиксирана средна сума, приложима към всички заинтересовани бенефициери, там където е необходимо.

* Ангажиментите, които продължават след текущия програмен период и съдържат клауза за преразглеждане, могат да се приспособят към правната рамка на следващия програмен период.

**В т. 8.2.9.5 от ПРСР „Специфична информация за мярката“ се правят следните изменения и допълнения:**

Земеделските стопани могат да увеличават одобрените площи по мярка „Биологично земеделие“ ~~с до 20 на сто от първоначалния размер, но с не повече от 10 хектара без да поемат ново задължение, а разширяват ангажиментите си с новите площи за оставащия период~~

Земеделските стопани, изпълняващи ангажименти по мярка 11 „Биологично земеделие“, могат да удължат непосредствено изтичащия им ангажимент, като продължават изпълнението му с първоначално одобрените площи и/или добавят нови биологично сертифицирани площи, без да поемат нов ангажимент не по-късно от 2022 година.

Площи/ЖЕ/пчелни семейства, за които земеделските стопани са изпълнявали ангажимент по мярка 11 „Биологично земеделие“ до момента, не могат да бъдат включени в нов ангажимент по мярката.

**В т. 8.2.9.6. от ПРСР „Друга важна информация, необходима за по-доброто разбиране и прилагане на мярката“ се добавя нов текст както следва:**

**Финансиране на стари задължения поети по ПРСР (2007-2013)**

Поетите ангажименти по дейности от ПРСР (2007-2013) ще бъдат финансирани от настоящата програма до изтичането им, а от 2016 г. ще бъдат изплатени от бюджета на ПРСР (2014-2020).

През 2020 г. няма да се подпомагат площи/ЖЕ/пчелни семейства, които са в период на преход.

***3.4. Предложение за включване на мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ в ПРСР 2014-2020 г., проект на мяркатас включени подмярка 5.1 и подмярка 5.2, съгласно Приложение № 3;***

***3.5.1. Предложение за изменение и допълнение в текста на подмярка 6.3 „Стартова помощ за развитие на малки стопанства е във връзка с усложнената епизоотична обстановка в страната.***

Управляващият орган планира да стартира целеви период на прием по М6.3 насочен към животновъдни стопанства отглеждащи свине, птици и дребни преживни животни /кози и овце/. Целевият прием ще бъде насочен към малки земеделски стопанства. УО предлага промяна в текста на М6.3 по отношение на условия за допустимост, които да са приложими само за кандидати в рамките на целевия период на прием както следва:

**Създава се нов текст в т. 8.2.4.3.3.6. от ПРСР Условия за допустимост както следва**:

В случай на целеви периоди на прием свързани с подкрепа към малки земеделски стопанства в условията на природни бедствия или усложнена епизоотична обстановка, кандидатите трябва да:

* отговарят на изискванията за допустимост, описани в Раздел 4.1 на Тематичната подпрограма за малки стопанства;

• представят бизнес план, който да показва първоначално състояние на земеделското стопанство;

• представят в бизнес плана информация за дейности, които допринасят за постигане на икономическа жизнеспособност на стопнаството, чрез инвестиции, обучение, сътрудничество и др.;

• представят в бизнес плана информация за дейности, които допринасят за предотвратяване или преодоляване на последиците от природни бедствия или усложнена епизоотична обстановка на стопнаството, чрез инвестиции, обучение, сътрудничество и др.;

• подържат минимален стандартен производствен обем на стопанството към заявка за второ плащане не по – малък от 7 999 евро СПО.

**Създава се нов текст в** **т. 8.2.4.3.3.11. от ПРСР Специфична информация за операцията, определяне на горни и долни прагове, както е посочено в чл.19, параграф 4, трета алинея от Регламент (ЕС) 1305/2013:**

В случай на целеви периоди на прием свързани с подкрепа към малки земеделски стопанства в условията на природни бедствия или усложнена епизоотична обстановка, икономическия размер на земеделското стопанство в границите между 2 000 и 7 999 СПО, може да бъде доказан и преди момента на настъпване на природното бедствия или усложнена епизоотична обстановка, в случай, че земеделското стопанство е било пряко засегнато от съответното събитие.

**Създава се нов текст в** **т. 8.2.4.3.3.11. от ПРСР Специфична информация за операцията. Обобщение на изискванията за бизнес плана** :

В случай на целеви периоди на прием свързани с подкрепа към малки земеделски стопанства в условията на природни бедствия или усложнена епизоотична обстановка бизнес планът трябва да включва и поне един специфичен за стопанството резултат пряко свързан с обхвата на целевия период на прием, определен в приложимото национално законодателство за прилагане на подмярката.

***3.5.2 Предложение за изменение и допълнение в текста на подмярка 4.1.2 „Инвестиции в земеделски стопанства по Тематичната подпрограма за развитие на малки стопанства", както следва:***

**От т. 8.2.3.3.2.6. от ПРСР Условия за допустимост се премахва следния текст:**

~~Кандидатите трябва да са получили минимум 33 % от общия доход за преходната година от земеделски дейности.~~

**В т. 8.2.3.3.2.9.2. от ПРСР Действия за смекчаване на последиците текстът се прецизира както следва**:

3.1 Дефиниране в нормативната уредба, или в насоките, или друг документ, определящ условията за кандидатстване и условията за изпълнение на одобрените проекти на допълнителни изисквания и дефиниции, свързани с определяне на допустимостта, в т.ч. изисквания, на които трябва да отговаря земеделското стопанство на кандидата, както и ~~включително~~ изискване на документи, даващи възможност за проверка и определяне на критериите за допустимост;

***3.5.3 Предложение за изменение и допълнение в текста на подмярка „4.2.2 „Инвестиции в преработка/маркетинг на селскостопански продукти по тематичната подпрограма“ както следва:***

**В т. 8.2.3.3.4.9.2 от ПРСР Действия за смекчаване на последиците текстът се прецизира както следва:**

3.1 Дефиниране в нормативната уредба, или в насоките, или друг документ, определящ условията за кандидатстване и условията за изпълнение на одобрените проекти на допълнителни изисквания и дефиниции, свързани с определяне на допустимостта, в т.ч. изисквания, на които трябва да отговаря земеделското стопанство на кандидата, както и ~~включително~~ изискване на документи, даващи възможност за проверка и определяне на критериите за допустимост.

***3.6. Предложение за прецизиране на текста по подмярка 1.1 „Професионално обучение и придобиване на умения“ във връзка със специфичните нормативни изисквания в Закона за висшето образование и Закона за професионалното образование и обучение за различните обучителни организации, както следва:***

**В т. 8.2.1.3.1.1 Описание на вида операция текстът се прецизира както следва**:

Курсовете за обучение са специални занятия с разработена учебна програма за постигане на конкретни цели на обучението за допустимите целеви групи. Курсовете могат да бъдат краткосрочни с продължителност 30 учебни часа, дългосрочни с продължителност 150 учебни часа и специализирани с продължителност 100 часа за придобиване на правоспособност за работа със земеделска и горска техника.

Професионалните гимназии и центровете за професионално обучение ~~Учебната програма на курсовете се~~ разработват учебната програма за курсовете като учебна програма по част от професия от Списъка на професиите за професионално образование и обучение (ПОО) по всички професии от професионални направления 621 „Растениевъдство и животновъдство“, 623 „Горско стопанство”, 541 „Хранителни технологии“, 640 „Ветеринарна медицина“

Висшите училища разработват учебна програма в съответствие със Закона за висшето образование.

Учебната програма за специализираните курсове за придобиване на правоспособност за работа със земеделска и горска техника се разработва в съответствие с националното законодателство.

В учебната програма на курсовете се предвижда задължително практическо обучение.

В учебните програми на всички курсове в контекста на основната тема на курса ще се включват задължително минимум 10 % от часовете по въпросите на смекчаване на последиците от изменението на климата и адаптиране към него, опазване на околната среда и представяне на иновации. Ще се дава приоритет на курсове, в учебната програма на които е увеличен задължителният минимум часове по пресечните цели.

**В т. 8.2.1.3.1.6 от ПРСР Условия за допустимост текстът се прецизира както следва:**

За провеждане на курсове за обучение и за семинари – организациите трябва да отговарят на едно от следните условия:

· да са висше училище, акредитирано по Закона за висшето образование и да имат актуални акредитации за обучение по минимум едно от професионалните направления „Растениевъдство“, „Растителна защита“, “Животновъдство“ „Ветеринарна медицина“, „Горско стопанство“, „Хранителни технологии“, „Биотехнологии“, „Науки за земята“. За конкретните курсове за обучение ~~по част от професия~~ да имат съответстващи акредитирани специалности;

***3.7. Предложение за допълнение в текста на подмярка 4.3 “Подкрепа за инвестиции в инфраструктура, свързана с развитието, модернизирането или адаптирането на селското и горското стопанство", касаещо допустими разходи за организация и управление на проекта се допълва както следва:***

**В Раздел 8.1 от ПРСР в първи абзац от „Правила за допустимост на проекти за инвестиционна подкрепа“ текстът се допълла както следва**:

Допустимите инвестиционни разходи са насочени към изграждане, придобиване или подобрение на недвижима собственост, закупуване на нови машини и оборудване, включително компютърен софтуер, финансиране на лизинг за закупуване на нови машини и оборудване до пазарната стойност на актива, при условие, че ползвателят на финансова помощ е собственик на актива, към датата на подаване на финалното искане за плащане във връзка с актива. Допустими за подпомагане са и общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта, както и разходи за организация и управление на проекти. Общите разходи по проекта не могат да надхвърлят 12 % от общия размер на допустимите инвестиционни разходи по проекта. Общите разходи може да са възникнали не по – рано от 01.01.2014 г.

**В т. 8.2.3.3.5.5. от ПРСР „Допустими разходи“ текстът се допълва както следва**:

1. Общи разходи[1], свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта, както и разходи за организация и управление на проекта. Общите разходи по проекта не могат да надхвърлят 12 % от общия размер на допустимите инвестиции по проекта. /Съгласно Раздел 8.1/.

***3.8. Предложение за допълнение в текста на подмярка 7.3 „Подпомагане на широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“, касаещо допустими разходи за организация и управление на проекта, се допълва както следва:***

**В Раздел 8.1 от ПРСР в първи абзац от „Правила за допустимост на проекти за инвестиционна подкрепа“ текстът се допълва както следва:**

Допустимите инвестиционни разходи са насочени към изграждане, придобиване или подобрение на недвижима собственост, закупуване на нови машини и оборудване, включително компютърен софтуер, финансиране на лизинг за закупуване на нови машини и оборудване до пазарната стойност на актива, при условие, че ползвателят на финансова помощ е собственик на актива, към датата на подаване на финалното искане за плащане във връзка с актива. Допустими за подпомагане са и общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта, както и разходи за организация и управление на проекти. Общите разходи по проекта не могат да надхвърлят 12 % от общия размер на допустимите инвестиционни разходи по проекта. Общите разходи може да са възникнали не по – рано от 01.01.2014 г.

**В т. 8.2.5.3.2.5. от ПРСР „Допустими разходи“ текстът се допълва както следва:**

в) Общи разходи, свързани с изброените по-горе, например такси, хонорари на архитекти, инженери и консултанти, хонорари, свързани с консултации относно екологичната и икономическата устойчивост, както и разходи за организация и управление на проекта;

***3.9. Предложение за изменение в текста на ПРСР 2014-2020 г., касаещо финансовите инструменти, съгласно Приложение № 4.***

С гласуването се изчерпа точка 3-та с предложенията на УО за Шестото изменение на ПРСР.

Г-жа Живкова благодари на Комитета по наблюдение за одобрението на направените предложения, които ще бъдат изпратени официално на ЕК, както и за дадения мандат на УО да договори окончателния вариант на промените в преговорния процес с ЕК.

**Д-р ЛОЗАНА ВАСИЛЕВА** даде думата на г-н Александър Георгиев, Изпълнителен директор на Фонда на фондовете, който каза, че е на разположение, ако има въпроси от членовете на Комитета.

**Г-жа КРИСТИНА ЦВЕТАНСКА** зададе въпрос кога се очаква да стартира разпределянето на ресурса от финансовите посредници към крайните получатели.

**Г-н АЛЕКСАНДЪР ГЕОРГИЕВ** отговори, че към момента е трудно да се дефинира, но предвид работата на Фонда, вероятно през първото тримесечие на 2021 г. Тогава ресурсът ще бъде при посредниците и те ще могат да кредитират.

**Г-н ИВАН ГЛАВЧОВСКИ** попита какъв е опита на Фонда в ОП "Иновации и конкурентоспособност" и колко време е отнело разработването на финансовия инструмент.

**Г-н АЛЕКСАНДЪР ГЕОРГИЕВ** коментира, че инструментите в двете програми са различни. Има разлика между обикновена кредитна схема, която е сравнително лесен инструмент и фонд за инвестиции. Българското търговско законодателство не е пригодено за такъв тип подпомагане, докато банковият кредит е добре познат продукт.

Г-н Георгиев поясни, че прилагат Закона за обществените поръчки и са единствения възложител в страната, който прави състезателна процедура с договаряне. Тя е по-дълга, но гарантира най-добри условия за публичните пари. Процедурата минава на два етапа. По ОП "Иновации и конкурентоспособност" процедурата е продължила между 7 и 9 месеца.

**Г-н ИВАН ГЛАВЧОВСКИ** репликира, че седем или девет месеца означава, че до средата на 2020 г. би трябвало да се разполага с този ресурс и да се прилага финансовият инструмент.

**Г-н АЛЕКСАНДЪР ГЕОРГИЕВ** възрази, че нещата не са точно така. Първо трябва да се подпише споразумение с УО на ПРСР, което ще се случи след нотификация от ЕК. След това процедурата по избор на финансови посредници е доста дълга, минава през т.нар. "Пазарен тест", чрез който предварително се проучва пазара, правят се среща с потенциалните ни партньори, за да могат параметрите на кредитите да станат пазарни и достъпни.

Г-н Георгиев допълни, че в момента лихвените нива са доста ниски, но Фондът трябва да предвиди как ще изглежда този кредит и след три-четири години. Крайната дата за финансиране се определя, спазвайки правилото М+3 и е 31.12.2023 г. Според него ресурсът до края на 2023 г. ще бъде усвоен успешно.

**Г-н ЯВОР ГЕЧЕВ** упрекна Фонда, че избират най-традиционния метод на управление на риска. В регламента, който е специализиран включително и за земеделските нужди, се казва, че има нужда от друг инструмент, който да поеме по-голям част от риска, който не е задължително да печели. Той изрази съмнение, че през стандартната процедура, която се прави за кредити, едва ли ще се достигне до малките и средните стопанства. По отношение на лихвените нива и гарантирането на средствата всеки, който се занимава с финанси, знае, че в момента последният проблем, който имат банките е наличието на пари. Дали ще е устойчив кредитът в следващите 3-4 години е проблем на световната икономика, а не само на Фонда. Според г-н Гечев предложеното от Фонда е много консервативно по отношение на прилагането на мерките.

**Г-н АЛЕКСАНДЪР ГЕОРГИЕВ** възрази, че когато е одобрявано предложението е споменато къде отива риска и какъв размер поема фонда, и какви са средствата от програмата. По единия тип кредити 50% от финансирането е за сметка на парите от програмата респективно 50% от риска за финансовия посредник се намалява. При останалата част от продукта, където има чист кредит без съфинансиране - 70% от ресурса се предвижда да бъде със средства от програмата.

Г-н Георгиев допълни, че ако се разгледат бюлетините на БНБ за 2014-2015 единственият ръст в кредитирането има сектор "Селско стопанство" и това се дължи на финансовия инструмент.

**ТОЧКА 4-та ОТ ДНЕВНИЯ РЕД:**

**т. 4. Предложение на УО на ПРСР 2014-2020 г. за критерии за подбор на проектни предложения по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“**

**Д-р ЛОЗАНА ВАСИЛЕВА** даде думата на г-н Цветанов за представяне.

.

**Г-н ВЛАДИСЛАВ ЦВЕТАНОВ** сподели, че в началото на седмицата е направена работна група, на която се е оформила обширна дискусия по отношение на критериите за оценка по подмярка 4.3. Пристигнали са няколко становища в срок преди провеждане на Комитета по наблюдение. Вследствие на това е структуриран ревизиран вариант на критериите., който виждате на екрана.Оформени са пет приоритета, съобразени с текста на подмярка 4.3 и към всеки един приоритет са изведени критерии за оценка със съответните точки. Г-н Цветанов предложи дискусията да върви критерий по критерий.

**Първият приоритет е свързан с обекта на инвестиции**. Чрез този приоритет помощта се насочва целево към проектни предложения за инвестиции в съоръжения, които са в незадоволително състояние. Целта е да се повиши ефективността на тази система след като бъде изпълнен съответния проект, т.е. след като тя бъде реконструирана и рехабилитирана.

Предложението на УО е съставено от два критерия за оценка. Първият 1.1 има за цел да покаже какво е настоящото състояние на съответната система в определен речен басейн или клон на напоителни системи, или област, в случай че е сдружение за напояване. Идеята е целевото подпомагане да се насочи към тези райони, където системите са в по-лошо състояние т.е. имат по-нисък коефициент на полезно действие. Базата е основана на числата и анализите, които са направени от Световната банка във връзка с разработването на стратегията за водния сектор.

**При критерий 1.2**. се залага на ефективността на самата система след изпълнението на дейностите по проекта. Оценката трябва да се направи от проектант, със съответното образование, т.е. да се изготви инженерен проект. Системите, които доказват по-висока потенциална икономия на вода, на база на този инженерен проект, ще получат повече точки по критериите за оценка.

**Г-н ЯВОР ГЕЧЕВ** изрази мнение, че материалите (ревизираният вариант на критериите) е добре да се изпращат поне един ден по-рано, защото така изисква регламентът.

Асоциацията на индустриалния капитал в България, която представлява близо 90% от потенциалните бенефициенти по програмата, т.е. всички извън "Напоителни системи", е изпратила цялостен вариант на базата на изпратения вариант на УО, с мотивировка. Г-н Гечев изтъкна, че би било добре членовете на мониторинговия комитет да се запознаят с него, за да може да има осъзнато гласуване по тази точка.

Според г-н Гечев представените по 1.1. критерии са доста проблемни. Мери се КПД на базата на изчисленията на Световната банка, които трябва да послужат за взимане на решение за обща визия. При описание на т.нар. предварителни пилотни проекти Световната банка залага критерии, които са много по-различни. Измеренията на Световната банка са от преди 5 години и имат за цел, да се направи голямата картина. В настоящия момент положението вече е различно.

Инженерният проект дава настоящото състояние. Световната банка дава неща, които представляват сборни критерии по отношение на три основни компонента и които не могат да се приравняват едно към друго. Частните бенефициенти не са мерени по критерия. Г-н Гечев предложи, ако критерият остане, да бъде записано, че КПД при системи, които не са отчетени от Световната банка, да се мерят по инженерния проект. Друг е въпросът защо КПД-то, което е изчислено в инженерния проект, ще се разминава от това на Световна банка. Това е проблем за "Напоителни системи".

По точка 1.2. г-н Гечев сподели, че критерият не е лош като замисъл и се залага на реалното КПД, изчислено от инженерния проект. Предложението на Асоциацията е по отношение на минималното точкуване с бонуси да започва от 20% , а не от 25%. При 25% ще затрудни "Напоителни системи", защото нямат такъв коефициент, по който могат да вземат точки.

Асоциацията предлага четиристепенна скала, която да започва с определения коефициент и тя е предоставена на УО.

**Г-н ВЛАДИСЛАВ ЦВЕТАНОВ** благодари за коментара и направи няколко уточнения. Във връзка с дискусията е изискано от дирекция "Хидромелиоризации " да провери областите, за които няма информация по отношение на сдружения за напояване и частни ползватели на инфраструктура, т.е. да подаде коректна и актуална информация по отношение на КПД на системите.

Г-н Цветанов направи пояснение по Критерий 1.2, който касае КПД на съответния клон на "Напоителни системи" или речен басейн, че не е нужно проектантът, който прави инженерният проект по 1.2, да заверява тази й стойност. Ако го направи, означава, че некоректно изчислява икономията на съответната система, защото критерий 1.2 ясно казва, че ефективността и икономията на съответната система се измерва на база на съответната система, която подлежи на рехабилитация. Т.е, той трябва да вземе стойностите само и единствено за съответната система, която подлежи на рехабилитация с проекта. Това влиза в инженерния проект и трябва да се види какво е началното състояние на тази система, която се включва в проекта по подмярка 4.3 и да покаже каква е потенциалната икономия в следствие на инвестициите.

Г-н Цветанов допълни, че критерий 1.1 обследва КПД на системите в една област, в един речен басейн, това е усреднен коефициент, посочен от Световна банка.Тези КПД са с по-голям обхват и не касаят отделни системи, които ще бъдат рехабилитирани в конкретен проект и няма противоречие между критерии 1.1 и 1.2, защото се говори за две различни отправни базови точки.

25%, е минимумът за потенциална икономия на вода, който се отнася за конкретната система, която се рехабилитира.Това е обсъдено с ЕК. В регламента е посочено като базово изискване икономията да е между 5 и 25%. Веднъж в мярката е завишена долната граница на 15%, а законодателството посочва 25% като задължителна горна граница и бонифицирането би следвало да започне от тази граница нагоре. Поради тази причина оставихме процента 25%.

**Г-н ЯВОР ГЕЧЕВ** предложи да се запише в критерий 1.1, че там, където не е мерено от Световна банка, се приемат критериите по инженерен проект, защото няма други данни. Има опасност всички, които не са изследвани от Световна банка като напоителни системи и те са голяма част, да не получат 40 точки по този критерий или поне първата му част 20. Това означава, че всичките малки бенефициенти, които имат възможност по тази програма, ще бъдат извадени от самата мярка заради липсата на тези 20 точки.

**Г-жа КРИСТИНА ЦВЕТАНСКА** подкрепя г-н Гечев за редакцията на този критерий.

**Г-н ВЛАДИСЛАВ ЦВЕТАНОВ** помоли г-н Гечев, ако може да даде примери за области, които не са обхванати от Световна банка.

**Г-н ЯВОР ГЕЧЕВ** отговори, че целият екип отново се е запознал детайлно с цялата информация по този случай. Световната банка измерва това, за което има информация, а в България няма информация за всичко. Банката мери напоителните системи и съществуващите сдружения за напояване на някакъв регионален принцип, каквито са клоновете на "Напоителни системи". Тя признава, че няма достатъчно данни и не е взела предвид бенефициенти, които са били собственици на инфраструктура или наематели, или кооперации, които на практика имат достъп до стопанисването на такъв тип инфраструктура. Банката показва средните параметри на напоителни системи или на области от общи водни тела. Според г-н Гечев Световната банка препоръчва да се ограничи ползването на вода от самия водоизточник на база разрешително за водоползване, а не да се мерят културите. Г-н Гечев насочи вниманието към критерии, които са плоски и които и няма да направят проблеми по-късно. Този критерий ще работи при клоновете на "Напоителни системи" и при някои от сдруженията, които са мерени. При всички останали бенефициенти, които Световна банка не описва в доклада си, този критерий не работи, защото няма данни за него. Законодателството трябва да определи КПД-то в един или друг вариант и това е работа на инженера, данните, които ще се вземат за критерий 1.2 ще се разминават от тези, които ще се вземат за 1.1, което е правен парадокс.

**Г-н ВЛАДИСЛАВ ЦВЕТАНОВ** попитадалитези системи, за които говори, попадат в някои от определените и установени речни басейни в страната.

**Г-н ЯВОР ГЕЧЕВ** отговори, че някои системи попадат, други - не.

**Г-н ВЛАДИСЛАВ ЦВЕТАНОВ** попита дали тази система, за която говори г-н Гечев попада в обхвата на някоя Басейнова дирекция. В анализа на Световна банка има и усреднени коефициенти за всеки един речен басейн в страната и по този начин може да се приложи за тези, за които няма информация.

**Г-н ЯВОР ГЕЧЕВ** отговори, че не става въпрос за конкретна система. Обхватът на "Напоителни системи" е с обхват цялата държава, но това не означава, че КПД-то, което ще се приложи за "Напоителни системи" е същото. Дори и при общинските язовири няма измерване на водните количества от МОСВ и Басейновите дирекции.

**Г-н ВЛАДИСЛАВ ЦВЕТАНОВ** направи пояснение, че всяка басейнова дирекция в страната съответства на някакъв речен басейн. Тази система попада в някоя басейнова дирекция от всичките, които са в страната и това означава, че попада в някой речен басейн като обхват. В анализа на Банката има някакъв среден КПД за този речен басейн.

**Г-н ЯВОР ГЕЧЕВ**  предложи да се добави едно изречение накрая, че "ако не попада в такъв и няма данни, то се взимат данните от инженерния проект", за да не остае впечатлението, че някой няма да може да вземе тези точки.

**Г-н ВЛАДИСЛАВ ЦВЕТАНОВ** прочете предложението *"Проектни предложения с инвестиции, попадащи в обхвата на клон на "Напоителни системи" или в обхвата на речен басейн, за който е налице по-нисък настоящ КПД на напоителната система или стойността от инженерния проект, в случай, че не е налична стойност за напоителни системи или за речния басейн".*

**Г-н ЯВОР ГЕЧЕВ** поправи *"при липса или не попадане в определените параметри се прилага КПД, изчислен от инженерния проект".*

Г-н Гечев допълни, че по критерий 1.2 са предложили официално скала, която да е стъпаловидна, а не с равен коефициент, което ще е по-добре за по-малките инсталации.

**Г-н ВЛАДИСЛАВ ЦВЕТАНОВ** отговори, че предложението е разгледано. Идеята на УО е оценката да се извършва на всяка част от процента, с която инженерния проект предоставя икономията на вода, съответно проектът да получава и бонус равностоен на процента. По този начин се избягва блоковото определяне на точки.

**Г-н ЯВОР ГЕЧЕВ** се съгласи с начина на изчисляване на критерия.

**Г-н ВЛАДИСЛАВ ЦВЕТАНОВ** поясни, че в описанието на точките не се разяснява КПД, а се описва по какъв начин бенефициентът да формира точките си на база стойностите от инженерния проект. Не се засяга методиката, която се използва в инженерния проект. Тук се изчисляват точките за съответния обект.

Приоритет 2 е за проектни предложения, насочени към осигуряване на достъп до напояване до по-голям обем поливни площи и съответно по-голям брой земеделски стопани. По критериите за оценка по 2.1 идеята е да се измерва текущата площ към момента на кандидатстването.

Г-н Цветанов продължи с коментар по критерий 2.2, с който се показва какъв е увеличеният потенциал. В резултат на дискусията от проведената ТРГ, УО е ревизирал предложението си. Предлага се да се измерва само потенциала, като се казва "осигурена възможност за напояване". Дали някой ще напоява е решение извън самия бенефициент.

По критерий 2.3 също ще се измерва само текущата ситуация, защото не може да се предвиди какво ще се случи в бъдеще. Инвестициите осигуряват достъп до определен брой земеделски стопани. Скалата е направена петстепенна. Променени са точките по трите критерия съгласно предложенията. По критерий 2.1 от 8 точките стават 10, по критерий 2.2 - от 18 стават 15, по критерий 2.3 - се прави петстепенна скала с различен брой земеделски стопани - съответно 5 точки.

**Г-н ЯВОР ГЕЧЕВ** благодари завъзприетите предложения и предложи горната граница за получаване на максимален брой точки да бъде намалена на 3000 дка

**Г-Н ВЛАДИСЛАВ ЦВЕТАНОВ** отговори, че е направена корекция. Горната граница за получаване на максимален брой точки е намалена от 5000 на 3000 дка.

**Г-н ЯВОР ГЕЧЕВ** попита дали е е взето тяхното предложение при доказването. Въпросът е как ще се извършва доказването при земеделските производители.

**Г-н ВЛАДИСЛАВ ЦВЕТАНОВ** направи коментар, че по критерий 2.1 има комплекс от документи - инженерен проект, договори за доставка на вода за напояване и декларация от кандидата. По критерий 2.2 се разчита на инженерния проект, тъй като той трябва да посочи възможността за увеличаване на напояваната площ след изпълнение на проекта. По критерий 2.3 проверката на земеделските стопани ще става със съответните договори за доставка и декларация от кандидата.

**Г-н ЯВОР ГЕЧЕВ** изрази опасение по отношение на предварителните договори, че се слага неизпълним критерий. Същото се получава и по отношение на проектите със земеделски производители. Говори се за 3 години изпълнение и след това да се гарантира нещо, което не може да се гарантира.

Според г-н Гечев с тези критерии се попада в омагьосания кръг на проверките, включително и от ЕК. Той предложи да се направи моментната снимка на сертифицираната от ЕК система ИСАК, която дава информация колко са земеделските производители. Става дума за съоръжения, които се правят за 50-100 години напред. Всички, които са в рамките на обхвата на напоителните системи и са земеделски производители, могат да бъдат потенциални ползватели. Ще стане много голям проблем, ако се искат договори и след това следващи договори за разширяването. Такова е мнението и на Световна банка. С напояването трябва да се направи потенциал за разширение на приоритетните сектори плодове и зеленчуци, поливни култури и т.н. Не може да се правят с предварителни договори, защото не може да се гарантира устойчивост.

**Г-н ВЛАДИСЛАВ ЦВЕТАНОВ** уточни, четова е предложено така, точно поради риска от прогнозиране. Самият бенефициент дори да увеличи напояваната площ, да осигури възможност за използването на тази услуга, той не може да гарантира, че утре там ще се увеличи броя на земеделските стопани. Затова УО предлага критерий 2.3 да е моментна снимка и да се измерва към момента на кандидатстването или последния поливен сезон.

**Г-н ЯВОР ГЕЧЕВ** репликира, че ако в момента бенефициентът има 3000 дка за поливане, това не означава, че потенциалът на съоръжението е 3000 дка. Той попита какъв е проблемът ако се мери с инженерния проект и обхвата на съществуващото съоръжение, това е написано във фиша, и не е ясно защо се искат договори.

**Г-жа ИСКРА БОЦЕВА, главен експерт в отдел „Частни мерки“ дирекция РСР** обясни идеята на трите критерия от приоритета. Критерий 2.1 - колко са напояваните площи в момента на кандидатстването или за последния поливен сезон. Критерий 2.2. ,в следствие на постъпилите коментари преди Комитета по наблюдение и проведените разискванията на ТРГ, е ревизиран да не е за бъдещо увеличение на реално поливаните площи, а да се оцени и към момента на кандидатстването какъв е потенциалът на тази напоителна система. Г-жа Боцева даде нагледен пример. Трите критерия са ревизирани към настоящия момент като имат различен фокус. Първият е за настоящи площи, които се напояват; вторият е за потенциално увеличаване на тези площи спрямо настоящото състояние, което се вижда от инженерния проект и третото е брой земеделски производители, ползватели на тази система.

**Г-н ЯВОР ГЕЧЕВ** отново възрази, че не е разбран. Той се обърна към УО, че няма как да се входират всички договори на всички системи, които са около няколко тира за всеки клон на "Напоителни системи". При мониторинга ще има санкции, защото няма как да не се падне под посочената цифра. Г-н Гечев допълни, че програмата се поставя под заплаха с този критерий, с начина, по който ще се мери, с реалните показатели, които ще се измерят на съществуващи количества декари.

Г-н Гечев поиска да бъде записано това в протокола, че ако нещата останат така, ще се връщат пари по тази мярка и той го гарантира. Това е екологична мярка и тя мери няколко неща - превенция от бедствия и аварии, потенциал и реакцията след такива бедствия и аварии.

**Г-н ВЛАДИСЛАВ ЦВЕТАНОВ** поиска г-н Гечев да се даде пример, тъй като явно не разбират неговото притеснение. Пример с конкретни числа и кои от тези числа влизат в мониторинг и кои са под заплаха.

**Г-н ЯВОР ГЕЧЕВ** уточни, чеако се входират всичките данни за приходи от количества вода и декари, независимо дали е по критерий, който дава бонификация на точките, или въпреки, че са вкарани много пари в една система, тя може да намали земеделските производители, да намали и декарите и количествата поливна вода в следващите години. Една година няма да вали и тези параметри няма да отговорят. Той даде пример. В момента се напояват 1000 дка земя, 20 земеделски производители с 1000 кубика вода. Не може да се иска в мониторинговия период да задържите всичките над това ниво. Тук зависи от метеорологията. Създават се големи опасности по отношение на мярката.

Съветът на г-н Гечев е, да се направят плоски мерения от административните системи, които са утвърдени. Това, че има 50 земеделски производители в рамките на полето, които са потенциални ползватели или могат да бъдат, ако има евентуално подпомагане, то не зависи от напоителната система, тук се създават възможности. Моментната снимка, която се изисква от документите, също не е добре. И дори "Напоителни системи" няма да се справят с това да входират само заявленията и договорите. Той отново препоръча да се вземат данни от ИСАК, а не да се искат договори.

**Г-жа ЕЛЕНА ИВАНОВА** попита Г-н Гечев кое според него създава основното затруднение. Начинът, по който е формулиран критерият за подбор и отделните подкритерии. Начинът, по който се изчисляват и се определят точките или само начина на доказване.

**Г-н ЯВОР ГЕЧЕВ** отговори, чекритерият е правилен и той е разписан във фиша. Начинът, по който се доказва е проблемен, заради документите, които се изискват. Ще има много голямо административно затруднение, защото само от един клон на "Напоителни системи", който полива няколко милиона декара земя, договорите са хиляди. Параметрите на ИСУН няма да са достатъчни като памет да се входират всичките. Тези проекти на "Напоителни системи" минават директно на мониторинг, защото са много големи. Дават им се повече документи, отколкото е необходимо. Проблемът е в начина, по който се доказват. Всяко нещо, което се доказва с договор, след това се търси като устойчивост.

**Г-жа ЕЛЕНА ИВАНОВА** репликира, че след като критериите за оценка са разписани, т.е. могат да оценят и измерят обективно един проект, както и потенциала на кандидата, тогава УО е далеч от риска мярката да бъде провалена заради документите, които доказват изпълнението на критерия и тези документи не са обект на обсъждане в момента. Ще се направи нова ТРГ и ще бъдат допълнително разписани, ще се обсъдят насоките и условията за кандидатстване. Тя предложи, след като се смята, че критерият е добър, да се премине към следващия критерий, ако няма повече въпроси и коментари.

**Г-н ЯВОР ГЕЧЕВ** допълни, чеописанието как се доказват точките е проблемно и г-н Цветанов го е обяснил, че се доказва с договори, с намерения, с моментна снимка и това е записано в протокола.

**Г-жа ЕЛЕНА ИВАНОВА** отговори, че никъде не пише, че тези 20 хиляди договора се изискват. В протокола може да го има, но няма да стане част от критериите за оценка, защото ще се дискутира допълнително. В момента се гласуват ефективността и обосноваността на критериите - добре ли са разписани. Начинът на тяхното доказване и детайлите ще бъдат описани в насоките за кандидатстване.

**Г-н ЯВОР ГЕЧЕВ** предложи да се спре спора и нещата, които е казал, са записани в протокола. Той поиска Мониторинговият комитет да гласува неговите предложения и то преди тези, които се показват в момента, защото са преди тях.

**Г-жа ЕЛЕНА ИВАНОВА** продължи, че към настоящия момент това е описанието на критерия, начина на неговото изчисление и предлага да бъде гласувано в този вид.

**Г-н ВЛАДИСЛАВ ЦВЕТАНОВ** продължи с описанието на Приоритет 3 насочен към инвестиции в хидромелиоративни съоръжения доставящи вода за напояване на площи заети с приоритетни земеделски култури. Направени са няколко редакции, включително и въз основа на коментарите от ТРГ. С дирекция "Растениевъдство" се разработва списък със съответните приоритетни култури - плодове, зеленчуци и други поливни култури. Целта е проекти, които са с потенциал за напояване на такъв тип култури, да получат по-висок брой точки.

В резултат на разговорите и дискусиите се предложи един критерий, който гласи *"не по-малко от 5% на площта на напоителното поле обхванато от инвестициите в проектното предложение, се използва за отглеждане на земеделски култури, попадащи в Приложение №...".*Това приложение ще бъде разработено и ще бъде част от насоките. Първоначалното предложение е за 30%. УО предлага тристепенна скала на оценка. За площи между 5 и 25% - 5 точки, над 25 до 50% включително - 10 точки, над 50% - 15 точки. Отпада вторият критерий и точките по този приоритет се намаляват от 20 на 15.

**Г-н ЯВОР ГЕЧЕВ** одобрява така, както е разписан критерия. Неговото предложение е точките да са 10 за цялостния критерий.

Г-н Гечев отново наблегна, че се нарушава правилника на Мониторинговия комитет, защото приложението, което е описано, е неразделна част от това, което се гледа и коментира. Редно е Мониторинговият комитет като оценява нещо като критерий, да знае предварително какво оценява, да знае кои са тези приоритетни култури, защото той например има претенции по отношение на тях.

**Г-н ВЛАДИСЛАВ ЦВЕТАНОВ** прие забележката на г-н Гечев. Допусната е техническа грешка предвид това, че критериите са разписвани във формат, който в последствие да бъде транслиран в насоките за кандидатстване. Прави се редакционен коментар *"земеделски култури, определени в насоките за кандидатстване***".** В рамките на насоките ще се дискутира самия списък, ако това за Вас е приемливо.

Г-н Цветанов направи коментар по отношение на предложението на г-н Гечев за намаляване на точките. УО предлага и намаление на минималния брой точки за едно проектно предложение, т.е. минимумът за допустимост. Първоначалното предложение в материалите, които са предоставени е 30 точки. Предлага се да се намали наполовина прага за преминаване на допустимост.

**Г-н ЯВОР ГЕЧЕВ** благодари за възприетото предложение и одобрява предложените 15 точки. Според него точките трябва да се запазят 100, но по друг начин като приоритети. За него има значение какво ще се прави като приоритизиране и то какви точки ще дава. Предложението му е плодовете и зеленчуците да се мерят с обхвата, който има съоръжението на практика по отношение на ИСАК.

**Г-н ВЛАДИСЛАВ ЦВЕТАНОВ** продължи с представянето на Четвърти приоритет "Проектни предложения за инвестиции в хидромелиоративни съоръжения, които осигуряват допълняемост в използването на съвременни и ефективни напоителни системи в земеделските стопанства"*.* В рамките на приоритета е предложен критерий, като е направена малка ревизия. *"В над 5% от площите ползващи се от услугата доставка на* *вода за напояване от напоителното поле, обхванато от инвестицията по проектното предложение, в рамките на земеделските стопанства се използват системи за напояване, включително системи, подпомогнати от ПРСР".*Поради наличието на коментари, че гравитачното напояване неоснователно е сложено тук, УО използва въведения легален термин "напоителни системи", който се използва и в Закона за сдруженията за напояване. Целта на този критерий е да се подпомагат такива проекти, чиито системи доставят вода до модерни системи, които ползват земеделските стопанства в рамките на своите стопанства. Предложението е точките да се повишат от 5 на 10, като се запази четиристепенна скала съответно от 5 до 10% - 2 точки, от над 10 до 15% - 4 точки, от над 15 до 20% - 6 точки и над 20% - 10 точки.

**Г-н ЯВОР ГЕЧЕВ** предложи критерият да остане 5 точки. Той е вписан във фиша на мярката и е задължителен за изпълнение. От Асоциацията предлагат този критерий да стане пети и да има пет точки, както и да се видоизмени и другият критерий така, както те са го направили като предложение. Няма голяма разлика дали ще е пети или четвърти, но има разлика в доказването, което ще се уточни в насоките за кандидатстване.

**Г-н ВЛАДИСЛАВ ЦВЕТАНОВ** направиуточнението, че в предложението на г-н Гечев в новата точка 5 има разминаване между условието и процентната скала.

**Г-жа КРИСТИНА ЦВЕТАНСКА** зададе въпрос към УО дали има визия с какви документи ще се доказва наличието на тези съоръжения в земеделските стопанства, обхванати от напояването.

**Г-н ВЛАДИСЛАВ ЦВЕТАНОВ** направи пояснение, че единият документ е инженерният проект, а другият - договорите за доставка, т.е. ползвателите, които ползват съответната система, от която захранват своите системи и декларация. Това ще даде възможност към момента да се провери какъв е броя на тези, които ползват услугата на системата и какви системи се захранват.

**Г-н ЯВОР ГЕЧЕВ** допълни, че това е елемент пак на насоките. Казаното преди малко не съответства на документите, които издават "Напоителни системи" и ако се формулира по този начин, те няма да могат да докажат. За съоръженията по 4.1. няма инженерен проект, особено ако са малки пивотни преместваеми системи. Той предложи да се направи само с писмени намерения и да се съгласува с документите, които издават "Напоителни системи", защото те може и да нямат договор, той може да се подпише и в последствие.

**Г-жа ИСКРА БОЦЕВА** уточни, че споменатият инженерен проект, е инженерният проект на съоръжението обект на инвестицията, за да може от него да се види обхвата на съоръжението. Не става дума за инженерен проект на напоителната система в земеделското стопанство.

**Г-н ВЛАДИСЛАВ ЦВЕТАНОВ** продължи с представянето на Критерий 5 *"Проектни предложения за инвестиции в хидромелиоративни съоръжения, насочени към внедряване на иновации, включително такива, свързани с опазване на компонентите на околната среда и повишаване на тяхната ефективност".*

Предложението на УО *"Над 1% от допустимите инвестиционни разходи по проектното предложение са свързани с внедряване на иновации, включително и такива свързани с опазване на компонентите на околната среда и повишаване на тяхната ефективност"***.** Предлага се двустепенна скала, над 1 до 5% от инвестициите - 3 точки, над 5% от инвестициите - 5 точки. Документите за доказване, които евентуално планираме да прилагаме са таблицата за заявените разходи и отново инженерния проект за съответното проектно предложение. Заповядайте за коментари.

**Г-н ЯВОР ГЕЧЕВ,** коментира, че този критерий произтича от фиша, в който вписването на компонентите на околната среда и вредното въздействие върху водите, е негово предложение. Премахва се начинът на доказване - да е с полезен модел или патент за последните две години. Това ще направи критерият изключително неработещ.

Според екипа на г-н Гечев този критерий трябва да дава бонификация по отношение на качество, а не на количество. Те предлагат текст по 4.1. *"системи и/или инсталации, свързани с опазване и превенции на вредното въздействие на компонентите на околната среда".*Допустимите инвестиции са на базата на минимални критерии, които са описани в редица стратегически документи от Министерство на околната среда. Не става въпрос просто за иновации, а за съвременни системи за управление на води, които спестяват изключително много вода и са интелигентни, включително и изкуствен интелект, който дава превенция от вредно въздействие на водите, модели при реакции, при кризи и т.н.

Г-н Гечев прочете минималните изисквания, предложени от тях - измерване на водни нива в реално време; измерване на водни количества в реално време; възможност за предаване в електронен формат на данните в реално време на една или повече точки; ранно предупреждение за възникване на обстоятелства, свързани с риск от вредното въздействие върху околната среда и/или бедствия; препоръчителни предписания за реакции по управление на водни количества в съоръжения с цел вземане решения за прекратяване или превенция от вредното въздействие на водите, включително и бедствия и кризи; измерване реално количество компоненти дали са възникнали аварии по системата и т.н. Според тях, този критерий носи 15 точки.

Г-н Гечев направи коментар и по 4.2. При помпените съоръжения няма нищо друго, което да дава бонификация на конкурентост на тези системи, освен един критерий, който въвежда енергийни технологии и води до намаляване на минус 15% от потенциалната икономия на електроенергия, горива и други. Един от елементите, които трябва да се следи е свалянето и на цените. Г-н Гечев предлага формулираните критерии 4.1 и 4.2 да дават общо 15 точки. Първият за интелигентните системи дава 10 точки, а вторият за енергийната ефективност на помпените съоръжения - 5 точки.

**Г-н ВЛАДИСЛАВ ЦВЕТАНОВ** репликира, че според УО част от посочените дейности не попадат в допустимите за подпомагане разходи по подмярката, тъй като се говори единствено за системи за напояване. Такова подробно разписване може да доведе до неприложимост на самия критерий за оценка от гледна точка допустимостта на самите разходи, които са доста подробно разписани.

**Г-н ЯВОР ГЕЧЕВ** е съгласен с казаното от г-н Цветанов.Това описание трябва да е в насоките за кандидатстване.

**Г-н ВЛАДИСЛАВ ЦВЕТАНОВ** коментира, че не става ясно какви са тези минимални изисквания в графата, в която се посочват точките от тях. Мярката е програмирана в Приоритет 5 и е насочена към околна среда, но в контекста на повишаване ефективността на системите и от гледна точка намаляването загубите на вода. Изводите от анализа на Световна банка са, че загубите са прекалено големи. Този критерий, който е даден от УО, допълва Приоритет 1, който измерва потенциалната икономия и повишаване на КПД.

Г-н Цветанов продължи, че когато се говори за ефективност, разбирането на УО за ефективност е по отношение намаляване на загубите, а в предложението на г-н Гечев се появява енергийна ефективност. Той коментира, че не вижда как това кореспондира със самия текст в мярката, в който се говори за ефективност на самите системи от гледна точка намаляване на загубите и повишаване икономията на вода.

**Г-н ЯВОР ГЕЧЕВ** коментира, че по 4.2 приоритизирането на тези неща е задължително, независимо дали ще се дават точки или не, включително превенция по отношение на емисии от фосилни горива, по отношение на разходи на електроенергия и т.н. Той гарантира, че няма никакъв проблем не само за финансиране, но и за приоритизиране, защото те са изведени като приоритет. Това е екологична мярка, където всяко нещо, което спестява вода при източника или при събирането на вода, съхранението й и т.н. е стопроцентов приоритет по отношение на програмата и това се доказва.

Г-н Гечев допълни, че що се отнася до 4.1, всички неща в тази мярка постигат намаление на водните количества, само, че го постигат по различен начин и като допълняемост едно към друго. На практика това са технологии, които са интелигентни системи за управление и спестяват разходи. Този критерий не е просто спестяване на електроенергия, а води до намаляване на разходите с 15%, защото това е най-добрият измерител на емисии. Той смята, че утвърждаването на този критерий, не е проблем, защото не би предложил неща, които не са в приоритетите.

**Г-н ВЛАДИСЛАВ ЦВЕТАНОВ** уточни, чеминималното изискване е 15% потенциална икономия на разходите и попита как смятат да се доказват всички тези компоненти.

**Г-н ЯВОР ГЕЧЕВ** коментира, те няма да се гласува в момента.

**Г-н ГЕОРГИ ГРЪНЧАРОВ, Съюз на птицевъдите** се извини, но след 2 часа дискусия, вече е изключително объркан и предложи да се приключи с дискусията. Някои от участниците в Комитета вече са си тръгнали, а предстоят доста сериозни неща свързани с оценката, която мина програмата, ВОМР, проектите, разглеждането и състоянието в програмата, Индикативната годишна програма и т.н. Той предложи да се гласува и да продължат с дневния ред.

**Г-жа ЕЛЕНА ИВАНОВА** се обърна към участниците в Комитета да гласуват критериите, така, както са предложени от УО. Предложението на г-н Гечев за разделение на критерия на два подкритерия със съответните изисквания за неговото калкулиране и доказване ще бъде разписано в насоките.

**Г-н ЯВОР ГЕЧЕВ** е съгласен с тази отметка в протокола, стига да остане 15 точки, така, както са го предложили.

**Г-жа ЕЛЕНА ИВАНОВА** предложи да се намали тежестта на предложения от УО Критерий 4 на 5 точки. Скалата също ще бъде преизчислена, а предложеният от УО Критерий 5 да бъде увеличен на 10 точки.

**Г-н ВЛАДИСЛАВ ЦВЕТАНОВ** поясникак ще се промени скалата по критерий 4 в случай, че там се определят 5 точки. Предложението е над 5 до 10 включително - 1 точка, над 10 до 15 точки включително – 2 точки, над 15 до 20 точки включително - 3 точки и над 20 – 5 точки.

**Г-н ЯВОР ГЕЧЕВ** поиска да се гласуват по ред всички критерии.

**Г-жа ЕЛЕНА ИВАНОВА** отговори, че за нещата, които са уточнили, ще бъдат подробно разписани в условията за кандидатстване. Голяма част от предложенията, направени г-н Гечев са намерили своето приложение.

Тя конкретиризира, че в рамките на подкритерий 1.1. ще бъде допълнено, в случай, че не се докаже от анализа на Световна банка, КПД ще се доказва от инженерния проект. В подкритерий 3.1 отпада препратката към приложение 5, което става само критерии 3. Тежестта на предложения от УО критерий 4 се намалява на 5 точки. Тежестта на предложеният от УО критерии 5 увеличава на 10 точки. Детайлното описание на начина на доказване на критерий 2, както и на всички останали критерии, ще бъде обект на допълнително обсъждане в рамките на ТРГ при разработване на условията за кандидатстване.

**Д-р ЛОЗАНА ВАСИЛЕВА** предложи представените критерии да бъдат гласувани**.**

За - 35

Против- няма

Въздържали се -няма

Предложенията за критерии по подмярка 4.3. са приети от Комитета по наблюдение с единодушие.

**РЕШЕНИЕ ПО ТОЧКА 4-та ОТ ДНЕВНИЯ РЕД:**

*т. 4. КН одобри предложението на УО за критерии за подбор на проектни предложения по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ с направените корекции, съгласно* **Приложение № 5.**

**Д-р ЛОЗАНА ВАСИЛЕВА** премина Точка 5 от дневния ред и даде думата на г-жа Иванова за представяне.

**т. 5. Предложение на УО на ПРСР 2014-2020 г. за актуализиране на Индикативната годишна работна програма на ПРСР за 2019 г., и Индикативна годишна работна програма на ПРСР за 2020 г.**

**Г-жа ЕЛЕНА ИВАНОВА** започна представянето с актуализираната Индикативна годишна работна програма за 2019 г. До края на годината остават да стартират няколко мерки, които УО смята да отвори - подмярка 1.1, подмярка 4.3 подмярка 16.4 – късите вериги на доставки. Сроковете за стартиране на тези мерки вече са просрочени, затова предложението за актуализация е тези мерки за стартират през м. декември 2019 г. УО има готовност, разработени са условия за кандидатстване, условия за изпълнение по всяка една от тези мерки, предстои събирането на Тематични работни групи, в рамките на които ще се обсъждат насоките и около две седмици обществено обсъждане преди обявяването на приема. Целият този процес за подмярка 1.1. е приключил, остава подмярка 4.3 и подмярка 16.4.

Г-жа Иванова допълни, че с оглед на проведената днес дискусия и представянето на подмярка 5.1., УО предлага тя да бъде включена в програмата до края на годината, с индикативен бюджет в размер на 23 млн. евро. Приемът по процедурата да стартира през м.декември със срок на прием на заявления 2 месеца – до м.февруари 2020 г.

Разработена е още една мярка - дългоочакваният втори прием по подмярка 7.6 за местните поделения на вероизповеданията. При нея също има забавяне, защото продължават да се водят разговори с част от заинтересованите бенефициенти по подмярката. Предложението е да стартира през м.декември.

Г-жа Иванова заключи, че до края на 2019 г. се предлага да стартират 5 подмерки - 1.1 професионалното обучение, 4.3 -инвестициите в инфраструктурата, подмярка 5.1. за биосигурност, подмярка 7.6 и подмярка 16.4 - късите вериги. С изключение на подмярка 4.3, всички останали мерки ще са с два месеца продължителност.

**Г-н ТИХОМИР ТОМАНОВ** помоли тяхното предложение към Подмярка 8.1, да отиде в пред декември 2019 г.

**Г-жа ЕЛЕНА ИВАНОВА** благодари за предложението и изрази притеснение, че няма да има административен капацитет и време да се отвори подмярка 8.1 в рамките на настоящата година. За изброените пет подмерки вече има изготвени условия за кандидатстване, условия за изпълнение. Някои от мерките са на финален етап, докато по подмярка 8.1. тепърва ще започне разписването на приложимото национално законодателство. Предстои сформиране на работна група, което ще се случи в рамките на следващите 2 месеца. Критериите за оценка не са разписвани, те трябва да бъдат съгласувани с членовете на Комитета по наблюдение и да бъдат включени в насоките за кандидатстване. Подмярката ще се стартира през пролетта на 2020 г.

**Г-н ДИМИТЪР КОЕВ** одобри предложението за отваряне на всички тези мерки и предложи г-н Костадинов от ДФЗ да разкаже как върви разглеждането на останалите мерки, защото трябва да върви в синхрон отварянето на мерките и обработката на проектите. Да не се забравя, че все още се разглеждат проекти от средата на м.май миналата година.

**Г-жа ЕЛЕНА ИВАНОВА** допълни, че от предвидените 5 мерки до края на годината, 3 от тях ще бъдат договаряни от УО - подмерки 1.1, 4.3 и 6.4. Те няма да бъдат администрирани и договаряни от ДФ „Земеделие”.

Г-жа Иванова продължи с мерките, които ще стартират през 2020 г. След извършен допълнителен анализ в УО и съвместно с ДФ „Земеделие” е преценено, че е добре всички приеми на мерки да приключат до средата на 2020 г., т.е.всички приеми да бъдат обявени в рамките на първото шестмесечие. След това ще е необходимо всички проекти по тези мерки да бъдат обработени, договорени, изпълнени и платени, с оглед в края на програмата декември 2023 г. да бъдат реализирани. година да ги реализираме. Г-жа Иванова предложи графика стартиране на мерки през 2020 г.

**Подмярка 1.2**. - м.май до м.юни 2020 г.;

**Подмярка 2.2.** - м.май 2020 г.

Тези две подмерки ще се прилагат в рамките на УО.

**Подмярка 4.1.** Целеви прием в сектор „Животновъдство”- м. март 2020 г.

**Подмярка 4.1.2** - м.април 2020 г. с облекченията в рамките на Шестото изменение на програмата.

**Подмярка 5.2.** „Инвестициите за възстановяване на селскостопанския потенциал” и

новата мярка "Репопулацията на животните" - през м.май 2020 г.

**Подмярка 6.3.** „Целеви прием за малки земеделски стопанства” - м.януари 2020 г.;

**Подмярка 6.4.2.**”Инвестиции в подкрепа на неземеделски дейности за малки стопанства” - нова подмярка в резултат на постъпило предложение от Национална служба за съвети в земеделието. Предлага се стартирането да е през м. март 2020 г. с бюджет в размер малко над 5 млн. евро.

**Подмярка 7.3.** Мярката е предвидена да стартира за втори път през м. февруари 2020 г., след изчистване на всички казуси, свързани с нотифицирането на държавната помощ и картографирането на зоните.

**Подмярка 8.1.** - м.май 2020 г., с бюджет в размер на 8.5 млн. евро.

**Подмярка 19.1.** „Подготвителни дейности” - м.април 2020 г.

**Сътрудничеството на местните инициативни групи** - приемът при тях е текущ и целогодишен през цялата година.

Графикът ще бъде публикуван и на сайта.

**Г-н ТИХОМИР ТОМАНОВ** одобри изтеглянето напред всички подмерки. Той предложи приемът по подмярка 8.1 да бъде изтеглен за м.април. До м.април ще могат да бъдат подготвени документите, необходими за стартирането.

**Г-н ИЛИЯ ПРОДАНОВ,** **Национална асоциация на зърнопроизводителите** коментира, че от тяхно име има изпратено становище за подмярка 4.1., което днес не е обсъждано. Това което ги притеснява е, че зърнопроизводството в този програмен период нямат много шансове за кандидатстване по която и да е инвестиционна мярка. Тяхното становище е, че тази мярка не е добре да се отваря единствено и само за кандидати от сектор животновъдство, а да бъдат допуснати за участие всички сектори на селското стопанство.

**Г-н ГЕОРГИ ГРЪНЧАРОВ** не одобри това предложение, защото зърнопроизводителите получават и по първи стълб директни плащания и финансирания. Според него са несъпоставими субсидиите за зърнопроизводителите със субсидиите, които получават животновъдите. Управляващият орган в момента обосновано предлага защо този прием по подточка 4.1. да бъде изцяло за животновъдство.

**Г-жа ЯНКА ПОПОВА** също не одобри предложението на НАЗ и еизненадана от него, при положение, че за два програмни периода, по линия на модернизацията, те са на световно конкурентно ниво. След 30 млрд. лева влезли в селското стопанство, в сектор "Овцевъдство и Козевъдство" все още се дои ръка, няма никаква механизация в стопанствата.

**Г-н ИЛИЯ ПРОДАНОВ** каза, че е направил предложението цел да има минимален шанс за някои, които не са участвали по тези програми, по 121, първия прием по 4.1.

**Д-р ЛОЗАНА ВАСИЛЕВА** отговори, чебюджетът е ограничен - 30 млн. евро.

**Г-жа ТАНЯ ГЕОРГИЕВА** отправи въпросвъв връзка многократно постили предложения за това по-големите стопанства да са допустими при по-малък интензитет и съответно при малките да може да е по-малък проекта, но с по-голям интензитет. Тя попита дали УО обмисля да преразгледа критериите, по които ще става подборът по подмярка 4.1. при предстоящия прием, при положение че там има приоритизирани сектори.

**Д-р ЛОЗАНА ВАСИЛЕВА** отговори, че такъвпреглед ще се направи и ако се налага, ще има обсъждане и ще се предложи изменение в критериите за подбор, но няма готовност. Има различни предложения за максималния размер на допустимите разходи за един проект. Предложението на УО е 300 хил. евро на проект.

**Г-жа ЯНКА ПОПОВА** коментира, че при тях в Асоциацията предстои разговор на тази тема и ще излязат с официално предложение. Тя предложи максималната горна граница на допустимите разходи да се определи след в като бъдат преразгледани и преоценени критериите.

**Д-р ЛОЗАНА ВАСИЛЕВА** коментира, че размерът трябва да се запише в Индикативната годишна работна програма, която предстои да се гласувам. В понеделник ще има заседание на СКУСЕС, на което официално ще бъдат обсъдени и одобрени всички Индикативни годишни работни програми за 2020 година. Размерът също е подложен на обсъждане. Има получени становища от БАКЕП. На база на получените становища, в Индикативната годишна работна програма за всяка една от мерките е разписана в таблица какъв е максималният размер.

**Г-н ГЕОРГИ ГРЪНЧАРОВ** репликира, че изпратената Индикативната годишна програма е за 1 млн. евро.

**Д-р ЛОЗАНА ВАСИЛЕВА** се съгласи, но са постъпили различни предложения и на базата на тях УО предлага този размер да бъде намален. Едното предложение е за 500 хил. евро, а другото - за 250 хил. евро.

**Г-н ГЕОРГИ ГРЪНЧАРОВ** предложи сумата да остане 1 млн. евро, както е досега. Няма как едно проектно предложение да събере 100 точки от 100. Критериите трябва да са балансирани за всички сектори. Ако в момента се говори целево за животновъдство, 300 хил. евро са несериозно малка инвестиция в проекти.

**Г-жа ЯНКА ПОПОВА** смята, че тези средства трябва да се насочат към тези, които за два програмни периода не са успели да реализират никаква модернизация. Тези, които вече имат изпълнени проекти, надхвърлящи 1.5 млн. евро, няма да са обект на това финансиране. Според нея това са големи тавани и трябва да се намалят, да могат парите да отидат до някакви средни фермери, които да вдигнат нивото си.

**Г-жа ТАНЯ ГЕОРГИЕВА** поиска УО да каже своите аргументите, защото в момента всеки дърпа чергата към себе си. Ако има възможност за предложения и дискусия по темата, повечето заинтересовани страни биха дали други предложения.

**Д-р ЛОЗАНА ВАСИЛЕВА** Таблицата е представена и всяка част от нея е поставена на дискусия и коментари. Това, от което се ръководи УО е да има повече бенефициенти, които да имат достъп до финансиране.

**Г-жа ЯНКА ПОПОВА** отново поясни, че голяма част от бюджета по този целеви прием идва от бюджета за хуманно отношение, което е за дребни и едри преживни животни.

**Г-жа ТАНЯ ГЕОРГИЕВА** контрира г-жа Попова, че ако тя е собственик на овцевъдно стопанство, сигурно би извадила безкрайно много аргументи, но има и много други заинтересовани страни. Трябва да се търси ефекта от целевото подпомагане.

**Г-н ГЕОРГИ ГРЪНЧАРОВ** напомни да не се забравя, че в ПРСР има 56 мерки и зададе въпрос защо винаги се говори за малките стопани. Той коментира, че това предложение за намаляване е ново и наистина е несериозно в 17.30 ч., след двучасов дебат за мярката за напояване, двучасов дебат за горските мерки, една от най-атрактивните мерки 4.1. на програмата, към която се прехвърлят средства в момента, да се ограничава до размери, които за болшинството земеделски производители са изключително малки инвестиционни разходи.

**Д-р ЛОЗАНА ВАСИЛЕВА** предложи да се запише в Индикативната годишна работна програма максимален размер на допустимите разходи до 500 хил. евро и да се проведе дискусия, на която ще се дискутирате критериите за подбор. Въпросът е да се стигне до обединение около някаква цифра, която да запише. УО подкрепя двете предложения за намаляване максималния размер на тавана, с оглед увеличения бюджет и възможността повече земеделски стопани да модернизират своите стопанства.

**Г-н ГЕОРГИ ГРЪНЧАРОВ** отново предложи сумата да остане 1 млн.евро и на следващото събиране, когато присъстват всички представители на животновъдите да се коментира дали евентуално да се намали.

**Д-р ЛОЗАНА ВАСИЛЕВА** предложи да се да премине към гласуване по точка 5 и да се запише в Индикативната годишна работна програма максимален размер на допустимите разходи до 500 000 евро.

Който е съгласен, моля да гласува.

За - 36

Против - няма

Въздържали се - няма.

Предложението се приема с единодушие.

**РЕШЕНИЕ ПО ТОЧКА 5-т ОТ ДНЕВНИЯ РЕД:**

*т. 5. КН съгласува предложението на УО до края на 2019 г. да стартират следните подмерки от ПРСР 2014-2020 г.: 1.1; 4.3;5.1;16.4;7,6*

*КН съгласува предложението на УО за ИГРП на ПРСР за 2020 г., с направените допълнения и корекции, съгласно* **Приложение № 6.**

**Д-р ЛОЗАНА ВАСИЛЕВА** премина към следващата точка 6-та от дневния ред

**ТОЧКА 6-та ОТ ДНЕВНИЯ РЕД**

**т. 6. Информация за напредъка на ПРСР 2014-2020 г., напредък по обработката на заявленията, напредък по мерките свързани с плащания на площ, напредък по изпълнението на ВОМР**

**Д-р ЛОЗАНА ВАСИЛЕВА** направи процедурно предложение да се отправят въпроси към г-н Калоян Костадинов, тъй като презентацията е изпратена предварително в срок.

**Г-н ГЕОРГИ ГРЪНЧАРОВ** има въпрос по отношение на подмярка 4.2, към която е прехвърлен допълнителен бюджет от 39 млн. евро, как върви разглеждането на проектите между 84 и 60 точки. Другият му въпрос е свързан с мярка 8.6 - какъв е статусът в момента на разглеждане, както и 8.3 и 8.4 и какъв е крайният срок за разглеждане и договаряне по мярка 6.4.1.

**Г-н КАЛОЯН КОСТАДИНОВ, Зам.изпълнителен директор на ДФ „Земеделие”** направи кратък преглед на мерките.

**По мярка 4.1.2** от 244 проекта, които се разглеждат, 37 са в сектор „Животновъдство" със заявена субсидия от 600 хил. евро.

**Подмярка 4.2. втори прием** се приключва дообработката на проектите, които бяха в 130-те процента. На последния Комитет по наблюдение бюджетът е увеличен с 39 млн. евро, като прогнозата е била, че проектите от 75 точки и до 70 точки ще бъдат раздадени за ново разглеждане. В момента тече сключването на договори по проектите, които са получили до 75 точки, вкарват се в ИСУН. Има десетина възражения, които са свързани със заповедите за одобрение. Сформирана е работна група, която да разгледа тези жалби и след произнасяне по жалбите ще бъде съставена нова оценителна комисия, която конкретно ще започне разглеждането на проектите, които са под 75 до 70 точки.

**По отношение на "Горските мерки"** проблемът е с т. нар. държавна помощ и той забавя разглеждането на проектите.

**По Подмярка 8.4**. са направени калкулациите на проектите, които се разглеждат от оценителната комисия и е изпратен контролен лист за акредитация в МЗГХ. Този контролен лист е доста проблемен, защото обобщава изисквания на два-три регламента, на ЗУСЕСИФ.

**По подмярка 8.3** на всички са изпратени десетдневки. Трябва да се има предвид, че горските мерки са доста трудни за обработка, както за Фонда поради липса на капацитет, така и при бенефициентите.

**По подмярка 8.6** е извършен само предварителен ранкинг поради липса на капацитет. Хората се занимават с разглеждането на подмерки 8.3, 8.4 и на допълнителните проекти, които са раздадени по подмярка 7.2 заради увеличението на бюджета. Не е стартирала оценителната комисия по 8.6. Направен е план експертите които разглеждат 8.4 и 8.3, които ще приключат до средата на м.ноември, да бъдат пренасочени, заедно със сформирани екипи от областните дирекции да започнат разглеждането на 8.6, които са около 96 проекта.

**По подмярка 6.4** от общо три процедури с около 460 проекта към настоящия момент са изпратени малко над 56 десетдневки. Екипът е много натоварен - гледат се подмярки 4.2, 6.4, анекси, молбите от Прокуратура, Главна дирекция "Национална полиция" и всичко, което някой се сети да пита в ДФ "Земеделие". Относно къщите за гости – 746 проекта, всички са сканирани и направени резюмета към всеки. В момента е модернизиран абсолютно целият капацитет на Фонда. Г-н Костадинов направи преглед кои подмерки ще се гледат от областните дирекции.

**Г-н ГЕОРГИ ГРЪНЧАРОВ** зададе въпрос как ще се обработват проектите, след като повечето нови мерки са изнесени в първото шестмесечие, а все още голяма част от инвестиционните мерки не са разгледани и договорени.

**Д-р ЛОЗАНА ВАСИЛЕВА** отговори, че планираните приеми са за срок от 3 месеца, през които ще тече прием. Повечето от мерките ще стартират през м. май и април, ще приключат през м.юни и юли.

**Г-н ГЕОРГИ ГРЪНЧАРОВ** репликира, че след като приключат приемите, започват да текат сроковете по ЗУСЕСИФ.

**Г-жа ТАНЯ ГЕОРГИЕВА** благодари на г-н Костадинов за споделеното и голямата отговорност в такива ситуации, когато трябва да се разполага с екшън план. Тя попита има възможност да се видят минималните прагове, защото е абсолютно алогично Фондът да гледа 2000 проекта, при положение че има бюджет за 200 или 300 проекта.

**Д-р ЛОЗАНА ВАСИЛЕВА** коментира, че е създадена необходимата организация докато текат приемите да се преодолее забавянето. Колкото по-късно се отворят последните приеми, толкова по-късно ще се договорят и няма да остане време за реализация на проектите и плащане в рамките на срока на програмата..

Г-жа Василева премина към напредъка по подхода ВМОР и представи г-н Стефан Спасов – началника на отдел, към който могат да се задават въпроси. презентацията е изпратена предварително на всички.

**РЕШЕНИЕ ПО ТОЧКА 6-та ОТ ДНЕВНИЯ РЕД**

*т. 6. КН прие за сведение информацията за напредъка на ПРСР (2014-2020)напредъка по обработката на заявленията, напредък по мерките свързани с плащания на площ,напредъка по изпълнението на ВОМР.*

**Д-р ЛОЗАНА ВАСИЛЕВА** премина към т. 7 от дневния ред.

**ТОЧКА 7-та ОТ ДНЕВНИЯ РЕД**

*т. 7. Информация за текущата оценка на ПРСР 2014-2020 г.*

**Д-р ЛОЗАНА ВАСИЛЕВА:** Информацията е изпратена предварително на всички членове на Комитета по наблюдение. На заседанието присъстват представители на фирмата изпълнител „Евростат 2008”, които са на разположение да отговарят на въпроси и коментари.

**РЕШЕНИЕ ПО ТОЧКА 7-ма ОТ ДНЕВНИЯ РЕД:**

*т. 7. КН прие за сведение информацията за текущата оценка на ПРСР 2014-2020 г.*

**Д-р ЛОЗАНА ВАСИЛЕВА** премина към т.8 от дневния ред.

**ТОЧКА 8-ма ОТ ДНЕВНИЯ РЕД:**

*т. 8. Дискусия за възможностите за наддоговаряне на бюджета по мерки от ПРСР 2014-2020 г., по които има подадени проекти.*

**Д-р ЛОЗАНА ВАСИЛЕВА** уточни, че УО ще направи анали по отношение на предложението за наддоговаряне по различните мерки и ако е необходимо ще се предприемат съответните действия.

Няма кворум в залата и не може да се гласува, но след като бъде направен анализа членовете ще бъдат информирани къде и как ще се направи наддоговаряне, дали със сключване на договори под условие или по реда, който са приели другите оперативни програми с решение на Министерски съвет.

**Г-н ГЕОРГИ ГРЪНЧАРОВ** отправи въпрос към УО и ДФ "Земеделие" във връзка със списъка на предприятия, одобрени в рамките на втория прием по подмярка 4.2., на някои са отнети точки. В насоките за кандидатстване е записано, че критериите и доказателствата се декларират, доказват и разглеждат към датата на подаване на проектното предложение. След подаване на тези проектни предложения има предварителен и окончателен ранкинг. На част от тези проекти на техническа и финансова оценка им отнемат точки. Г-н Грънчаров поиска да се коментира това разминаване.

**Г-н КАЛОЯН КОСТАДИНОВ** отговори, чевсичко е на база контролен лист, който е разработен една година след насоките и в който се казва, че на етап техническа и финансова оценка ДФ З следи дали бенефициентът към датата на разглеждане на проекта има сключен договор по предходни приеми, свързани с подмярка 4.2. В случая, минавайки предварителният ранкинг, бенефициентът е получил съответните точки, но на финала, преди договора кандидатът вече има сключен договор. Целесъобразно е да не се взема приоритет на кандидат, който по предишни приеми е сключил договори за финансиране. Това е била идеята при разработването на контролния лист.

**Г-н ГЕОРГИ ГРЪНЧАРОВ** благодари за коментарите, но в насоките за кандидатстване е записано, че това се разглежда към датата на подаване на проектните предложения и е изключително несериозно как на част от проектните предложения са дадени точки на окончателен ранкинг, без да са заявявани, а на други на техническа финансова оценка им се отварят точки. Бенефициентът не е виновен, че ДФЗ не е имал контролни листа.

**Г-жа ЕЛЕНА ИВАНОВА** заключи, че има логика както в становището на г-н Грънчаров, така и в това на ДФ "Земеделие". Критерият по подмярка 4.2 се дели на два подкомпонента. За първия компонент има изискване за задължителна проверка на обстоятелствата към датата на кандидатстване, на подаване на проектното предложение, а за втория компонент от критерия не е уточнено към кой момент се извършва проверката. Според г-жа Иванова е по-целесъобразно по-голям кръг от бенефициенти да получат приоритет и предимство при предоставяне на финансова подкрепа. Тя е съгласна, че не е по вина на бенефициентите натрупаното забавяне и разглеждането на по-късен етап на тези проектни предложения. Управляващият орган към настоящия момент не може да изрази категорично становище и това ще се обсъди допълнително.

**РЕШЕНИЕ ПО ТОЧКА 8-ма ОТ ДНЕВНИЯ РЕД:**

*т. 8. УО ще направи анализ на възможностите за наддоговаряне по мерки от ПРСР 2014-2020 г.*

**Д-р ЛОЗАНА ВАСИЛЕВА** благодари за присъствието и активното участие в дискусията на Тринадесетото заседание на Комитета по наблюдение и закри заседанието.

**Приложение № 1**

т. 3.1. Предложение за прехвърляне на средства от „Резерва за изпълнение“ от неизпълнени към изпълнени приоритети

**Информация относно Резервa за изпълнение на ПРСР 2014-2020 г. и предложение за прехвърляне на суми в размер на Резерва**

**1. Извеждане на средства в размер на Резерва от приоритети, които не са изпълнили целите си съгласно Решение C(2019) 6177 от 19.08.2019 г. (Приоритети 3, 5 и 6)**

Рамката на изпълнението е един от инструментите за постигане на резултат-ориентираните цели на Европейските структурни и инвестиционни фондове (ESI фондовете). Наборът от основни етапи и цели се определя за всеки приоритет в програмата, с изключение на приоритети, свързани с техническа помощ или програми, свързани с финансовите инструменти в полза на малките и средни предприятия, както е посочено в член 39 от Регламент 1303/2013. Постигането на целите на рамката за изпълнение е оценено през 2019 г.

В съответствие с член 21 от Регламент 1303/2013, официалният преглед на изпълнението се извършва през 2019 г., въз основа на информацията и оценките, представени в годишните доклади за изпълнение, представени от държавите-членки до края на май (ЕФМДР) или юни 2019 (всички други ESI фондове, вкл. ЕЗФРСР). Комисията разполага с два месеца, считано от датата на получаване на доклада за предходната година да разглежда постигането на етапните цели на ниво приоритети и да приеме решение посредством акт за изпълнение, за да се определи за всяка държава-членка и ESI фонд, програмите и приоритетите, които са постигнали етапните цели.

Според разписанията на регламент 1303/2013 (чл. 22, ал. 4-6), когато приоритетите не са постигнали своите етапни цели, държавата-членка предлага преразпределението на сума, съответстваща на резерва за изпълнение, към приоритетите, определени в решението на Комисията, посочено в ал. 2 от чл. 21 на Регламент 1303/2013, и други изменения на програмата, които са резултат от преразпределянето на резерва за изпълнение, не по-късно от три месеца след приемането на решението, посочено в същата ал. 2 от чл. 21 на Регламент 1303/2013. Етапното постигане на целите, в което са определени междинни цели за показателите, трябва да бъде достигнато до 31 декември 2018 г. и да бъде оценено в 2019 г. Целите сами по себе си са определени да бъдат окончателно постигнати до 31 Декември 2023, и тяхното изпълнение да бъде оценено при приключването на програмния период през 2024 г.

След прегледа на изпълнението, извършен на база изпратен годишен доклад 2018, с Решение C(2019) 6177 от 19.08.2019 г., ЕК определи като приоритети, непостигнали целите си в достатъчна степен, три приоритета по ПРСР – Трети, Пети, Шести.

Сумата от резерва по общо трите приоритета, която ще се наложи да бъде реалокирана във Втори и Четвърти приоритети е в размер на **77 446 139 евро** от ЕЗФРСР, или първоначално 93 988 750 публични средства. След прехвърлянето на средства от ЕЗФРСР в същият размер, конкретно по описания по-долу сценарий, поради разликите в процентът на финансиране по различните приоритети, при реализиране на този вариант, общата сума публични средства би била 95 430 752 евро публични средства, или 1 442 002 евро повече на разположение на бенефициентите.

**Предлаганият сценарий в резюме е както следва:**

1. Прехвърляне на сума в размер от 5 940 000 евро от ЕЗФРСР (6 600 000 евро публични средства след прехвърлянето) към Мярка 6.1 (приоритет 2), с която биха били подпомогнати допълнително над 260 стопанства на млади фермери.

2. Сума в размер на 41 506 139 евро от ЕЗФРСР (48 830 752 евро публични средства след прехвърлянето), да бъде прехвърлена в Приоритет 2, в рамките на подмярка 4.1. В случая ще е налице известна редукция в размера на публичните средства, вследствие различният процент финансиране от ЕЗФРСР.

3. Останалата сума, в размер на 30 000 000 евро от ЕЗФРСР (40 000 000 евро публични средства след прехвърлянето) да бъде прехвърлена към приоритет 4, в Мярка 11 „Биологично земеделие”.

Поради разликата в процента на съфинансиране на ЕЗФРСР в различните приоритети и фокус области, в случай на прехвърляне от Приоритети 3 и 5, към Приоритет 4, ще е налице известно увеличение в размера на публичните средства.

**Мотиви за прехвърляне на средствата**

Таблица 1: Приоритети и мерки, от които се предлага да се изтеглят средства в размер на Резерва:

|  |  |  |  |  |
| --- | --- | --- | --- | --- |
| Приоритет | Резерв ЕЗФРСР | Мерки/подмерки, от които се прехвърлят средства в размер на Резерва | Общ бюджет към момента, ЕЗФРСР | Предложение за извеждане на сума в размер на Резерва, ЕЗФРСР |
| Приоритет 3 | **16 462 777 €** | Мярка 14 "Хуманно отношение към животните" | 48 330 584 € | 16 462 777 € |
| Приоритет 5 | **18 332 239 €** | Подмярка 4.1 „Инвестиции в земеделски стопанства“ | 96 186 701 € | 18 332 239 € |
| Приоритет 6 | **42 651 124 €** | Подмярка 6.2 "Стартова помощ за неземеделски дейности" | 23 387 840 € | 23 387 840 € |
| Подмярка 6.4.1 „Инвестиционна подкрепа за неземеделски дейности“ | 85 365 615 € | 19 263 284 € |
| **Общо** | **77 446 139 €** |  | **253 270 739 €** | **77 446 139 €** |

**Мотиви за извеждане на средства от Мярка 14 „Хуманно отношение към животните“**

Бюджетът на мярка 14 "Хуманно отношение към животните" от Програмата за развитие на селските райони за периода 2014 – 2020 г. е в размер на 56 859 511 евро общо публични средства.

Съгласно приложение № 15 от анексите на ПРСР 2014-2020 г. очакванията за изпълнение на мярката бяха за петгодишен период да са необходимо около 60 млн. евро публични средства. Заявления по мярка 14 „Хуманно отношение към животните“ се приемат ежегодно от 2017 г., като към момента са реализирани три приема.

През 2017 г. е проведен първи прием, в рамките на който са одобрени за изпълнение 5-годишни ангажименти от земеделски стопани, както следва:

Броят на подадените заявления за подпомагане по мярка 14.1 "Хуманно отношение към животните в сектор ЕПЖ" е 392 бр., като с одобрен ангажимент за периода 2017 – 2021 г. са около 60% от кандидатствалите земеделски стопани. Животинските единици, подпомогнати по подмярката са 41 039 ЖЕ, като размерът на финансовото подпомагане е 1 650 909 евро. Броят на подадените заявления за подпомагане по мярка 14.2 "Хуманно отношение към животните в сектор ДПЖ" е 260 бр. като с одобрен ангажимент за периода 2017 – 2021 г. са около 60% от кандидатствалите земеделски стопани. Животинските единици, подпомогнати по подмярката са 11 728.80 ЖЕ, като размерът на финансовото подпомагане е 459 252.10 евро.

Общият размер на финансовата помощ по мярката по подадените заявления за 2017 г. възлиза на над 2,11 млн. евро.

През 2018 г. прием по мярката е реализиран само за заявления за плащане за изпълнявани ангажименти. Анализ на данните от подадените заявления показва, че е налице нарастване на ЖЕ по подмярка 14.1 с над 7% спрямо 2017 г. По подмярка 14.2 е налице нарастване с близо 10% спрямо 2017 г.

Общият размер на заявената финансова помощ по мярката през 2018 г. възлиза на 2,17 млн. евро или с около 3% ръст спрямо 2017 г.

Считано от 2019 г. в съответствие с възможността, предоставена в чл. 33 от Регламент 1305/2013 г. и петото изменение на ПРСР 2014-2020г., новите ангажименти на земеделските стопани са едногодишни, като вече поетите ангажименти за извършваните дейности се изпълняват до изтичането на пет годишния период (2021 г.). Бюджетът на проведения през 2019 г. прием на заявления за подпомагане беше определен в размер на 20 млн. евро, с които средства се предвижда да бъдат покрити изпълняваните ангажименти от 2017 г., както и нови едногодишни ангажименти. Анализът на данните показва, че е налице ръст в броя на подадените заявления от земеделските стопани, съответно 420 бр. по подмярка 14.1 и 260 бр. по подмярка 14.2. Значителен ръст бележи размера на заявените за подпомагане ЖЕ по двете подмерки, съответно с над 60% по мярка 14.1 спрямо 2017 г. и почти двоен ръст на животните по под мярка 14.2.

Броят на подадените заявления нараства със 70% през 2019 г., достигайки 680 заявления по двете подмерки. При запазване на този темп на нарастване през 2020 г. и 2021 г. на годишна база може да се очаква, че броят на подадените заявление по двете подмерки ще достигне до 2000.

Данните от прием 2019 г. също така показват, че заявената финансова помощ в подадените заявления за плащане е в размер на 2,36 млн. евро по изпълняваните ангажименти от 2017 г., т.е. при запазване на ежегоден темп на нарастване с 10% може да се очаква за изпълняваните пет годишни ангажименти да са необходими над 12 млн. евро от планирания бюджет на мярката. Размерът на заявената финансовата помощ по данните от заявленията за подпомагане за дейности с едногодишен ангажимент (2019 г.) е 1,3 млн. евро. Дори при двоен ръст на заявената сума по нови едногодишни ангажименти, т.е. 2,6 млн. евро за 2020 г. и 5,2 млн. евро през 2021 г., общият прогнозиран финансов ресурс за изпълняваните дейности по едногодишни ангажименти може да достигне до 10 млн. евро за трите години.

Данните от прилагането на мярката в три годишния период 2017-2019 г. сочат сравнително слаб интерес от страна на земеделските стопани към поемане на многогодишен ангажимент по мярката. След промените в петото изменение на ПРСР 2014-2020 г., свързани с възможността ангажиментите да бъдат едногодишни, се наблюдава значителен ръст в броя на подаваните заявления и броя на заявените за подпомагане животни. Въпреки това, при запазване на текущите темпове на нарастване на необходимите финансови средства за изпълняваните дейности и ангажименти в периода 2020-2021 г. може да се очаква, че за значителна част от планираните средства по мярката няма да има интерес от страна на земеделските стопани. От друга страна, по подмярка 14.2 в значителна степен е достигнат очаквания потенциал за подпомагане, като броят на ДПЖ възлиза на 156 223, което е над 50% от броя животни от този вид въз основа, на които е планирано изпълнението на мярката.

С оглед на гореизложеното и допускането, че текущите темпове на нарастване на заявяваната сума в заявленията за поети многогодишни ангажименти и заявяване ежегодно на нови животни ще се запази и през 2020-2021 г., може да очаква, че необходимите финансови средства от бюджета на мярката за периода не биха нахвърлили 25 млн. евро.

При общ бюджет от **56 млн. евро** общо публични средства и отчитайки прогнозните ангажирани средства в размер на **25 млн. евро** до 2021 г., е видно, че оставащият свободен бюджет по мярката е в размер на **31 млн. евро**. В тази връзка УО на ПРСР предлага средства в размер на 19 млн. евро публични средства (16 млн. евро ЕЗФРСР) да бъдат прехвърлени към други приоритети, с което няма да бъдат засегнати стратегическите цели на ПРСР.

**Мотиви за извеждане на средства от Подмярка 4.1„Инвестиции в земеделски стопанства“**

Анализът на данните показва, че към м. юли 2019 г. средствата по подмярка 4.1 реално са договорени, като от програмираните 41.8 млн. евро в приоритет 5, фокус област 5Г голяма част са отнесени като договаряне в приоритет 2:

Таблица 2:



УО на ПРСР предлага 24 млн. евро общо публични средства (18,3млн. ЕЗФРСР) от тях да бъдат изтеглени към приоритет 2, фокус област 2А. Освен фактът, че прехвърлянето е в рамките на една и съща мярка и подмярка, основният аргумент е в посока на типа инвестиции - във фокус област 2А по подмярка 4.1 са одобрени 548 проекта в сектор животновъдство, със стойност на договорената субсидия 95 милиона евро публични средства, които по дефиниция допринасят и към 5Г.

**Мотиви за нестартиране на подмярка 6.2 „Стартова помощ за неземеделски дейности“ и извеждане на средствата от нея**

В съответствие с интервенционната логика на ПРСР 2014-2020 подмярка 6.2 допринася за постигане на целите заложени в Приоритетна област 6А „Улесняване на разнообразяването, създаването и развитието на малки предприятия, както и разкриването на работни места“ като част от Приоритет 6 на Програмата.

В рамките на приоритетна област 6А е поставен акцент на М6.2 и М6.4, чрез които се очаква да се насърчи стартирането и развитието на неземеделски дейности в селските райони, които водят до увеличаване на заетостта и доходите за населението на селските райони и допринасят за увеличаване достъпа и качеството на частните услуги за населението и бизнеса.

В съответствие с ПРСР и двете подмерки са насочени към разнообразяването на икономиката, което ще се основава на оползотворяването на възможностите за развитие на зелената икономика, повишеното търсене на туристически услуги за селски, еко и културен туризъм, информационните и комуникационни технологии, а също в сектори на икономиката, които са определени като перспективни в Иновационната стратегия за интелигентна специализация 2014-2020 и Националната стратегия за насърчаване на малките и средните предприятия.

Посочената по – горе информация, както и данните от проведения прием по М6.4 /среден размер на разходите за един проект 260 хил. евро/ през 2018 г. дават основание на УО да направи няколко основни извода, които са обект на анализ и оказват влияние при вземането на решение за нестартирането на М6.2 в рамките на ПРСР 2014-2020:

* Предоставената подкрепа по М6.4 припокрива възможностите за финансиране по М6.2, по отношение на дейности, бенефициенти, приоритети, териториален обхват и др.;
* Данните от проведения през 2018 г. прием по подмярка 6.4 показват, че ресурса за стартиране и развитие на неземеделски дейности значително надхвърля определения размер на финансиране по подмярка 6.2;
* Средната стойност на проектите по – подмярка 6.4 /при финансиране 50%/, включително оперативните разходи включени в тях значително надхвърлят размера на определеното подпомагане по подмярка 6.2, въпреки, че финансовата помощ е в размер на 100%;
* Самоучастието в проекти финансирани по М6.4 /50%/ гарантира по – високо ниво на ангажираност на предприемача при изпълнение на проекта, докато подкрепата по М6.2 е в размер на 100%;
* Резултатите от приема по М6.4 дават основание УО да прогнозира добро изпълнение на целевите стойности на ФО 6А;
* Ръста в минималната и средна работна заплата за страната в последните години е пряко свързан с възможността за разкриване на нови работни места от страна на предприятията, които нямат достатъчно финансов ресурс или ограничен достъп до финансиране;
* Разходите за заплати за предприемача и едно наето лице за пет години значително надхвърлят размера на финансовата помощ по М6.2 /25 000 евро/ за период от пет години, което ограничава възможностите за създаване и стартиране на устойчиви бизнес модели чрез стартова помощ;
* Стартирането на М6.2 след стартирането на М6.4 няма да осигури възможност за допълняемост и надграждане на подкрепени дейности по М6.2, което от своя страна може да не доведе до развитието на стартираните нови бизнес модели.

На база гореизложеното, УО на ПРСР предлага средства в размер на 23,4 от ЕЗФРСР (27,5 млн. евро общо публични средства) да бъдат прехвърлени към други приоритети, с което няма да бъдат засегнати стратегическите цели на ПРСР.

**Мотиви за извеждане на средства от Подмярка 6.4.1„Инвестиции в подкрепа на неземеделски дейности“**

Подмярката е с индикативен бюджет 100,4 млн. евро публични средства, и е насочена към подпомагането на инвестициите в неземеделски дейности, които са от съществено значение за развитието на конкурентоспособността на селските райони.

През 2018 г. УО на ПРСР разработи три процедури по подмярка 6.4, което предостави възможност за изпълнение на проекти на територията на селските райони в страната. Подпомаганите дейности бяха насочени в три направления: **услуги, производство и занаяти, с общ бюджет 68 млн. евро публични средства.**

По процедурата за подкрепа на услуги са подадени 472 проектни предложения с обща заявена финансова помощ от 63 167 562 евро или средно финансова помощ за един проект 133 830 евро.

По процедурата за подкрепа на производство са подадени 270 проектни предложения с общ размер на заявената финансова помощ 38 392 690 евро, или средно финансова помощ за един проект 142 195 евро.

По процедурата за подкрепа на занаяти са подадени 29 проектни предложения с общ размер на заявената финансова помощ 3 081 051 евро или средно финансова помощ за един проект 106 243 евро.

Към подмярката са допустими и инвестиции в сектор „Туризъм“ (индикативен бюджет от 32 млн. евро публични средства), по които през 2018 г. и 2019 г. вследствие мерките, взети от УО на ПРСР и ДФЗ-РА по отношение на медийни публикации и сигнали за нередности при усвояването на европейски средства по линия на ЕЗФРСР е взето решение да не бъде отварян прием за подпомагане. Част от средствата, в размер на 19,3 млн. евро от ЕЗФРСР (22,7 млн. евро общо публични средства), се предлага да се пренасочат за реалокиране като част от необходимите за Резерва от Приоритет 6. Оставащите средства в размер на 10 млн. евро публични средства ще се използват за увеличение на бюджета на някои от стартираните през 2018 г. процедури.

**2. Предложение за прехвърляне на суми в размер на Резерва за изпълнение, към приоритетите, изпълнили целите си съгласно Решение C(2019) 6177 от 19.08.2019 г.**

Таблица 3: Приоритети и мерки, към които да се насочат средства в размер на Резерва:

|  |  |  |  |
| --- | --- | --- | --- |
| Приоритет | Мерки/подмерки в приоритет 2 и 4, към които се предлага да се насочат суми от Резерва | Общо програмирани в съответния приоритет към момента, евро ЕЗФРСР | Към наличните средства се предлага да се насочат допълнително от реалокиране на Резерва: |
| Приоритет 2 | Подмярка 4.1 „Инвестиции в земеделски стопанства“ | 125 164 139 € | 41 506 139 € |
| Подмярка 6.1 "Стартова помощ за млади земеделски производители" | 68 861 719 € | 5 940 000 € |
| Приоритет 4 | Мярка 11 "Биологично земеделие" | 113 695 079 € | 30 000 000 € |
| **Общо средства ЕЗФРСР** | | **307 720 937 €** | **77 446 139 €** |

**Мотиви за прехвърляне на средства към Подмярка 4.1 „Инвестиции в земеделски стопанства“**

С предложените за прехвърляне средства от Резерва се цели главно изравняване на част от отнасяните разходи по сключваните договори вътре във фокус областите на подмярката, което в резултат на прилагането й е дисбалансирано спрямо първоначалните разчети при програмирането. От таблица 2 е видно, че въпреки регистрираното условно наддоговаряне от гледна точка на фокус области по Приоритет 2, и недостатъчно договаряне по Приоритет 5 - като цяло договарянето е в рамките на подмярката и няма надвишаване на общият бюджет, разполагаем към момента.

В допълнение, допълнителни средства са необходими за стартиране на нов прием през следващата календарна година – публикуваната ИГРП 2020 предвижда стартиране на прием по подмярка 4.1, който се планира да включва инвестиции в сектор „животновъдство“.

**Мотиви за прехвърляне на средства към Подмярка 6.1 „Стартова помощ за млади земеделски производители“**

Прехвърляне на сума в размер от 5 940 000 евро от ЕЗФРСР (6 600 000 евро публични средства след прехвърлянето) към Подмярка 6.1 (Приоритет 2), с която биха били подпомогнати допълнително над 260 стопанства на млади фермери:

Таблица 4: Подмярка 6.1 - Прием 2015, сумите са в евро публични средства:

|  |  |  |  |  |  |  |  |
| --- | --- | --- | --- | --- | --- | --- | --- |
| Подмярка 6.1 | Бюджет по приема | Брой подадени заявления | Заявена финансова помощ | Брой сключени договори | % от всички подадени заявления за подпомагане | Размер на одобрената финансова помощ | % от заявена финансова помощ |
| ПРИЕМ 2015 | 35 000 000 | 2 796 | 47 493 505 | 1 374 | 49% | 34 350 000 | 98% |

Таблица 5: Подмярка 6.1 - Прием 2018, сумите са в евро публични средства:

|  |  |  |  |  |  |  |  |
| --- | --- | --- | --- | --- | --- | --- | --- |
| Бюджет по приема | Брой подадени заявления | Заявена финансова помощ | Прогнозен брой договори | % от всички подадени заявления | Допълнителен ресурс при увеличение на бюджета с 30% | Прогнозен брой договори след увеличение на бюджета | % от всички подадени заявления за подпомагане |
| 22 000 000 | 1 659 | 41 475 000 | 880 | 53% | 6 600 000 | 1 146 | 69% |

ДФ „Земеделие“ наскоро приключи обработката и ще финансира 880 проекта, подадени при втория прием по подмярка 6.1 “Стартова помощ за млади земеделски стопани” от ПРСР 2014-2020 г.

Те попадат в сто процентовият бюджет по подмярката, за чийто прием са разпределени 22 000 000 евро (вж. табл 5). Одобрените проекти ще бъдат подкрепени с до 25 хил. евро.

   Както се вижда от таблицата, интересът на младите фермери към финансовата подкрепа, насочена към създаването или модернизирането на жизнеспособни и устойчиви земеделски стопанства, е огромен. В рамките на приема през ИСУН са подадени 1 837 заявления, с обща стойност на исканата помощ от 45 925 000 евро , от които отпадат само 178 проекта.

  Назначената комисия е разгледала оставащите 1 659 предложения, на стойност 41 475 000 евро. От тях, след извършена предварителна оценка, остават 1 146 проекта като всички са проверени на място - част от процедурата за оценка на административно съответствие и допустимост. Общата стойност на заявената субсидия за тях възлиза на 28 650 000 евро , което представлява 130 % от разпределения бюджет за приема.

    Предложението за прехвърляне на сума в размер на 6.6 млн. евро публични средства цели финансиране на одобрените заявления над 880-те одобрени към момента – до размера на 130-те %.

**Мотиви за прехвърляне на средства към Мярка 11 „Биологично земеделие“**

1. През 2019 г. по мярка 11 приключват ангажиментите на 1 652 бр. кандидати по мярката, поели ангажимент през 2015 г. За последната година от техния многогодишен ангажимент е необходим финансов ресурс в размер на над 8 евро. С оглед спазването на заложените цели в Националния план за развитие на биологичното земеделие в България, а именно Стратегическа цел I „Подобряване на ефективността на биологичното производство и разширяване на националния и външен пазар на биологични продукти“, в която е записано, че е необходимо осигуряване на финансово подпомагане на земеделските стопани, които развиват ефективно биологично производство, УО планира за тези кандидати – сертифицирани биологични производители, да осигури допълнителен финансов ресурс чрез удължаване на техните ангажименти всяка година до 2022 г. включително. Анализите показват, че необходимият финансов ресурс за тригодишният период е в размер на около **25 млн. евро**.

2.1. По данни от дирекция „Директни плащания“ на МЗХГ от кампания 2019 г. има 590 бр. кандидати, които са декларирали площи в размер на 7 653 ха като биологични по схемите от директните плащания, като тези площи не са заявени за подпомагане по мярка 11 „Биологично земеделие“. Същите могат да бъдат заявени по мярката през 2020 г., направление „Биологично растениевъдство“. В случай, че тези площи в пълен размер бъдат включени в биологичен ангажимент, необходимият финансов ресурс за три години е в размер на приблизително **8 млн. евро**.

2.2. Kъм 2018 г. в ЕВРОСТАТ са подадени 227 721 пчeлни семейства. За кампания 2018 г. по мярка 11 „Биологично земеделие“ са декларирани 144 236 бр. пчелни семейства. Разликата от 83 485 бр. пчелни семейства могат да бъдат включени в ангажименти през 2020 г., като прогнозният финансов ресурс, необходим за тях за една година, е в размер на над 2 млн. евро. Необходимият финансов ресурс за 3 години до 2022 г. вкл. е в размер на **6,3 евро** и ще бъде поет от бюджета на ПРСР 2014-2020 г.

2.3. По направление „Биологично животновъдство“ се наблюдава слаб интерес при поетите ангажименти през 2015 г. и 2016 г. Общият финансов ресурс, необходим за покриване на последната година от ангажимента на поелите такъв през 2015 г., е в размер на над 0,3 млн. евро. В случай че същият брой ЖЕ бъдат включени в ангажимент през 2020 г. по направление „Биологично животновъдство“, необходимият финансов ресурс за 3 години до 2022 вкл. е в размер на **1 млн. евро** и ще бъде поет от бюджета на ПРСР 2014-2020 г.

Предвид текущите ограничения в бюджета на мярката след 2016 г. не са поемани нови ангажименти по мярка 11. В същото време се наблюдава нарастване на интереса от страна на земеделските стопани към биологичното земеделие. В тази връзка УО на ПРСР ще предостави възможност на земеделски стопани, които до момента не са били бенефициенти по мярка 11 „Биологично земеделие“ да поемат нови ангажименти. Допустими нови кандидати по мярката ще са биологични стопани, преминали периода на преход, които могат да поемат пет годишен биологичен ангажимент, като в първите три години от изпълнението му същият ще бъде финансиран от бюджета на ПРСР 2014-2020, а оставащите две години – от бюджета на Стратегическият план 2021-2027 г. В този случай за трите направления за тригодишен период на нови биологични ангажименти ще е необходим финансов ресурс в размер на **15,3 евро**.

Следователно прогнозният финансов ресурс, необходим за покриване на всички ангажименти от настоящия програмен период до 2022 г. включително, е в размер на 40,3 евро. В тази връзка УО на ПРСР предлага средства в размер на 40 млн. евро да бъдат прехвърлени към бюджета на мярка 11 „Биологично земеделие“.

**Приложение № 2**

**Т. 3.2 Информация относно прехвърлянe на средства извън процедурата за разпределение на Резерва на ПРСР 2014-2020 г.**

**1. Предложение за прехвърляне на средства от мерките, които съгласно извършен анализ се препоръчва да не стартират – към мерки, които се предвижда да стартират, или да бъдат включени в ПРСР 2014-2020 г.**

Таблица 1: Нестартирали мерки към м. ноември, средствата от които могат да бъдат прехвърлени към други мерки:

|  |  |  |  |
| --- | --- | --- | --- |
| **Нестартирали подмерки - сумите са в евро** | **Интензитет ЕЗФРСР %** | **Бюджет на мярката, ЕЗФРСР** | **Бюджет на мярката, публични** |
| **Подмярка 1.3 Краткосрочен обмен на опит и посещения в земеделски и горски стопанства** | 90% | 2 155 136 | 2 394 596 |
| **Подмярка 2.3 Подкрепа за обучение на консултанти** | 85% | 850 000 | 1 000 000 |
| **Подмярка 4.4 Непроизводствени инвестиции** | 75% | 6 200 000 | 8 266 667 |
| **Подмярка 4.4.2 Непроизводствени инвестиции в малки стопанства(ТПП)** | 85% | 954 902 | 1 123 414 |
| **Подмярка 7.5 Инвестиции за публично ползване в инфраструктура за отдих, туристическа инфраструктура** | 85% | 8 500 000 | 10 000 000 |
| **Подмярка 8.5 Инвестиции, подобряващи устойчивостта и екологичната стойност на горските екосистеми** | 85% | 9 562 500 | 11 250 000 |
| **Подмярка 15.1 Плащания за горски екологични ангажименти** | 75% | 5 437 500 | 7 250 000 |
| **Подмярка 15.2 Подпомагане за запазване и поддръжка на горски генетични ресурси** | 75% | 1 125 000 | 1 500 000 |
| **Подмярка 16.2 Подкрепа за пилотни проекти и за развитие на нови продукти, практики, процеси и технологии** | 90% | 4 116 351 | 4 573 723 |
| **Мярка 17 Управление на риска** | 85% | 31 212 046 | 36 720 054 |
| **ОБЩО НЕСТАРТИРАЛИ МЕРКИ** |  | **70 113 435** | **84 078 454** |

В ПРСР 2014-2020 е избран набор от 56 мерки и подмерки, чрез които да се постигат целите на програмата. Големият набор от мерки и подмерки изискват отваряне на множество приеми на проектни предложения. Всеки прием изисква отделна подготовка на условия за кандидатстване и изпълнение на проекти, провеждане на публично обсъждане със заинтересованите страни, формиране на отделна оценителна комисия и отделна оценка на постъпилите проектни. Също така, формира се отделна комисия за разглеждане на постъпилите жалби. Поради тази причина, всеки прием на проекти предложения мултиплицира работата на УО и РА, като на практика широкия набор от избрани за прилагане мерки надхвърля значително възможностите на системите за управление и контрол на ПРСР 2014-2020 и наличния административен капацитет. Риск от забавяне в прилагането на всички избрани мерки е възможен, както по отношение на отваряне на голям брой приеми в УО, така и по отношение на обработка и оценка на постъпилите проектни предложения в ДФЗ-РА от прекалено голям брой проведени приеми.

В първоначалния период на стартиране на ПРСР 2014-2020 фокусът беше поставен върху структуроопределящи подмерки като 4.1, 4.2 и 7.2 с цел да се избегне рискът от автоматично отчисляване на средства. Отворените приеми по тези подмерки, освен че спомогнаха за избягване на загуба на средства, допринесоха и за постигане на напредък по част от междинните цели от рамката за изпълнение. Голяма част от оставащите подмерки са нови, неприлагани досега.

Основна трудност при разработването на новите мерки се оказва оценката на специфични рискове от злоупотреби и създаване на изкуствено създадени условия, които да гарантират контролируемост и верификация на изплатените разходи по тези мерки. Поради тази причина, разработването на нови контролни процедури, които да покрият всички специфични за новата мярка рискове е трудоемък процес, която отнема значителен период от време. Всичко това води до риск от забавяне в прилагането на ПРСР, което от своя страна е свързано с поемането на необоснован риск от загуба на средства в следващите години. В тази връзка УО на ПРСР предлага да се пренасочи финансов ресурс от нестартиралите мерки и подмерки. Прехвърлянето на тези финансови средства ще спомогне за ускоряване на процеса на прилагане на програмата.

**Средствата се предвижда да бъдат прехвърлени както следва:**

Таблица 2: Вариант за прехвърляне на средства от нестартирали мерки към стартирали такива (или с предстоящо стартиране) в рамките на Шесто изменение на ПРСР 2014-2020, сумите са в евро:

|  |  |  |  |  |  |
| --- | --- | --- | --- | --- | --- |
| **Мерки, към които се предлага прехвърляне** | **Фокус област** | **Интензитет ЕЗФРСР %** | **Прехвърляне на средства от мярка/подмярка:** | **Предложение за добавяне, средства от ЕЗФРСР** | **Предложение за добавяне, публични средства** |
| Финансов инструмент - кредитен фонд | 3B | 85% | Мярка 17 Управление на риска | 17 000 000 | 20 000 000 |
| ОБЩО Финансов инструмент | | | | | 20 000 000 |
| Подмярка 4.1 „Инвестиции в земеделски стопанства“ | 2А | 85% | Подмярка 4.4 „Непроизводствени инвестиции“ | 6 200 000 | 7 294 118 |
| ОБЩО Подмярка 4.1 „Инвестиции в земеделски стопанства“ | | | | | 7 294 118 |
| Подмярка 6.3 „Стартова помощ за развитието на малки стопанства“(ТПП) | 2A | 85% | Мярка 17 Управление на риска | 5 100 000 | 6 000 000 |
| ОБЩО Подмярка 6.3 „Стартова помощ за развитието на малки стопанства“(ТПП) | | | | | 6 000 000 |
| Подмярка 7.2. Инвестиции в създаването, подобряването или разширяването на всички видове малка по мащаби инфраструктура. | 6B | 85% | Подмярка 7.5 „Инвестиции за публично ползване в инфраструктура за отдих, туристическа инфраструктура“ | 8 500 000 | 10 000 000 |
| ОБЩО Подмярка 7.2 “Инвестиции в създаването, подобряването или разширяването на всички видове малка по мащаби инфраструктура” | | | | | 10 000 000 |
| Мярка 13 Плащания за райони, изправени пред природни или други специфични ограничения. | P4 | 75% | Подмярка 15.1. Плащания за горски екологични ангажименти | 5 437 500 | 7 250 000 |
| P4 | 75% | Подмярка 15.2. Подпомагане за запазване и поддръжка на горски генетични ресурси | 1 125 000 | 1 500 000 |
| ОБЩО Мярка 13 "Плащания за райони, изправени пред природни или други специфични ограничения" | | | | | 8 750 000 |
| Мярка 5Възстановяване на потенциала за селскостопанска продукция,претърпял щети в резултат на природни бедствия и катастрофични събития,и въвеждане на подходящи превантивни мерки | 3B | 85% | Подмярка 1.3. Краткосрочен обмен на опит и посещения в земеделски и горски стопанства | 2 155 136 | 2 535 454 |
| 3B | 85% | Подмярка 2.3 Подкрепа за обучение на консултанти | 850 000 | 1 000 000 |
| 3B | 85% | Подмярка 4.4.2 Непроизводствени инвестиции в малки стопанства(ТПП) | 954 902 | 1 123 414 |
| 3B | 85% | Подмярка 8.5. Инвестиции, подобряващи устойчивостта и екологичната стойност на горските екосистеми | 9 562 500 | 11 250 000 |
| 3B | 85% | Подмярка 16.2. Подкрепа за пилотни проекти и за развитие на нови продукти, практики, процеси и технологии | 4 116 351 | 4 842 766 |
| 3B | 85% | Мярка 17 Управление на риска | 9 112 046 | 10 720 054 |
| ОБЩО Мярка 5 „Възстановяване на потенциала за селскостопанска продукция, претърпял щети в резултат на природни бедствия и катастрофични събития, и въвеждане на подходящи превантивни мерки“ | | | | | 31 471 688 |
| ОБЩО ПРЕХВЪРЛЯНЕ |  |  |  | **70 113 435** | **83 515 806** |

**Мотиви за прехвърляне на средства и създаване на Финансов инструмент - кредитен фонд**

През м. май 2018 г. беше извършена Предварителна оценка на финансови инструменти по ПРСР 2014-2020 г., която идентифицира неоптимални инвестиционни ситуации, даващи основание за прилагане на ФИ, целящи повишаване нивото на предлаганите кредити и насърчаване на конкурентоспособността в сектора. Предварителната оценка потвърждава наличието на пазарна неефективност и неоптимална инвестиционна ситуация в селските райони която води до пазарен недостиг.

Анализът, извършен в рамките на предварителната оценка, показва, че с оглед спецификите на сектор „Земеделие“, нуждите от подкрепа при достъпа до външно финансиране, възможностите на финансовите институции и реализираните до момента финансови инструменти както в България, така и в други страни членки, най-подходящ за прилагане финансов продукт би бил заемът с поделяне на риска с две възможности:

- кредит за съфинансиране на бенефициент на проект, финансиран с БФП от ПРСР за земеделски и неземеделски инвестиции в селски райони, включително инвестиции, финансирани по програма ЛИДЕР;

- самостоятелен кредит, отпускан по подмерки 4.1, 4.2 и 6.4 по програмата.

Финансовият инструмент по ПРСР 2014-2020 г. е разработен с цел принос за адресиране на неоптималните инвестиционни ситуации и пазарни дефекти и се стреми да адресира някои от специфичните предизвикателства при използването на ФИ в сектор „Земеделие“, предимно свързани с достъпа до финансиране, високите лихвени нива и относително ограничената склонност на търговските банки да поемат риск при инвестиции в сектора.

Едни от основните проблеми пред финансирането в секторите, подпомагани от ПРСР са:

* изчерпване на средствата за безвъзмездно финансиране по част от мерките на програмата;
* високи нива на лихвените проценти по кредитите, отпускани от кредитните и финансовите институции за кредитополучатели от сектора;
* липса на предходен опит в прилагането на ФИ, освен гаранционната схема по НГФ;
* липсата на развити финансови инструменти, подходящи за спецификата на земеделските стопанства,
* високи изисквания на банките за обезпечения и др.

Посоченият в предварителната оценка недостиг на финансиране по ПРСР идентифицира необходимостта от прилагане на ФИ самостоятелно и в допълнение на предоставена безвъзмездна помощ по ПРСР с оглед задоволяване на потенциалното търсене на финансиране.

Таблица 3: Индикативно разпределение на средствата от Кредитния фонд по мерки**:**

|  |  |  |  |
| --- | --- | --- | --- |
| **Прехвърляне на средства към мярка:** | **Интензитет ЕЗФРСР %** | **Предложение за добавяне, средства от ЕЗФРСР** | **Предложение за добавяне, публични средства** |
| Мярка 4 Инвестиции в материални активи. | 85% | 13 000 000 | 15 294 118 |
| Мярка 6 Развитие на стопанството и стопанската дейност. | 85% | 1 500 000 | 1 764 706 |
| Мярка 19 ВОМР (ЛИДЕР) | 85% | 2 500 000 | 2 941 176 |
| **Финансов инструмент - кредитен фонд - общо** | | **17 000 000** | **20 000 000** |

**Мотиви за прехвърляне на средства към Мярка 13 „Компенсаторни плащания в райони с природни и други ограничения“**

По подмярка 13.1. „Компенсаторни плащания в планински райони" се наблюдава слаб ръст в декларираните площи за подпомагане при всяка следваща кампания, като заявената сума за кампания 2019 г. е в размер на 43 млн. евро. В тази връзка прогнозната заявена сума за кампания 2020 г. е предвидена в същия размер.

По подмярка 13.2. „Компенсаторни плащания за други райони, засегнати от значителни природни ограничения" заявената сума за 2019 г., изчислена на база декларираните площи и ставка от 30 евро/ха, е в размер на 8,7 млн. евро.

След извършване на плащанията по мярка 13 за кампания 2019 г., предвиденият остатък в бюджета на мярката е в размер на 37,4 млн. евро. Същият ще е недостатъчен за покриване на прогнозните плащания по мярката за кампания 2020 г.

В тази връзка поради прогнозният недостиг на финансов ресурс по мярката, УО предлага средствата от подмерки 15.1. и 15.2. да бъдат прехвърлени в бюджета на мярка 13 „Плащания за райони с природни или други специфични ограничения".

**Мотиви за прехвърляне на средства към Подмярка 6.3 „Стартова помощ за развитието на малки стопанства“**

Във връзка с установените в страната през последните няколко години огнища на силно заразни болести по дребните преживни животни, свине и птици, Управляващия орган на Програмата за развитие на селските райони за периода 2014-2020 г. предвижда да стартира целеви прием по подмярка 6.3 „Стартова помощ за развитието на малки стопанства“, насочен изцяло към подпомагане на малки стопанства с цел повишаване на биосигурност, чрез допустимите по подмярката дейности.Поради сравнително малките абсолютни стойности на подпомагане по подмярката, по предварителни разчети с необходимите средства в размер на 6 млн. евро публични средства, би било възможно финансирането на до 400 малки стопанства. Предвижда се да се подпомагат земеделски стопанства (физически лица, еднолични търговци, ЕООД) в сектор „животновъдство“ - отглеждащи свине, овце, кози и птици.

**Мотиви за прехвърляне на средства към Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“**

С проведените приеми в периода 2016 - 2018 г. по подмярка 7.2, е регистриран много висок интерес към инвестиции в малка по мащаби инфраструктура на територията на общините от селските райони, за много от които не достига бюджет по подмярката.

Прехвърлянето на предвидения бюджет по подмярка 7.5 към подмярка 7.2 би допринесъл за по-бързо постигане на индикаторите и целевите им стойности, като за по-голяма оперативност средствата могат да бъдат използвани за увеличение на бюджета по вече проведени приеми, с цел подпомагане на допустими проекти, които попадат извън определения бюджет.

По този начин ще бъде спестено време от процеса по подготовка, съгласуване и провеждане на нова процедура за прием, както и ще осигури достатъчно време за провеждане на тръжните процедури от страна на бенефициентите за избор на изпълнители на дейностите в периода на прилагане на ПРСР 2014 – 2020 г.

Предложението на УО е средствата да бъдат пренасочени към процедура „Улици“, по която от приема, състоял се през 2018 г. са постъпили общо 148 проектни предложения с обща стойност на заявените разходи малко над 86 млн. евро. От тях, одобрени за финансиране са 107 проектни предложения със стойност на одобрените разходи в размер на близо 61 млн.евро, като средства за финансирането на останалите 41 броя от постъпилите проекти не са налични. За разглеждането и евентуално одобрение на всички тези 41 проектни предложения е необходим бюджет в размер на заявените за подпомагане разходи – около 23 млн.евро.

Направеният анализ показва, че с прехвърлените средства в размер на 10 млн. евро могат да бъдат разгледани и евентуално да получат финансиране до 20 проектни предложения със стойност на заявените разходи в размер на близо 11.5 млн. евро. Отчитайки факта, че при разглеждане на проектните предложения по същество отпадат разходи за финансиране, както и след провеждане на процедурите за избор на изпълнители по реда на Закона за обществените поръчки намаляват първоначално одобрените стойности на разходите за подпомагане, то този бюджет би бил достатъчен за финансирането на горепосочените проектни предложения.

Отчитайки факта, че посочените проекти по подмярка 7.2 от процедура „Улици“ са преминали всички процедури по предварителна оценка УО на ПРСР счита, че прехвърлянето на средствата именно в тази процедура от подмярката би било целесъобразно с оглед оставащите срокове по ПРСР 2014 - 2020 за разплащане на одобрени и извършени инвестиции.

**Мотиви за прехвърляне на средства и стартиране на Мярка 5 „Възстановяване на потенциала за селскостопанска продукция, претърпял щети в резултат на природни бедствия и катастрофични събития, и въвеждане на подходящи превантивни мерки“**

Във връзка с установените в страната през последните няколко години огнища на силно заразни болести по дребните преживни животни, свине и птици, Управляващия орган на Програмата за развитие на селските райони за периода 2014-2020 г. предприе стъпки за разработване на мярка, насочена към възстановяване на селскостопанския производствен потенциал, претърпял щети в резултат на природни бедствия и катастрофични събития.

В контекста на щетите и загубите от епизоотични бедствия, стопанствата се нуждаят от подобрение системи за биологична сигурност на ниво животновъдна ферма.

Сравнително базовата степен на налични съоръжения за дезинфекция, използвани в повечето стопанства покриващи базовото ниво на биологична сигурност и липсата на допълнителни съоръжения за превенция, за да се избегне контакт на диви животни и домашни животни от тези стопанства, са фактори които благоприятстват появата и разширяването на епизоотии в страната.

За преодоляване на рисковете, пред които се изправени земеделските стопанства мярката ще осигури подкрепа за ограничаване на въздействието на силно заразни болести и подкрепа за възстановяване на производствения потенциал, повреден в резултат на тези събития.

Допустими за подпомагане са земеделски стопанства, в които се отглеждат свине, овце, кози или птици.

Мярката ще е структурирана в две подмерки. Първата подмярка предвижда финансиране на инвестиции за предотвратяване и ограничаване на разпространението епизоотии и масови болести по животните. Допустими ще бъдат дейности за инвестиции в инсталации за дезинфекция и дезинфекция, както и съоръжения, оборудване и санитарна инфраструктура.

Подпомагането по подмярката ще бъде насочено към възстановяване на производствения потенциал, нарушен от остро заразни заболявания по свинете, дребните преживни животни /овце и кози/ и птиците.

**2. Други прехвърляния в рамките на предвижданото Шесто изменение**

**2.1. Предложение за увеличение на бюджета по процедура № BG 06 RDNP001-9.001 по мярка 9 „Учредяване на групи и организации на производители“**

В периода от 15 юни 2018 г. до 04 септември 2018 г. със заповед на Ръководителя на Управляващия орган на ПРСР 2014-2020 се проведе процедура за прием на проектни предложения по мярка 9 „Учредяване на групи и организации на производители“ от ПРСР 2014-2020 година. По проведената процедура е определен целия наличен бюджет по мярката, предвиден в ПРСР 2014-2020 година, в размер на левовата равностойност на 7 563 679 евро.

Мярка 9 „Учредяване на групи и организации на производители“ като част от ПРСР 2014 - 2020 г. допринася за изпълнението на Приоритет № 3, който е насочен към „*Насърчаване на добро организиране на хранителната верига, в т.ч. преработката и търговията със селскостопански продукти, хуманното отношение към животните и управлението на риска в селското стопанство*“ и конкретно за област с поставен акцент 3А, която е свързана с подобряване на конкурентоспособността на първичните производители чрез по-доброто им интегриране в селскостопанската и хранителната верига посредством схеми за качество, които да добавят стойност към селскостопанските продукти, популяризиране на местните пазари и къси вериги на доставки, групи на производителите и организации и междубраншови организации.

В проведеният през 2018 г. период на прием са подадени общо 38 броя проектни предложения, представени от признати групи и организации на производителите, по които е заявена финансова помощ в размер на левовата равностойност на 11,4 млн. евро. Проектните предложения, подадени в периода на прием обхващат признати групи и организации на производители в сектор „Животновъдство“ - 22 броя, в сектор „Плодове и зеленчуци“ - 8 броя, сектор „Зърнено-житни култури“ - 5 броя, сектор „Винено грозде“ - 2 броя и сектор „Технически култури“ 1 брой.

Тъй като заявената от кандидатите безвъзмездна финансова помощ надхвърля определения за приема бюджет в съответствие с утвърдената процедура е извършена предварителна оценка на проектните предложения. След приключване на предварителната оценка всички 38 проектни предложения са разпределени за разглеждане на етап административно съответствие и допустимост (АСД). Въз основа на извършената оценка на АСД поради недопустимост, към етап техническа и финансова оценка (ТФО) не са допуснати 3 групи/организации на производители.

Минималният брой точки по критериите за подбор на проекти, одобрени от Комитета за наблюдение на ПРСР, като условие за допустимост на едно проектно предложение е 10 точки. След приключване на обработката на 35 проектни предложения на етап ТФО е установено, че на подпомагане подлежат проектни предложения, получили най-малко 40 точки (включително) или общо 23 */сектор „Животновъдство“ - 18 броя, в сектор „Плодове и зеленчуци“ - 5 броя/* проектни предложения за финансирането, на които е наличен бюджет в рамките на обявената процедура.

Като отделна точка от предложението за изменение (извън прехвърлянето в рамките на Резерва за изпълнение), УО на ПРСР предвижда да прехвърли средства в размер на 1.6 млн. евро публични средства (1.45 млн. евро ЕЗФРСР), от бюджета на Мярка 14 „Хуманно отношение към животните“, към бюджета на Мярка 9 „Учредяване на групи и организации на производители“.

Мярка 14, е с бюджет 56 859 511 евро публични средства, намира се в същият приоритет и фокус област, както Мярка 9 - фокус област 3А като средства, и е с интензитет 85% от ЕЗФРСР. Не допринася към таргет индикаторите на фокус областта, единствено допринася към изпълнението на финансовият показател за Приоритет 3. Дори след прехвърлянето на Резерва за изпълнение, средствата по мярката е много трудно да бъдат усвоени.

Мярка 9 от своя страна, допринася пряко за изпълнението на таргет индикатора „Брой подпомогнати стопанства“ от ФО 3А, също така допринася пряко и за изпълнението на единият от трите индикатора от Рамката за изпълнение в Приоритет 3 – „Брой на земеделските стопанства, получаващи подпомагане по схеми за качество, за местни пазари/ къси вериги на доставки и групи на производителите“.

В таблицата по-долу са представени обобщените резултати от евентуално прехвърляне в Мярка 9:

Таблица 4:

|  |  |  |  |  |  |
| --- | --- | --- | --- | --- | --- |
| **Мерки, към които се предлага прехвърляне** | **Фокус област** | **Интензитет ЕЗФРСР %** | **Прехвърляне на средства от подмярка:** | **Предложение за добавяне, средства от ЕЗФРСР** | **Предложение за добавяне, публични средства** |
| Мярка 9 „Учредяване на групи и организации на производители“ | 3A | 85% | Мярка 14 „Хуманно отношение към животните“ | 1 368 500 | 1 610 000 |

**2.2. Прехвърляне на средства между фокус области в подмярка 4.1**

Подмярка 4.1 “Инвестиции във физически активи“, е най-комплексно прилаганата подмярка изобщо в ПРСР 2014-2020, като интервенциите се разпростират в три приоритета (приоритети 2, 4 и 5) и общо шест Фокус области (ФО).

По подмярката са проведени два приема на проектни предложения, в които е използван целият индикативен бюджет.

Важно е да се отбележи, че разпределението на средствата при програмирането на ПРСР 2014-2020 е правено на база балансиран разход на средства спрямо всички типове инвестиции, и планирано постигане на стратегическите цели на Програмата.

Към момента на изготвяне на информацията, в резултат на прилагането на подмярка 4.1 от страна на земеделските стопани се наблюдава значителен интерес към проекти, които като отнасяне следва да попадат в обхвата на ФO2А/2В и същевременно значително по – нисък интерес към проекти, които биха попаднали в обхвата на проекти от Р4, ФО 5А, 5В и 5С, като тези тенденции се отчитат от страна на българските власти като сигнал за необходимост от промени в рамките на индикативните стойности по ФО.

В резултат, след два проведени приема, и реално договорен индикативен бюджет на подмярката, към 1 юли 2019 г. е налице сериозен дисбаланс при отнасянето на договарянето вътре в подмярката, спрямо първоначалното разпределение на средствата по приоритети и фокус области:

Таблица 5:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Мярка** | | **2A** | **2B** | **4 А,B,C** | **5А** | **5B** | **5C** | **5D** | **Общо** |
| 4.1 | Програмирани, Евро публични средства | 102 722 516 | 44 529 412 | 123 224 119 | 0 | 64 124 467 | 21 374 822 | 42 749 645 | **398 724 980** |
| 4.1 | Договорени, Евро публични средства | 211 296 085 | 62 301 646 | 14 330 979 | 4 193 896 | 89 621 766 | 2 145 016 | 909 283 | **384 798 670** |
| разлика програмиране- договаряне | | -108 573 569 | -17 772 234 | 108 893 140 | -4 193 896 | -25 497 299 | 19 229 806 | 41 840 362 | **13 926 310** |

Като пример може да бъде дадена ФО 2А – налични са програмирани индикативно 102 722 516 евро публични средства, като договорите, отнесени към 1.7.2019 са за почти двойно спрямо целия наличен обем. Информацията е на база индикативен бюджет, тъй като официално по финансов план няма дефиниран бюджет по подмярката - (съгласно SFC2014, в тази фокус област присъстват 164 719 395 евро публични, от които 36 720 054 са временно прикрепените средства по М17, и 25 276 826 са заделени за инвестиции по М4 от Тематична подпрограма).

Както също може да се види от Таблица 5, **договарянето е изцяло в рамките на разполагаемият индикативен бюджет по подмярката**, но ФО 5С, 5D и P4 нямат нужното ниво на отнасяне на договарянето, за сметка на отчетено свръхдоговаряне във ФО 2А и 2Б.

В рамките на преразпределяне на Резерва за изпълнение по ПРСР, се предвижда част от Резерва да бъде прехвърлен към Приоритет 2:

Таблица 6: Прехвърляне част от Резерва за изпълнение към 4.1

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Мярка** | | **2A\*** | **2B** | **4 А,B,C** | **5А** | **5B** | **5C** | **5D** | **Общо** |
| 4.1 | Програмирани, Евро публични средства | 151 553 268 | 44 529 412 | 123 224 119 | 0 | 64 124 467 | 21 374 822 | 18 306 660 | **423 112 748** |
| 4.1 | Договорени, Евро публични средства | 211 296 085 | 62 301 646 | 14 330 979 | 4 193 896 | 89 621 766 | 2 145 016 | 909 283 | **384 798 670** |
| разлика програмиране- договаряне | | -59 742 817 | -17 772 234 | 108 893 140 | -4 193 896 | -25 497 299 | 19 229 806 | 17 397 377 | **38 314 077** |
| \*от 48 830 752 публични средства прехвърлени от Резерва, 24 442 985 публични (18 332 239 ЕЗФРСР) са изтеглени вътре в мярката - от М4.1 - сума в размер на резерва на П5, и след трансфер от 75% на 85% в 2А се добавят 21 567 340 публични.Останалите 27 263 416 евро публични средства (23 173 901 ЕЗФРСР) са от Резерва, но извън мярката | | | | | | | | | |

Една от основните причини за текущото отнасяне на проектните предложения към конкретни фокус области е невъзможността за техническо дублиране на средства, въпреки очевидното допринасяне на една инвестиция към повече от една фокус област в цял размер, от гледна точка на постигане на стратегическите цели на Програмата. Пример за това най-кратко може да бъде даден с инвестиция в строителство, при сертифициран биологичен производител (относимо към 2А или 2В, включително и към Р4), на което е извършено енергийно обследване (относимо към 5B или 5С) – разделяйки проектното предложение по типове инвестиции, 90% от обема на инвестицията следва да бъде отнесена към ФО 2А/2В, а едва 10% (дори и по-малко в повечето случаи към Р4, 5B или 5С).

Реално такава инвестиция допринася в пълен размер за постигане целите и на Р2, и на Р4, и на Р5 (енергийното обследване обхваща цялата инвестиция, като разход само по себе си е минимално спрямо стойността на проекта), но поради недопускане на двойно отчитане на средства, самите разходи се отнасят като цяло по типове инвестиции, което технически измества разпределението от гледна точка на бюджет към най-голям обем.

В тази връзка, и тъй като средствата като обем реално са договорени, но с дисбаланс по отношение на отнесените суми спрямо първоначално разпределените инвестиции, нашето предложение е средства в размер на общо 118 млн. евро публични средства да бъдат прехвърлени от приоритети 4 и 5, към приоритет 2, ФО 2А и 2Б, с цел изравняване на баланса в договарянето.

В резултат на прехвърлянето на средства, договарянето предвижда да бъде в рамките на подмярката, след редукция на 13 529 412 евро публични средства, вследствие прехвърляне на сумите от Приоритети 4 и 5 (75% интензитет на ЕЗФРСР) към Приоритет 2 (85% интензитет на ЕЗФРСР).

Таблица 7:Преразпределение в подмярка 4.1

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Мярка** | | **2A** | **2B** | **4 А,B,C** | **5А** | **5B** | **5C** | **5D** | **Общо** |
| 4.1 | Програмирани, Евро публични средства | 235 376 797 | 62 176 471 | 15 224 119 | 4 000 000 | 89 124 467 | 2 374 822 | 1 306 660 | **409 583 336** |
| 4.1 | Договорени, Евро публични средства | 211 296 085 | 62 301 646 | 14 330 979 | 4 193 896 | 89 621 766 | 2 145 016 | 909 283 | **384 798 670** |
| разлика програмиране- договаряне | | 24 080 712 | -125 175 | 893 140 | -193 896 | -497 299 | 229 806 | 397 377 | **24 784 666** |

Част от индикативните недоговорени (неотнесени като договори) средства, от фокус област 5D, се предвижда да бъдат пренасочени в рамките на преразпределяне на Резерва за изпълнение на Приоритет 5, към ФО 2А и 2Б.

Отделно, за компенсиране на евентуално намаляване на размера на разполагаемите средства под нивото на реално договаряне като цяло по подмярката, се предвижда прехвърляне на допълнителни средства в размер на 4 млн. евро публични вътре в Подмярка 4.1 - към ФО 5А, за покриване на отнесени инвестиции за напояване, в рамките на подмярка 4.1.

**С цел стартиране на нов целеви прием по подмярката с достатъчно средства**, се предвижда прехвърлянето на средства от нестартирали мерки към М4.1, към ФО 2А, в размер на допълнителни 7 294 118 евро публични средства.

След извършване на всички реалокации на бюджета в подмярка 4.1, ситуацията на база договаряне би изглеждала както следва:

Таблица 8: Добавяне на средства от нестартирали мерки към 4.1:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Мярка** | | **2A** | **2B** | **4 А,B,C** | **5А** | **5B** | **5C** | **5D** | **Общо** |
| 4.1 | Програмирани, Евро публични средства | 242 670 915 | 62 176 471 | 15 224 119 | 4 000 000 | 89 124 467 | 2 374 822 | 1 306 660 | **416 877 454** |
| 4.1 | Договорени, Евро публични средства | 211 296 085 | 62 301 646 | 14 330 979 | 4 193 896 | 89 621 766 | 2 145 016 | 909 283 | **384 798 670** |
| разлика програмиране- договаряне | | **31 374 830** | -125 175 | 893 140 | -193 896 | -497 299 | 229 806 | 397 377 | **32 078 783** |

След прехвърляне към Подмярка 4.1 на суми от Резерва, след извършване на реалокиране на средства вътре в мярката, и след добавяне на суми от предложени за нестартиране мерки, **средствата, налични за стартиране на нов прием се предвижда да бъдат поне 31.4 млн. евро публични средства**. При последващо анулиране или анексиране на договори, сумата може да се увеличи, което ще бъде взето предвид при обявяването на окончателният размер на бюджета за стартиращия прием.

**Приложение № 3**

т. 3.4. M05 — Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки (член 18)

*Правно основание*

|  |
| --- |
| Чл. 18, чл. 45 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета и чл. 13 от Делегиран регламент (ЕС) № 807/2014 на Комисията от 11 март 2014 година за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби |

*Общо описание на мярката, включително нейната интервенционна логика и нейният принос за областите с поставен акцент и междусекторните цели*

|  |
| --- |
| Неблагоприятните климатични събития, природните бедствия и катастрофичните събития оказват силно въздействие върху селското стопанство и в много случаи могат да доведат до затруднения в селскостопанското производство със значителни икономически щети.  Африканската чума по свинете (African swine fever) е едно от най-сериозните заболявания при домашните и дивите свине поради своите високи нива на смъртност, липсата на лечение и ваксина. Веднъж проникнала в дадена държава, болестта има значително негативно въздействие върху националната, регионалната и международната търговия, поминъка на свиневъдите и ловното стопанство.  Още повече изкореняването му е изключително трудно и при дивите свине може да отнеме години. През 2018 г. заболяването Африканска чума по свинете е констатирано за първи път на територията на страната в животновъден обект тип „лично стопанство“, намиращ се в обл. Варна. По данни на Българската агенция за безопасност на храните огнище на АЧС се появява отново в страната през 2019 г. в обл. Плевен, като огнището е установено при отглеждане на домашни свине. През 2019 са регистрирани и 14 случая на АЧС при дивите свине в областите Силистра, Добрич и Варна.  Наложените мерки от Българската агенция по безопасност на храните включват периодични клинични прегледи във всички видове свиневъдни обекти, серологични и вирусологични изследвания на кръвни и органни проби от домашни и диви свине при съмнение за възникване на болестта, убиване и обезвреждане на инфектирани и контактни възприемчиви животни, обезщетяване на собствениците за принудително убити и заклани животни и продукти, добити от тях, повишаване на осведомеността на всички заинтересовани лица, ветеринарни лекари, фермери, ловци и др.  От друга страна през последните години в България се установени огнища и на други силно заразни болести като, високопатогенна инфлуенца по птиците, антракс, бруцелоза и чума по дребните преживни животни.  Появата на силно заразни болести може да доведе до сериозни смущения в селскостопанското производство и да причини икономически щети за земеделските стопани. За превенция и преодоляване на тези рискове е необходимо да се осигури подкрепа за ограничаване на въздействието на природни бедствия и катастрофични събитие, и от друга, подкрепа за възстановяване на производствения потенциал, повреден в резултат на природните бедствия и катастрофичните събития.  В контекста на щетите и загубите от подобни бедствия, стопанствата се нуждаят от подобрение системи за биологична сигурност на ниво животновъдна ферма.  Сравнително базовата степен на налични съоръжения за дезинфекция, използвани в повечето стопанства покриващи базовото ниво на биологична сигурност и липсата на допълнителни съоръжения за превенция, за да се избегне контакт на диви животни и домашни животни от тези стопанства, са фактори които благоприятстват появата и разширяването на епизоотии в страната.  Мярката ще се прилага със следните подмерки:  5.1 Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития  5.2 Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития  По мярката ще се подпомагат дейности, които се отнасят за епизоотии, възникнали след 1 януари 2018 г.  **Области на въздействие:**  Инвестициите в превантивни мерки, насочени към намаляване на риска и ограничаване на последствията, ще помогнат за защита на селскостопанското производство от въздействието на природни бедствия, ще ограничат възможността за разширяване на африканската чума по свинете и други заразни болести, наблюдавани при птици и дребни преживни животни, докато инвестициите за възстановяване на потенциала за производство на селскостопанска продукция ще повлияят на възстановяването на състоянието преди тези събития и връзките между тези елементи и природната среда. Подпомагането косвено ще осигури възможност за подобряване на конкурентоспособността и устойчивостта на стопанствата в случай на такива бедствия или явления.  Дейностите по мярката допринасят за постигане на целите на:  Приоритетна област 3Б „Подпомагане на превенцията и управлението на риска на стопанствата“, както и междусекторните цели в областта на околната среда. |

*Приложно поле, ниво на подпомагане, допустими за подпомагане бенефициери, и, когато е приложимо — методология за изчисляване на размера или процента на подпомагане, разбити по подмярка и/или вид операция, когато е необходимо. За всеки вид операция уточняване на допустимите разходи, условията за допустимост, приложими размери и ставки на помощите и принципи във връзка с определянето на критерии за подбор*

**Подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“**

*Подмярка:*

|  |
| --- |
| * 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ |

*Описание на вида операция*

|  |
| --- |
| Подпомагането по подмярката ще бъде насочено към превенция и ограничаване на възможностите за разпространението на епизоотиии масови заразни болести по селскостопанските животните.  По подмярката ще се подпомагат дейности в животновъдни стопанства, специализирани в отглеждането на свине, овце, кози и птици.  Допустими дейности:   * Инвестиции в закупуване или изграждане на инсталации и оборудване за дезинфекция; * Инвестиции в изграждане на огради и преградни съоръжения в рамките на стопанствата; * Инвестиции в съоръжения и оборудване свързано с превенция, включително за безопасно съхранение на фураж; * Инвестиции свързани със съхранение на странични животински продукти; * Инвестиции в санитарна инфраструктура в т. ч. за осигуряване на качество на водата, обновяване на помещенията, в които се отглеждат животните, обособяване на място или контейнер за временно съхранение на трупове от умрели животни, съоръжение за съхранение и обеззаразяване на тор, торови течности и технологични води. |

*Вид подкрепа*

|  |
| --- |
| Финансовата помощ по подмярката се предоставя под формата на  възстановяване на действително направени и платени допустими разходи.  Авансово плащане е допустимо, при условие че е представена банкова гаранция, съответстващ на процента от 100% от сумата на аванса, съгласно чл. 45 (4) и чл. 63 от Регламент (ЕС) 1305/2014. |

*Връзка с друго законодателство*

|  |
| --- |
| Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета;  Закон за ветеринарномедицинската дейност;  Наредба № 44 от 2006 г. за ветеринарномедицинските изисквания към животновъдните обекти;  Наредба № 6 от 2007 г. за условията и реда за пасищно отглеждане на свине от източнобалканската порода и нейните кръстоски;  При прилагане на мярката ще бъде осигурено пълно разграничаване на подкрепата по мярката с други схеми и мерки за подпомагане.  Ще бъде осигурена система на контрол осигуряваща избягване на двойно финансиране с други финансови инструменти. |

*Бенефициери*

|  |
| --- |
| Земеделски производители  Българска агенция за безопастност на храните |

*Допустими разходи*

|  |
| --- |
| **За Българска агенция по безопасност на храните:**  1.Разходи за закупуване на оборудване, инструменти и съоръжения за лаборатории;2.Разходи за закупуване на специализирано мобилно оборудване за пренасяне на проби; 3.Разходи за инсталации, включително разходите за монтаж и въвеждане в експлоатация на лаборатории.  **За земеделски производители:**  **Материални инвестиции:**   1. Разходи за закупуване на съоръжения и оборудване за дезинфекция; 2. Разходи за закупуване на инсталации, оборудване за осигуряване на биосигурност и инфраструктура, в т. ч. помещения за персонала (например изграждане и оборудване на филтъра с душове, съблекални и т.н.) в стопанствата; 3. Разходи за изграждане на огради или закупуване на преградни съоръжения; 4. Разходи за изграждане или закупуване на съоръжения за съхранение на фуражи; 5. Разходи за закупуване и изграждане на места, свързани със съхранение на странични животински продукти, вкл. оборудване и съоръжения за инсенерация; 6. Разходи за инсталации и оборудване, включително разходите за монтаж и въвеждане в експлоатация на същите.   **Общи разходи:**  Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги.  Общите разходи по проекта не могат да надхвърлят 12% от общия размер на допустимите инвестиции по проекта. /Съгласно Раздел 8.1/. |

*Условия за допустимост*

|  |
| --- |
| Кандидатът е регистриран земеделски стопанин с икономически размер, измерен в СПО над 8 000 евро.  Инвестицията е свързана с превенция и предотвратяване на опасността от разпространение на заразни болести по свине, овце, кози или птици.  По подмярката се подпомагат земеделски стопани, регистрирани преди 1 януари 2018 г.  и извършващи съответната животновъдна дейност преди тази дата.  Инвестиции в животновъдни стопанства, свързани с отглеждане на свине са допустими за подпомагане само за такива, отговарящи на определението „индустриална ферма“съгласно Наредба № 44 от 2006 г. за ветеринарномедицинските изисквания към животновъдните обекти.  Кандидатите представят бизнес план, който доказва икономическа жизнеспособност на кандидата в резултат на изпълнението на дейностите по проекта.  Недопустими разходи не се предоставя подкрепа за загубите на доходи в резултат на ефектите природни бедствия, неблагоприятни събития и катастрофични събития;  По подмярката не се подпомагат инвестиции, за които е установено, че ще оказват отрицателно въздействие върху околната среда /Виж Раздел 8.1/. |

*Принципи при определяне на критериите за подбор*

|  |
| --- |
| Приоритетите ще се предоставя на проектни предложения, които се реализират в райони в по-голяма близост до зони, в които е възникнала епизоотична обстановка, както и райони с по-висок риск от епизоотия.  По мярката ще бъде предоставен приоритет за животновъдни стопанства, пострадали в резултат на усложнена епизоотична обстановка в страната.  Комитетът за наблюдение на програмата ще одобри критериите за подбор, точките за всеки критерии, както и минималния брой точки, над които дейността ще бъде одобрена за финансиране. |

(*Приложими) суми и проценти на предоставяната подкрепа*

|  |
| --- |
| Финансовата помощ не може да надвишава:   * 60% от общите допустими разходи за кандидати с животновъдни стопанства, които не са засегнати от усложнена епизоотична обстановка; * 70% от общите допустими разходи за кандидати с животновъдни стопанства, които са засегнати от усложнена епизоотична обстановка.   Максимална стойност на допустимите разходите за един кандидат и за едно проектно предложение е в размер на:   * 700 000 евро за кандидати с животновъдни стопанства, отглеждащи свине; * 500 000 евроза кандидати с животновъдни стопанства, отглеждащи птици; * 30 000 евроза кандидати с животновъдни стопанства отглеждащи ДПЖ – овце и кози. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| 1. Съществува риск от одобряване на разходи над пазарната стойност;  2. Съществува риск от двойно финансиране на активи (дейности), които могат да бъдат подпомогнати с други публични средства;  3. Съществува риск от санкции към бенефициентите, поради неразбиране на договорните задължения и ангажименти, което от своя страна води до по-високо ниво на грешка; |

*Действия за смекчаване на последиците*

|  |
| --- |
| 1. Обосноваността на разходите ще се преценява на база на разписаните критерии за доказване на разходи до пазарната им стойност, чрез сравняване на различни оферти и използване на база данни, съдържаща референтни цени; 2. При използване на механизма за оценка на предложените разходи, посредством сравняване на оферти, ще се запази утвърдената добра практика за извършване на насрещна проверка на предоставените конкурентни оферти. Базата данни, съдържаща референтни цени, ще се обновява своевременно, в съответствие с получените актуални ценови листи или направените проучвания;   3.   Осигуряване на достатъчна информация, съвети и обучения на бенефициентите, за да се гарантира повишаване на разбирането и приемането на техните задължения и ангажименти;  4. В насоките, определящ условията за кандидатстване и условията за изпълнение на одобрените проекти, както и в договорите за предоставяне на безвъзмездна финансова помощ ще бъдат регламентирани подробно задълженията на бенефициентите по отношение на спазването на условията, за които са получили приоритет; |

*Обща оценка на мярката*

|  |
| --- |
| Предвид описаните мерки за минимизиране на риска, УО и РА считат, че с въвеждането на предвидените действия за смекчаване, се постига разумна увереност по отношение проверимостта и контрола на заложените изисквания в под-мярката. По време на изпълнение на Програмата ще се извършва текуща оценка на проверимостта и възможността за контрол, като при необходимост, мерките ще се коригират своевременно в зависимост от нуждите. |

*Методология за изчисляване на размера или процента на подпомагане, когато е уместно*

|  |
| --- |
| Неприложимо |

*Специфична информация за операцията*

|  |
| --- |
|  |

**Подмярка 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития“**

*Подмярка:*

|  |
| --- |
| * 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития“ |

*Описание на вида операция*

|  |
| --- |
| Подпомагането по подмярката ще бъде насочено към възстановяване на производствения потенциал, нарушен от остро заразни заболявания по свинете, дребните преживни животни /овце и кози/ и птиците.  Помощта е предназначена за възстановяване на онези компоненти от производствения потенциал на фермата, които са били повредени или унищожени в резултат на горепосочените събития.  Допустими за подпомагане са инвестиции за възстановяване на производствения потенциал чрез:  • Закупуване на животни за разплод, както и за репопулация на засегнатите стопанства. |

*Вид подкрепа: Безвъзмездни средства*

|  |
| --- |
| Финансовата помощ по мярката се предоставя под формата на  възстановяване на действително направени и платени допустими разходи.  Авансово плащане е допустимо, при условие че е представена банкова гаранция, съответстващ на процента от 100% от сумата на аванса, съгласно чл. 45, ал. 4 и чл. 63 от Регламент (ЕС) 1305/2014. |

*Връзка с друго законодателство*

|  |
| --- |
| Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета;  Закон за ветеринарномедицинската дейност;  Наредба № 44 от 2006 г. за ветеринарномедицинските изисквания към животновъдните обекти;  Наредба № 6 от 2007 г. за условията и реда за пасищно отглеждане на свине от източнобалканската порода и нейните кръстоски;  При прилагане на мярката ще бъде осигурено пълно разграничаване на подкрепата по мярката с други схеми и мерки за подпомагане. Ще бъде осигурена система на контрол осигуряваща избягване на двойно финансиране с други финансови инструменти. |

*Бенефициери*

|  |
| --- |
| **Земеделски производители** |

*Допустими разходи*

|  |
| --- |
| • Разходите за закупуване на животни, предназначени за възстановяване на популацията в стопанството /репопулация/.  Общи разходи:  Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги.  Общите разходи по проекта не могат да надхвърлят 12 % от общия размер на допустимите инвестиции по проекта. /Съгласно Раздел 8.1/. |

*Условия за допустимост*

|  |
| --- |
| Стопанството на кандидата е засегнато от силно заразна болест и това е довело до унищожаване на най-малко 30% от земеделският потенциал на стопанството.  Животновъдните стопанства отглеждащи свине трябва да отговарят на определението „индустриална ферма“ съгласно Наредба № 44 от 2006 г. за ветеринарномедицинските изисквания към животновъдните обекти.  Финансовата помощ, свързана с репопулация на съответното животновъдно стопанство отглеждащо свине, птици и дребни преживни животни /овце и кози/ е допустима до достигане на броя животни, с които стопанството е разполагало към момента на тяхното унищожаването съгласно информация от Компетентния орган.  По подмярката се подпомагат земеделски стопани, регистрирани преди 1 януари 2018 г.  и извършващи съответната животновъдна дейност преди тази дата.  Кандидатите представят бизнес план, който доказва икономическа жизнеспособност на кандидата в резултат на изпълнението на дейностите по проекта.  Кандидатът трябва да представи документи, издадени от компетентния орган за доказване на унищожените животни.  Кандидатът не е получил подкрепа от други източници и не е налице свръхкомпенсация и двойно финансиране.  За животновъдното стопанство следва да е издадено становище от БАБХ.  По мярката не се подпомагат инвестиции, за които е установено, че ще оказват отрицателно въздействие върху околната среда.  Недопустими разходи:   * По тази мярка не се предоставя подкрепа за загубите на доходи в резултат на ефектите природни бедствия, неблагоприятни събития и катастрофични събития; * Закупуване на оборудване втора употреба; * Принос в натура; |

Принципи при определяне на критериите за подбор

|  |
| --- |
| Проектите ще бъдат приоритизирани според степента на щети на стопанството. Друг приоритет ще е основан на принципа за максимално въздействие на инвестицията върху възстановяването на земеделския потенциал.  Комитетът за наблюдение на програмата ще одобри критериите за подбор, точките за всеки критерии. |

*(Приложими) суми и проценти на предоставяната подкрепа*

|  |
| --- |
| Финансовата помощ ще е в размер до 100% от допустимите за подпомагане разходи и няма да надвишава стойност от 1 000 000 евро за един кандидат и едно проектно предложение. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| 1. Съществува риск от одобряване на разходи над пазарната стойност;  2. Съществува риск от двойно финансиране на активи (дейности), които могат да бъдат подпомогнати по първи стълб на ОСП или с други публични средства;  3. Съществува риск от санкции към бенефициентите, поради неразбиране на договорните задължения и ангажименти, което от своя страна води до по-високо ниво на грешка; |

*Действия за смекчаване на последиците*

|  |
| --- |
| * + - 1. Обосноваността на разходите ще се преценява на база на разписаните критерии за доказване на разходи до пазарната им стойност, чрез сравняване на различниоферти и използване на база данни, съдържаща референтни цени;       2. При използване на механизма за оценка на предложените разходи, посредством сравняване на оферти, ще се запази утвърдената добра практика за извършване на насрещна проверка на предоставените конкурентни оферти. Базата данни, съдържаща референтни цени, ще се обновява своевременно, в съответствие с получените актуални ценови листи или направените проучвания;   3. Осигуряване на достатъчна информация, съвети и обучения на бенефициентите, за да се гарантира повишаване на разбирането и приемането на техните задължения и ангажименти;  4. В насоките, определящ условията за кандидатстване и условията за изпълнение на одобрените проекти, както и в договорите за предоставяне на безвъзмездна финансова помощ ще бъдат регламентирани подробно задълженията на бенефициентите по отношение на спазването на условията, за които те са получили приоритет; |

*Обща оценка на мярката*

|  |
| --- |
| Предвид описаните мерки за минимизиране на риска, УО и РА считат, че с въвеждането на предвидените действия за смекчаване, се постига разумна увереност по отношение проверимостта и контрола на заложените изисквания в под-мярката. По време на изпълнение на Програмата ще се извършва текуща оценка на проверимостта и възможността за контрол, като при необходимост, мерките ще се коригират своевременно в зависимост от нуждите. |

*Методология за изчисляване на размера или процента на подпомагане, когато е уместно*

|  |
| --- |
| Неприложимо |

*Специфична информация за операцията*

|  |
| --- |
|  |

*Други важни забележки, свързани с разбирането и прилагането на мярката*

|  |
| --- |
|  |

**Приложение №4**

**т. 3.9 ФИНАНСОВ ИНСТРУМЕНТ**

**ПО ПРСР 2014-2020**

През м. май 2018 г. беше извършена Предварителна оценка[[1]](#footnote-1) на финансови инструменти по ПРСР 2014-2020 г., която идентифицира неоптимални инвестиционни ситуации, даващи основание за прилагане на ФИ, целящи повишаване нивото на предлаганите кредити и насърчаване на конкурентоспособността в сектора. Предварителната оценка потвърждава наличието на пазарна неефективност и неоптимална инвестиционна ситуация в селските райони която води до пазарен недостиг, чийто размер се изчислява приблизително на 469,6 млн. евро за сектор земеделие и 152 млн. евро за микропредприятията в селски райони.

Анализът, извършен в рамките на предварителната оценка, показва, че с оглед спецификите на сектор „Земеделие“, нуждите от подкрепа при достъпа до външно финансиране, възможностите на финансовите институции и реализираните до момента финансови инструменти както в България, така и в други страни членки, най-подходящ за прилагане финансов продукт би бил заемът с поделяне на риска с две възможности:

* кредит за съфинансиране на бенефициент на проект, финансиран с БФП от ПРСР за земеделски и неземеделски инвестиции в селски райони, включително инвестиции, финансирани по програма ЛИДЕР;
* самостоятелен кредит, отпускан по подмерки 4.1, 4.2 и 6.4 по програмата.

Финансовият инструмент по ПРСР 2014-2020 г. е разработен с цел принос за адресиране на неоптималните инвестиционни ситуации и пазарни дефекти и се стреми да адресира някои от специфичните предизвикателства при използването на ФИ в сектор „Земеделие“, предимно свързани с достъпа до финансиране, високите лихвени нива и относително ограничената склонност на търговските банки да поемат риск при инвестиции в сектора.

**Пазарен контекст**

Сектор Земеделие се различава от другите сектори в икономиката по вида на активите и източниците за тяхното финансиране. Възможностите за външно финансиране са ограничени от вида на активите, с които предприятията оперират. В много случаи залог на продукция, машини, живи животни или селскостопански сгради не са приемливи за финансиращите институции или се приемат, но при значително намалени оценки на стойността на активите. Добрите практики изискват финансирането да бъде обосновано на база очакваните приходи от дейността, но при земеделските стопанства доходите са свързани с редица рискове, както свързани с климата и времето, така и с пазарните условия.

В Програмата се отчита нуждата от повишаване на жизнеспособността и устойчивостта на малките земеделски стопанства, представляващи 86% от общия брой стопанства и ангажиращи 65% от заетите в сектора. При тях се идентифицира ниска производителност и високи разходи поради неефективен размер и в този смисъл превръщането им в жизнеспособни предприятия е важен фактор за намаляване на риска за обезлюдяване на селските райони. Установена е необходимостта от повишаване на конкурентоспособността на стопанствата в секторите за производство на мляко, месо, плодове и зеленчуци и етерично-маслени и лекарствени култури. Потенциал за увеличение има и в редица ниши с по-висока добавена стойност като органичното земеделие, където площите нарастват, но изоставането все още е значително спрямо средните стойности за ЕС (3,2% за България при 6,7% средно за ЕС).

В секторите за производство на месо, мляко, плодове и зеленчуци, въпреки благоприятния агроекологичен потенциал и традиции, производството расте бавно или спада поради проблеми в производствените структури, забавена модернизация и ниска хоризонтална и вертикална интеграция и влошено състояние или неразвита публична инфраструктурата, която ги обслужва. Секторите са изправени пред различни предизвикателства, свързани с климатичните промени, промени на европейската политика и увеличена конкуренция на вътрешния и международните пазари. Развитието на тези първични сектори е важно и за конкурентоспособността на вертикално свързаните сектори, а и за запазването на работните места в селските райони.

Въпреки по-високите нива на безработица в селските райони, съществува липса на кадри, която се отразява и на разходите за труд - един от основните външни разходи в сектора. Отбелязва се също и ръст в разходите за рента и в цената на земеделската земя. Специфични за сектора кредити са тези за покупка на земя, оборотни кредити срещу залог на субсидии и кредити за реализация на проекти по ПРСР.

Други предизвикателства за сектора са обезлюдяването, ниската икономическа активност в селските райони, лоша инфраструктура, ограничен културен и социален живот.

С Предварителната оценка са проучени предлагането и търсенето на финансиране в сектор „Земеделие“, като са идентифицирани случаите на пазарна неефективност, довели до наблюдаваните неоптимални инвестиционни ситуации и пазарни дефекти, както следва:

*Таблица 1: Неоптимална инвестиционна ситуация*

*Източник: Предварителна оценка на финансови инструменти по ОПРСР 2014-2020 г.*

Сред останалите проблеми пред финансирането в сектор Земеделие са:

* изчерпване на средствата за безвъзмездно финансиране по част от мерките на програмата;
* високи нива на лихвените проценти по кредитите, отпускани от кредитните и финансовите институции за кредитополучатели от сектора;
* липса на предходен опит в прилагането на ФИ, освен гаранционната схема по НГФ;
* липсата на развити финансови инструменти, подходящи за спецификата на земеделските стопанства,
* високи изисквания на банките за обезпечения и др.

Посоченият в предварителната оценка недостиг на финансиране по ПРСР идентифицира необходимостта от прилагане на ФИ самостоятелно и в допълнение на предоставена безвъзмездна помощ по ПРСР с оглед задоволяване на потенциалното търсене на финансиране.

**Предложен финансов инструмент в предварителната оценка**

На базата на направената предварителна оценка, ФИ биха могли да се прилагат:

1. в допълнение към безвъзмездната помощ, отпускана по проекти за земеделски и неземеделски инвестиции в селски райони, включително инвестиции, финансирани по програма ЛИДЕР

или

2) като самостоятелен кредит със споделен риск по подмерки 4.1, 4.2, 6.4 от ПРСР.

Отпусканите кредити по т.1 ще подпомогнат реализирането на одобрени проекти по ПРСР, като ще увеличат и интереса към програмата с оглед възможностите за финансиране. Кредитите по т.2 са алтернатива на помощта под формата на БФП, като същевременно косвено се намалява интензитета на помощта ползвана под формата на грант.

Съфинансирането с ресурс по програмата е в размер на 50% от отпускания кредит при първия финансов продукт за съфинансиране по проекти, подкрепени с БФП и в размер на 70% за финансовия продукт за самостоятелните заеми.

За частта от кредитите, финансирана със средства от ПРСР се прилагат лихвени нива от 0 % към крайните получатели, с което значително се намаляват лихвените разходи. Допълнителен стимул за намаляване на лихвата по съфинансирането, предоставено от финансовите посредници е и споделянето на риска по кредитите. По-високият процент на средствата от ПРСР във финансовия продукт за самостоятелните заеми цели да направи инструмента по-атрактивен и да осигури по-голяма подкрепа за предприятия, които не ползват безвъзмездно финансиране по ПРСР. Средствата от погасени експозиции могат да се предоставят повторно в рамките на периода на инвестиране.

При структуриране на ФИ по ПРСР и параметрите на финансовите продукти ще се отчитат следните условия, като наред с това се осигурява възможност за допълнителна гъвкавост при прилагане на финансовите продукти:

(А) лостов ефект (ливъридж);

(Б) револвиране/рециклиране на средствата;

(В) подход на споделяне на риска за финансиране на инвестиции, които се очаква да бъдат финансово жизнеспособни, но не могат да генерират достатъчно финансиране от пазарни източници;

(Г) увеличаване на гъвкавостта и намаляване на административната тежест върху КП;

(Д) предоставяне на финансиране за оборотни средства на крайни получатели (до 30% от общата инвестиция).

**Фонд мениджър на финансовия инструмент**

В България съгласно чл. 5 (1) от Закона за управление на средствата по европейски структурни и инвестиционни фондове „Финансовите инструменти, финансирани със средства от ЕСИФ, с изключение на тези по чл. 39 от Регламент (ЕС) № 1303/2013, се изпълняват чрез Фонд на фондовете“.

С оглед разширеното прилагане на подкрепа, чрез финансови инструменти в периода 2014-2020 г., българското правителство взе решение да прилага ФИ чрез Фонд на фондове, като "Фонд мениджър на финансовите инструменти в България" ЕАД (ФМФИБ) е дружеството, което е отговорно за прилагането и изпълнението на ФИ от името на УО на ОП, в съответствие с изискванията на чл. 38 (4) б. „б“, iii) от Регламент (ЕС) № 1303/2013[[2]](#footnote-2). Предвидените по ПРСР 2014-2020 ФИ ще бъдат структурирани на национално ниво и ще бъдат управлявани от ФМФИБ в съответствие с условията на Финансовото споразумение, което ще бъде подписано между МЗХГ и "Фонд мениджър на финансовите инструменти в България" ЕАД (ФМФИБ)[[3]](#footnote-3)

**Финансови продукти**

Изборът на финансов продукт е осъществен въз основа на наблюдаваните неоптимални инвестиционни ситуации и инвестиционните нужди, в рамките на Предварителната оценка за ФИ по ПРСР 2014-2020 от м. май 2018 г. Като най-подходящ финансов продукт, с оглед спецификата на сектора, Предварителната оценка посочва финансов инструмент, включващ финансиране чрез заем с поделяне на риска с две възможности:

* + - Кредити за съфинансиране на проекти за земеделски и неземеделски инвестиции в селски райони, включително инвестиции, финансирани по програма ЛИДЕР. Покритието с ресурс от ПРСР е **максимум до 50%** от размера на кредита. Самостоятелни заеми (т.е. без съфинансиране от безвъзмездните средства), отпускани съгласно целите на под мерки 4.1, 4.2, 6.4 от ПРСР[[4]](#footnote-4). Покритието с ресурс от ПРСР е **максимум до 70%** от размера на кредита.

*Таблица 1: Предвиден финансов продукт*

|  |  |  |  |
| --- | --- | --- | --- |
| Вид на финансовия инструмент | Средства от ПРСР (млн евро) | % на финансиране от ПРСР | Реализиран портфейл (млн евро) |
| Кредити за съфинансиране на проекти, подкрепени с БФП по ПРСР | 5 | 50% | 10,00 |
| Кредит за реализация на инвестиция по ПРСР без комбинация с БФП | 15 | 70% | 21.43 |
| **Общо** | **20** |  | **31.43** |

Препоръчителният размер на финансирането на инструмента със средства по ПРСР 2014-2020 е в размер на 40 млн. евро, но поради оставащия ограничен срок за прилагане до края на програмния период и съпътстващия го риск от свръхкапитализация на инструмента, финансовия инструмент ще бъде капитализиран с 20 млн. евро.

Основните характеристики на предвидения финансов продукт са изложени по-долу.

*Таблица 2: Характеристики на финансов продукт*

| **Характеристики на финансовия продукт** | **Заеми** |
| --- | --- |
| Описание | 1. **Заеми, които ще бъдат предоставяни на допустими крайни получатели като съфинасиране към БФП** (до 50% средства от ПРСР) и 2. **Самостоятелни заеми** (до 70% средства от ПРСР) |
| Допустими проекти | 1. Проектите следва да бъдат устойчиви и финансово жизнеспособни. 2. Проекти за земеделски и неземеделски инвестиции в селски райони, включително инвестиции, финансирани по програма ЛИДЕР подкрепени в комбинация на заем за съфинансиране от ФИ и БФП от ПРСР 2014-2020. 3. Проекти без съфинансиране с безвъзмездни средства, отговарящи на целите по подмерки 4.1, 4.2, 6.4 от ПРСР 2014-2020 |
| Допустими крайни получатели | Микро, малки и средни предприятия, отговарящи на целите по съответните подмерки |
| Допустими разход | Съобразно приложимите разпоредби на правото на ЕС и националното законодателство.  Начинът на отчитане на ДДС на равнището на инвестициите, направени от крайните получатели, не се взема предвид при определяне на допустимостта на разходите във връзка с финансовия инструмент. |
| Допустими финансови посредници | Финансови и кредитни институции лицензирани/регистрирани да извършват съответната дейност на територията на Република България;  МФИ, отговарящи на изискванията на чл. 38, пар. 5 от Регламент 1303/2013 г. и на чл. 6 и 7 от Регламент 480/2014 г.;  Институции, отговарящи на изискванията на чл. 4, пар. 4 (b) (iii) от Регламент 1303/2013 г. |
| Условия на заемите | **Вид заеми:** новоотпуснати инвестиционни заеми и заеми за оборотни средства;  **Максимален матуритет на заемите** – 120 месеца за инвестиционните и 60 месеца за оборотните;  **Минимален матуритет на заемите** – 12 месеца;  **Максимален размер на кредита**: до 2 млн. лв. за инвестиционни кредити; за оборотни кредити до 30% от общата инвестиция към съответния краен получател;  **Срок на усвояване:** Периодът на предоставяне на подкрепа от финансовия инструмент се определя по начин, който да гарантира, че приносът на програмата, се използва за заеми, изплащани на крайните получатели не по-късно от 31 декември 2023 г.  **Лихва:** 0% лихва за частта, финансирана с ресурс по ПРСР 2014-2020 и пазарни лихвени нива за частта от кредита, финансирана с ресурс от съфинансирането осигурено от финансовите посредници, определена в съответствие с ценовата политика на Финансовия посредник.  Лихвеният процент по общия размер на кредита представлява средно-претеглената стойност от:  ▪ лихвения процент по Финансирането от ПРСР – 0 % и  ▪ лихвения процент по Съфинансирането.  **Валута:** евро или лева.  **Такси и комисиони:**Финансовият посредник не следва да начислява на Крайния получател такси, комисиони и други разходи, свързани с Финансирането от ФМФИБ, които се покриват от Възнаграждението за управление.  ФП могат да начисляват пазарни лихви, такси и комисиони върху предоставеното Съфинансиране, в съответствие с обичайната си практика.  **Револвиращи кредити не са допустими**. |
| Бюджет (вкл. ЕЗФРСР и национално съфинансиране) | 20 млн. евро |
| Очакван ефект на лоста | По предложения ФИ всяко евро публични средства, ще активира между 2,2 евро (заеми за съфинансиране) и 1,6 евро (самостоятелни заеми) кредити. |
| Очакван общ ресурс на финансовия продукт (вкл. ефект на лоста) | 31.43 млн. евро |
| Реинвестиране/рециклиране | Възможност за реинвестиране на възстановени средстваот крайни получатели на кредити от ФИ по ПРСР 2014-2020; |

*Очакван брой предприятия – 200, основно през първите две години.*

**Важни изисквания и условия за успешното прилагане на ФИ**

**Основните изисквания и условия за успешното прилагане на ФИ в сектор „Земеделие“ са следните:**

* **Калкулирането на помощта е в зависимост от подпомаганата дейност – земеделска или неземеделска.** При земеделските дейности помощта е до 50% от допустимите разходи, като при кредити за съфинансиране на проекти в комбинирано финансиране с БФП следва да се съблюдава да не се надвишат максималните прагове на помощта, калкулирана по проекта от БФП и подкрепата от финансовия инструмент. При неземеделски дейности помощта се отчита по правилата de minimis.
* **Препоръчително е минимум 50% от генерирания портфейл** да бъде насочен към микропредприятия или специални фокус групи (малки земеделски стопанства, млади фермери, фермери в планински райони и др.), като това условие може да се прилага частично в зависимост от инвестиционния фокус на финансовите посредници.
* **Важно е финансовият инструмент да бъде добре капитализиран** доколкото от една страна следва да предизвика интереса на финансовите посредници, но от друга страна следва да се разпредели на достатъчно на брой посредници с оглед да бъде минимизиран риска от изкривяване на пазара.
* **Следва да се потърсят допълнителни източници за финансиране** на инструмента с цел постигане на мащаб на инвестициите позволяващ ефективното структуриране и управление на финансовия инструмент. При привличане на допълнителен ресурс, важно е разходите по него да бъдат минимизирани с оглед запазване на атрактивността на инструмента. Поемането на първостепенния риск за сметка на ресурса от програмата ще позволи съществено намаляване на разходите по привлечения частен ресурс.
* Допълнителен ресурс може да се генерира и от ПМДР 2014-2020 или рециклираните средства от предходния програмен период. Програмата е с малък бюджет и сектора заема малък дял от общия % финансиране към сектор Селско, горско и рибно стопанство. В допълнение през новия програмен период предприятия които не са малки и средни ще могат да ползват подкрепа единствено посредством ФИ. Създаването на общ фонд ще увеличи ресурса и обхвата по програмата и ще подпомогне развитието на сектора като цяло.
* Следва да се отчита, че използването на ФИ е единствения възможен избор при някой инвестиции (вкл. промените по Регламент 2017/2393) и да се създават условия за финансиране на такъв тип инвестиции.
* При избора на финансови посредници ще се стимулира предлагането на финансови продукт отговарящи на нуждите на предприятията в сектора от гледна точка на приемливи обезпечения, гъвкав погасителен план и др.

**Източници на съинвестиране и съфинансиране**

На ниво ФИ финансирането може да бъде предоставено от страна на избраните финансови посредници, изразяващо се в инвестиране на частно съфинансиране за допустими крайни получатели, в допълнение към ресурса на ПРСР 2014-2020. За предложените финансови продукти съфинансирането от страна на посредника е в размер на 30% при самостоятелните кредити и 50% - при заемите със съфинансиране в комбинация с БФП от ПРСР 2014-2020.

На ниво крайни получатели по-високият процент на финансиране за самостоятелни заеми цели да направи инструмента по-атрактивен и да осигури по-голяма подкрепа за предприятия, които не ползват безвъзмездно финансиране по ПРСР.

Съгласно приложимите правиладопълнителни източници на съинвестиране и съфинансиране могат да се предоставят на следните нива:

* + На ниво ФМФИБ;
  + На ниво финансов инструмент;
  + На ниво допустими инвестиционни проекти/ крайни получатели.

**Финансиране на ниво ФМФИБ**

Предвид обхвата на финансовия инструмент по ПРСР не се очаква интерес от страна на МФИ или други финансови институции, желаещи да предоставят финансиране за ФИ по ПРСР на ниво ФМФИБ.

**Финансиране на ниво ФИ**

Финансирането на ниво ФИ ще бъде предоставено от страна на избраните финансови посредници, което ще бъде осигурено чрез подходящи механизми в процеса на процедурата за избор на финансови посредници. Съфинансирането ще се предоставя при спазване на принципа pari passu при инвестирането на частно съфинансиране и средства от ПРСР 2014-2020 за допустими крайни получатели.

**Финансиране на ниво проекти/ крайни получатели (съфинансиране)**

В зависимост от наличието на жизнеспособни проекти допълнителни частни инвестиции (включително съфинансиране от други финансови източници или от самия КП) могат да бъдат привлечени на ниво проекти, изпълнявани от КП. В този случай, следва да се подчертае че съфинансирането от страна на самия КП не се взема предвид при изчисляване на действителния ефект на лоста, съгласно посоченото в следващия раздел.

**Лостов ефект на заемния продукт**

1. Лостовият ефект, който ще се постигне е съобразен с очакваните нива на лостов ефект, идентифицирани в предварителната оценка за изпълнение на ФИ по ПРСР 2014-2020. Стойностите на ефекта на лоста са изчислени, съобразно механизма посочен в Насоките на ЕК [[5]](#footnote-5) по чл.46 за отчитането на финансовите инструменти и във връзка с чл.37 (2), б. „в“, лостов ефект. В тази връзка следва да се има предвид, че представените стойности на ефект на лоста и средства, които ще бъдат предоставени на крайни получатели са индикативни и могат да претърпят промени в зависимост от размера на средствата разходвани за такси и разходи за управление. Всички изчисления на очакваните нива на лостовия ефект, представени са извършени на базата на методологията, посочена в Насоките на ЕК и при използване на следната формула:

Където:

**Общият размер на очакваното финансиране на допустими КП под формата на заеми** e прогноза за общия размер на средствата, които се очаква да достигнат до КП, които отговарят на условията за подпомагане по финансовия инструмент и са мобилизирани от финансовия инструмент.

Тази прогноза е равна на общия обем на финансиране, който се очаква да бъде предоставен на КП от финансовия инструмент и е определена като сума от:

(1) средствата от ЕЗФРСР по ПРСР за финансовия инструмент;

(2) средствата от национално съфинансиране по ПРСР за финансовия инструмент;

(3) съфинансиране, предоставено от финансови посредници

(4) принос на други инвеститори;

(5) лихви и други приходи, които се очаква да бъдат генерирани от съкровищно управлението (член 43 от Регламент 1303/2013 г.)

1. При изчисляване на лостовия ефект, участието на крайните получатели със собствен ресурс за реализиране на инвестициите не се включва, както и инвестиционните цикли след първото усвояване на ресурса по програмата.

При капитализиране на схемата със средства по ПРСР (като ресурсът от ЕЗФРСР в размер на 20 млн. евро (85%) и млн. евро - национално съфинансиране (15%)) и реализиране на кредитен портфейл при индикативно разпределение 25% за кредити за съфинансиране и 75% за самостоятелни заеми, очакваният ефект на лоста ще е в размер на 1.8, като разпределено по различните продукти, лостовият ефект ще бъде е 2,2 за кредитите за съфинансиране и 1,6 за самостоятелния заем.

**ОПИСАНИЕ НА ИЗМЕНЕНИЯТА В МЕРКИТЕ ОТ ПРСР 2014-2020, СВЪРЗАНИ С ФИНАНСОВИЯ ИНСТРУМЕНТ**

**Подмярка 4.1 „Инвестиции в земеделски стопанства“**

Подмярка:

|  |
| --- |
| * 4.1 — подкрепа за инвестиции в земеделски стопанства |

Описание на вида операция

|  |
| --- |
| Подпомагането по подмярката ще бъде насочено към модернизиране на земеделските стопанства /ЗС/, включително преструктуриране и модернизиране на стопанства в чувствителни сектори със затруднен достъп до пазара и биологично производство чрез модернизиране на физическия капитал, нематериални активи, свързани с организацията и управление на стопанствата, въвеждане на нови и енергоспестяващи технологии, подобряване на предпазарната подготовка и съхранение на продукцията. По този начин ще се постигне повишаване на производителността на труда, качеството и добавената стойност на продукцията. Въвеждане на нови технологии в производството и модернизация на физическия капитал ще благоприятства за повишаването на производителността на труда в ЗС, включително инвестициите свързани с предотвратяване и намаляване на замърсяването от селското стопанство и прилагането на добри земеделски практики и такива насочени към изграждане/възстановяването на поливна структура в стопанствата. Чрез подкрепата по мярката ще се търси разширяване стопанствата на младите земеделски производители /ЗП/ с цел осигуряване на устойчиво развитие на земеделието и осигуряване на смяната на поколенията в земеделието. Подпомагането по мярката ще насърчава и сътрудничеството между ЗС, включително чрез подпомагането на групи и организации на производители с цел съвместни инвестиции за предлагане на пазара, съхранение. По този начин ще се отговори на изискванията на пазара за количество и качество на предлаганата продукция. Инвестициите в ЗС насочени към постигане на стандартите на ЕС ще подобрят значително условията в тях и благосъстоянието на отглежданите в животни.  Всички инвестициите за напояване трябва да: са в съответствие с Плана за управление на речните басейни /ПУРБ/; да имат осигурен достъп до услуги за напояване: да предвиждат измерване на потреблението на вода на база планираните инвестиции.  За инвестиции за рехабилитация на съществуващи системи за напояване трябва да са изпълнени по предварителна оценка следните условия съгласно чл. 46, § 4 от Регламент /ЕС/ 1305/2014:  В случай на водно тяло със състояние определено в съответния ПУРБ, най – малко като „добро“ с инвестициите трябва да се осигурява най – малко 15% потенциална икономия на вода.  В случай на водно тяло със състояние определено в съответния ПУРБ, като по – ниско от „добро“ с инвестициите трябва да се осигурява най – малко 15% потенциална икономия на вода и ефективно намаление на консумацията на вода с не по – малко от 50% от потенциалната икономия.  Посочените условия за инвестиции за рехабилитация на съществуващи системи за напояване не са приложими за инвестиции свързани само с енергийна ефективност, за съоръжения за съхранение на вода или за инвестиции, които използват само рециклирани води.  За инвестиции свързани с нетно увеличение на напояваната площ трябва да са изпълнени следните условия съгласно чл. 46, § 5 от Регламент /ЕС/ 1305/2014:  За инвестициите, водещи до нетно увеличение на напояваните площи, не е в категория по – ниска от „добро“, оценката за въздействие върху околната среда на инвестицията трябва да доказва, че същата няма да окаже значително отрицателно въздействие върху околната среда.  В случай, че състоянието на водното тяло определено в съответния ПУРБ, е в категория по – ниска от „добро“; инвестицията е допустима за подпомагане ако включва и инвестиции в съществуващата напоителна инсталация, които по предварителна оценка осигуряват най – малко между 15%  и 25% потенциална икономия на вода съгласно техническите характеристики на съществуващата инсталация и инвестициите трябва да осигуряват ефективно намаление на потреблението на вода с не по – малко от 50% от потенциалната икономия в рамките на инсталацията за съответното земеделско стопанство.  За инвестиции за рехабилитация на съществуващи системи за напояване при определяне на потенциалната икономия на вода и ефективното намаление на консумацията на вода ще се взимат предвид и данните за предходен период от водомерните устройства или актуваните и фактурирани водни количества съобразени с утвърдените поливни и напоителни норми към съответната съществуваща система.  Инвестициите в нови инсталации  за напояване също ще бъдат допустими/чл. 46, § 6 от Регламент /ЕС/ 1305/2014/, ако се доставя вода от съществуващ язовир въведен в експлоатация преди 31.10.2013 г., който е включен в ПУРБ на Басейнова дирекция и подлежи на контрол, включително за максимална граница за общо водочерпене или за минимален отток след язовира и не е налице нарушаване на тези граници.  Площи, които не се напояват, но към 01.01.2007 г. в тях е действала напоителна инсталация се считат за напоявани площи.  Договори по подмярката за проекти с инвестиции свързани с напояване няма да бъдат сключвани със земеделските стопани преди пълното синхронизиране с изискванията на Рамковата директива за водите на Плана за управление на речните басейни за съответния район, в който се намира проекта.  Инвестиции за напояване по подмярката ще се подпомагат в случай, че е осигурено разрешение за водовземане от съответните структури на Министерство на околната среда и водите (МОСВ) в съответствие с Плана за управление на речните басейни и което гарантира, че няма да има влошаване на водния статус в резултат  на инвестицията или друго значително негативно въздействие върху околната среда включително от кумулативното въздействие от всички инвестиции за напояване в речния басейн.  Подпомагането по подмярката ще се осъществява и чрез финансов инструмент, включващ финансиране чрез заем с поделяне на риска с две възможности:   * Кредити за съфинансиране на проекти за инвестиции, подпомагани по подмярката; * Самостоятелни заеми (без съфинансиране от безвъзмездните средства) отпускани съгласно целите на подмярката   Отпусканите кредити за съфинансиране на проекти ще подпомогнат реализирането на одобрени проекти по подмярката, като също така ще увеличат и интереса към нея с оглед възможностите за финансиране. Самостоятелните заеми са алтернатива на помощта под формата на безвъзмездни средства, като стимулират инвестиции, допринасящи за целите на подмярката, в следствие на достъпно финансиране от избраните финансови посредници.  Финансовият инструмент по ПРСР 2014-2020 г. ще допринася за адресиране на неоптималните инвестиционни ситуации и пазарни дефекти и се стреми да адресира някои от специфичните предизвикателства в селскостопанския сектор, предимно свързани с достъпа до финансиране, високите лихвени нива и относително ограничената склонност на търговските банки да поемат риск при инвестиции в сектора. |

Вид подкрепа

Вид подкрепа: Безвъзмездни средства

|  |
| --- |
| Подкрепа се предоставя на територията на цялата страна, за материални и нематериални инвестиции в новосъздадени и съществуващи земеделските стопанства за покриване нуждите на същите, съобразени с техният капацитет. Подкрепата ще бъде насочена към  инвестиции, свързани с:  -Инвестиции за модернизация и механизация /инвестиции във физически активи/ пряко свързана с намаляване на производствените разходи и повишаване производителността на труда;  -Инвестиции за модернизация и механизация /инвестиции във физически активи/ пряко свързана с намаляване на производствените разходи и повишаване производителността на труда свързани с изпълнение на дейностите по мярка „Агроекология и климат“ и мярка „Биологично земеделие“;  -Инвестиции за постигане съответствие с нововъведени стандарти на Общността приложими за съответните стопанства;  -Инвестиции в изграждане, реконструкция/рехабилитация на съоръжения и оборудване, включително кладенци и съоръжения за съхранение на вода за напояване, включващи изграждането на нови и подобряване на съществуващи мрежи в стопанствата;  -Инвестиции пряко свързани с подобряване на енергийната ефективност на стопанствата;  -Инвестиции за съхранение на земеделската продукция с цел запазване качеството на продукцията;  -Инвестиции в машини и съоръжения за опазване на околната среда, включително за съхранение на оборска тор;  -Инвестиции в недвижима собственост свързана с дейността на земеделските стопанства;  -Инвестиции за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия;  -Инвестиции за производство на енергия от възобновяеми енергийни източници  за нуждите на земеделските стопанства.  Финансовата помощ по мярката се предоставя под формата на възстановяване на действително направени и платени допустими разходи. Подкрепа може да бъде предоставена под формата на кредити за съфинансиране на проекти за инвестиции, подпомагани по подмярката или под формата на самостоятелни заеми (без съфинансиране от безвъзмездните средства), отпускани съгласно целите на подмярката |

Връзка с друго законодателство

|  |
| --- |
| **Връзка с друго законодателство**  Делегиран акт на основание чл. 19, параграф 8 от Регламент (ЕС) № 1305/2013.  При прилагане на мярката ще бъде осигурено пълно разграничаване на подкрепата по мярката с други схеми и мерки за подпомагане. Ще бъде осигурена система на контрол осигуряваща избягване на двойно финансиране с други финансови инструменти.  **Първи стълб на ОСП**  Финансовата помощ предоставяна по подмярката не се припокрива с обхвата на помощта предоставяна в рамките на първи стълб от ОСП. При прилагането на мярката ще бъдат осигурени необходимите проверки за гарантиране избягването на двойно финансиране. Разплащателната агенция ще извършва кръстосана проверка, целяща избягване на двойното финансиране по ПРСР и схемите за подпомагане за подпомагане в рамките на Първи стълб. Инвестиционните проекти, които има възможоност да попаднат в обсега на схемите за подпомагане по първи стълб  от ОСП ще бъдат проверявани индивидуално за възможно двойно финансиране.  ***„Плодове и зеленчуци”***  Организациите на производителите няма да бъдат подпомагани по подмярката за дейности включени за подпомагане в техните Оперативни програми, съгласно Регламент (EC) № 2200/96.  ***„Вино”***  Финансовата помощ по подмярката няма да бъде предоставяна за инвестиции  допустими за подпомагане по „Национална програма за подпомагане на лозаро – винарския сектор“ в съответствие с Регламент (ЕО) № 1234/2007 на Съвета от 22 октомври 2007 г. Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по подмярката. По подмярка 4.1 няма да се подпомагат дейности свързани с конверсия на сортовия състав на насажденията със сортове, класифицирани за съответните лозарски райони на страната, преструктуриране на лозя и подобряване на техниките за управление на лозя.  ***„Пчеларство”***  За инвестициите в пчеларство ще бъде направено пълно разграничение между инвестициите подпомагани по подмярка 4.1 и тези подпомагане по „Национална програма по пчеларство 2014-2016“ в съответствие с Регламент (ЕО) № 1234/2007 на Съвета от 22 октомври 2007 г. В рамките на „Национална програма по пчеларство 2014-2016“ за закупуване на пчелни кошери ще бъдат подпомагани земеделски производители, които притежават до 150 пчелни семейства. Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по мярката. По подмярка 4.1 за закупуване на пчелни кошери ще се подпомагат кандидати, които притежават над 150 пчелни семейства.  ***„Тютюн”***  Инвестиционни дейности няма да бъдат подпомагани в сектор „Тютюн“. Производители на тютюн ще се подпомагат за дейности извън /диверсификация/ производството на тютюн.  ***„Зехтин”***  Производството, преработката и маркетинга на зехтин няма да бъдат подпомагани по ПРСР.  ***„Хмел”***  Дейностите, подпомагани по чл.6 от Регламент (EC) № 1952/2005 няма да бъдат подпомагани по ПРСР.  ***„Захар”***  В рамките на ПРСР няма да се подпомагат инвестициите за преработката на суровини за производство на захар и/или сладкарски изделия. |

Бенефициери

|  |
| --- |
| **Земеделски производители /Физически и Юридически лица/:**   1. Кандидатите за подпомагане следва да са регистрирани земеделски производители в съответствие със Закона за подпомагане на земеделските производители; 2. Минималния стандартен производствен обем на стопанството на кандидата следва да бъде не по - малко от 8 000 евро; 3. Кандидатите, юридически лица следва да докажат приход от земеделска дейност и/или приход от услуги директно свързани със земеделска дейност и/или преработка на земеделска продукция и/или участие и подпомагане по схемата за единно плащане на площ; 4. Кандидатите следва да представят бизнес план /БП/, доказващ подобряване на дейността на ЗС чрез прилагане на планираните инвестиции и дейности подробно описани в представения БП.   Критериите за допустимост по т. 3 не се прилагат за кандидати с проекти в селски райони, създадени до 1 година преди кандидатстването за проекти с инвестиции в: сектор „животновъдство”, сектор „плодове и зеленчуци”, производство на „етерично – маслени и медицински култури”.  Дружеството получател на финансова помощ за проекти за колективни инвестиции следва да е регистрирано съгласно Търговския закон или Закона за кооперациите, като изискванията посочени по – горе се отнасят за земеделските производители участващи в това дружество.  В случай на проекти на земеделски производители за колективни инвестиции е необходимо всички ЗП участващи в дружеството кандидат да отговорят на критериите за допустимост по мярката и да нямат доминиращо влияние в управлението на дружеството кандидат.  **Групи/Организации на производители:**   1. Кандидатите трябва да са признати като група/организация на производители, в съответствие с националното и/или европейското законодателство за организации на производители и/или одобрени за финансова помощ по мярка 9 „Учредяване на групи и организации на производители”; 2. Инвестициите следва да са свързани с основата земеделска дейност на членовете на организацията, която е основна и за организацията; 3. Кандидатите следва да представят БП, доказващ подобряване на земеделската дейност на земеделските стопанства на членовете и основна за организацията чрез прилагане на планираните инвестиции и дейности подробно описани в представения БП; 4. БП трябва да показва, че инвестициите са от полза на цялата организация на производители.   Финансовият инструмент ще предоставя подкрепа на микро, малки и средни предприятия за проекти, които са устойчиви и финансово жизнеспособни и отговарят на следните минимални условия:   * + - 1. Проектът следва да включва инвестиции, подкрепени в комбинация на заем за съфинансиране от финансовия инструмент и безвъзмездна финансова помощ от подмярката   или  2. Проектът следва да бъде без съфинансиране с безвъзмездни средства, но да отговаря на целите на подмярката. |

Допустими разходи

|  |
| --- |
| **Допустими разходи**  В съответствие с чл.67 от Регламент (ЕС) № 1303/2013 на Европейския парламент и на Съвета  от 17 декември 2013 година  за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета финансовата помощ по мярката се предоставя под формата на  възстановяване на действително направени и платени допустими разходи.  **Материални инвестиции:**   1. Закупуване/придобиване, строителство или обновяване на сгради и друга недвижима собственост, използвана за земеделското производство в стопанство, включително такава използвана за опазване на околната среда. 2. Закупуване и/или инсталиране на нови машини, съоръжения и оборудване, необходими за подобряване на земеделския производствен процес, включително свързани с опазване на околната среда, съхранение и подготовка за продажба на земеделска продукция от стопанството, получаване на топлинна и/или електро- енергия, необходими за земеделските дейности в стопанството, подобряване на енергийната ефективност. 3. Създаване и/или презасаждане на трайни насаждения, включително трайни насаждения от десертни лозя, медоносни дървесни видове /за производство на мед/ и други бързо растящи храсти и дървесни видове, използвани за производство на био-енергия. 4. Инвестиции за постигане на съответствие с нововъведените стандарти на Общността. 5. Инвестиции за постигане на съответствие със съществуващи стандарти на Общността - за млади земеделски производители, получаващи подкрепа по мярка 6.1. 6. Инвестиции за съоръжения и съответно оборудване необходимо за производството на мед и други пчелни продукти, както и за развъждането на пчели-майки. 7. Закупуване на земя, необходима за изграждане/модернизиране на сгради, помещения и други недвижими активи предназначени за земеделските производствени дейности и/или за създаване/презасаждане на трайни насаждения /до 10 % от общия размер на допустимите инвестиционни разходи /Съгласно Раздел 8.1/. 8. Закупуване на специализирани земеделски транспортни средства – като например камиони, цистерни за събиране мляко, хладилни превозни средства за транспортиране на продукция, превозни средства за транспортиране на живи животни и птици, и др. 9. Рехабилитация на съществуващи и изграждане на нови съоръжения и оборудване за напояване, включващи изграждането на нови и подобряване на съществуващи мрежи в стопанствата, включително кладенци и съоръжения за съхранение на вода, както и закупуване на техническо оборудване за тяхната експлоатация, включително нови тръбопроводи, системи за капково напояване, инсталации за дъждуване, помпени станции, техники/съоръжения за съхраняване/опазване на водата, и др.   **Нематериални инвестиции:**  1. Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта. Общите разходи по проекта не могат да надхвърлят 12 % от общия размер на допустимите инвестиции по проекта. /Съгласно Раздел 8.1/;  2. Разходи за ноу-хау, придобиване на патенти права и лицензи, разходи за регистрация на търговски марки и процеси необходими за изготвяне и изпълнение на проекта”;  3. Закупуване на софтуер;  4. Разходите свързани за достигане съответствие с международни признати стандарти, като:  - Въвеждане на системи за управление на качеството в земеделските стопанства, въвеждане на добри производствени практики, подготовка за сертификация.  Подкрепа може да бъде предоставена под формата на кредити за съфинансиране на проекти за инвестиции, подпомагани по подмярката или под формата на заеми без съфинансиране от безвъзмездните средства, които са отпускани съгласно целите на подмярката. |

Условия за допустимост

|  |
| --- |
| Инвестициите трябва са свързани с производството на селскостопански продукти включени в приложение I на Договора или памук, с изключение на риба и рибни продукти.  Техническите характеристики на съоръженията за напояване, земеделската техника и оборудването за обработка на почвата и прибиране на реколтата обект на подпомагане по мярката, трябва да съответстват на ИЗП от земеделския производител.  По мярката не се подпомагат инвестиции, за които е установено, че ще оказват отрицателно въздействие върху околната среда /Виж Раздел 8.1/.  Финансова помощ ще се предоставя за инвестиции за постигане на съответствие с нововъведени стандарти на Общността. За този тип инвестиции с цел съобразяване с тези изисквания подпомагането може да бъде предоставено в рамките на 12 месеца от датата, на която изискванията стават задължителни за земеделските стопанства.  Списъкът на нововъведените стандарти на Общността и правното основание, за чието въвеждане се осигурява подкрепа по подмярката ще бъде посочен в Приложение 1 към Раздел 8.2 от Програмата.  В случай на проекти с инвестиции, предприети от млади фермери получаващи подкрепа при условията определени по подмярка 6.1*,* финансова помощ ще бъде предоставяна и за инвестиции за посрещане изискванията на съществуващи стандарти на Общността. Финансовата помощ може да бъде отпусната в рамките на максимум 24 месеца от датата на създаването на стопанството на младия фермер.  В рамките на нитратно уязвими зони няма да се подпомагат съществуващи стопанства за инвестиции свързани с изграждане на съоръжения за съхранение на оборски тор с изключение на проекти представени от млади фермери спазващи посочения по – горе гратисен период.  Финансова помощ за инвестиции за производство на енергия от възобновяеми енергийни източници  ще се предоставя само за покриване нуждите на земеделските стопанства. По мярката няма да се предоставя подкрепа за продажба на електрическа, топлинна енергия и/или енергия за охлаждане.  Проекти с включени инвестиции за производство на електрическа, топлинна енергия и/или енергия за охлаждане за собствено потребление ще се подпомагат, в случай, че същите не надхвърлят необходимото количество енергия за покриване собствените нужди на стопанството. Капацитетът на инсталациите, които са обект на подпомагане не трябва да надвишават мощност от 1 мегават.  Инвестициите в производство на електроенергия от биомаса не се подпомагат по подмярката, ако те не произвеждат най-малко 10% топлинна енергия.Използваните суровини от  зърнени и други богати на скорбяла култури, захарни култури, маслодайни култури и суровини, които се използват за фуражи с цел производство на биоенергия, включително биогорива се ограничават до 20%:  Ограниченията от 20% не се прилагат за отпадъчни продукти от тези култури, които не се използват за фуражи.  Проекти за производство на  биогорива и течните горива от биомаса се подпомагат при условие, че отговарят на критериите за устойчивост, определени в чл. 37-40 от Закона за енергията от възобновяеми източници *(например: не са отглеждани върху терени с голямо значение за биоразнообразието,  с високи въглеродни запаси, не са добити от суров материал, отглеждан на земя, която е била торфище, водят като резултат при потреблението на произведените от тях биогорива и течни горива от биомаса до намаляване на емисиите на парникови газове,  са отглеждани в съответствие с чл. 38 ЗЕВИ).*  ***Информация относно условията за допустимост на инвестиции за напояване е посочена в раздел 1.1.1.3.1.1 Описание на вида операция***  В случай на изпълнение на интегрирани проекти, бизнес плана на кандидатите следва да показва, че изпълнението на същия води до по – добри финансови резултати от дейността на кандидата, отколкото ако операциите или дейностите се изпълняват по отделно.  Кандидати ЗП, който отговарят на определението за „малко стопанство“ няма да бъдат подпомагани по мярката.  БП на всички кандидати, които изпълняват критериите за допустимост ще бъдат оценени. За всички проекти с икономически обосновани БП ще бъде направена селекция, следвайки приоритетите по мярката и чрез даване на приоритет на посочените по – горе кандидати.  Допустими за подпомагане са проекти, които покриват минимален брой точки в резултат на селекцията по критериите за оценка определени от Комитета по наблюдение. |

Принципи при определяне на критериите за подбор

|  |
| --- |
| Критериите за подбор ще гарантират подпомагане на чувствителни сектори в земеделското производство и биологично такова и осигуряващи допълнителна заетост. Приоритет ще бъде осигурен и за навлизането на млади фермери, които  са получили подкрепа за създаване на стопанства на млади фермери и полупазарни стопанства (малки стопанства) през периода 2007 – 2013 и периода 2014 - 2020 и не са получавали подпомагане по Програмата за инвестиционни дейности по мерки 121 и 4.1, с цел осигуряване на приемственост в селското стопанство. По мярката ще бъде осигурен приоритет за кандидати на територията на селските райони в страната, Северозападен район и райони с природни и други ограничения. По мярката ще бъде предоставен приоритет за проекти с инвестиции за повишаване на енергийната ефективност,иновации в стопанствата, включително технологии водещи до намаляване на емисиите съгласно Регламент за прилагане на директива 2009/125/ЕС. Приоритет ще бъде предоставян за проекти с интегриран подход и допринасящи за насърчаване на кооперирането между производителите, включително за дейности свързани с опазване на околната среда и постигане на стандартите на ЕС.При инвестиции за напояване приоритет ще се предоставя за инвестиции предприети от земеделски стопани членове на сдружения за напояване, както и за инвестиции, които ползват вода от инфраструктура с по – малки загуби и по – висока ефективност при  използване на водните ресурси. |

(Приложими) суми и проценти на предоставяната подкрепа

|  |
| --- |
| Финансовата помощ е в размер на 50 % от общия размер на допустимите за финансово подпомагане разходи, като същата може да се увеличава на база общия размер на допустимите за финансово подпомагане разходи в следните случаи:  -За проекти представени от млади земеделски стопани финансовата помощ се увеличава с 10 %;  -За интегрирани проекти финансовата помощ се увеличава с 10 %;  -За проекти свързани със сливания на организации на производители финансовата помощ се увеличава с 10 %;  -За проекти с инвестиции в райони с природни и други специфични ограничения финансовата помощ се увеличава с 10 %;  -За проекти за колективни инвестиции представени от 6 до 10 ЗП финансовата помощ се увеличава с 10 %;  -За проекти за колективни инвестиции, представени от над 10 ЗП и/или групи/организации на производители финансовата помощ се увеличава с 10 %;  -За проекти с дейности, подпомагани по линия на ЕПИ за селскостопанска производителност финансовата помощ се увеличава с 10 %;  -За проекти с инвестиции в стопанства изпълняващи ангажименти по мярка „Биологично земеделие” или сходни ангажименти по мярка 214 „Агроекологични плащания“, направление „Биологично земеделие“ от ПРСР 2007 -2013 г. финансовата помощ се увеличава с 10 %.  Допълнителната финансова помощ за млади фермери се предоставя в случай, че заявлението за подпомагане е представено от кандидат на възраст от 18 години и не повече от 40 години към датата на кандидатстване за финансова помощ.  Максималното комбинирано подпомагане за един проект на индивидуален бенефициент е не повече от 60 % от общия размер на допустимите за финансово подпомагане разходи.  Максималното комбинирано подпомагане за проекти за колективни инвестиции е не повече от 70 % от общия размер на допустимите за финансово подпомагане разходи.  По отношение на финансовия инструмент са определени следните максимални нива на подпомагане:   * при кредити за съфинансиране на проекти по подмярката финансовата помощ със средства от Програмата няма да надвишава 50% от размера на кредита * при самостоятелни заеми (без съфинансиране от безвъзмездните средства), отпускани съгласно целите на подмярката, финансовата помощ със средства от Програмата няма да надвишава 70% от размера на кредита.   Минималният размер на допустимите разходи за едно проектно предложение е в рамките на 15 000 евро.  Максималният размер на допустимите разходи за един кандидат за периода на прилагане на Програмата е в рамките на 1 000 000 евро, като максималният размер на допустимите разходи за един проект не може да надхвърля 1 000 000 евро.  Максималният размер на допустимите разходи за инвестиции в земеделска техника за един кандидат за периода на прилагане на Програмата е в рамките на 500 000 евро.  Максималният размер на допустимите разходи за проекти, представляващи колективни инвестиции представени от 6 до 10 земеделски производители за периода на прилагане на Програмата е в рамките на 1 000 000 евро.  Максималният размер на допустимите разходи за инвестиции в земеделска техника за проекти за колективни инвестиции представени от 6 до 10 земеделски производители за периода на прилагане на Програмата е в рамките на 750 000 евро.  Максималният размер на допустимите разходи за проекти, представляващи колективни инвестиции представени от над 10 земеделски производители и/или групи/организации на производители за периода на прилагане на Програмата е в рамките на 1 000 000 евро.  Максималният размер на допустимите разходи за инвестиции в земеделска техника за проекти за колективни инвестиции представени от над 10 земеделски производители и/или групи/организации на производители за периода на прилагане на Програмата е в рамките на 1 000 000 евро.  Максималният размер на допустимите разходи за един кандидат, за изпълнение на интегриран проект за периода на прилагане на Програмата е в рамките на 1 000 000 евро.  Максимален размер на кредита, който ще се финансира чрез финансовия инструмент е до 2 000 000 лв. за инвестиционни кредити. Допустими за финансиране са оборотни средства до 30% от общата инвестиция към съответния краен получател. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| 1. Съществува риск от одобряване на разходи над пазарната стойност;  2. Съществува риск за неизпълнение на проектите в резултат на ограничен достъп на бенефициентите до финансиране;  3. Потенциалните бенефициенти не разполагат с достатъчно знания или с необходимата техника, за да се възползват от възможностите за електронни услуги, включително и електронно подаване на заявления;  4. Съществува риск от двойно финансиране на активи (дейности), които могат да бъдат подпомогнати по първи стълб на ОСП или с други публични средства;  5. Съществува риск от неподходящ избор на бенефициенти и дейности във връзка със  сложни и неясни условия за допустимост;  6. Съществува риск от санкции към бенефициентите, поради неразбиране на договорните задължения и ангажименти, което от своя страна води до по-високо ниво на грешка;  7. Съществува риск от изкуствено създадени условия за получаване на приоритет, както и неправилно насочване на помощта във връзка с неясни критерии за подбор;  8. Съществува риск от неспазване на правилата за обществени поръчки, в случаите, когато е приложимо за кандидати-възложители по ЗОП;  9. Съществува риск от подпомагане на дейности, свързани с производството на продукти, извън приложение 1 на Договора;  10. Съществува риск от промяна на условията, за които кандидатът е получил приоритет;  11. Съществува риск от одобряване на земеделска техника, която не отговаря на капацитета на стопанството. |

*Действия за смекчаване на последиците*

|  |
| --- |
| 1. Обосноваността на разходите ще се преценява на база на разписаните критерии за лимитиране на разходи до пазарната им стойност, чрез сравняване на три оферти и използване на база данни, съдържаща референтни цени; 2. При използване на механизма за оценка на предложените разходи, посредством сравняване на три оферти, ще се запази утвърдената добра практика за извършване на насрещна проверка на предоставените конкурентни оферти. Базата данни, съдържаща референтни цени, ще се обновява своевременно, в съответствие с получените актуални ценови листи или направените проучвания;   2.1. Улесняване на достъпа до финансиране, чрез сключване на споразумения с търговските банки за предоставяне на финансов ресурс на одобрените кандидати;  2.2. Прецизиране на изискванията за обезпечаване на авансовите плащания по отношение на еквивалентна банкова гаранция;  2.3. Анализиране на възможността за включването и ефективното използване на финансовия инженеринг;  3.1. Осигуряване на допълнителни средства от мярка Техническа помощ за техническото осигуряване и обучението за всички заинтересовани бенефициенти, които не разполагат с необходимите знания и/или оборудване, за да се възползват от предлаганите от администрацията електронни услуги, както и оказване на съдействие от страна на УО и РА;  4.1. Отделните операции и бенефициенти, допустими по мерките от ПРСР са разграничени с тези по І стълб от ОСП;  4.2. Осигуряване на връзка с ИСУН 2020, с цел извършване на проверки за двойно финансиране с другите ЕСИ фондове;  5.1.  Дефиниране в нормативната уредба или в насоките, или друг документ, определящ условията за кандидатстване и условията за изпълнение на одобрените проекти на изисквания и дефиниции, свързани с определяне на допустимостта, включително изискване на документи, даващи възможност за проверка и определяне на критериите за допустимост;  5.2. Подобряване на контролните системи, въвеждане на методологии за оценка и образци на документи, доказващи икономическа обоснованост;  6.1.  Осигуряване на достатъчна информация, съвети и обучения на бенефициентите, за да се гарантира повишаване на разбирането и приемането на техните задължения и ангажименти;  6.2. При инвестиции, включващи строително-монтажни работи (СМР), контролът ще се прецизира, като се следи за изпълнението на инвестицията като цяло. Изразяването на становище следва да бъде по отношение на съответствието в количествено и качествено отношение.  7.1. Дефиниране от Комитета по наблюдение на ясни, проверими и котролируеми критерии за подбор в съответствие с нуждите на програмата, гарантиращи правилното насочване на инвестициите;  7.2. Изискване на документи в нормативната уредба или в насоките, или друг документ, определящ условията за кандидатстване и условията за изпълнение на одобрените проекти, даващи възможност за проверка и определяне на съответствието с определените приоритети;  7.3. Контролните процедури включват елементи за проверка за наличие на изкуствено създадени условия;  8.1. На база придобитият опит от програмен период 2007-2013 изготвените и съгласувани с компетентните и контролни органи в областта на обществените поръчки указания, ще бъдат задължителни за прилагане от възложителите, допустими по различните подмерки от ПРСР 2014-2020;  8.2. Своевременно ще се актуализират процедурите за контрол и указанията в съответствие с момента на синхронизиране на национално с европейското законодателство в областта;  8.3. Ще продължи да се извършва, освен последващ, и предварителен контрол за спазване на изискванията, заложени в указанията, преди стартирането на обществената поръчка. За неизпълнение на предвидените условия и изискванията на законодателството, бенефициентите ще бъдат прилагани санкции, съответстващи на предвидените в законодателството;  8.4. С Постановление № 70 на МС в сила от 14.11.2014 г. към Министерски съвет се създава Методически съвет по финансови корекции, който подобрява координацията на процеса по определяне и извършване на финансови корекции във връзка с нарушения, установени при възлагането и изпълнението на обществените поръчки и договори по проекти, съфинансирани със средства от ЕС;  9.1. За целите на извършвания контрол ще бъде изготвен подробен списък с включените в Анекс I към Договора продукти;  10.1.В нормативната уредба, или в насоките, или друг документ, определящ условията за кандидатстване и условията за изпълнение на одобрените проекти, както и в договорите за предоставяне на безвъзмездна финансова помощ ще бъдат регламентирани подробно задълженията на бенефициентите по отношение на спазването на условията, за които те са получили приоритет;  10.2. Контролните процедури ще включват проверки за спазването на условията, за които бенефициента е получил приоритет;  11.1. Ще бъде изготвена методология за оценка съответствието на капацитета на подпомаганата техника с размера на земята;  11.2. Контролните процедури ще включват проверки за оценка за съответствието на капацитета на подпомаганата техника с размера на земята. |

*Обща оценка на мярката*

|  |
| --- |
| Предвид описаните мерки за минимизиране на риска, УО и РА считат, че с въвеждането на предвидените действия за смекчаване, се постига разумна увереност по отношение проверимостта и контрола на заложените изисквания в под-мярката. По време на изпълнение на Програмата ще се извършва текуща оценка на проверимостта и възможността за контрол, като при необходимост, мерките ще се коригират своевременно в зависимост от нуждите. |

Методология за изчисляване на размера или процента на подпомагане, когато е уместно

|  |
| --- |
| Неприложимо |

Специфична информация за операцията

Определяне на инвестициите в непроизводствени дейности

|  |
| --- |
| Инвестиции, които не водят до значително увеличаване на стойността или рентабилността на земеделското или горското стопанство. |

Определяне на колективните инвестиции

|  |
| --- |
| Инвестиции свързани с осигуряване на сътрудничеството между производителите, чрез предприемане на по-ефективни и икономически изгодни инвестиции в общи съоръжения, оборудване, инфраструктура и др. |

Определяне на интегрираните проекти

|  |
| --- |
| Проекти изпълнявани от един кандидат и съчетаващи най – малко две дейности или операции, попадащи в обхвата на две различни мерки/подмерки включени в Програмата, едната от които е в обхвата на чл.17 на Регламент (ЕС) № 1305/2013. Проектите следва да допринасят и показват по – добри финансови резултати от дейността на кандидата в резултат на едновременното изпълнение на съответните дейности или операции. |

Определяне и посочване на допустимите райони по „Натура 2000“ и други допустими обекти с висока природна стойност

|  |
| --- |
| Виж раздел 8.1 "Общи условия" |

Описание на насочеността на подкрепата към стопанствата в съответствие със SWOT анализа, извършен във връзка с приоритета, посочен в член 5, параграф 2 от Регламент (ЕС) № 1305/2013

|  |
| --- |
| Подпомагането ще бъде насочено към чувствителни сектори в земеделското производство, включително осигуряващи допълнителна заетост. Приоритетите и целевото насочване на помощта са съобразени с нуждите, очертани в извършения анализ с цел повишаване конкурентоспособността на земеделските стопанства и модернизиране на производствените процеси. Приоритетното насочване на средствата ще бъде осигурено чрез критериите за подбор. |

Списък с новите изисквания, наложени от законодателството на Съюза, за спазването на които може да бъде предоставено подпомагане по силата на член 17, параграф 6 от Регламент (ЕС) № 1305/2013

|  |
| --- |
| Преходен период за въвеждане на стандарти за качеството на сурово мляко съгласно Регламент /ЕО/№ 853/2004 и Наредба № 4 от 2008 г. за специфичните изисквания при производството, съхранението и транспортирането на сурово краве мляко и изискванията за търговия и пускане на пазара на мляко и млечни продукти. |

По целесъобразност, минимални стандарти за енергийна ефективност, посочени в член 13, буква в) от Делегиран регламент (ЕС) № 807/2014

|  |
| --- |
| N/A |

По целесъобразност, определяне на праговете, посочени в член 13, буква д) от Делегиран регламент (ЕС) № 807/2014

|  |
| --- |
| N/A |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**Подмярка 4.1.2. "Инвестиции в земеделски стопанства по Тематична подпрограма за развитие на малки стопанства"**

Подмярка:

|  |
| --- |
| * 4.1 — подкрепа за инвестиции в земеделски стопанства |

Описание на вида операция

|  |
| --- |
| Малките стопанства в България се характеризират с опит и традиции в производство на продукти с високо качество, които са традиционни за българското земеделие и търсени от българските потребители. Производствени практики, насочени към опазване на природните ресурси. Тези силни страни влияят положително върху жизнеспособността и стабилността на малките стопанства и имат силен принос за устойчивото развитие на селските райони в България.  Едновременно с това са идентифицирани редица  слаби характеристики, които водят до по-ниска производителност, по-високи разходи, по-ниска конкурентоспособност и доходи на малките земеделски стопанства като физическо и морално остаряло оборудване и ниска степен на механизация на производството, липса на напоителни съоръжения, недостатъчен оборотен капитал, ниска кредитоспособност, неподходяща специализация в производства, които имат намаляващ пазар или конкуренция от производители с по-ниски разходи, неефективен мащаб на производството и др.  Част от тези характеристики определят по-ниската производителност и конкурентоспособност на малките стопанства, а друга част от тях намаляват възможностите на стопанствата да реагират на промените в пазарна среда или да се възползват от възникващите пазарни възможности.  Модернизирането на физическите активи на малките земеделски стопанствата е от съществено значение за подобряване на икономическите им резултати, тъй като улеснява въвеждането на нови процеси и технологии за повишаване качеството на произвежданата продукция, намаляване на производствените разходи и разнообразяването на дейностите в стопанството, включително към неземеделските сектори, както и прехода от конвенционално към биологично земеделско производство. То е важно за пълно спазване на стандартите, особено на онези свързани с ветеринарните и фитосанитарните изисквания, хуманното отношение към животните, опазването на околната среда, хигиената и безопасните условия на труд.  Важен фактор за бъдещото развитие на малките стопанства е предоставянето на възможност за изграждането и реконструкцията на инфраструктурата за напояване, което от своя страна да създаде благоприятни условия за получаване на устойчиви и качествени добиви от селскостопанските култури, отчитайки климатичните промени.  Развитието на някои от тях в секторите на зеленчукопроизводство, трайни насаждения и други е в пряка зависимост от наличието на вода и доброто управление на водите като цяло.  Широкия обхват на мярката и ролята и по отношение приоритета насочен към повишаване на конкурентоспособността на всички видове селскостопанска дейност и укрепване на жизнеспособността чрез подпомагане на инвестиции на малките стопанствата я превръща в ключова. Подобряване на икономическите резултати и улесняване на преструктурирането и модернизирането им, особено с оглед увеличаването на пазарното участие и ориентация ще бъде постигнато чрез предвидената инвестиционна подкрепа по мярката насочена към инвестициите във физически капитал за подобряване производителността на труда и качеството на произвежданата продукцията, включително стимулиране развитието на приоритетни земеделски сектори в страната, като „плодове и зеленчуци“ и „етерично-маслени и лекарствени култури“.  Също така се предвижда инвестиционна подкрепа за рехабилитацията и модернизацията на хидромелиоративните системи, които са от ключово значение за повишаване на производителността в приоритетните сектори, повишаване на ефективността на използването на водите и адаптация към климатичните промени.  Необходимостта от подобряване или изграждане на хидромелиоративната инфраструктура, включително поливна техника и технология в земеделските стопанства ще бъде постигната чрез инвестиции в модернизация и въвеждане на ефективно управление на системите, насърчаване на ефективното използване на водата. Подпомагането в тази област ще бъде приоритетно насочено към чувствителните земеделски култури, каквито са зеленчуците, овощните насаждения и етерично-маслени и медицински култури.  Освен икономическите ползи за земеделските стопани, инвестициите в напояване ще доведат и до значително подобряване и ефективно използване на водите.. Българските власти въвеждат като минимално изискване 15 % от потенциалната икономия на вода, което надхвърля минималното изискване на регламента. По този начин ще се стимулират инвестиции във водоспестяващи технологии, ще се намали количеството на иззетата вода за напояване и ще се подобри статуса на водните тела. Инвестициите в инфраструктура за напояване не трябва да водят до влошаване състоянието на водите.  Развитие на възможностите пред малките животновъдни стопанства в планинските райони на страната за допълнително позициониране в пазарни ниши свързани с предлагане на пазара на традиционни местни продукти с високо качество насочени към краен потребител.  Подпомагането по подмярката ще се осъществява и чрез финансов инструмент, включващ финансиране чрез заем с поделяне на риска с две възможности:   * Кредити за съфинансиране на проекти за инвестиции, подпомагани по подмярката; * Самостоятелни заеми (без съфинансиране от безвъзмездните средства) отпускани съгласно целите на подмярката   Отпусканите кредити за съфинансиране на проекти ще подпомогнат реализирането на одобрени проекти по подмярката, като също така ще увеличат и интереса към нея с оглед възможностите за финансиране. Самостоятелните заеми са алтернатива на помощта под формата на безвъзмездни средства, като стимулират инвестиции, допринасящи за целите на подмярката в следствие на достъпно финансиране от избраните финансови посредници.  Финансовият инструмент по ПРСР 2014-2020 г. ще допринася за адресиране на неоптималните инвестиционни ситуации и пазарни дефекти и се стреми да адресира някои от специфичните предизвикателства в селскостопанския сектор, предимно свързани с достъпа до финансиране, високите лихвени нива и относително ограничената склонност на търговските банки да поемат риск при инвестиции в сектора. |

Вид подкрепа

Вид подкрепа: Безвъзмездни средства

|  |
| --- |
| По тази операция се подпомагат материални и нематериални дълготрайни инвестиции, които водят до подобряване на икономическата устойчивост и резултати на стопанството. Могат да бъдат подкрепяни следните видове дейности:  •          Инвестиции за модернизация или увеличаване на физическия капитал с оглед намаляване на преките разходи за производство, повишаване на производителността на труда и качеството или разширяване на производството;  •          Инвестиции за подобряване на пред-пазарната подготовка или съхранение на продукцията (като оборудване за оборудване за почистване, сортиране, пакетиране на продукцията и сгради за специализирано съхранение и обработка, осигуряване на вентилация, изолация и охлаждане);  •          Инвестиции за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия;  •          Инвестиции в изграждане, реконструкция/рехабилитация на съоръжения и оборудване, включително кладенци и съоръжения за съхранение на вода за напояване, включващи изграждането на нови и подобряване на съществуващи мрежи в стопанствата;  •          Инвестиции за намаляване на потреблението на енергия;  •          Инвестиции за производство на биоенергия за нуждите на земеделските стопанства;  •          Инвестиции в машини, оборудване и съоръжения за опазване на околната среда;  •          Инвестиции за постигане съответствие с нововъведени стандарти на Общността приложими за съответните стопанства.   * Инвестиции за съоръжения и съответно оборудване с изключение на закупуване на пчелни кошери, необходими за производството на мед и други пчелни продукти, както и за развъждането на пчели-майки. Подкрепа може да бъде предоставена под формата на кредити за съфинансиране на проекти за инвестиции, подпомагани по подмярката или под формата на самостоятелни заеми (без съфинансиране от безвъзмездните средства), отпускани съгласно целите на подмярката |

Връзка с друго законодателство

|  |
| --- |
| Чл. 45 и 46 от Регламент (ЕС) № 1305/2013 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета.  Чл.13 от Делегиран регламент (ЕС) № 807/2014 на Комисията от 11 март 2014 година за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби.  Чл. 13 от делегиран акт (проект)на Комисията за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби.Чл. 5 от Регламент (ЕО)  № 1242/2008 на Комисията за установяване на типология на Общността на земеделските стопанства. |

Бенефициери

|  |
| --- |
| Земеделски стопани, които имат икономически размер на стопанството от 6 000 до 7 999 евро измерен в стандартен производствен обем и производството им е в един от секторите „животновъдство“,  „плодове и зеленчуци“, и/или „етерично-маслени и лекарствени култури“. Подкрепата за малки земеделски стопанства от сектор „Животновъдство“ ще се предоставя за стопанства, които попадат в обхвата на планински район съгласно Наредбата за определяне на критериите за необлагодетелстваните райони и териториалния им обхват - приета с ПМС № 30 от 15.02.2008 г.  Финансовият инструмент ще предоставя подкрепа на микро, малки и средни предприятия за проекти, които са устойчиви и финансово жизнеспособни и отговарят на следните минимални условия:  1. Проектът следва да включва инвестиции, подкрепени в комбинация на заем за съфинансиране от финансовия инструмент и безвъзмездна финансова помощ от подмярката  или  2. Проектът следва да бъде без съфинансиране с безвъзмездни средства, но да отговаря на целите на подмярката. |

Допустими разходи

|  |
| --- |
| •          Изграждане, придобиване и подобряване на недвижимо имущество, включително чрез лизинг;  •          Закупуване на нови машини, съоръжения и оборудване, включително компютърен софтуер до пазарната стойност на активите, включително чрез лизинг;  •          Закупуване на косачки, закупуване на дробилки (прикачен инвентар, който директно дроби малки храсти и ги компостира), закупуване на преносими сушилни и др;  •          Рехабилитация на съществуващи и изграждане на нови съоръжения и оборудване за напояване, включващи изграждането на нови и подобряване на съществуващи мрежи в стопанствата, включително кладенци и съоръжения за съхранение на вода, както и закупуване на техническо оборудване за тяхната експлоатация, включително нови тръбопроводи, системи за капково напояване, инсталации за дъждуване, помпени станции, техники/съоръжения за съхраняване/опазване на водата, и др.  •          Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, различни от тези предоставяни по мярката по чл.15 консултански услуги,управление на стопанството и услуги по заместване на стопанството;  •          Закупуване на ноу-хау, патенти права и лицензи, търговски марки и процеси необходими за изготвяне и изпълнение на проекта.   Подкрепа може да бъде предоставена под формата на кредити за съфинансиране на проекти за инвестиции по подмярката или под формата на заеми без съфинансиране от безвъзмездните средства, които са отпускани съгласно целите на подмярката. |

Условия за допустимост

|  |
| --- |
| Земеделски стопани, които имат икономически размер на стопанството от 6 000 до 7 999 евро измерен в стандартен производствен обем и производството им е в един от секторите „животновъдство“, „плодове и зеленчуци“ и „етерично-маслени и лекарствени култури“.  Кандидатите трябва да са получили минимум 33 % от общия доход за преходната година от земеделски дейности.  Кандидатите трябва да представят бизнес план, който да съдържа описание на дейностите и инвестициите, които ще се извършват през периода на подпомагане. Той трябва да показва по какъв начин прилагането на проекта ще доведе до подобряване цялостната дейност на земеделското стопанство.  В случай на изпълнение на интегрирани проекти, бизнес плана на кандидатите следва да показва, че изпълнението на същия води до по – добри финансови резултати от дейността на кандидата, отколкото ако операциите или дейностите се изпълняват по отделно.  В случай на проекти на земеделски стопани за колективни инвестиции е необходимо всички ЗС участващи в дружеството кандидат да отговорят на критериите за допустимост по мярката.  Всички инвестиции за напояване трябва да: са в съответствие с Плана за управление на речните басейни /ПУРБ/; да имат осигурен достъп до услуги за напояване: да предвиждат измерване на потреблението на вода на база планираните инвестиции.  За инвестиции за рехабилитация на съществуващи системи за напояване трябва да са изпълнени по предварителна оценка следните условия съгласно чл. 46, § 4 от Регламент /ЕС/ 1305/2014:  В случай на водно тяло със състояние определено в съответния ПУРБ, най – малко като „добро“ с инвестициите трябва да се осигурява най – малко 15% потенциална икономия на вода.  В случай на водно тяло със състояние определено в съответния ПУРБ, като по – ниско от „добро“ с инвестициите трябва да се осигурява най – малко 15% потенциална икономия на вода и ефективно намаление на консумацията на вода с не по – малко от 50% от потенциалната икономия.  Посочените условия за инвестиции за рехабилитация на съществуващи системи за напояване не са приложими за инвестиции свързани само с енергийна ефективност, за съоръжения за съхранение на вода или за инвестиции, които използват само рециклирани води.  За инвестиции свързани с нетно увеличение на напояваната площ трябва да са изпълнени следните условия съгласно чл. 46, § 5 от Регламент /ЕС/ 1305/2014:  За инвестициите, водещи до нетно увеличение на напояваните площи, оценката за въздействие върху околната среда на инвестицията трябва да доказва, че същата няма да окаже значително отрицателно въздействие върху околната среда.  В случай, че състоянието на водното тяло определено в съответния ПУРБ, е в категория по – ниска от „добро“; инвестицията е допустима за подпомагане ако включва и инвестиции в съществуващата напоителна инсталация, които по предварителна оценка осигуряват най – малко между 15%  и 25% потенциална икономия на вода съгласно техническите характеристики на съществуващата инсталация и инвестициите трябва да осигуряват ефективно намаление на потреблението на вода с не по – малко от 50% от потенциалната икономия в рамките на инсталацията за съответното земеделско стопанство.  Инвестициите в нови инсталации  за напояване също ще бъдат допустими /чл. 46, § 6 от Регламент /ЕС/ 1305/2014/, ако се доставя вода от съществуващ язовир въведен в експлоатация преди 31.10.2013 г., който е включен в ПУРБ на Басейнова дирекция и подлежи на контрол, включително за максимална граница за общо водочерпене или за минимален отток след язовира и не е налице нарушаване на тези граници.  Площи, които не се напояват, но към 01.01.2007 г. в тях е действала напоителна инсталация се считат за напоявани площи.  Договори по подмярката за проекти с инвестиции свързани с напояване няма да бъдат сключвани със земеделските стопани преди пълното синхронизиране с изискванията на Рамковата директива за водите на Плана за управление на речните басейни за съответния район, в който се намира проекта.  Инвестиции за напояване по подмярката ще се подпомагат в случай, че е осигурено разрешение за водовземане от съответните структури на Министерство на околната среда и водите (МОСВ) в съответствие с Плана за управление на речните басейни и което гарантира, че няма да има влошаване на водния статус в резултат  на инвестицията или друго значително негативно въздействие върху околната среда включително от кумулативното въздействие от всички инвестиции за напояване в речния басейн. |

Принципи при определяне на критериите за подбор

|  |
| --- |
| Приоритет ще се дава на стопанства от секторите животновъдство, плодове и зеленчуци, биологично производство, стопанства разположени в планински и необлагодетелствани райони, както и за инвестиции в енергийна ефективност и иновации.  Ще се финансират дейности, които при оценката получават минимален брой точки.  Комитетът за наблюдение на програмата ще одобри критерите за подбор, точките за всеки критерии, както и минималния брой точки, над които дейността ще бъде одобрена за финансиране.  При инвестиции за напояване приоритет ще се предоставя за инвестиции предприети от земеделски стопани членове на сдружения за напояване, както и за инвестиции, които ползват вода от инфраструктура с по – малки загуби и по – висока ефективност при използване на водните ресурси. |

(Приложими) суми и проценти на предоставяната подкрепа

|  |
| --- |
| Финансовата помощ е в размер до 60%  от общия размер на допустимите за финансово подпомагане разходи;  Размерът на финансовата помощ се увеличава с 10 процентни пункта, като максималното комбинирано подпомагане не може да надхвърля 80% в следните случаи:   * За проекти представени от млади селскостопански производители - 10 %; * За колективни инвестиции или интегрирани проекти, които включват подпомагане в рамките на повече от една мярка – 10 %; * За проекти с инвестиции в райони с природни и други специфични ограничения съгласно член 31  - 10 %; * За проекти с дейности, подпомагани по линия на ЕПИ за селскостопанска производителност – 10 %; * За проекти с инвестиции за изпълнение на дейности по член 28 и член 29 – 15 %. * Проекти, интегриращи хоризонталните приоритети за иновации, опазване и възстановяване на околната среда, включително биологично производство, икономия на ресурси и адаптация към климатичните промени – 10 %.   По отношение на финансовия инструмент са определени следните максимални нива на подпомагане:   * при кредити за съфинансиране на проекти по подмярката финансовата помощ със средства от Програмата няма да надвишава 50% от размера на кредита * при самостоятелни заеми (без съфинансиране от безвъзмездните средства), отпускани съгласно целите на подмярката, финансовата помощ със средства от Програмата няма да надвишава 70% от размера на кредита   Минималният размер на допустимите разходи за едно проектно предложение е 1250 евро.  Максималният размер на допустимите разходи за едно проектно предложение е 25 000 евро, а за проекти представляващи колективни инвестиции 70 000 евро.  Максималното комбинирано подпомагане за проекти за колективни инвестиции и интегрирани проекти е не повече от 90% от общия размер на допустимите за финансово подпомагане разходи.   Максимален размер на кредита, който ще се финансира чрез финансовия инструмент е до 2 000 000 лв. за инвестиционни кредити. Допустими за финансиране са оборотни средства до 30% от общата инвестиция към съответния краен получател. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| 1. Определяне разумността на предложените разходи;  2. Развитие на електронни услуги за бенефициенти;  3. Условия за допустимост и критерий за подбор;  4. Липсата на разбиране на изискванията и информираност от страна на бенефициентите, което от своя страна води до по-високо ниво на грешка;  5. Изкуствено създадени условия за получаване на приоритет;  6. Административен капацитет. |

*Действия за смекчаване на последиците*

|  |
| --- |
| 1.1. Въвеждане на механизъм за оценка на обоснованост на разходите на база на разписаните критерии за лимитиране на разходи до пазарната им стойност, като се гарантира своевременно актуализиране на базата данни с референтни цени;  1.2. Използване на механизма за оценка на предложените разходи посредством сравняване на три оферти, като ще се продължи утвърдената добра практика за извършване на насрещна проверка на предоставените конкурентни оферти;  2.1. Осигуряване на допълнителни средства от мярка Техническа помощ за техническото осигуряване и обучението във връзка с предоставяните електронни услуги за всички заинтересовани бенефициенти, които не разполагат с необходимите знания и/или оборудване, за да се възползват от предлаганите от администрацията електронни услуги;  3.1 Дефиниране в нормативната уредба, или в насоките, или друг документ, определящ условията за кандидатстване и условията за изпълнение на одобрените проекти на допълнителни изисквания и дефиниции, свързани с определяне на допустимостта, включително изискване на документи, даващи възможност за проверка и определяне на критериите за допустимост;  3.2. Подобряване на контролните системи, въвеждане на методологии за оценка и образци на документи доказващи икономическа обоснованост приложими за всички случаи;  3.3. Дефиниране на ясни, проверими и котролируеми критерии за подбор в съответствие с нуждите на програмата, гарантиращи правилното насочване на инвестициите;  4.1.  Осигуряване на достатъчна информация, съвети и обучения на бенефициентите, за да се гарантира повишаване на разбирането и приемането на техните задължения и ангажименти;  4.2. При инвестиции, включващи строително-монтажни работи (СМР), контролът ще се прецизира, като се следи за изпълнението на инвестицията като цяло. Изразяването на становище следва да бъде по отношение на съответствието в количествено и качествено отношение.  5.1. Ще бъдат включени елементи за проверка в контролните процедури, както и изисквания в нормативната уредба или в насоките, или друг документ, определящ условията за кандидатстване и условията за изпълнение на одобрените проекти за предотвратяване на изкуствено създадените условия  5.2. На база придобития опит от програмен период 2007-2013 ще се елиминират критериите за подбор, които водят до създаването на изкуствени условия.  6.1. Засилване на административния капацитет на местно и регионално ниво, с цел приемане на децентрализиран подход на прилагане на мярката;  6.2. Опитът от прилагане на мярка 112 „Създаване на стопанства на млади фермери“  и мярка 141 „Подпомагане на полупазарни стопанства в процес на преструктуриране“ показва, че децентрализирането им съкращава времето на обработка на документите и се рационализират процедурите за контрол, като се премахват дублиращите проверки, чрез което се намалява значително времето за обработка на заявленията. По отношение на подмярка 4.2.2. „Инвестиции в преработка/маркетинг на селскостопански продукти по Тематичната подпрограма за развитие на малки стопанства“ ще се предвиди система за извършване на анализ за готовността за прилагане на подмярката децентрализирано;  6.3. При децентрализиране на подмярката ще се предвидят контролни проверки от методически отговорните органи по отношение на правилното й прилагане. |

*Обща оценка на мярката*

|  |
| --- |
| РА разполага с изграден административен капацитет от предходния планов период за извършване на проверки за допустимост на ниво операции, бенефициенти и разходи. Проверките ще включват системни административни проверки на всички заявления за помощ и ще се допълват от проверки на място на база анализ на риска.  Предвид описаните мерки за минимизиране на риска, РА счита, че с въвеждането на предвидените действия за смекчаване, ще бъде постигната повишена проверимост и контрол на заложените изисквания в под-мярката. По време на изпълнение на Програмата ще се извършва текуща оценка на проверимостта и възможността за контрол, като при необходимост, мерките ще се коригират своевременно в зависимост от нуждите.  В периода 2007-2013 г. не е прилагана еквивалентна мярка и не са налични установени конкретни рискове от външни проверяващи органи. Идентифицираните общи слабости по други мерки от ПРСР 2007-2014 ще бъдат взети предвид при изграждане на системите за контрол.  Допълнително ще се изгради механизъм за отваряне на приеми на проекти въз основа на предполагаемия интерес и възможностите на компетентните органи за обработката им в поставените нормативни срокове. |

Методология за изчисляване на размера или процента на подпомагане, когато е уместно

|  |
| --- |
| Неприложимо |

Специфична информация за операцията

Определяне на инвестициите в непроизводствени дейности

|  |
| --- |
| Инвестиции, които не водят до значително увеличаване на стойността или рентабилността на земеделското или горското стопанство. |

Определяне на колективните инвестиции

|  |
| --- |
| Инвестиции свързани с осигуряване на сътрудничеството между производителите, чрез предприемане на по-ефективни и икономически изгодни инвестиции в общи съоръжения, оборудване, инфраструктура и др. |

Определяне на интегрираните проекти

|  |
| --- |
| Проекти изпълнявани от един кандидат и съчетаващи най – малко две дейности или операции, попадащи в обхвата на две различни мерки/под мерки включени в Програмата, едната от който е в обхвата на чл.17 на Регламент (ЕС) № 1305/2013. Проектите следва да допринасят и показват по – добри финансови резултати от дейността на кандидата в резултат на едновременното изпълнение на съответните дейности или операции. |

Определяне и посочване на допустимите райони по „Натура 2000“ и други допустими обекти с висока природна стойност

|  |
| --- |
| Виж раздел 8.1 "Общи условия" |

Описание на насочеността на подкрепата към стопанствата в съответствие със SWOT анализа, извършен във връзка с приоритета, посочен в член 5, параграф 2 от Регламент (ЕС) № 1305/2013

|  |
| --- |
| Приоритет ще се дава на стопанства от секторите живтотновъдство, плодове и зеленчуци, биологично производство,стопанства разположени в планински и необлагодетелствани райони, както и за инвестиции в енергийна ефективност и иновации. |

Списък с новите изисквания, наложени от законодателството на Съюза, за спазването на които може да бъде предоставено подпомагане по силата на член 17, параграф 6 от Регламент (ЕС) № 1305/2013

|  |
| --- |
| Преходен период за въвеждане на стандарти за качеството на сурово мляко съгласно Регламент /ЕО/№ 853/2004 и Наредба № 4 от 2008 г. за специфичните изисквания при производството, съхранението и транспортирането на сурово краве мляко и изискванията за търговия и пускане на пазара на мляко и млечни продукти. |

По целесъобразност, минимални стандарти за енергийна ефективност, посочени в член 13, буква в) от Делегиран регламент (ЕС) № 807/2014

|  |
| --- |
| N/A |

По целесъобразност, определяне на праговете, посочени в член 13, буква д) от Делегиран регламент (ЕС) № 807/2014

|  |
| --- |
| N/A |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**Подмярка 4.2 „Инвестиции в преработка/маркетинг на селскостопански продукти“**

Подмярка:

|  |
| --- |
| * 4.2 — подкрепа за инвестиции в преработката, предлагането на пазара и/или развитието на селскостопански продукти |

Описание на вида операция

|  |
| --- |
| Подпомагането ще бъде насочено към модернизиране на физическите активи на предприятията и земеделски производители преработващи земеделски продукти с цел производство на нови и качествени продукти, включително такива свързани с къси вериги на доставка. Инвестиционната подкрепа ще бъде насочена и към по-ефективно използване на ресурсите и постигане на стандартите на ЕС с цел повишаване на нивото на добавяне на стойност към земеделските продукти. Чрез модернизиране на активите ще се постигне въвеждане на нови и енергоспестяващи технологии и иновации. Чрез инвестиционна подкрепа насочена към преработка на земеделска продукция ще позволи осигуряването на заетост в селските райони. Подпомагането по мярката ще бъде насочено към по - пълно интегриране между преработвателите и доставчиците на суровини с цел производство на качествени и със специфични характеристики хранителни продукти, създаване на възможностите за логистична свързаност между доставчици, търговци и скъсяване на пътя до пазара. По доброто интегриране между производители и преработватели ще позволи намаляване на суровинната уязвимост за уязвимите сектори от ХВП. Чрез подпомагането по мярката ще се насърчи сътрудничеството между земеделските производители при предприемане на общи инвестиции.  Подпомагането по подмярката ще се осъществява и чрез финансов инструмент, включващ финансиране чрез заем с поделяне на риска с две възможности:   * Кредити за съфинансиране на проекти с инвестиции, подпомагани по подмярката; * Самостоятелни заеми (без съфинансиране от безвъзмездните средства) отпускани съгласно целите на подмярката.   Отпусканите кредити за съфинансиране на проекти ще подпомогнат реализирането на одобрени проекти по подмярката, като също така ще увеличат и интереса към нея с оглед възможностите за финансиране. Самостоятелните заеми са алтернатива на помощта под формата на безвъзмездни средства, като стимулират инвестиции, допринасящи за целите на подмярката, в следствие на достъпно финансиране от избраните финансови посредници.  Финансовият инструмент по ПРСР 2014-2020 г. ще допринася за адресиране на неоптималните инвестиционни ситуации и пазарни дефекти и се стреми да адресира някои от специфичните предизвикателства в селскостопанския сектор, предимно свързани с дотъпа до финансиране, високите лихвени нива и относително ограничената склонност на търговските банки да поемат риск при инвестиции в сектора. |

Вид подкрепа

Вид подкрепа: Безвъзмездни средства

|  |
| --- |
| Подкрепа се предоставя на територията на цялата страна за новосъздадени и съществуващи предприятия за инвестиции в материални и/или нематериални активи подобряващи цялостната дейност на предприятията. Инвестициите, обект на подкрепа следва да са свързани с:   * Преработка и/или маркетинг на продукти в обхвата на Приложение I към Договора за функциониране на Европейския съюз или на памук, с изключение на рибни продукти; * Развитие на нови продукти, процеси и технологии за продукти в обхвата на Приложение I към Договора за функциониране на Европейския съюз или на памук, с изключение на рибни продукти;   Подкрепата ще бъде насочена към закупуване и изграждане на инвестиции, свързани с:  -Инвестиции в процеси и технологии за производство на продукти, включително такива свързани с къси вериги на доставка;  -Инвестиции свързани с изграждане, придобиване и модернизиране на сгради и други недвижими активи необходими за производството и маркетинга;  -Инвестиции в инсталиране на нови машини и оборудване за подобряване на производствения процес и маркетинга;  -Инвестиции в активи за съхранение, преработка, пакетиране, охлаждане, замразяване и сушене с цел запазване качеството на продукцията и суровината;  -Инвестиции в специализирани транспортни средства за превоз на суровини и/или готова продукция, включително хладилни транспортни средства;  -Инвестиции свързани с внедряването на системи за управление на качеството;  -Инвестиции за производство на енергия от възобновяеми енергийни източници за собствено потребление;  -Инвестиции за постигане съответствие със стандартите на Общността, включително пречиствателни съоръжения.  Подкрепа може да бъде предоставена под формата на кредити за съфинансиране на проекти за инвестиции по подмярката или под формата на самостоятелни заеми (без съфинансиране от безвъзмездните средства), отпускани съгласно целите на подмяркта. |

Връзка с друго законодателство

|  |
| --- |
| Делегиран акт на основание чл. 19, параграф 8 от Регламент (ЕС) № 1305/2013.  Регламент (ЕС) №702/2014 на Комисията относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията.  При прилагане на подмярката ще бъде осигурено пълно разграничаване на подкрепата по мярката с други схеми и мерки за подпомагане.  Ще бъде осигурена система на контрол осигуряваща избягване на двойно финансиране с други финансови инструменти.  ***Първи стълб на ОСП***  Финансовата помощ предоставяна по подмярката не се припокрива с обхвата на помощта предоставяна в рамките на първи стълб от ОСП. При прилагането на мярката ще бъдат осигурени необходимите проверки за гарантиране избягването на двойно финансиране. Разплащателната агенция ще извършва кръстосана проверка, целяща избягване на двойното финансиране по ПРСР и схемите за подпомагане за подпомагане в рамките на първи стълб. Инвестиционните проекти, които има възможоност да попаднат в обсега на схемите за подпомагане по първи стълб  от ОСП ще бъдат проверявани индивидуално за възможно двойно финансиране.  ***„Плодове и зеленчуци”***  Организациите на производителите няма да бъдат подпомагани по подмярката за дейности включени за подпомагане в техните Оперативни програми, съгласно Регламент (EC) № 2200/96.  ***„Вино”***  Финансовата помощ по подмярката няма да бъде предоставяна за инвестиции  допустими за подпомагане по „Национална програма за подпомагане на лозаро – винарския сектор“ в съответствие с Регламент (ЕО) № 1234/2007 на Съвета от 22 октомври 2007 г. Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по подмярката. По подмярка 4.2 няма да се подпомагат дейности свързани с инвестиции за производство на лозаро-винарски продукти и общи разходи свързани с тях допустими за подпомагане по „Национална програма за подпомагане на лозаро – винарския сектор“.  ***„Пчеларство”***  Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по мярката. За инвестициите свързани с преработката на пчелен мед ще бъде направено пълно разграничение между инвестициите подпомагани по подмярка 4.2 и тези подпомагане по „Национална програма по пчеларство 2014-2016“. В рамките на ПРСР 2014-2020 ще се подпомагат микро-, малки, средни и големи предприятия за инвестиции в рамките на самите предприятия. Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по подмярка 4.2.  ***„Тютюн”***  Инвестиционни дейности няма да бъдат подпомагани в сектор „Тютюн“. Производители на тютюн ще се подпомагат за дейности извън /диверсификация/ производството на тютюн.  ***„Зехтин”***  Производството, преработката и маркетинга на зехтин няма да бъдат подпомагани по ПРСР.  ***„Хмел”***  Дейностите, подпомагани по чл.6 от Регламент (EC) № 1952/2005 няма да бъдат подпомагани по ПРСР.  ***„Захар”***  В рамките на ПРСР няма да се подпомагат инвестициите за преработката на суровини за производство на захар и/или сладкарски изделия. |

Бенефициери

|  |
| --- |
| **Бенефициенти:**   * Земеделски производители регистрирани съгласно Закона за подпомагане на земеделските производители  и Групи/Организации на производители; * Предприятия /Физически и Юридически лица/, включително пазари на производители регистрирани съгласно Закона за стоковите борси и тържища.   Кандидати земеделски производители, който отговарят на определението за „малко стопанство“ няма да бъдат подпомагани по мярката.   * Кандидатите следва да са физически или юридически лица регистрирани по Търговския закон или Закона за кооперациите, които са микро, малки, средни и големи\* предприятия, дефинирани съгласно Препоръка 2003/361/ЕО на Комисията. * Кандидатите следва да представят бизнес план, доказващ подобряване на дейността на стопанството/предприятието чрез прилагане на планираните инвестиции и дейности подробно описани в представения бизнес план. * Минималния стандартен производствен обем на кандидатите земеделски производители следва да бъде не по - малко от 8 000 евро.   \* Предприятия, които надхвърлят критериите посочени в чл.3, ал.1 от Закон за малки и средни предприятия  Кандидатите групи/организации на производители трябва да отговарят на следните условия:   * Кандидатите трябва да са признати като организация на производители, в съответствие с националното и/или европейското законодателство за организации на производители и/или одобрени за финансова помощ по мярка 9 „Учредяване на групи и организации на производители”; * Инвестициите следва да са пряко свързани с основата земеделска дейност на членовете и основна за групата/организацията; * Бизнес планът трябва да показва подобряване на цялостната дейност на стопанствата на членовете на групата/организацията чрез прилагане на планираните инвестиции и дейности и че инвестициите са от полза на цялата организация на производители.   Финансовият инструмент ще предоставя подкрепа на микро, малки и средни предприятия за проекти, които са устойчиви и финансово жизнеспособни и отговарят на следните минимални условия:  1. Проектът следва да включва инвестиции, подкрепени в комбинация на заем за съфинансиране от финансовия инструмент и безвъзмездна финансова помощ от подмярката.  или  2. Проектът следва да бъде без съфинансиране с безвъзмездни средства, но да отговаря на целите на подмярката. |

Допустими разходи

|  |
| --- |
| В съответствие с чл.67 от Регламент (ЕС) № 1303/2013 на Европейския парламент и на Съвета  от 17 декември 2013 година  за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета финансовата помощ по мярката се предоставя под формата на  възстановяване на действително направени и платени допустими разходи.  Материални инвестиции:   1. Разходи за изграждане, придобиване и модернизиране на сгради и други недвижими активи необходими за производството и маркетинга; 2. Разходи за закупуване и инсталиране на нови машини и оборудване за подобряване на производствения процес и маркетинга в т.ч. за преработка, пакетиране, охлаждане, замразяване, сушене и съхраняване, за производство на нови продукти, въвеждане на нови технологии и процеси, за опазване на околната среда, за производство на енергия от възобновяеми енергийни източници, включително чрез преработка на растителна и животинска първична и вторична биомаса, за подобряване на енергийната ефективност и за подобряване и контрол на качеството и безопасността на суровините и храните; 3. Разходи закупуване на специализирани транспортни средства, включително хладилни такива, за превоз на суровините и/или  на готовата продукция използвани и произвеждани от предприятието; 4. Разходи за изграждане и/или модернизиране на лаборатории за нуждите на предприятието; 5. Разходи за инвестиции за постигане на съответствие с новоприети стандарти на Общността; 6. Разходи закупуване на земя, необходима за изграждане/модернизиране на сгради, помещения и други недвижими активи предназначени за производствена дейност /до 10 % от общия размер на допустимите инвестиционни разходи /Съгласно Раздел 8.1/.   Нематериални инвестиции:  1. Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта. Общите разходи по проекта не могат да надхвърлят 12 % от общия размер на допустимите инвестиции по проекта. /Съгласно Раздел 8.1/;  2. Разходи за ноу-хау, придобиване на патенти права и лицензи, разходи за регистрация на търговски марки и процеси необходими за изготвяне и изпълнение на проекта”;  3. Закупуване на софтуер;  4. Разходите свързани за достигане съответствие с международни признати стандарти, само в случаите, в които същите част от общ проект на кандидата:  5. Разходи за въвеждане на добри производствени практики, системи за управление на кчеството и подготовка за сертификация в предприятията.  Подкрепа може да бъде предоставена под формата на кредити за съфинансиране на проекти за инвестиции по подмярката или под формата на заеми без съфинансиране от безвъзмездните средства, които са отпускани съгласно целите на подмярката. |

Условия за допустимост

|  |
| --- |
| Няма да се подпомагат инвестиции, за които е установено, че ще оказват отрицателно въздействие върху околната среда /Виж Раздел 8.1/.  Подкрепа ще бъде предоставена за инвестиции  за постигане на съответствие със стандартите на Общността.  Списъкът на нововъведените стандарти на Общността и правното основание, за чието въвеждане се осигурява подкрепа по мярката ще бъде посочен в Приложение 1към Раздел 8.2 от Програмата.  Финансова помощ за инвестиции за производство на енергия от възобновяеми енергийни източници  ще се предоставя само за покриване нуждите на предприятията. По мярката няма да се предоставя подкрепа за продажба на електрическа, топлинна енергия и/или енергия за охлаждане.  Проекти с включени инвестиции за производство на електрическа, топлинна енергия и/или енергия за охлаждане за собствено потребление ще се подпомагат, в случай, че същите не надхвърлят необходимото количество енергия за покриване собствените нужди на предприятието. Капацитетът на инсталациите, които са обект на подпомагане не трябва да надвишават мощност от 1 мегават.  За проекти с инвестиции за производство на биоенергия кандидатът трябва да докаже наличието на суровинна база.  Инвестициите в производство на електроенергия от биомаса не се подпомагат по подмярката, ако те не произвеждат най-малко 10% топлинна енергия  Използваните суровини от  зърнени и други богати на скорбяла култури, захарни култури, маслодайни култури и суровини, които се използват за фуражи с цел производство на биоенергия, включително биогорива се ограничават до 20%:  Ограниченията от 20% не се прилагат за отпадъчни продукти от тези култури, които не се използват за фуражи.  Проекти за производство на  биогорива и течните горива от биомаса се подпомагат при условие, че отговарят на критериите за устойчивост, определени в чл. 37-40 от Закона за енергията от възобновяеми източници *(например: не са отглеждани върху терени с голямо значение за биоразнообразието,  с високи въглеродни запаси, не са добити от суров материал, отглеждан на земя, която е била торфище, водят като резултат при потреблението на произведените от тях биогорива и течни горива от биомаса до намаляване на емисиите на парникови газове,  са отглеждани в съответствие с чл. 38 ЗЕВИ).*  В случай на проекти на земеделски производители за колективни инвестиции е необходимо всички ЗП участващи в дружеството кандидат да отговорят на критериите за допустимост по мярката и да нямат доминиращо влияние в управлението на дружеството кандидат.  Дружеството получател на финансова помощ за проекти за колективни инвестиции следва да е регистрирано съгласно Търговския закон или Закона за кооперациите.  Няма да се подпомагат проекти включващи единствено маркетинг на продукти, с изключение на случаите, когато кандидатът е пазар на производители и/или когато тези продукти са получени в резултат на преработка, извършена от кандидата.  Подпомагане ще се предоставя за избрани първични производствени сектори свързани с преработката/маркетинг на продукти, описани в Приложение І на Договора за функциониране на Европейския съюз и памук.  1.Мляко и млечни продукти, включително яйца от птици,  2.Месо и месни продукти,  3.Плодове и зеленчуци, включително гъби,  4.Пчелен мед,  5.Зърнени, мелничарски  и нишестени продукти,  6.Растителни и животински масла и мазнини,  7.Технически и медицински култури, включително маслодайна роза и билки,  8.Готови храни за селскостопански животни,  9.Гроздова мъст, вино и оцет,  10.Производство на енергия чрез преработка на растителни и животински продукти с изключение на биомаса от рибни продукти.  БП на всички кандидати, които изпълняват критериите за допустимост ще бъдат оценени. За всички проекти с икономически обосновани БП ще бъде направена селекция, следвайки приоритетите по мярката и чрез даване на приоритет на посочените по – горе кандидати.  Допустими за подпомагане са проекти, които покриват минимален брой точки в резултат на селекцията по критериите за оценка определени от Комитета по наблюдение. |

Принципи при определяне на критериите за подбор

|  |
| --- |
| Критериите за подбор ще гарантират насочване на финансовата помощ към проекти за постигне въвеждане на нови и енергоспестяващи технологии и иновации в ХВП за преработка на суровини от чувствителни сектори, които могат да осигурят съответната суровинна база, включително инвестиции за покриване стандартите на ЕС и преработка и производство на биологични продукти, включително технологии водещи до намаляване на емисиите. Приоритет ще бъде осигурен и за проекти осигуряващи устойчива заетост в селските райони и насърчават кооперирането и интеграцията между земеделските производители и предприятия от хранително – преработвателната промишленост. За постигане балансирано разпределение на средствата ще бъде осигурен приоритет за кандидати на територията на, Северозападен район и райони с природни и други специфични ограничения. |

(Приложими) суми и проценти на предоставяната подкрепа

|  |
| --- |
| Финансовата помощ е в размер на 50 % от общия размер на допустимите за финансово подпомагане разходи и 40% от общия размер на допустимите за финансово подпомагане разходи за големи предприятия по смисъла на Закона за МСП.  Размерът на финансовата помощ се увеличава с 10 % от общия размер на допустимите за финансово подпомагане разходи в следните случаи:   * За проекти с дейности, подпомагани по линия на ЕПИ.   Максималното комбинирано подпомагане за един бенефициент е не повече от 90 % от общия размер на допустимите за финансово подпомагане разходи.  Помощта за инвестиции свързани с преработка и/или маркетинг се отпуска в съответствие с Регламент (ЕС) №702/2014 на Комисията относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията, в случаите на преработка на продукти от Приложение І в продукти извън Приложение І:  По отношение на финансовия инструмент са определени следните максимални нива на подпомагане:   * при кредити за съфинансиране на проекти по подмярката финансовата помощ със средства от Програмата няма да надвишава 50% от размера на кредита; * при самостоятелни заеми (без съфинансиране от безвъзмездните средства), отпускани съгласно целите на подмярката, финансовата помощ със средства от Програмата няма да надвишава 70% от размера на кредита   Минималният размер на допустимите разходи за едно проектно предложение е в рамките на  15 000 евро.  Максималният размер на допустимите разходи за един кандидат за периода на прилагане на Програмата е в рамките на 2 000 000 евро.  Максималният размер на допустимите разходи за един кандидат за интегриран проект за периода на прилагане на Програмата е в рамките на 2 000 000 евро.  Максималният размер на допустимите разходи за проекти, представляващи колективни инвестиции представени от 6 до 10 производители за периода на прилагане на Програмата е в рамките на 2 000 000 евро.  Максималният размер на допустимите разходи за проекти, представляващи колективни инвестиции представени от над 10 производители и/или групи/организации на производители за периода на прилагане на Програмата е в рамките на 2 000 000 евро.  Общите правила за държавна помощ по подмярката се прилагат за инвестиции в преработка/ маркетинг на продукти от Приложение I в продукти извън Приложение I.   Максимален размер на кредита, който ще се финансира чрез финансовия инструмент е до 2 000 000 лв. за инвестиционни кредити. Допустими за финансиране са оборотни средства до 30% от общата инвестиция към съответния краен получател. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| 1. Съществува риск от одобряване на разходи над пазарната стойност;  2. Съществува риск за неизпълнение на проектите в резултат на ограничен достъп на бенефициентите до финансиране;  3. Потенциалните бенефициенти не разполагат с достатъчно знания или с необходимата техника, за да се възползват от възможностите за електронни услуги, включително и електронно подаване на заявления;  4. Съществува риск от двойно финансиране на активи (дейности), които могат да бъдат подпомогнати по първи стълб на ОСП или с други публични средства;  5. Съществува риск от неподходящ избор на бенефициенти и дейности във връзка със  сложни и неясни условия за допустимост;  6. Съществува риск от санкции към бенефициентите, поради неразбиране на договорните задължения и ангажименти, което от своя страна води до по-високо ниво на грешка;  7. Съществува риск от изкуствено създадени условия за получаване на приоритет, както и неправилно насочване на помощта във връзка с неясни критерии за подбор;  8. Съществува риск от подпомагане на дейности, свързани преработка на суровини и крайни продукти от нея извън Анекс I към Договора;  9. Съществува риск от промяна на условията, за които кандидатът е получил приоритет;  10. Съществува риск от некоректно определяне интензитета на помощта в резултат на неправилното отнасяне на предприятие от по-висока към по-ниска категория, съгласно Препоръка 2003/361/ЕО на Комисията;  11. Съществува риск от неправилно определяне размера на помощта за дейности, свързани преработка на суровини от Анекс I към Договора в крайни продукти извън Анекса, в резултат на неспазване на изискванията на Регламент 702/2014 г. |

*Действия за смекчаване на последиците*

|  |
| --- |
| 1. Обосноваността на разходите ще се преценява на база на разписаните критерии за лимитиране на разходи до пазарната им стойност, чрез сравняване на три оферти и използване на база данни, съдържаща референтни цени; 2. При използване на механизма за оценка на предложените разходи, посредством сравняване на три оферти, ще се запази утвърдената добра практика за извършване на насрещна проверка на предоставените конкурентни оферти. Базата данни, съдържаща референтни цени, ще се обновява своевременно, в съответствие с получените актуални ценови листи или направените проучвания; 3. С цел адекватно управление на установените рискове, за програмен период 2014-2020 не се предвижда използването на метод „оценяваща комисия“, като възможност за определяне разумността на предложените разходи;   2.1. Улесняване на достъпа до финансиране, чрез сключване на споразумения с търговските банки за предоставяне на финансов ресурс на одобрените кандидати;  2.2. Прецизиране на изискванията за обезпечаване на авансовите плащания по отношение на еквивалентна банкова гаранция;  2.3. Анализиране на възможността за включването и ефективното използване на финансовия инженеринг;  3.1. Осигуряване на допълнителни средства от мярка Техническа помощ за техническото осигуряване и обучението за всички заинтересовани бенефициенти, които не разполагат с необходимите знания и/или оборудване, за да се възползват от предлаганите от администрацията електронни услуги, както и оказване на съдействие от страна на УО и РА;  4.1. Отделните операции и бенефициенти, допустими по мерките от ПРСР са разграничени с тези по І стълб от ОСП;  4.2. Осигуряване на връзка с ИСУН 2020, с цел извършване на проверки за двойно финансиране с другите ЕСИ фондове;  5.1. Дефиниране в нормативната уредба, или в насоките, или друг документ, определящ условията за кандидатстване и условията за изпълнение на одобрените проекти на изисквания и дефиниции, свързани с определяне на допустимостта, включително изискване на документи, даващи възможност за проверка и определяне на критериите за допустимост;  5.2. Подобряване на контролните системи, въвеждане на методологии за оценка и образци на документи, доказващи икономическа обоснованост;  6.1.  Осигуряване на достатъчна информация, съвети и обучения на бенефициентите, за да се гарантира повишаване на разбирането и приемането на техните задължения и ангажименти;  6.2. При инвестиции, включващи строително-монтажни работи (СМР), контролът ще се прецизира, като се следи за изпълнението на инвестицията като цяло. Изразяването на становище следва да бъде по отношение на съответствието в количествено и качествено отношение;  6.4. На електронната страница на Програмата ще се публикуват подробни указания относно начина на промяна по договорите;  7.1. Дефиниране от Комитета по наблюдение на ясни, проверими и котролируеми критерии за подбор в съответствие с нуждите на програмата, гарантиращи правилното насочване на инвестициите;  7.2. Изискване на документи в нормативната уредба или в насоките, или друг документ, определящ условията за кандидатстване и условията за изпълнение на одобрените проекти, даващи възможност за проверка и определяне на съответствието с определените приоритети;  7.3. Контролните процедури включват елементи за проверка за наличие на изкуствено създадени условия;  8.1. За целите на извършвания контрол ще бъде изготвен подробен списък с включените в Анекс I към Договора суровини за преработка и крайни продукти от нея. За тези, при които крайният продукт не е включен Анекс І към Договора ще се прилагат правилата за държавните помощи, освен в случаите на групово освобождаване;  9.1. В нормативната уредба, или в насоките, или друг документ, определящ условията за кандидатстване и условията за изпълнение на одобрените проекти, както и в договорите за предоставяне на безвъзмездна финансова помощ ще бъдат регламентирани подробно задълженията на бенефициентите по отношение на спазването на условията, за които те са получили приоритет;  9.2. Контролните процедури ще включват проверки за спазването на условията, за които бенефициента е получил приоритет;  10.1. Въвеждане на указания и контролни процедури за начините за проверка на свързаност при определяне вида на предприятието, съгласно Препоръка 2003/361/ЕО на Комисията, с които ще се осигури коректен размер на интензитета на помощта;  10.2. При извършване на проверките за вида на предприятието, ще бъдат въведени допълнителни работни документи, отразяващи по-добрата проследимост на извършваните проверки при спазване на изискването за одитна пътека;  11.1. Въвеждане на указания и контролни процедури за начините за проверка на изискванията, свързани преработка на суровини от Анекс I към Договора в крайни продукти извън Анекса, при спазване на разпоредбите на Регламент 702/2014 г., с които ще се осигури коректен размер на интензитета на помощта. |

*Обща оценка на мярката*

|  |
| --- |
| Предвид описаните мерки за минимизиране на риска, УО и РА считат, че с въвеждането на предвидените действия за смекчаване, се постига разумна увереност по отношение проверимостта и контрола на заложените изисквания в под-мярката. По време на изпълнение на Програмата ще се извършва текуща оценка на проверимостта и възможността за контрол, като при необходимост, мерките ще се коригират своевременно в зависимост от нуждите. |

Методология за изчисляване на размера или процента на подпомагане, когато е уместно

|  |
| --- |
| Неприложимо |

Специфична информация за операцията

Определяне на инвестициите в непроизводствени дейности

|  |
| --- |
|  |

Определяне на колективните инвестиции

|  |
| --- |
|  |

Определяне на интегрираните проекти

|  |
| --- |
|  |

Определяне и посочване на допустимите райони по „Натура 2000“ и други допустими обекти с висока природна стойност

|  |
| --- |
|  |

Описание на насочеността на подкрепата към стопанствата в съответствие със SWOT анализа, извършен във връзка с приоритета, посочен в член 5, параграф 2 от Регламент (ЕС) № 1305/2013

|  |
| --- |
| Подпомагането ще бъде насочено към модернизиране на физическите активи на предприятията, преработващи земеделски продукти, в това число чрез подпомагане на инвестиции, свързани с внедряване на иновации и повишаване на енергийната ефективност.  Приоритетите и целевото насочване на помощта са съобразени с нуждите, очертани в извършения анализ. Приоритетното насочване на средствата ще бъде осигурено посредством критериите за подбор. |

Списък с новите изисквания, наложени от законодателството на Съюза, за спазването на които може да бъде предоставено подпомагане по силата на член 17, параграф 6 от Регламент (ЕС) № 1305/2013

|  |
| --- |
| Минимални стандарти за защита и хуманно отношение към животните и намаляване до минимум на страданията им по време на клане съгласно Регламент /ЕО/№ 853/2004 /чл.10, §3, Приложение III, ГЛАВА II и Директива 93/119/ЕС/22.12.1993 за защита на животните при клане и Наредба № 4 от 15 юли 2014 г. за специфичните изисквания към производството на суровини и храни от животински произход в кланични пунктове, тяхното транспортиране и пускане на пазара. |

По целесъобразност, минимални стандарти за енергийна ефективност, посочени в член 13, буква в) от Делегиран регламент (ЕС) № 807/2014

|  |
| --- |
| N/A |

По целесъобразност, определяне на праговете, посочени в член 13, буква д) от Делегиран регламент (ЕС) № 807/2014

|  |
| --- |
| N/A |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*Подмярка 4.2.2 "Инвестиции в преработка/маркетинг на селскостопански продукти по Тематичната подпрограма**

Подмярка:

|  |
| --- |
| * 4.2 — подкрепа за инвестиции в преработката, предлагането на пазара и/или развитието на селскостопански продукти |

Описание на вида операция

|  |
| --- |
| Конкурентоспособността на малките стопанства (предприятия) в условията на силно наситения пазар на хранителни стоки в значителна степен зависи от подобряване на ефективността на производството и маркетинга, въвеждане на иновации, подобряване на качеството и безопасността на храните, опазване на околната среда, подобряване условията на труд и хигиена. Малките партиди и непостоянното качество на продукцията също влошават пазарните позиции на тези стопанства. Липсата на умения и знания на малките стопанства за проучване на пазарите, слабата информираност за пазарната конюнктура и маркетинг на продукцията също влошава техните пазарни позиции и намалява способността на земеделските производители да отговорят бързо и адекватно на пазарните тенденции.  Особено в малките животновъдни стопанства ще бъде осигурена подкрепа за добавяне на стойност към произведената продукция чрез подпомагане на малки преработвателни мощности.  Подпомагането по подмярката ще се осъществява и чрез финансов инструмент, включващ финансиране чрез заем с поделяне на риска с две възможности:   * Кредити за съфинансиране на проекти, подпомагани по подмярката; * Самостоятелни заеми (без съфинансиране от безвъзмездните средства) отпускани съгласно целите на под мярката.   Отпусканите кредити за съфинансиране на проекти ще подпомогнат реализирането на одобрени проекти по подмярката, като също така ще увеличат и интереса към нея с оглед възможностите за финансиране. Самостоятелните заеми са алтернатива на помощта под формата на безвъзмездни средства, като стимулират инвестиции, допринасящи за целите на подмярката, в следствие на достъпно финансиране от избраните финансови посредници.  Финансовият инструмент по ПРСР 2014-2020 г. ще допринася за адресиране на неоптималните инвестиционни ситуации и пазарни дефекти и се стреми да адресира някои от специфичните предизвикателства в селскостопанския сектор, предимно свързани с достъпа до финансиране, високите лихвени нива и относително ограничената склонност на търговските банки да поемат риск при инвестиции в сектора. |

Вид подкрепа

Вид подкрепа: Безвъзмездни средства

|  |
| --- |
| Подкрепата по тази подмярка се предоставя за инвестиции в материални и/или нематериални активи, които се отнасят до:   * Създаване или модернизация на съществуващи мощности за преработка на земеделски продукти, включени в Анекс 1; * Създаване и/или модернизация на капацитета на местните мрежи за прибиране, приемане, съхранение, климатизиране, сортиране и пакетиране на земеделска продукция; * Инвестиции, свързани с опазване на околната среда/климата, включително инсталации за пречистване на отпадъчни води в преработването и маркетинга; * Организиране и прилагане на системи за управление на качеството и хранителната безопасност, ако са свързани с материалните инвестиции по проекта; * Обработка на селскостопанската биомаса за производство на (електро)енергия от възобновяеми източници от участници, различни от земеделските стопанства. Предвидената подкрепа е само за производство на енергия за собствено потребление.; * инвестиции за постигане на съответствие със стандарт(ите) на Съюза, които ще станат задължителни за стопанствата в близко бъдеще.   Подкрепа може да бъде предоставена под формата на кредити за съфинансиране на проекти, подпомагани по подмярката или под формата на самостоятелни заеми (без съфинансиране от безвъзмездните средства), отпускани съгласно целите на подмярката. |

Връзка с друго законодателство

|  |
| --- |
| Чл. 13 от делегиран акт (проект)на Комисията за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на рзвитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби. |

Бенефициери

|  |
| --- |
| Земеделски стопани, които имат икономически размер на стопанството от 6 000 до 7 999 евро измерен в стандартен производствен обем и производството им е в един от секторите „животновъдство“, „плодове и зеленчуци“  и/или „етерично –маслени и лекарствени култури“.  Подкрепата за малки земеделски стопанства от сектор „Животновъдство“ ще се предоставя за стопанства, които попадат в обхвата на планински район съгласно Наредбата за определяне на критериите за необлагодетелстваните райони и териториалния им обхват - приета с ПМС № 30 от 15.02.2008 г.  Финансовият инструмент ще предоставя подкрепа на микро, малки и средни предприятия за проекти, които са устойчиви и финансово жизнеспособни и отговарят на следните минимални условия:  1. Проектът следва да включва инвестиции, подкрепени в комбинация на заем за съфинансиране от финансовия инструмент и безвъзмездна финансова помощ от подмярката.  или  2. Проектът следва да бъде без съфинансиране с безвъзмездни средства, но да отговаря на целите на подмярката. |

Допустими разходи

|  |
| --- |
| ·      Изграждане, придобиване и подобряване на недвижимо имущество, включително чрез лизинг;  ·      Закупуване на нови машини, съоръжения и оборудване, включително компютърен софтуер до пазарната стойност на активите, включително чрез лизинг;  ·      Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, различни от тези предоставяни по мярката по чл.15;  ·      Закупуване на ноу-хау, патенти права и лицензи, търговски марки и процеси необходими за изготвяне и изпълнение на проекта.  ·     Закупуване на съоръжения, оборудване за преработка на пчелен мед и пчелни продукти.   Подкрепа може да бъде предоставена под формата на кредити за съфинансиране на проекти за инвестиции по подмярката или под формата на заеми без съфинансиране от безвъзмездните средства, които са отпускани съгласно целите на подмярката. |

Условия за допустимост

|  |
| --- |
| Земеделски  стопани, които имат икономически размер на стопанството от 6 000 до 7 999 евро измерен в стандартен производствен обем и производството им е в един от секторите „животновъдство“, „плодове и зеленчуци“ и „етерично-маслени и лекарствени култури“.  Кандидатите трябва да са получили минимум 33 % от общия доход за преходната година от земеделски дейности.  Кандидатите трябва да представят бизнес план, който да съдържа описание на дейностите и инвестициите, които ще се извършват през периода на подпомагане.  Финансова помощ за инвестиции за производство на енергия от възобновяеми енергийни източници  ще се предоставя само за покриване нуждите на земеделските стопанства. По мярката няма да се предоставя подкрепа за продажба на електрическа, топлинна енергия и/или енергия за охлаждане.  Проекти с включени инвестиции за производство на електрическа, топлинна енергия и/или енергия за охлаждане за собствено потребление ще се подпомагат, в случай, че същите не надхвърлят необходимото количество енергия за покриване собствените нужди на стопанството.  Инвестициите в производство на електроенергия от биомаса не се подпомагат по подмярката, ако те не произвеждат най-малко 10% топлинна енергия.  По подмярката ще се подкрепят инвестиции свързани с преработката на пчелен мед, като няма да се подпомагат дейности подпомагани по „Национална програма по пчеларство 2014-2016. |

Принципи при определяне на критериите за подбор

|  |
| --- |
| Приоритет ще се дава на проекти, които:   * насърчават заетостта чрез разкриването на работни места и запазване на съществуващите работни места; * инвестицията се извършва в по-слабо развити райони на територията на Република България (Северозападен район); * се въвеждат нови процеси и технологии, целящи опазването на околната среда; * насърчават се ефективни технологии за намаляване на емисиите, по-специално на прахови частици при обработката на биомаса.   Ще се финансират дейности, които при оценката получават минимален брой точки.  Комитетът за наблюдение на програмата ще одобри критерите за подбор, точките за всеки критерии, както и минималния брой точки, над които дейността ще бъде одобрена за финансиране. |

(Приложими) суми и проценти на предоставяната подкрепа

|  |
| --- |
| Финансовата помощ е в размер на 60% от общия размер на допустимите за финансово подпомагане разходи.  Размерът на финансовата помощ се увеличава с 10 процентни пункта, като максималното комбинирано подпомагане не може да надхвърля 80% за проекти с  дейности, подпомагани по линия на ЕПИ.  По отношение на финансовия инструмент са определени следните максимални нива на подпомагане:   * при кредити за съфинансиране на проекти по подмярката финансовата помощ със средства от Програмата няма да надвишава 50% от размера на кредита * при самостоятелни заеми (без съфинансиране от безвъзмездните средства), отпускани съгласно целите на подмярката, финансовата помощ със средства от Програмата няма да надвишава 70% от размера на кредита.   Минималният размер на допустимите разходи за едно проектно предложение е 1 250 евро.  Максималният размер на помощта за едно проектно предложение е 75 000 евро, а за проекти представляващи колективни инвестиции 100 000 евро.  Максималното комбинирано подпомагане за проекти за колективни инвестиции и интегрирани  проекти е не повече от 90% от общия размер на допустимите за финансово подпомагане разходи.  Максимален размер на кредита, който ще се финансира чрез финансовия инструмент е до 2 000 000.лв. за инвестиционни кредити. Допустими за финансиране са оборотни средства до 30% от общата инвестиция към съответния краен получател. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| 1. Определяне разумността на предложените разходи;  2. Развитие на електронни услуги за бенефициенти;  3. Условия за допустимост и критерий за подбор;  4. Липсата на разбиране на изискванията и информираност от страна на бенефициентите, което от своя страна води до по-високо ниво на грешка;  5. Изкуствено създадени условия за получаване на приоритет;  6. Административен капацитет. |

*Действия за смекчаване на последиците*

|  |
| --- |
| 1.1. Въвеждане на механизъм за оценка на обоснованост на разходите на база на разписаните критерии за лимитиране на разходи до пазарната им стойност, като се гарантира своевременно актуализиране на базата данни с референтни цени;  1.2. Използване на механизма за оценка на предложените разходи посредством сравняване на три оферти, като ще се продължи утвърдената добра практика за извършване на насрещна проверка на предоставените конкурентни оферти;  2.1. Осигуряване на допълнителни средства от мярка Техническа помощ за техническото осигуряване и обучението във връзка с предоставяните електронни услуги за всички заинтересовани бенефициенти, които не разполагат с необходимите знания и/или оборудване, за да се възползват от предлаганите от администрацията електронни услуги;  3.1. Дефиниране в нормативната уредба, или в насоките, или друг документ, определящ условията за кандидатстване и условията за изпълнение на одобрените проекти на допълнителни изисквания и дефиниции, свързани с определяне на допустимостта, включително изискване на документи, даващи възможност за проверка и определяне на критериите за допустимост;  3.2. Подобряване на контролните системи, въвеждане на методологии за оценка и образци на документи доказващи икономическа обоснованост приложими за всички случаи;  3.3. Дефиниране на ясни, проверими и котролируеми критерии за подбор в съответствие с нуждите на програмата, гарантиращи правилното насочване на инвестициите;  4.1.  Осигуряване на достатъчна информация, съвети и обучения на бенефициентите, за да се гарантира повишаване на разбирането и приемането на техните задължения и ангажименти;  4.2. При инвестиции, включващи строително-монтажни работи (СМР), контролът ще се прецизира, като се следи за изпълнението на инвестицията като цяло. Изразяването на становище следва да бъде по отношение на съответствието в количествено и качествено отношение.  5.1. Ще бъдат включени елементи за проверка в контролните процедури, както и изисквания в нормативната уредба, или в насоките, или друг документ, определящ условията за кандидатстване и условията за изпълнение на одобрените проекти за предотвратяване на изкуствено създадените условия  5.2. На база придобития опит от програмен период 2007-2013 ще се елиминират критериите за подбор, които водят до създаването на изкуствени условия.  6.1. Засилване на административния капацитет на местно и регионално ниво, с цел приемане на децентрализиран подход на прилагане на мярката;  6.2. Опитът от прилагане на мярка 112 „Създаване на стопанства на млади фермери“  и мярка 141 „Подпомагане на полупазарни стопанства в процес на преструктуриране“ показва, че децентрализирането им съкращава времето на обработка на документите и се рационализират процедурите за контрол, като се премахват дублиращите проверки, чрез което се намалява значително времето за обработка на заявленията. По отношение на подмярка 4.2.2. „Инвестиции в преработка/маркетинг на селскостопански продукти по Тематичната подпрограма за развитие на малки стопанства“ ще се предвиди система за извършване на анализ за готовността за прилагане на подмярката децентрализирано;  6.3. При децентрализиране на подмярката ще се предвидят контролни проверки от методически отговорните органи по отношение на правилното й прилагане |

*Обща оценка на мярката*

|  |
| --- |
| РА разполага с изграден административен капацитет от предходния планов период за извършване на проверки за допустимост на ниво операции, бенефициенти и разходи. Проверките ще включват системни административни проверки на всички заявления за помощ и ще се допълват от проверки на място на база анализ на риска.  Предвид описаните мерки за минимизиране на риска, РА счита, че с въвеждането на предвидените действия за смекчаване, ще бъде постигната повишена проверимост и контрол на заложените изисквания в под-мярката. По време на изпълнение на Програмата ще се извършва текуща оценка на проверимостта и възможността за контрол, като при необходимост, мерките ще се коригират своевременно в зависимост от нуждите.  В периода 2007-2013 г. не е прилагана еквивалентна мярка и не са налични установени конкретни рискове от външни проверяващи органи. Идентифицираните общи слабости по други мерки от ПРСР 2007-2014 ще бъдат взети предвид при изграждане на системите за контрол.  Допълнително ще се изгради механизъм за отваряне на приеми на проекти въз основа на предполагаемия интерес и възможностите на компетентните органи за обработката им в поставените нормативни срокове. |

Методология за изчисляване на размера или процента на подпомагане, когато е уместно

|  |
| --- |
| Неприложимо |

Специфична информация за операцията

Определяне на инвестициите в непроизводствени дейности

|  |
| --- |
| N/A |

Определяне на колективните инвестиции

|  |
| --- |
|  |

Определяне на интегрираните проекти

|  |
| --- |
| Проекти изпълнявани от един кандидат и съчетаващи най – малко две дейности или операции, попадащи в обхвата на две различни мерки/под мерки включени в Програмата, едната от който е в обхвата на чл.17 на Регламент (ЕС) № 1305/2013. Проектите следва да допринасят и показват по – добри финансови резултати от дейността на кандидата в резултат на едновременното изпълнение на съответните дейности или операции. |

Определяне и посочване на допустимите райони по „Натура 2000“ и други допустими обекти с висока природна стойност

|  |
| --- |
|  |

Описание на насочеността на подкрепата към стопанствата в съответствие със SWOT анализа, извършен във връзка с приоритета, посочен в член 5, параграф 2 от Регламент (ЕС) № 1305/2013

|  |
| --- |
| Приоритет ще се дава на проекти, които:   * насърчават заетостта чрез разкриването на работни места и запазване на съществуващите работни места; * инвестицията се извършва в по-слабо развити райони на територията на Република България (Северозападен район); * се въвеждат нови процеси и технологии, целящи опазването на околната среда; * насърчават се ефективни технологии за намаляване на емисиите, по-специално на прахови частици при обработката на биомаса. |

Списък с новите изисквания, наложени от законодателството на Съюза, за спазването на които може да бъде предоставено подпомагане по силата на член 17, параграф 6 от Регламент (ЕС) № 1305/2013

|  |
| --- |
| Минимални стандарти за защита и хуманно отношение към животните и намаляване до минимум на страданията им по време на клане съгласно Регламент /ЕО/№ 853/2004 /чл.10, §3, Приложение III, ГЛАВА II и Директива 93/119/ЕС/22.12.1993 за защита на животните при клане и Наредба № 4 от 15 юли 2014 г. за специфичните изисквания към производството на суровини и храни от животински произход в кланични пунктове, тяхното транспортиране и пускане на пазара. |

По целесъобразност, минимални стандарти за енергийна ефективност, посочени в член 13, буква в) от Делегиран регламент (ЕС) № 807/2014

|  |
| --- |
| N/A |

По целесъобразност, определяне на праговете, посочени в член 13, буква д) от Делегиран регламент (ЕС) № 807/2014

|  |
| --- |
| N/A |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**Подмярка 6.4.1 „Инвестиции в подкрепа на неземеделски дейности“**

Подмярка:

|  |
| --- |
| * 6.4 — подкрепа за инвестиции в установяването и развитието на неселскостопански дейности |

Описание на вида операция

|  |
| --- |
| Подпомагането на инвестициите в неземеделски дейности е от съществено значение за развитието на конкурентоспособността на селските райони.  Насърчаването на инвестиционните дейности ще подпомогне създаването на заетост и ще ускори диверсификацията на неземеделските дейности.  Подмярката ще подпомогне развитието на технологиите в областта на „зелената икономика“, включително на енергия от ВЕИ за собствено потребление*.*  Чрез финансовата подкрепа ще се подпомогне усвояването на потенциала за развитие на туризъм, съчетаващ природни и културни ценности.  Подмярката ще допринася към приоритетни области 6А и 5В.  Подпомагането по подмярката ще се осъществява и чрез финансов инструмент, включващ финансиране чрез заем с поделяне на риска с две възможности:   * Кредити за съфинансиране на проекти за неземеделски инвестиции в селските райони; * Самостоятелни заеми (без съфинансиране от безвъзмездните средства) отпускани съгласно целите на под мярката.   Отпусканите кредити за съфинансиране на проекти ще подпомогнат реализирането на одобрени проекти по подмярката, като също така ще увеличат и интереса към нея с оглед възможностите за финансиране. Самостоятелните заеми са алтернатива на помощта под формата на безвъзмездни средства, като стимулират инвестиции, допринасящи за целите на подмярката, в следствие на достъпно финансиране от избраните финансови посредници.  Финансовият инструмент по ПРСР 2014-2020 г. ще допринася за адресиране на неоптималните инвестиционни ситуации и пазарни дефекти и се стреми да адресира някои от специфичните предизвикателства в селскостопанския сектор, предимно свързани с достъпа до финансиране, високите лихвени нива и относително ограничената склонност на търговските банки да поемат риск при инвестиции в сектора. |

Вид подкрепа

Вид подкрепа: Безвъзмездни средства

|  |
| --- |
| Предоставя се подпомагане за инвестиции в неземеделски дейности, които са насочени към:   * Развитие на туризъм (изграждане и обновяване на туристически обекти и развитие на туристически услуги); * Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали); * Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.; * Производство на енергия от възобновяеми енергийни източници за собствено потребление; * Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности.   В рамките на подмярката не се финансират дейности, които водят до осъществяване на селскостопанска дейност или резултата от дейността е продукт, включен в Приложение I на Договора за функциониране на Европейския съюз.  Не се предоставя финансова помощ за хазарт, финансови услуги, голф, сектори и дейности, определени за недопустими в Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis, производство на енергия от възобновяеми енергийни източници за продажба.  Не се предоставя финансова помощ за изграждане и обновяване на туристически обекти и развитие на туристически услуги в курортни комплекси и населени места по черноморското крайбрежие и в планинските курорти с развит масов туризъм. Населените места с развит масов туризъм и курортните комплекси са посочени в Приложение № 16.  Подкрепа може да бъде предоставена и под формата на кредити за съфинансиране на проекти за неземеделски инвестиции в селските райони по подмярката или под формата на самостоятелни заеми (т.е. без съфинансиране от безвъзмездните средства) отпускани съгласно целите на подмярката. |

Връзка с друго законодателство

|  |
| --- |
| Делегиран регламент (ЕС) № 807/2014 на Комисията от 11 март 2014 година за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби.  За да се избегне припокриването между ОПИК и ПРСР, подкрепата за инвестиции в неземеделски дейности за действащи микропредприятия и земеделски стопани в селските райони ще се предоставя само в рамките на ПРСР. Микропредприятията, включително стартиращите иновативни фирми, ще са допустими за подкрепа по ОПИК само за проекти/дейности, осъществявани извън селските райони. |

Бенефициери

|  |
| --- |
| Земеделски стопани или микропредприятия, регистрирани като еднолични търговци или юридически лица по Търговския закон, Закона за кооперациите или Закона за вероизповеданията, както и физически лица, регистрирани по Закона за занаятите.  Бенефициентите трябва да имат седалище/клон или съответно постоянен адрес за физическите лица на територията на селски район.  При определянето на едно предприятие за микропредприятие се следва дефиницията на Препоръка 2003/361/ЕО на Комисията  Финансовият инструмент ще предоставя подкрепа на микро, малки и средни предприятия за проекти, които са устойчиви и финансово жизнеспособни и отговарят на следните минимални условия:  1. Проектът следва да включва неземеделски инвестиции в селските райони, подкрепени в комбинация на заем за съфинансиране от финансовия инструмент и безвъзмездна финансова помощ от подмярката  или  2. Проектът следва да бъде без съфинансиране с безвъзмездни средства, но да отговаря на целите на подмярката |

Допустими разходи

|  |
| --- |
| Финансова помощ за материални и нематериални инвестиции, за създаване и развитие на неземеделски дейности в селските райони, включващи:  а) Изграждане, придобиване или подобренията на недвижимо имущество;  б) Закупуване, включително чрез лизинг на нови машини и оборудване до пазарната стойност на активите;  в) Общи разходи, свързани с разходите за буква „а“ и „б“, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;  г) Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.  Разходите по т.“в“ не могат да надхвърлят 12 % от сумата на разходите по т. „а“, „б“ и „г“.  Не са допустими за подпомагане текущи разходи.  Разходите са допустими само ако са извършени след подаване на заявлението за подпомагане, с изключение на общите разходи.  Допустими са авансови плащания в размер до 50% от одобрената финансова помощ.  Подкрепа може да бъде предоставена под формата на кредити за съфинансиране на проекти за неземеделски инвестиции в селските райони по подмярката или под формата на самостоятелни заеми (без съфинансиране от безвъзмездните средства) отпускани съгласно целите на подмярката. |

Условия за допустимост

|  |
| --- |
| Проектите и кандидатите трябва да отговарят на следните условия:   * Инвестицията да се осъществява в селски район; * Инвестицията да няма отрицателно влияние върху околната среда; * Кандидатът да представи разработен бизнес план, който да показва икономическа жизнеспособност на инвестицията за срок от 5 години/ 10 години при строително-монтажни работи; * Стопанството на кандидати, земеделски стопани, трябва да има стандартен производствен обем над 8 000 евро; * Инвестициите в производство на електроенергия от биомаса не се подпомагат, ако те не произвеждат 10% топлинна енергия от общо произведената енергия. * При производство на биоенергия (включително биогорива) суровините от  зърнени и други богати на скорбяла култури, захарни култури, маслодайни култури, както и суровини, които могат да се използват за фуражи се ограничават до 20%.   Ограниченията от 20% не се прилагат за отпадъчни продукти от тези култури, които не се използват за фуражи.  Не се предоставя финансова помощ за изграждане и обновяване на туристически обекти и развитие на туристически услуги в курортни комплекси и населени места по черноморското крайбрежие и в планински курорти с развит масов туризъм. Населените места с развит масов туризъм и курортните комплекси са посочени в Приложение № 16.  Подпомагат се проекти за обновяване или изграждане на места за настаняване с до 20 помещения за настаняване.  Проекти, с включени инвестиции за производство енергия от ВЕИ се подпомагат, ако не надхвърлят необходимото количество енергия за покриване на потребностите на предприятието.  Проекти за производство на биогорива и течните горива от биомаса се подпомагат при условие, че отговарят на критериите за устойчивост, определени в чл. 37-40 от Закона за енергията от възобновяеми източници (например: не са отглеждани върху терени с голямо значение за биоразнообразието, с високи въглеродни запаси, не са добити от суров материал, отглеждан на земя, която е била торфище, водят като резултат при потреблението на произведените от тях биогорива и течни горива от биомаса до намаляване на емисиите на парникови газове, са отглеждани в съответствие с чл. 38 Закона за енергията от възобновяеми източници).  С цел по-ефективно прилагане на програмата Управляващият орган, след консултации с Комитета по наблюдение, ще може да ограничава вида на допустимите дейности за определени приеми (целеви приеми). |

Принципи при определяне на критериите за подбор

|  |
| --- |
| Критериите за подбор целят да гарантират насочване на помощ съобразно установените потребности и заложените цели:   * Проекти, включващи инвестиции за развитие на „зелена икономика“,  в т. ч. и за технологии водещи до намаляване на емисиите съгласно Регламент за прилагане на директива 2009/125/ЕС; * Проекти, включващи иновации; * Проекти за развитие на селски, еко и културен туризъм и др. алтернативни форми на туризъм;     Критериите се ще основават на анализа и на практиката от прилагане на Програмата за развитие на селските райони (2007-2013) и ще осигурят съответствие и допълняемост с други стратегически документи и по-специално Националната стратегия за насърчаване на малките и средните предприятия:   * Проекти, подадени от кандидати, притежаващи опит или образование в сектора, за който кандидатстват; * Кандидати, осъществявали дейност най-малко 3 години преди датата на кандидатстване; * Кандидати, одобрени по подмярка „Стартова помощ за неземеделски дейности“; * Проекти на тютюнопроизводители; * Проекти в секторите, посочени в т. „Мерки по създаване на нови предприятия и стимулиране на предприемачеството“ от Националната стратегия за насърчаване на малките и средните предприятия (например: компютри, оптика и електроника; автомобили и други превозни средства; метални изделия; печатарска промишленост; информационни технологии); * Подпомагането ще се фокусира върху най-бедните райони (Северозападен и/или Северен централен район).   Чрез критериите се цели и подпомагане на проекти с по-висока добавена стойност и създаващи нови работни места:   * Проекти за производствени дейности; * Проекти, създаващи работни места.   Предвижда се да бъдат избрани проекти, които в максимална степен да допринесат за постигане на целите на програмата.  При избора на проекти ще се цели постигане на максимална ефективност.  Ще се финансират дейности, които при оценката получават минимален брой точки  Комитетът за наблюдение на програмата ще одобри критериите за подбор, точките за всеки критерии, както и минималния брой точки, над които дейността ще бъде одобрена за финансиране. |

(Приложими) суми и проценти на предоставяната подкрепа

|  |
| --- |
| Финансовата помощ не може да надвишава 50% от общите допустими разходи и при спазване на правилата за „минимална помощ“ при спазване на условията на Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.  По отношение на финансовия инструмент са определени следните максимални нива на подпомагане:   * при кредити за съфинансиране на проекти по подмярката финансовата помощ със средства от програмата няма да надвишава 50% от размера на кредита * при самостоятелни заеми (без съфинансиране от безвъзмездните средства), отпускани съгласно целите на подмярката, финансовата помощ със средства от Програмата няма да надвишава 70% от размера на кредита   Минимална стойност на допустимите разходи – 10 000 евро.  Максимална стойност на допустимите разходите по проекта – 600 000 евро.  В случай на интегриран проект, разходите за неземеделската дейност не следва да надвишават посочените максимални стойности.  Максимален размер на кредита, който ще се финансира чрез финансовия инструмент е до 2 млн. лв. за инвестиционни кредити. Допустими за финансиране са оборотни средства до 30% от общата инвестиция към съответния краен получател. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| 1. Съществува риск от одобряване на разходи над пазарната стойност;  2. Съществува риск за неизпълнение на проектите в резултат на ограничен достъп на бенефициентите до финансиране;  3. Потенциалните бенефициенти не разполагат с достатъчно знания или с необходимата техника, за да се възползват от възможностите за електронни услуги, включително и електронно подаване на заявления;  4. Съществува риск от двойно финансиране на активи (дейности), които могат да бъдат подпомогнати по други мерки от ПРСР или с други публични средства;  5. Съществува риск от неподходящ избор на бенефициенти и дейности във връзка със  сложни и неясни условия за допустимост;  6. Съществува риск от санкции към бенефициентите, поради неразбиране на договорните задължения и ангажименти, което от своя страна води до по-високо ниво на грешка;  7. Съществува риск от изкуствено създадени условия за получаване на приоритет, както и неправилно насочване на помощта във връзка с неясни критерии за подбор;  8. Съществува риск от промяна на условията, за които кандидатът е получил приоритет;  9. Съществува риск от неправилно определяне размера на помощта при спазване на изискванията на минималните помощи (de minimis). |

*Действия за смекчаване на последиците*

|  |
| --- |
| 1.1. Обосноваността на разходите ще се преценява на база на разписаните критерии за лимитиране на разходи до пазарната им стойност, чрез сравняване на три оферти и използване на база данни, съдържаща референтни цени;  1.2.      При използване на механизма за оценка на предложените разходи, посредством сравняване на три оферти, ще се запази утвърдената добра практика за извършване на насрещна проверка на предоставените конкурентни оферти. Базата данни, съдържаща референтни цени, ще се обновява своевременно, в съответствие с получените актуални ценови листи или направените проучвания;  1.3.      С цел адекватно управление на установените рискове, за програмен период 2014-2020 не се предвижда използването на метод „оценяваща комисия“, като възможност за определяне разумността на предложените разходи;  2.1. Улесняване на достъпа до финансиране, чрез сключване на споразумения с търговските банки за предоставяне на финансов ресурс на одобрените кандидати;  2.2. Прецизиране на изискванията за обезпечаване на авансовите плащания по отношение на еквивалентна банкова гаранция;  2.3. Анализиране на възможността за включването и ефективното използване на финансовия инженеринг;  3.1. Осигуряване на допълнителни средства от мярка Техническа помощ за техническото осигуряване и обучението за всички заинтересовани бенефициенти, които не разполагат с необходимите знания и/или оборудване, за да се възползват от предлаганите от администрацията електронни услуги, както и оказване на съдействие от страна на УО и РА;  4.1. Отделните операции и бенефициенти, допустими по мерките от ПРСР са разграничени;  4.2. Осигуряване на връзка с ИСУН 2020, с цел извършване на проверки за двойно финансиране с другите ЕСИ фондове;  5.1. Дефиниране в нормативната уредба или в насоките, или друг документ, определящ условията за кандидатстване и условията за изпълнение на одобрените проекти на изисквания и дефиниции, свързани с определяне на допустимостта, включително изискване на документи, даващи възможност за проверка и определяне на критериите за допустимост;  5.2. Подобряване на контролните системи, въвеждане на методологии за оценка и образци на документи, доказващи икономическа обоснованост;  5.3. Въвеждане на указания и контролни процедури за начините за проверка на свързаност при определяне вида на предприятието, съгласно Препоръка 2003/361/ЕО на Комисията;  5.4. При извършване на проверките за вида на предприятието, ще бъдат въведени допълнителни работни документи, осигуряващи проследимост на извършваните проверки при спазване на изискването за одитна пътека;  6.1.  Осигуряване на достатъчна информация, съвети и обучения на бенефициентите, за да се гарантира повишаване на разбирането и приемането на техните задължения и ангажименти;  6.2. При инвестиции, включващи строително-монтажни работи (СМР), контролът ще се прецизира, като се следи за изпълнението на инвестицията като цяло. Изразяването на становище следва да бъде по отношение на съответствието в количествено и качествено отношение;  6.3. На електронната страница на Програмата ще се публикуват подробни указания относно начина на промяна по договорите;  7.1. Дефиниране от Комитета за наблюдение на ясни, проверими и котролируеми критерии за подбор в съответствие с нуждите на програмата, гарантиращи правилното насочване на инвестициите;  7.2. Изискване на документи в нормативната уредба или в насоките, или друг документ, определящ условията за кандидатстване и условията за изпълнение на одобрените проекти, даващи възможност за проверка и определяне на съответствието с определените приоритети;  7.3. Контролните процедури включват елементи за проверка за наличие на изкуствено създадени условия;  7.4. Разработване и одобряване от Комитета за наблюдение на програмата на методика за оценка на критериите за подбор, която ще съдържа точни указания за прилагане на всеки критерии и определяне на точките при комбиниране в едно заявление на няколко дейности.  8.1. В нормативната уредба или в насоките, или друг документ, определящ условията за кандидатстване и условията за изпълнение на одобрените проекти, както и в договорите за предоставяне на безвъзмездна финансова помощ ще бъдат регламентирани подробно задълженията на бенефициентите по отношение на спазването на условията, за които те са получили приоритет;  8.2. Контролните процедури ще включват проверки за спазването на условията, за които бенефициента е получил приоритет;  9.1. Въвеждане на указания за начините за проверка на свързаност при определяне размера на помощта в съответствие с изискванията на минималните помощи (de minimis);  9.2. Внедряване на система за проверка и въвеждане на данни в публичния регистър на минималните помощи, администриран от Министерство на финансите. |

*Обща оценка на мярката*

|  |
| --- |
| Предвид описаните мерки за минимизиране на риска, УО и РА считат, че с въвеждането на предвидените действия за смекчаване, се постига разумна увереност по отношение проверимостта и контрола на заложените изисквания в под-мярката. По време на изпълнение на Програмата ще се извършва текуща оценка на проверимостта и възможността за контрол, като при необходимост, мерките ще се коригират своевременно в зависимост от нуждите. |

Методология за изчисляване на размера или процента на подпомагане, когато е уместно

|  |
| --- |
| *Не е приложимо* |

Специфична информация за операцията

Определение за малко стопанство, посочено в член 19, параграф 1, букви а) и б) от Регламент (ЕС) № 1305/2013

|  |
| --- |
| Не е приложимо |

Определяне на горни и долни прагове, както е посочено в член 19, параграф 4, трета алинея от Регламент (ЕС) № 1305/2013

|  |
| --- |
| Не е приложимо |

Специални условия за подпомагане на младите земеделски стопани, когато те не се установяват като едноличен ръководител на стопанството в съответствие с член 2, параграфи 1 и 2 от Делегиран регламент (ЕС) № 807/2014

|  |
| --- |
| Не е приложимо |

Информация за прилагането на гратисния период, посочен в член 2, параграф 3 от Делегиран регламент (ЕС) № 807/2014

|  |
| --- |
| Не е приложимо |

Обобщение на изискванията за бизнес плана

|  |
| --- |
| Бизнес планът трябва да съдържа най-малко следните елементи:  ·         Резюме на плана;  ·         Първоначално икономическо състояние на кандидата;  ·         Анализ на пазара, въздействие върху конкурентите;  ·         Етапи и цели за развитие на новите дейности на кандидата;  ·         Прогноза на нетните парични потоци;  ·         Подробно описание на дейностите и инвестициите, необходими за развитие на дейностите на кандидата, включително дейностите, свързани с устойчивото развитие и ефективно използване на ресурсите на околната среда, като например обучение и консултации.  Промени в бизнес плана се допускат, ако не водят до съществено изменение на дейността. |

Използване на възможността да се съчетаят различни мерки чрез бизнес плана, който дава достъп на на младите земеделски стопани до тези мерки

|  |
| --- |
| Допустимо е комбиниране на подпомагане по подмярка 6.1. 6.4 и мярка 4. При интегрирани проекти заявлението се проверява за съответствие с критериите за допустимост и подбор на двете подмерки. |

Дейности с цел разнообразяване на селското стопанство

|  |
| --- |
| В рамките на подмярката ще се финансират неземеделски дейности от всички сектори на икономиката с изключение на инвестиции за хазарт, финансови услуги, голф, сектори и дейности, определени за недопустими в Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis, производство на енергия от възобновяеми енергийни източници за продажба. |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**M19 — Подкрепа за местно развитие по LEADER (ВОМР — водено от общностите местно развитие) (член 35 от Регламент (ЕС) № 1303/2013)**

*Правно основание*

|  |
| --- |
| Членове 32-35 от Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета;   Членове 42-44 от Регламент (EC) № 1305/2013 на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета;   Раздел 3, т. 3.1. „Интегриран подход за териториално развитие“ от Споразумение за партньорство на Република България, очертаващо помощта от европейските структурни и инвестиционни фондове за периода 2014-2020 г. |

*Общо описание на мярката, включително нейната интервенционна логика и нейният принос за областите с поставен акцент и междусекторните цели*

|  |
| --- |
| Воденото от общностите местно развитие (ВОМР) се извършва чрез интегрирани и многосекторни стратегии за местно развитие, основани на характеристиките на конкретната територия и разработени въз основа на местните потребности и потенциал.    Основните приоритети на ВОМР са свързани с:  -Насърчаване на социалното приобщаване и намаляване на бедността (тематична цел 9 от Споразумението за партньорство);  -Интегриран подход към околната среда, чрез съхраняване и опазване на околната среда и насърчаване на ресурсната ефективност, вкл. дейности за превенция и управление на риска и за използване потенциала на културното наследство (тематични цели  5 и 6 от Споразумението за партньорство);  -Фокусиране върху иновациите чрез насърчаване на въвеждането им в практиката (тематична цел  1 от Споразумението за партньорство);  -Насърчаване на устойчивата и качествена заетост и подкрепа за мобилността на работната сила (тематична цел  8 от Споразумението за партньорство);  -Повишаване на конкурентоспособността на местните икономики и възможности за създаване на местен бизнес, включително чрез диверсификация, алтернативни дейности и устойчиво производство на аквакултури (тематична цел  3 от Споразумението за партньорство);  -Подобряване на качеството на образование и повишаване квалификацията на населението (тематична цел  10 от Споразумението за партньорство).  Мярката има потенциален принос за постигане и на тематични цели, свързани с иновациите, намаляване влиянието на промените в климата и опазването на защитените зони по Натура 2000, включени в Споразумението за партньорство.   Съгласно приоритетна област 6Б от Регламент (EC) № 1305/2013 основната цел на подхода е стимулиране на местното развитие в селските райони. С прилагането на подхода ВОМР УО на ПРСР цели и постигане на следните специфични цели, които могат да бъдат постигнати чрез финансиране от ЕЗФРСР:  -Развитие и стимулиране на предприемачество и устойчив бизнес;  -Развитие на динамична жизнена среда и подобряване качеството на живот чрез развитие на хоризонтални и междусекторни партньорства и взаимодействие за инициативи от общ интерес;  -Развитие на практики и модели за добро управление и участие на заинтересованите страни в развитието на територията, като основа за териториално развитие;  -Развитие на териториална идентичност, маркетинг и марки на база на специфичния териториален потенциал и продукти от местен характер.   Подходът се прилага на териториален принцип на ниво община или обединение на съседни общини и/или съседни населени места част от община/и. Всяка стратегия за воденото от общностите местно развитие обхваща територия с население между 10 000 и 150 000 жители.   ВОМР се прилага в рамките на селските райони, рибарските райони и на следните територии със специфични характеристики, определени в Националната концепция за пространствено развитие:  -           крайбрежните територии (Черноморски и Дунавски), включващи крайбрежни общини по Черноморието и река Дунав;  -           планинските територии, включващи общини и селища, чиито землища отговарят на един от 3-те критерия – надморска височина над 700 м., среден наклон над 20% или надморска височина над 500 м. и наклон над 15%;  -           граничните територии, включващи общини със сухоземна граница, повечето от които са и планински;  -           териториите в риск, включващи общини с критично намаляване на населението и икономическата активност. Територии в екологичен, демографски и икономически риск.  -           териториите за опазване на ландшафта, природните и културни ценности, включващи територии зони и обекти от Националната екологична мрежа, територии наситени с природни ценности, територии за превантивна защита.   Воденото от общностите местно развитие получава подкрепа от Европейския земеделски фонд за развитие на селските райони и може да получи подкрепа от Европейския фонд за регионално развитие, Европейския социален фонд и Европейския фонд за морско дело и рибарство. ВОМР, подкрепяно от съответните европейски структурни инвестиционни фондове, се осъществява по един или по няколко приоритета на съответната програма или програми в съответствие с правилата за тези фондове.   Подкрепата по Европейския земеделски фонд за развитие на селските райони по подмярка 19.2 „Прилагане на операции в рамките на стратегии за водено от общностите местно развитие“ се предоставя на територията на селските райони или на територия на прилагане на подхода ВОМР, когато тези операции допринасят за развитието на съответния селски район. Останалите подмерки на мярката се изпълняват на цялата територия на прилагане на подхода ВОМР. Градовете, подпомагани от ОПРР по линия на устойчивото градско развитие и попадащи в селски район ще бъдат допустими като част от територия на местна инициативна група (МИГ) за финансиране по линия на Европейския земеделски фонд за развитие на селските райони (местно развитие в рамките на ЛИДЕР).  ВОМР, получаващо допълнителна подкрепа от Европейския фонд за регионално развитие, Европейския социален фонд и Европейския фонд за морско дело и рибарство се прилага и на териториите със специфични характеристики и рибарските райони, в зависимост от допустимостта на територията за финансиране от съответния фонд.  За изпълнението на стратегиите за водено от общностите местно развитие, местните инициативни групи могат да прилагат мерки, избрани в ПРСР, мерки по Регламент (EC) № 1305/2013 и мерки, извън обхвата на мерките от Регламент (EC) № 1305/2013, но съответстващи на изискванията по него, както и операции, допустими съгласно ЕФРР, ЕСФ и ЕФМДР.  При избор на мерки, включени в Регламент (EC) № 1305/2013, които не са част от ПРСР, мерките от стратегията трябва да съответстват на приложимите условия на регламента.  Всички стратегии, проекти, дейности и инвестиции по мярката, трябва да са в съответствие с политиката на национално, регионално и местно ниво в областта на образованието, здравеопазването и социалните грижи. СМР следва да включва интегриран подход за подкрепа на засегнатите от бедност, дискриминация или социалното изключване групи от територията, в т. ч. роми. Инвестициите на местно ниво не трябва да противоречат на политиките по десегрегация и деинституционализация, в съответствие със Споразумението за партньорство на Република България.  При избор на мерки, извън обхвата на Регламент (EC) № 1305/2013, както и такива, отговарящи на правилата по европейските структурни и инвестиционни фондове, мерките трябва да допринасят за постигането на приоритетите на ПРСР, съответната оперативна програма, финансираща стратегията и на конкретната стратегията за водено от общностите местно развитие.  Подкрепата за Воденото от общностите местно развитие обхваща следните елементи, формулирани в чл. 35 от Регламент (ЕС) № 1303/2013:  ·      Помощ за подготвителни дейности за изграждане на капацитет, обучение и създаване на мрежи с цел изготвяне и прилагане на стратегия за водено от общностите местно развитие;  ·      Изпълнение на операции в рамките на стратегията за водено от общностите местно развитие;  ·      Подготовка и изпълнение на дейности за сътрудничество на местни инициативни групи;  ·      Текущи разходи, свързани с управлението при прилагането на стратегията за водено от общностите местно развитие, включващи оперативни разходи, разходи за персонал, разходи за обучение, разходи за връзки с обществеността, финансови разходи, както и такива, свързани с мониторинга и оценката на стратегията, съгласно задълженията на МИГ по чл. 34, параграф 3, буква ж) от Регламент (ЕС) № 1303/2013;  ·      Разходи за популяризиране на стратегията за водено от общностите местно развитие с цел да се улесни обмена за предоставяне на информация между заинтересованите страни, да се постигне публичност и да се съдейства на потенциалните бенефициенти при разработването на операции и подготовката на заявления.  Тези елементи са програмирани като подмерки, с изключение на текущите разходи и разходите за популяризиране, които са обединени в една подмярка.  Процентът на съфинансиране на мярката Водено от общностите местно развитие е определен в чл. 59, параграф 4 от Регламент (ЕС) № 1305/2013, като 90% е принос от ЕЗФРСР.  Приносът на съфинансиране на операции от останалите ЕСИФ е определен в съответните оперативни програми.  Подпомагането по мярката ще се осъществява и чрез финансов инструмент, включващ финансиране чрез заем с поделяне на риска под формата на кредити за съфинансиране на проекти за инвестиции, подпомагани по мярката.  Отпусканите кредити за съфинансиране на проекти ще подпомогнат реализирането на одобрени проекти по мярката, като също така ще увеличат и интереса към нея с оглед възможностите за финансиране. Самостоятелните заеми са алтернатива на помощта под формата на безвъзмездни средства, като стимулират инвестиции, допринасящи за целите на мярката, в следствие на достъпно финансиране от избраните финансови посредници.  Финансовият инструмент ще допринася за адресиране на неоптималните инвестиционни ситуации и пазарни дефекти и се стреми да адресира някои от специфичните предизвикателства в селскостопанския сектор, предимно свързани с достъпа до финансиране, високите лихвени нива и относително ограничената склонност на търговските банки да поемат риск при инвестиции в сектора. |

*Приложно поле, ниво на подпомагане, допустими за подпомагане бенефициери, и, когато е приложимо — методология за изчисляване на размера или процента на подпомагане, разбити по подмярка и/или вид операция, когато е необходимо. За всеки вид операция уточняване на допустимите разходи, условията за допустимост, приложими размери и ставки на помощите и принципи във връзка с определянето на критерии за подбор*

**Подмярка 19.2. Прилагане на операции в рамките на стратегии за водено от общностите местно развитие**

Подмярка:

|  |
| --- |
| * 19.2 — подпомагане за операции в рамките на стратегията за водено от общностите местно развитие |

Описание на вида операция

|  |
| --- |
| През програмния период 2007 – 2013 г. местните общности разпознаха в подхода ЛИДЕР реална възможност за социално приобщаване, намаляване на бедността и миграцията и развитие на териториите си като цяло. По време на проведените две процедури за избор на МИГ и финансиране на стратегии, бяха подадени общо 126 заявления от 97 МИГ на стойност, надвишаваща три пъти разполагаемия бюджет. В резултат на проведените приеми бяха одобрени 35 МИГ, обхващащи 57 общини от селските райони на страната с територия малко над 25 800 км2, 1 112 населени места и население над 800 хил. жители. Всички одобрени МИГ активно подпомагат процесите на оживяване на общностите, активиране на предприемачество в разнообразни дейности и форми на заетост, устойчиво използване на ресурсите и потенциала за развитие на територията. Създаден е капацитет и опит в оживяването на местните общности и прилагането на стратегии за местно развитие на териториите в селските райони. Интересът на бенефициентите към прилагането на подхода ЛИДЕР чувствително надхвърля възможностите на финансиране, като подадените към МИГ проекти са за 180% от разполагаемия бюджет.  Изпълнението на подхода ЛИДЕР през програмния период 2007 – 2013 г. се характеризира с прилагане на подмярка за подкрепа на подготвителни дейности на територията на 60% от общините в селските райони и прилагане на стратегии за местно развитие на територията на 25% от общините в селските райони.  Констатира се, че територията която беше подкрепена e чувствително по-малка в сравнение с интересите и нуждата от изграждане на капацитет през този подход. Част от причините за покриването на неголяма територия е и формирането на МИГ, в които участва територията на само една община.  Прилагането на подмярка 19.2 от ПРСР 2014 – 2020 г. цели разширяване на обхвата на териториите, които ще бъдат подпомогнати по подхода ВОМР, като бъдат подкрепени възможно най-голям брой местни инициативни групи. За постигането на тази цел УО на ПРСР предвижда по-голям бюджет за прилагане на дейностите по подхода и окуражава МИГ да се сформират от повече от една община. |

Вид подкрепа

Вид подкрепа: Безвъзмездни средства

|  |
| --- |
| Безвъзмездна финансова помощ за прилагане на операции в рамките на стратегии за водено от общностите местно развитие.  Подпомагането по мярката ще се осъществява и чрез финансов инструмент, включващ финансиране чрез заем с поделяне на риска под формата на кредити за съфинансиране на проекти за инвестиции, подпомагани по подмярката. Подкрепата може да бъде предоставена под формата на кредити за съфинансиране на проекти, подпомагани по подмярката, към стратегии за водено от общностите местно развитие. |

Връзка с друго законодателство

|  |
| --- |
| Неприложимо |

Бенефициери

|  |
| --- |
| Местни заинтересовани лица с проекти към стратегията за водено от общностите местно развитие, в т.ч. местни инициативни групи.  Финансовият инструмент ще предоставя подкрепа на микро, малки и средни предприятия за устойчиви и финансово жизнеспособни проекти към стратегии за местно развитие. Проектите следва да включват инвестиции, подкрепени в комбинация на заем за съфинансиране от финансовия инструмент и безвъзмездна финансова помощ от подмярката. |

Допустими разходи

|  |
| --- |
| * Инвестиционни разходи съгласно чл. 45 от Регламент (EC) № 1305/2013; * Други допустими разходи, свързани с изпълнението на операции съгласно разпоредбите на Регламент (EC) № 1305/2013 и приоритетите на стратегията за водено от общностите местно развитие; * Когато в СМР се предвижда финансиране на дейности по повече от един фонд, допустими са разходи, определени в съответната програма.   Подкрепа може да бъде предоставена под формата на кредити за съфинансиране на подпомагани по подмярката инвестиционни проекти към стратегии за местно развитие. |

Условия за допустимост

|  |
| --- |
| Бенефициентите по подмярката са с постоянен адрес или седалище на територията на МИГ, с изключение на бенефициентите общини от селските райони със седалище в областен град.  Подкрепата от Европейския земеделски фонд за развитие на селските райони се предоставя за територията на селския район на МИГ или за друга територия обхваната от МИГ, когато проектите допринасят за развитието на съответния селски район. Бенефициентите са с постоянен адрес или седалище на територията на МИГ, с изключение на бенефициентите общини от селските райони със седалище в областен град.   Проектите се изпълняват на територията на МИГ.  Операциите трябва да бъдат в съответствие с приоритетите, предвидени за ВОМР в Споразумението за партньорство и Регламент (EC) № 1305/2013 г., както и да допринасят за постигането на целите на СМР.  За изпълнението на стратегиите за водено от общностите местно развитие, местните инициативни групи могат да прилагат мерки, избрани в ПРСР, мерки по Регламент (EC) № 1305/2013 и мерки, извън обхвата на мерките от Регламент (EC) № 1305/2013, но съответстващи на условията по него, както и операции, допустими съгласно условията и изискванията по ЕФРР, ЕСФ и ЕФМДР.  При избор на мерки, включени в Регламент (EC) № 1305/2013 и избрани в ПРСР МИГ може да определи условия, различни от програмата, но отговарящи на изискванията на регламента.  При избор на мерки, извън обхвата на Регламент (EC) № 1305/2013, както и такива, отговарящи на правилата по европейските структурни и инвестиционни фондове, мерките трябва да допринасят за постигането на приоритетите на ПРСР и/или съответната оперативна програма, както и на стратегията за водено от общностите местно развитие.  В стратегиите за водено от общностите местно развитие няма да се включват мерки от ПРСР, предвиждащи фиксирани плащания и мерки, свързани със схеми за плащания на площ, в т. ч. мярка 6 „Развитие на стопанства и предприятия”, включваща подмерки 6.1 „Стартова помощ за млади земеделски производители”, 6.2 „Стартова помощ за неземеделски дейности” и 6.3 „Стартова помощ за развитие на малки стопанства“.  Местните инициативни групи не са допустими бенефициенти по мярка  7 „Основни услуги и обновяване на селата в селските райони“ от ПРСР на национално ниво, но мярката може да бъде включена в стратегиите за водено от общностите местно развитие и МИГ могат да са допустим бенефициент по нея.  Местните инициативни групи не са допустими бенефициенти по мярка  16 „Сътрудничество“ от ПРСР. |

Принципи при определяне на критериите за подбор

|  |
| --- |
| Принципите по отношение на определянето на критерии за подбор за проекти към стратегиите се определят от местните инициативни групи и се одобряват от УО по време на процедурата за избор на МИГ.  Изборът на проекти от МИГ следва да се основава на документирана оценка, която показва обоснованост и безпристрастност на решението по отношение на приложимите критерии за съответствие, което е взето при спазване на правила за липса на конфликт на интереси.  Изборът следва да е публичен – чрез публикуване на протоколите от заседанията за избор на проекти на сайта на МИГ, информация чрез местни медии и др.). |

(Приложими) суми и проценти на предоставяната подкрепа

|  |
| --- |
| До 100% в зависимост от конкретните дейности и мерките, по които се финансират проектите към стратегиите и приложимия режим на държавна помощ.  Местните инициативни групи имат възможност да предлагат различен от определения в ПРСР интензитет по мерките в тяхната стратегия. Интензитетът не може превишава определения в Регламент (EC) № 1305/2013 за съответната мярка.  За мерки от стратегията, които не са включени в ПРСР, но са част от Регламент (EC) № 1305/2013, интензитетът е в съответствие с определения за конкретната мярка в Регламента.   При определяне на по-голям интензитет, следва да се вземат предвид следните критерии: общ интерес, вид на бенефициента, обществен достъп до резултатите от операцията, иновативни характеристики на проекта на местно ниво и наличния бюджет.  За мерки от стратегията, които не са включени в ПРСР и не са част от Регламент (EC) № 1305/2013, интензитетът се определя в зависимост от бенефициента (публично или частно лице), вида на инвестициите по проекта (генериращ или негенериращ приходи) и ползата за местната общност.  По отношение на финансовия инструмент, при кредити за съфинансиране на подпомагани по подмярката проекти, към стратегии за местно развитие, финансовата помощ със средства от Програмата няма да надвишава 50% от размера на кредита.  За местните инициативни групи с население до 15 000 жители (включително) е предвиден максимален бюджет за изпълнение на проекти по стратегиите за местно развитие, финансирани по ЕЗФРСР, в размер до левовата равностойност на 1 000 000 евро (общо за стратегията вкл. с текущите разходи и разходи за популяризиране 1 333 333 евро), а за групи с по-голямо население – до левовата равностойност на 1 500 000 евро (общо за стратегията вкл. с текущите разходи и разходи за популяризиране 2 000 000 евро). Приносът на ЕФРР, ЕСФ и ЕФМДР към стратегиите за местно развитие е определен в нормативния акт за координацията на подхода ВОМР **и в насоки и/или друг документ, определящи условията за кандидатстване и условията за изпълнение на одобрените проекти**.  Максималната стойност на допустимите разходи и интензитета на помощта за проект, финансиран от фонд, различен от ЕЗФРСР е определена в съответната програма. Максималната стойност и интензитета на помощта за проект, финансиран по повече от един фонд (интегриран проект) е определен в нормативния акт за координация и прилагане на подхода ВОМР **и в насоки и/или друг документ, определящи условията за кандидатстване и условията за изпълнение на одобрените проекти**.  Максималната стойност на допустимите разходи и интензитета на помощта за проект, финансиран от фонд, различен от ЕЗФРСР е определена в съответната програма. Максималната стойност и интензитета на помощта за проект, финансиран по повече от един фонд (интегриран проект) е определен в нормативния акт за координация и прилагане на подхода ВОМР.   По време на изпълнение на СМР при преценка и след извършен анализ и оценка УО на ПРСР може да прехвърля средства от бюджета по ЕЗФРСР на една СМР в бюджета на друга.   Опростени разходи ще се прилагат, когато същите са предвидени за използване от съответните мерки по всички програми, включени във ВОМР.  Максимален размер на кредита, който ще се финансира чрез финансовия инструмент е до 2 млн. лв. за инвестиционни кредити. Допустими за финансиране са оборотни средства до 30% от общата инвестиция към съответния краен получател. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| Информацията е представена в т. 8.2.16.4 |

*Действия за смекчаване на последиците*

|  |
| --- |
| Информацията е представена в т. 8.2.16.4 |

*Обща оценка на мярката*

|  |
| --- |
| Информацията е представена в т. 8.2.16.4 |

Методология за изчисляване на размера или процента на подпомагане, когато е уместно

|  |
| --- |
| Неприложимо |

Специфична информация за операцията

Описание на задължителните елементи на воденото от общностите местно развитие (по-нататък ВОМР), от които е съставена мярката LEADER: подготвително подпомагане, изпълнение на операции по стратегията за ВОМР, подготовка и осъществяване на дейности по сътрудничество от страна на местната група за действие, текущи разходи и популяризиране на стратегията, както е посочено в член 35, параграф 1 от Регламент (ЕС) № 1303/2013

|  |
| --- |
| Информацията е представена в т. 8.2.16.6 |

Описание на употребата на стартовия пакет в рамките на LEADER, посочен в член 43 от Регламент (ЕС) № 1305/2013, като специфичен вид за подготвително подпомагане, ако е уместно

|  |
| --- |
| Информацията е представена в т. 8.2.16.6 |

Описание на системата за текущо подаване на заявления за проекти за сътрудничество в рамките на LEADER, посочена в член 44, параграф 3 от Регламент (ЕС) № 1305/2013

|  |
| --- |
| Неприложимо |

Процедурата и сроковете за избор на стратегии за местно развитие

|  |
| --- |
| Подробни под-критерии на изброените критерии за оценка са включени в нормативния акт за прилагане на подхода ВОМР **и в насоки и/или друг документ, определящи условията за кандидатстване и условията за изпълнение на одобрените проекти.**  Координация с други европейски структурни и инвестиционни фондове (наричани по-нататък „ЕСИ фондове“) по отношение на ВОМР, включително възможно решение, прилагано по отношение на използването на варианта на водещия фонд и евентуално цялостно взаимно допълване между ЕСИ фондовете за финансиране на подготвителното подпомагане  Координацията и изпълнението на ВОМР се регулират в специален нормативен акт **и в насоки и/или друг документ, определящи условията за кандидатстване и условията за изпълнение на одобрените проекти.** |

Обосновка за избора на географските райони, за изпълнение на стратегията за местно развитие, чието население попада извън границите, посочени в член 33, параграф 6 от Регламент (ЕС) № 1303/2013

|  |
| --- |
| Неприложимо |

Координация с други европейски структурни и инвестиционни фондове (наричани по-нататък „ЕСИ фондове“) по отношение на ВОМР, включително възможно решение, прилагано по отношение на използването на варианта на водещия фонд и евентуално цялостно взаимно допълване между ЕСИ фондовете за финансиране на подготвителното подпомагане

|  |
| --- |
| Информацията е представена в т. 8.2.16.6 |

Евентуална възможност за авансови плащания

|  |
| --- |
| Информацията е представена в т. 8.2.16.6 |

Определяне на задачите на управляващия орган, разплащателната агенция и МИГ в рамките на LEADER, по-специално по отношение на недискриминационна и прозрачна процедура за подбор и обективни критерии за подбор на операциите, посочени в член 34, параграф 3, буква б) от Регламент (ЕС) № 1303/2013

|  |
| --- |
| Информацията е представена в т. 8.2.16.6 |

Описание на предвидените механизми за координация и гарантираното взаимно допълване с дейностите, подпомагани в рамките на други мерки за развитие на селските райони, особено по отношение на: инвестиции в неселскостопански дейности и помощ за новосъздадени предприятия в съответствие с член 19 от Регламент (ЕС) № 1305/2013; инвестиции по член 20 от Регламент (ЕС) № 1305/2013; и сътрудничество по силата на член 35 от Регламент (ЕС) № 1305/2013, в частност за прилагане на стратегии за местно развитие посредством публично-частни партньорства

|  |
| --- |
| Информацията е представена в т. 8.2.16.6 |

**Приложение № 5**

|  |  |  |  |  |
| --- | --- | --- | --- | --- |
| **Проект на критерии за подбор на проекти по подмярка 4.3 „Подкрепа за инвестиции в инфраструктура - развитие, модернизация или адаптиране на земеделската и горска инфраструктура“** | | | | |
| **№** | **Приоритет** | **Критерии за подбор** | **Максимален брой точки** | **Точки** |
| 1 | Проектни предложения за инвестиции в хидромелиоративни съоръжения в незадоволително състояние и целящи повишаване на тяхната ефективност чрез постигане на по-високо ниво на показателя за потенциална относителна икономия на вода | 1.1. Проектни предложения с инвестиции, попадащи в обхвата на клон на Напоителни системи или в обхвата на речен басейн, за които е налице по-нисък настоящ КПД на напоителните системи. | 40 | Точките по критерия се изчисляват като максималният брой точки "20" се умножи по разликата между 1 и настоящият КПД на съответния клон на Напоителни системи или речен басейн, съгласно насоките за кандидатстване и резултатът се записва с точност до 0,001  В случай, че в насоките за кандидатстване не са посочени данни за КПД за конкретния клон на Напоителни системи, речен басейн или административна област съответствието с критерия за оценка се определя на база настоящ КПД посочен в приложения инженерен проект за хидромелиоративната инфраструктура обект на проектното предложение. Минимум - 0 т. / Максимум - 20 т. Пример: точки = 20\*(1-КПДНС) |
| 1.2 С инвестициите, включени в проектното предложение, се осигурява най-малко 25 % потенциална икономия на вода, съгласно настоящите технически параметри на съответния елемент на напоителната инфраструктура. | Точките по критерия се изчисляват за проектни предложения с инвестиции, осигуряващи най-малко 25 % потенциална икономия на вода (ПИВ), съгласно настоящите технически параметри на съответния елемент на напоителната инфраструктура, като към минималния брой точки "5" се добави резултатът от разделянето на горницата над 25% на 3,333 и резултатът се записва с точност до 0,001. За 75% ПИВ и повече, се присъждат 20 т. Минимум - 5 т. / Максимум - 20 т. Пример: точки = 5+(ПИВ-25)/3,333 |
| 2 | Проектни предложения за инвестиции в хидромелиоративни съоръжения, осигуряващи достъп до напояване до по-голям брой земеделски стопани или по-обширни поливни площи | 2.1 Проектното предложение е за инвестиции в хидромелиоративна инфраструктура, доставяща вода за напояване на най-малко 250 дка, ползващи се от услугата "доставка на вода за напояване" | 30 | Точките по критерия се изчисляват за проектни предложения с най-малко 250 дка, ползващи се от услугата "доставка на вода за напояване", като към минималния брой точки "2" се добави резултатът от разделянето на горницата над 250 дка на 343,750 и резултатът се записва с точност до 0,001. За 3 000 и повече декара, ползващи се от услугата "доставка на вода за напояване", се присъждат 10 т. Минимум - 2 т. / Максимум - 10 т. Пример: точки = 2+(площ-250)/343,750 |
| 2.2 Инвестициите в хидромелиоративна инфраструктура по проектното предложение водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на проектното предложение | Точките по критерия се изчисляват за проектни предложения, увеличаващи площите, с осигурена възможност за напояване, с най-малко 250 дка като към минималния брой точки "5" се добави резултатът от разделянето на горницата над 250 дка на 275 и резултатът се записва с точност до 0,001. За увеличение на площите с осигурена възможност за напояване с 3 000 или повече декара, се присъждат 15 т. Минимум - 5 т. / Максимум - 15 т. Пример: точки = 5+(площ-250)/275. |
| 2.3 Инвестициите по проектното предложение осигуряват достъп до напояване на по-голям брой земеделски стопани (ЗС) | Над 20 ползватели регистрирани ЗС - 5 точки Над 15 до 20 вкл. ползватели регистрирани ЗС - 4 точки; Над 10 до 15 вкл. ползватели регистрирани ЗС - 3 точки; Над 5 до 10 вкл. ползватели регистрирани ЗС - 2 точка; До 5 вкл. ползватели регистрирани ЗС - 1 точка; |
| 3 | Проектни предложения за инвестиции в хидромелиоративни съоръжения, доставящи вода за напояване на площи, заети с приоритетни земеделски култури | Не по-малко от 5 % от площта на напоителното поле, обхванато от инвестициите по проектното предложение, се използва за отглеждане на земеделски култури, определени в насоките за кандидатстване | 15 | Над 50% - 15 точки Над 25% до 50% вкл. - 10 точки От 5% до 25% вкл. - 5 точки |
| 4 | Проектни предложения за инвестиции в хидромелиоративни съоръжения, които осигуряват допълняемост с използването на съвременни и ефективни напоителни системи в земеделските стопанства | В над 5 % от площите, ползващи се от услугата "доставка на вода за напояване" от напоителното поле, обхванато от инвестицията по проектното предложение, в рамките на земеделските стопанства се използват системи за напояване, включително системи, подпомогнати по ПРСР | 5 | Над 20% - 5 точки Над 15% до 20% вкл. - 3 точки Над 10% до 15% вкл. - 2 точки Над 5% до 10% вкл. - 1 точка |
| 5 | Проектни предложения за инвестиции в хидромелиоративни съоръжения, насочени към внедряване на иновации, включително такива, свързани с опазване на компонентите на околната среда и повишаване на тяхната ефективност | Над 1 % от допустими инвестиционни разходи по проектното предложение са свързани с внедряване на иновации, включително такива, свързани с опазване на компонентите на околната среда и повишаване на тяхната ефективност | 10 | Над 5% - 10 точки Над 1% до 5 % вкл - 5 точки |
| Максимален брой точки | | | 100 |  |
| Подпомагат се проектни предложения, получили не по-малко от 15 точки по критериите за подбор | | |  |  |

**Приложение № 6**

**ИНДИКАТИВНА ГОДИШНА РАБОТНА ПРОГРАМА**

**ПРОГРАМА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014-2020 Г.**

**2020 ГОДИНА**

| **№по ред** | **Наименование на процедурата** | **Цели на предоставяната БФП по процедурата** | **Начин на провеждане на процедурата съгласно чл. 2 от ПМС № 162 от2016 г.** | **Извършване на предварителен подбор на концепции за проектни предложения** | **Общ размер на БФП по процедурата (в лв.)** | **Допустими кандидати** | **Примерни допустими дейности** | **Категории допустими разходи** | **Максимален% на съ-финансиране** | **Дата на обявяване на процедурата** | **Краен срок за подаване на проектни предложения** | **Представлява ли процедурата/част от нея:** | | **Размер на БФП за проект (в лв.)** | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **държавна помощ** | **минимална помощ** | **минимален** | **Максимален** |
| 1 | Подмярка 1.2. „Демонстрационни дейности и действия по осведомяване“ | Подпомагане на дейности по организирането и провеждането на демонстрационни дейности в областта на селското стопанство и горското стопанство. | Подбор на проектни предложения. | Не | До левовата равностойност на 15 000 000 евро | Бенефициенти по подмярката са организациите, които предоставят трансфер на знания чрез демонстрационни дейности. Организациите трябва да провеждат научно-изследователска дейност или образователна дейност в областта на селското или горското стопанство, или в областта на хранителните технологии. Организациите трябва да разполагат със собствени демонстрационни обекти от типа на учебно-опитни полета, изследователски опитни полета, учебни или изследователски лаборатории. | Дейности по организиране и провеждане на обучения, за демонстрационни дейнсоти. Подпомагането по подмярката включва и разходи за инвестиции, които могат да включват разходи за закупуване или вземане на лизинг на нови машини и оборудване до пазарната цена на актива.Необходимостта от инвестицията се обосновава съобразно условията на демонстрационния обект и темите на демонстрационните дейности | Бенефициентите по подмярката получават безвъзмездна помощ, която се отпуска под формата на стандартни разходи за извършването на различни демострационни дейности:  Разходи за инвестиции.  Допустимите разходи по отношение на инвестициите трябва да отговарят на изискванията на чл. 45 от Регламент (ЕС) №1305/2013. | 100% | Май  2020 г. | Юни  2020 г. | Не | Не | Непр. | Левовата равностойност на  100 000 евро |
| 2 | Подмярка 2.2 „Създаване на консултантски услуги“ | Дейностите по подмярката ще допринесат за удовлетворяване на идентифицираните в стратегията потребностите относно: повишаване квалификацията и управленските умения на земеделските производители; повишаване на тяхната осведоменост и подобряване на управлението на риска. Дейностите ще допринесат и за подобряване на капацитета на участниците в организацията за трансфера на знания и иновации и за облекчаване на достъпа на малките земеделски стопанства до съветнически услуги. | Директно предоставяне на конкретен бенефициент | Не | 6 000 000 евро | Национална служба за съвети в земеделието (НССЗ) | Подпомага се създаването в България на консултантски капацитет на общински ниво чрез разширяването на териториалния обхват на НССЗ и създаване на мобилни общински центрове (офиси)  за консултантски услуги към НССЗ – до 50 общински центъра с по 2-ма съветници, отделно по 1  регионален координатор за районите на планиране  и 2 координатори на централно ниво. | Разходи за дълготрайни материални и нематериални активи стриктно свързани с мобилните общинските центрове; оперативни разходисвързани със създаването и функционирането на мобилните общинските центрове; разходи за служителите – съветници и координатори; разходи за обучение на служителите- служителите – съветници и координатори; разходи за информационни материали и за информационни мероприятия свързани с дейността на центровете. | 80-100% | Май  2020 г. | Юни  2020 г. | Не | Не | Непр. | Максималния размер на допустимите разходи ще се определя от Управляващият орган на ПРСР за всяка една година на подпомагане на база на изпратени предварителни разчети от страна на НССЗ. |
| 3. | Подмярка 4.1„Инвестиции в земеделски стопанства“ | Модернизиране на физическите активи на змеделски стопанства | Целеви прием за земеделски стопани в сектор „Животновъдство“ | Не | Разполагаемият бюджет ще бъде определен въз основа на шесто предложение за изменение на ПРСР 2014-2020 г., включващо преразпределяне на финансови средства между отдлените мерки | Земеделски стопани от сектор „Животновъдство“ | Подпомагат проекти, които водят до подобряване на цялостната дейност на земеделското стопанство (сектор Животновъдство) | Строителство или обновяване на сгради и на друга недвижима собственост, използвана за земеделското производство; закупуване, включително чрез финансов лизинг, и/или инсталиране на нови машини, съоръжения и оборудване; закупуване на земя и сгради, необходими за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за земеделските производствени дейности; закупуване, включително чрез финансов лизинг, на специализирани земеделски транспортни средства ; разходи за достигане на съответствие с международно признати стандарти; разходи за софтуер; общи разходи, свързани с проекта; | 60% | Март  2020 г. | Април  2020 г. | Не | Не | Левовавата равностойност на 15 000 евро | До левовавата равностойност на 500 000 евро |
| 4. | Подмярка 4.1.2. "Инвестиции в земеделски стопанства по Тематична подпрограма за развитие на малки стопанства" | Модернизиране на физическите активи на малките земеделски стопанства | Подбор на проектни предложения. | Не | До левовата равностойност на  5 000 000  евро | Земеделски стопани, които имат икономически размер на стопанството от  6 000 до 7 999 евро измерен в стандартен производствен обем | Материални и нематериални дълготрайни инвестиции, които водят до подобряване на икономическата устойчивост и резултати на стопанството. | Изграждане, придобиване и подобряване на недвижимо имущество; Закупуване на нови машини, съоръжения и оборудване;  Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги. | 60-80% | Април 2020 г. | Май  2020 г. | Не | Не | Левовата равностойност на  1 250 евро | Левовата равностойност на  25 000  Евро |
| 5. | Подмярка 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития“ | Възстановяване на производствения потенциал, нарушен от остро заразни заболявания по свинете, дребните преживни животни /овце и кози/ и птиците. | Подбор на проектни предложения | Не | До левовата равностойност на 8 000 000 евро | Земеделски стопани,регистрирани преди  1 януари 2018 г.  и извършващи животновъдна дейност преди тази дата, които сазасегнато от силно заразна болест и това е довело до унищожаване на най-малко 30% от земеделският потенциал на стопанството. | Инвестиции за възстановяване на производствения потенциал чрез закупуване на животни за разплод, както и за репопулация на засегнатите стопанства | Разходи за закупуване на животни, предназначени за възстановяване на популацията в стопанството /репопулация/;  Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги.  Общите разходи не могат да надхвърлят 12 % от общия размер на допустимите инвестиции по проекта. | 100% | Май  2020 г. | Юни  2020 г. | Не | Не | Непр. | Левовата равностойност на 1 000 000 евро |
| 6. | Подмярка 6.3 „Стартова помощ за развитието на малки стопанства“ (ТПП) | Икономическо развитие и укрепване на малките земеделски стопанства в устойчиви и жизнеспособни единици | Подбор на проектни предложения | Не | До левовата равностойност на  6 000 000 евро | Земеделски стопанства – физически лица,еднолични търговци, ЕООД, отглеждащи свине, овце, кози и птици | Дейности за развитие на малки земеделски стопанства /сектор Животновъдство/ | Разходи за развитие на малки земеделски стопанства, посочени в бизнес план | Непр. | Януари 2020 г. | Март  2020 г. | Не | Не | Непр. | Левовата равностойност на 15 000 евро |
| 7. | Подмярка 6.4.2 „Инвестиции в подкрепа на неземеделски дейности по Тематичната подпрограма за развитие на малки стопанства | Разширяване дейностите на земеделските стопанства с неземеделски такива за повишаване на тяхната устойчивост и подпомогне процеса на преструктурирането им. | Подбор на проектни предложения | Не | До левовата равностойност на  5 257 548 евро | Земеделски стопани, които имат икономически размер на стопанството от  2 000 до 7 999 евро измерен в стандартен производствен обем | - Развитие на селски туризъм (изграждане и обновяване на туристически обекти и развитие на туристически услуги);  - Местно занаятчийство (включително предоставяне на услуги, свързани с участието на посетители в занаятчийски дейности);  - Преработка и маркетинг на земеделски продукти, при които крайният продукт не е включен в Анекс І (независимо от вложените продукти и материали) и които не се подпомагат по подмярка 4.2.2 ;  - Производство и/или преработка на неземеделски стоки и материали;  - Предоставяне на услуги за всички икономически сектори и населението, (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.);  - развитието на технологиите в областта на „зелената икономика“, включително на енергия от ВЕИ за собствено потребление. | - Изграждане, придобиване и подобряване на недвижимо имущество, включително чрез лизинг;  - Закупуване на нови машини, съоръжения и оборудване, включително компютърен софтуер до пазарната стойност на активите, включително чрез лизинг;  - Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, в размер до 12% от сумата на разходите.  - Закупуване на ноу-хау, патенти права и лицензи, търговски марки и процеси необходими за изготвяне и изпълнение на проекта. | 85% | Март  2020 г. | Април  2020 г. | Не | Да | Левовата равностойност на 5 000 евро | Левовата равностойност на 70 000 евро |
| 8. | Подмярка 7.3 „Широколентова инфраструктура, включително нейното създаване, подобрение и разширение” | Създаване на широколентова инфраструктура за достъп от следващо поколение и осигуряване на активно оборудване за свързаност към облак на електронно управление в бели и сиви зони | Подбор на проектни предложения | Не | До левовата равностойност на 30 000 000 евро | Държавна агенция "Електронно управление" | Инвестиции за създаване на широколентова инфраструктура | Изграждане на пасивна широколентова инфраструктура за достъп от ново поколение (напр. строителни дейности като канали, както и оптични кабели, стълбове, помещения);  Закупуване и инсталиране на агрегиращо активно оборудване (напр. предаватели, рутери и комутатори, сървъри за контрол и управление);  Нематериални инвестиции: придобиване или развитие на компютърен софтуер и придобиване на патенти, лицензи, авторски права, търговски марки;  Общи разходи, свързани с изброените по-горе, например такси, хонорари на архитекти, инженери и консултанти, хонорари, свързани с консултации относно екологичната и икономическата устойчивост | В съответствие с Насоки на ЕС относно прилагането на правилата за държавна помощ във връзка с разполагане на високоскоростни широколентови мрежи (2013/C 25/01) и Регламент (ЕС) № 651/2014 на Комисията от 17 юни 2014 годиназа обявяване на някои категории помощи за съвместими с вътрешния пазар в приложение начленове 107 и 108 от Договора | Февруари 2020 г. | Май 2020 г. | Подлежи да бъде уточнено | Подлежи да бъде уточнено | Непр. | Непр. |
| 9. | Подмярка 8.1. „Залесяване и поддръжка“ | Подпомагане за залесяване и създаване на горски масиви чрез почвоподготовка, закупуване на зелесителен материал, ограждане на зелесените територии и др. | Подбор на проектни предложения. | Не | До левовата равностойност на 8 560 000 евро | • Физически и юридически лица и местни поделения на вероизповеданията, собственици на земеделски и неземеделски земи;  • Общини, собственици/стопанисващи земеделски и неземеделски земи;  • Юридически лица - частноправни субекти, стопанисващи земеделски и неземеделски земи, в т.ч. и Държавни предприятия по чл. 163 от Закона за горите, управляващи земеделски и неземеделски земи. | Почвоподготовка и залесяване на горски територии.  Дейности по отглеждане и превенция срещу дивеч, пасящи животни, вредители и болести, за да се осигурят дългосрочни резултати и да се избегне проваляне на залесяването и др. | Почвоподготовка;  Закупуване на залесителен материал;  Транспорт и временно съхранение на залесителния материал;  Разходи за труд при залесяване;  Третиране на фиданките  Ограждане на залесената територия;  Попълване  Годишна премия за хектар;  Превантивни действия срещу дивеч, пасящи животни, вредители и болести;  Разходи за закупуване на земя, когато са пряко свързани с изпълнението на проекта и ненадхвърлят 10 % от общите допустими разходи по проект.  Общи разходи, свързани с подготовка и изпълнение на проектното предложение. | До 100% | Април  2020 г. | Юни  2020 г. | Да | Не | Левовата равностойност на 2 500 евро | Левовата равностойност на  300 000  евро |
| 10. | Подмярка 19.1 „Помощ за подготвителни дейности“ | Подпомагане за малки пилотни проекти на МИГ, преминали оценка за административно съответствие и допустимост по реда на Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ от ПРСР 2014 – 2020 г., но нямат одобрена за финансиране стратегия за ВОМР през програмния период 2014 – 2020 г. | Подбор на проектни предложения | Не | До левовата равностойност на  647 544 евро | МИГ, преминали оценка за административно съответствие и допустимост по реда на Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ от ПРСР 2014 – 2020 г., но нямат одобрена за финансиране стратегия за ВОМР през програмния период 2014 – 2020 г. | 1. дейности и събития, свързани с популяризиране на местната идентичност;  2. материални и нематериални активи в интерес на местната общност;  3. въвеждане на иновативни за местната общност дейности. | Разходи за:  1. дейности и събития, свързани с популяризиране на местната идентичност, в това число за популяризиране на местни традиции, културно и историческо наследство, традиционни местни продукти и други;  2. материални и нематериални активи в интерес на местната общност;  3. въвеждане на иновативни за местната общност дейности. | До 100% | Април 2020 г. | Юни  2020 г. | Не | Не | Непр. | 15 000 евро |
| 11. | Подмярка 19.3 „Подготовка и изпълнение на дейности за сътрудничество на местни инициативни групи“ | Подпомагане на проекти за подготвителни дейности и на проекти за съвместни дейности, насочени към разработване и въвеждане в практиката на продукти, услуги, иновации и др. в селските райони, комбинирайки разнообразните възможности на селските райони и развитие на селски райони с добавена стойност;  създаване на европейска идентичност в допълнение към местната, регионалната и националната идентичност. | Подбор на проектни предложения | Не | За 2020 г.  До левовата равностойност на  4 477 401 евро. | Одобрени местни инициативни групи | 1. подготвителни дейности по проекти за междутериториално и транснационално сътрудничество  2. дейности за сътрудничество в рамките на Република България или проекти за сътрудничество между територии в две или повече държави членки или с територии в трети държави . | Разходи, свързани с разработването на съвместен продукт/услуга, вкл. разходи за материални и нематериални инвестиции;  Разходи за изследвания и пазарни проучвания, директно свързани със съвместното действие;  Разходи, свързани с реализирането на промоционални и маркетингови кампании;  Разходи, свързани с организирането на обучения, семинари, съвместни събития, срещи и т. н.;  Разходи за публикации в медиите;  Разходи, свързани със създаването и оперативната поддръжка на общи структури, създадени с цел изпълнение на проекта;  Координация на дейностите по проекта (разходи за допълнителен персонал, пътни разходи, разходи за нощувки и храна, хонорари за експерти, разходи за превод, разходи за комуникация и др.).  Разходи, свързани със срещи с потенциални партньори;  Разходи, свързани с организирането на заседания и мероприятия за планиране на дейностите по проекта;  Разходи, свързани с разработването на проекта. | До 100% |  | Съгласно Регламент (ЕС) 1305/2013, чл. 44, пар. 3 кандидатстването по подмярка 19.3 е текущо. | Да | Да | Непр. | За подготвителна помощ:  левовата равностойност на 10 000 евро за проекти за вътрешнотериториално сътрудничество и на 25 000 евро за проекти за транснационално сътрудничество.  За изпълнение на проекти за сътрудничество:  левовата равностойност на 100 000 евро за транснационално сътрудничество и на 50 000 евро за вътрешнотериториално сътрудничество. |

**Приложение 7**

**Списък на участниците в 13-то заседание на КН на ПРСР 2014-2020 г.**

| **№** | **ИМЕ И ФАМИЛИЯ** | **ДЛЪЖНОСТ/ ИНСТИТУЦИЯ** |
| --- | --- | --- |
|  | Д-р Лозана Василева | Заместник-министър на земеделието, храните и горите;Ръководител на Управляващия орган на ПРСР (2014-2020) Председател на Комитета за наблюдение на ПРСР |
|  | Елена Иванова | И.д. директор на дирекция „Развитие на селските райони“, МЗХГ |
|  | Антон Аспарухов | Началник на отдел ППНТП, дирекция „Развитие на селските райони“, МЗХГ |
|  | Милен Кръстев | Държавен експерт в отдел „Частни мерки“, МЗХГ |
|  | Стефан Спасов | Началник на отдел „Водено от общностите местно развитие“, МЗХГ |
|  | Калоян Костадинов | Директор на дирекция „Договориране по прилагане на мерките за развитие на селските райони“ ДФЗ-РА |
|  | Красимира Данкова | Главен експерт в Дирекция „Морско дело и рибарство“, МЗХГ |
|  | Ташка Габровска | Държавен експерт в отдел „Програмиране и договаряне” в ГД ЕФМПП, МТСП |
|  | Веселина Будинарска-Тюфекчиева | Държавен експерт в дирекция „Програмиране, наблюдение и оценка“ в ИА ОПНОИР |
|  | Десислава Михалкова-Станимирова | Главен експерт в отдел „Програмиране и договаряне“, Главна дирекция „Европейски фондове за конкурентоспособност“, МИ |
|  | Десислава Николова  /заместник/ | Държавен експерт „Мониторинг, информация и комуникация” в Дирекция „Координация на програми и проекти”, МТИТС |
|  | Далила Факирова | Главен експерт в отдел „Програмиране и планиране“, ГД Оперативна програма „Околна среда“, МОСВ |
|  | Лора Каменова | Държавен експерт в дирекция „Икономическа и социална политика”, МС |
|  | Богдана Стоянова | Старши експерт в Дирекция „Координация по въпросите на ЕС”, МС |
|  | Соня Микова | Държавен експерт в отдел „Наблюдение и анализ” в дирекция „Централно координационно звено“, МС |
|  | Яна Маринова-Петрова | Държавен експерт в отдел „Национални стратегии и програми за развитие“, МФ |
|  | Невена Гамизова | Държавен експерт в отдел „Бюджет на ЕС“, МФ |
|  | Даниела Николова | Държавен експерт в секретариата на националния съвет за сътрудничество по етническите и интеграционните въпроси. |
|  | Гиргина Николова | Началник на отдел „Сметки и цени в селското и горското стопанство” в дирекция „Макроикономическа статистика“, Национален статистически институт (НСИ) |
|  | Ивайло Манджуков | Държавен инспектор, МЗ |
|  | Инж. Николай Василев | Главен експерт, дирекция „Наука и международна дейност“, ИАГ |
|  | Д-р Иванка Кузманова | Главен експерт в отдел „Здравеопазване на животните“, дирекция ЗХОЖКФ, БАБХ |
|  | Пламен Алексиев | Кмет на община Радомир, Регионален съвет за развитие на Югозападен район |
|  | Симеон Петков | Експерт в НСОРБ |
|  | Явор Гечев | Член на Националния съвет на Асоциация на индустриалния капитал в България (АИКБ) |
|  | Светла Василева | Председател на Федерация на независимите синдикати в Земеделието, Конфедерация на независимите синдикати в България (КНСБ) |
|  | Силвия Тодорова | Директор „Индустриално развитие“, Българска стопанска камара, БСК |
|  | Елка Тодорова | Национално сдружение на работодателите на хората с увреждания |
|  | Д-р Даниел Йорданов | Сдружение „Организация за научно практическо развитие на студентите” (ОНПРС) |
|  | Ирина Матеева | Българско дружество за защита на птиците |
|  | Иван Главчовски | Сдружение „Коалиция за устойчиво развитие” |
|  | Лора Жебрил | Сдружение „ВВФ – Световен фонд за дивата природа, Дунавско-карпатска програма-България“ |
|  | Димитър Димитров | Председател на Национална асоциация на младите фермери в България (НАМФБ) |
|  | Евгения Ачкаканова-Димитрова | Асоциация за развъждане на породата Ил Дьо Франс |
|  | Петко Симеонов | Член на УС на Национална браншова организация „Български пчеларски съюз” (НБО-БПС) |
|  | Румен Андреев | Асоциация на индустриалното свиневъдство в България |
|  | Инж. Тихомир Томанов | Изпълнителен директор на Асоциация общински гори (АОГ) |
|  | Пенчо Чанев | Кмет на община Златарица и член на АОГ |
|  | Албена Симеонова | Председател на УС на Фондация за околна среда и земеделие |
|  | Диана Атанасова | Началник на отдел „Агростатистика” в Главна дирекция „Земеделие и регионална политика” (ГДЗРП), МЗХГ |
|  | Силвия Василева | Директор на дирекция „Животновъдство“, МЗХГ |
|  | Слави Кралев | Директор на дирекция „Биологично производство“, МЗХГ |
|  | Мариана Маринова | Началник на отдел „Стратегии и анализ на политики“ в дирекция „Анализ и стратегическо планиране”, МЗХГ |
|  | Петя Куманова | Заместник главен директор на Главна дирекция „Съвети в земеделието и аналитична лаборатория“, НССЗ |
|  | Милен Каменов | Експерт по въпросите на селското стопанство, ССИ |
|  | Чавдар Димитров | Главен експерт в отдел „Комуникационна инфраструктура и широколентов достъп“, дирекция „Комуникационна и информационна инфраструктура“, Държавна агенция „Електронно управление“ (ДАЕУ) |
|  | Кристина Цветанска | Председател на УС на Българска асоциация на консултантите по европейски програми (БАКЕП) |
|  | Емил Дърев | Член на УС на БАКЕП |
|  | Марияна Маньовска | Старши експерт в отдел „Стратегически документи и сътрудничество“, дирекция „Законодателство и методология“, АОП |
|  | Силвия Георгиева | Директор на дирекция „Наблюдение, координация и контрол на дейността на Разплащателната агенция”, МЗХГ |
|  | Савина Влахова | Председател на Съюз на българските мелничари (СБМ) |
|  | Веселина Зумпалова-Ралчева | Член на УС на Българска асоциация „Биопродукти” (БАБ) |
|  | Цветка Петрелийска | НСМСБ |
|  | Гергана Ангелова | Държавен одитор, ИА СОСЕЗФ |
|  | ЕЛИЦА ЖИВКОВА | Главна дирекция „Земеделие и развитие на селските райони“ на ЕК |
|  | Таня Георгиева Дъбнишка | Национална селска мрежа |
|  | Рангел Матански | НСГБ |
|  | Янка Попова | НОКА |
|  | Снежина Динева | Изпълнителен директор на Напоителни системи |
|  | Лефтер Евстатиев Лефтеров | Управител на свинекомплекс собственост на "Биляна" ООД |
|  | Христо Стойков | СК „Бръшлен“АД |
|  | Цветан Илиев | АИСБ |
|  | Димитър Коев |  |
|  | Веселин Цветков | БАБХ |
|  | Даниела Михайлова | ЗУ на НСМ |
|  | Костадин Костадинов | НАЗ |
|  | Снежана Григорова | РСР, МЗХГ |
|  | Илия Проданов | НАЗ |
|  | Людмина Стойкова | МРРБ с пълномощно |
|  | Георги Георгиев | НАСО |
|  | Юлия Лилянова | РСР, МЗХГ |
|  | Лидия Чакръкчиева | РСР, МЗХГ |
|  | Любомир Митов | РСР, МЗХГ |
|  | Ивана Митова | АЗПБ |
|  | Петър петров | НАМ в Б |
|  | Искра Боцева | МЗХГ, ДРСР |
|  | Елисавета Киркова | Биоселена |
|  | Янка Попова | НОКА |
|  | Таня Петрова | МЗХГ |
|  | Моника Величкова | МЗХГ |
|  | ХристоТодоров | МЗХГ |
|  | Светослав Цеков | МЗХГ |
|  | Георги Грънчаров | СПБ |
|  | Михаил Карабельов | МЗХГ |
|  | Ивайло Тодоров | КРИБ |
|  | Мартин Дановски | ФМФИБ |
|  | Николина Ковачева | Стенограф |
|  | Красимир Николов | БАБ |
|  | Йонко Гюдженов | БАБ |
|  | Живко Петков | МЗХГ |
|  | Цветана Беломачева | МЗХГ |
|  | Христо Вълов | ДФЗ |
|  | Велислава Атанасова | Евростарт 2008 ЕООД |
|  | Гергана Пападопулу | Евростарт 2008 ЕООД |
|  | Павел Дочев | Евростарт 2008 ЕООД |

1. Според Предварителната оценка на финансови инструменти по ПРСР 2014-2020 г. от м. май 2018 г. (<https://www.mzh.government.bg/media/filer_public/2018/08/24/predvaritelna_otsenka_na_finansovite_instrumenti_na_prsr_2014-2020.pdf>) [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)
5. [↑](#footnote-ref-5)